Akár főnix a hamvaiból, úgy támad fel a RÚNA újra meg újra, kisebb- 
nagyobb szünetek után. Ennek persze lehet örülni, vagy akár bánkódhatunk 
miatta — minden csupán nézőpont kérdése. Valóban ideális állapot volna, ha ezekre 
a feltámadásokra nem kerülne sor, hisz az újraéledést törvényszerűen elmúlás — legalábbis 
tetszhalál — előzi meg, ami bekövetkeztekor már okot adhat a búslakodásra. 

Most én mégis inkább örvendeznék. Új — sokak számára bizonyára furcsa, meglepő — formában 
jelentkezünk. Méretünket a megboldogult Galaktikától kölcsönöztük, és sajnos oda lettek a 
színes oldalak is. Mégis, talán a legfontosabb változás, hogy ezentúl könyvnek minősülünk — 


s 


legalábbis kereskedelmi szempontból — ezt jelzi, hogy már nem magazinnak hívjuk magunkat, 


hanem , Antológiának". Ezért már most szeretnék figyelmeztetni mindenkit: ne terrorizálja [ 
kedvenc újságosát a legújabb számot követelve, mert szerencsétlen flótás nem szolgálhat vele: 


a Rúnát ezentúl a könyvesboltokban kell keresni. A dolog jó oldala, hogy egy-egy szám egészen 
addig folyamatosan megtalálható lesz, amíg nekünk a kiadónak van belőle, (míg mind el nem 
fogyott). Igen. Valóban ez a ravasz kereskedői húzás hajtott minket az újságos standokról a 


könyvesboltok polcaira, így a Rúna fenn- és eltartásához szükséges példányszám eladását nem , 


egy-két hónap alatt kell produkálnunk (így többesszámban írom, ám ezúttal ez nem királyi 
többes, nem is a munkatársakra értendő csupán, de rátok, az olvasókra is, akik reményeink 
szerint megveszitek a kiadványt). Ennyit a változásokról. Ami változatlan maradt többé-kevésbé, 
az a tartalom. Tematikájában, felépítésében az eddigi hagyományt próbáljuk 

ú követni, az egyetlen szempont a tartalmi minőség folyamatos növelése. 
Apropó. E számunk már régen elkészült, igazából még magazin formában, 
és meg is jelent, igaz csak elektronikus formában (lásd.: Digital Future 
Elektronikus Könyvkiadó, http://www.e-kiado.hu) Ha valaki 
összehasonlítja az e-formát jelen papírformátummal, tapasztal majd 


némi eltérést. Az e-kiadványban több cikk és illusztráció található, H 


ám ezzel nem tudtunk mit kezdeni, a méret csökkenése ezt 
törvényszerűen hozta magával. Sebaj, ami abból kimaradt, 
megjelenik a következő számunkban. 
Mert lesz. Előre láthatólag nyáron, július közepén 
; kerül a boltokba a 30. szám, és ősszel novemberben 
" e j érkezik az idei utolsó Rúna. Jövőre aztán — ezek 

TR ZO MESÉLŐKNEK fö 


EK KN 
Mesélőknek szóló sorozatunkban — micsoda meglepetés! — egyrészt a kalandmesterek- 
nek szeretnénk segítséget nyújtani különféle ötletekkel, tanácsokkal, javaslatokkal; más- 
részt reméljük, hogy a cikkeket elolvasó játékosoknak is hasznára válik, ha szokásos szere- 


pükből kilépve egy kicsit a ,másik oldal" szemével pillantanak a szerepjátékra. Természe- 
tesen az itt közöltek nem kötelező érvényű, sziklába vésett, halhatatlan isazsások, csu- 


ae 


pán "a mi véleményünket tükröző olyan gondolatok, melyeket megfontolásra érdemes- 
nek tartunk. 


Játékról mesélőknek 


Sokan, sokfélét írtak már a mesélésről — én is 
ezt fogom tenni. De ne hallgassatok rám — 
magatokra hallgassatok! Ne feledjétek: aki 
ért hozzá, az csinálja, aki meg nem, az beszél 
róla... 

Ha tehetitek, nézzetek meg jó kalandmes- 
tereket -— szerepjáték-találkozókon például 
szoktak előfordulni ilyenek. No és soha ne fe- 
ledkezzetek meg a mesélő magányosságáról — 
arról, hogy neki kell kitalálniajmegálmodnia 
a Mesét... és neki kell életre keltenie is! 


Mi szükségeltetik 


? 


a jó meséfjez? 


Egy jó társaság — ez az, ami mindenekelőtt 
és legelsősorban kell ahhoz, hogy jól érezzük 
magunkat, és hogy jót játszhassunk. Azaz 
olyan emberekre van szükség, akik játszani 
akarnak, akik ugyanolyan stílusú játékot 
akarnak játszani, mégpedig lehetőleg együtt, 
egymással -— esetleg mert különben is kedve- 
lik egymás társaságát. Egy ilyen szerepjáté- 
kos csoport ideális esetben 3-7 főből áll... 

Mesélő - ... aki egyrészt vállalja azt a 
többletmunkát, amit a mesékre való felkészü- 
lés jelent, másrészt aki nem csak hajlandó, de 
tud is Mesélni. 

Megfelelő helyszín is szükséges — ez le- 
hetőleg kellemes, zavaró körülményektől 
mentes legyen, olyan, ahol a játékra koncent- 
rálva lehet eltölteni az erre szánt órákat — va- 


lamint egy olyan időpont, amikor a társaság- 
ból mindenki ráér. 

Szükség lesz egy közös világra, ...illetve 
közös világképre is. A világkép nem más, 
mint mindazon információk és elképzelések 
összessége, amit a világról tudunk, hiszünk, 
gondolunk. Ennek a közös világképnek az 
alapjait a világleírásból, kiegészítőkből, regé- 
nyekből ismerhetjük meg - no meg a valós vi- 
lágra vonatkozó ismereteinkből hozzuk ma- 
gunkkal - és a mesélővel való egyeztetéssel, 
illetve közös beszélgetésekkel pontosíthatjuk. 

Valószínűleg szükség lesz valamiféle sza- 
bályrendszerre is. Az a tapasztalatunk ugya- 
nis, hogy a játszó karakterek gyakran kerül- 
nek éles helyzetekbe - és hogy mi lesz ott ve- 
lük, milyen végkifejletnek mekkora esélye 
van... Nos, ezt nem könnyű megtippelni! 

Különösen akkor nem, ha olyan, a való vi- 
lágban nem létező, elképzelt dolgok is szerep- 
hez jutnak a szituációban, mint például a má- 
gia. Az ilyen helyzetek eldöntésében pedig 
csak egyvalami segíthet: a szabályrendszer. 


Kinek és mit mesélünk? 


Vannak, akik a karakterekből álló partinak, 
vannak, akik az egyes karaktereknek, és van- 
nak, akik a játékosoknak mesélnek. 
Nem mindegy az sem, hogy ki mit állít a me- 
séjében központi fontosságú helyre, hogy mi 
köré építi azt. 

Egyes kalandmesterek kiagyalnak egy ér- 
dekes történetet, és ez a történet, ez a sztori 

lesz a Mese váza — ebbe a történetbe helyezik 
bele a játszó karaktereket. A világból csak 
annyit dolgoznak ki részletesen és mutatnak 
meg, ami ehhez a történethez környezetként 
szükségeltetik. Az NJK-k közül is elsősorban 
csak azokra helyezik a hangsúlyt, akik a tör- 
ténet szereplői... Nos: ők a sztori-bázisú me- 
sélők. 

Ezzel ellentétben vannak az NIK-bázisú 
mesélők, akik egy, vagy több érdekes NIK-ra, 
ezek cselekedeteire és a köréjük felépített 
mikrovilág(ok)ra alapozzák a történeteiket, 
azok alakulását (akár játék közben is), illetve 
végső soron az egész játékot. 

Helyszínre ritkán alapoz valaki mesét — 
bár láttam már példát erre is: egy kalandmes- 
ter, akit megihletett egy granadai lovagi 
rendház, elhatározta, hogy ő azt a helyszínt 
le fogja mesélni... és írt hozzá egy kalandot. 
Másvalaki állítólag egy skót kastéllyal járt 
hasonlóképp. ; 

Ugyancsak lehet mesét, illetve meséket 
alapozni a karakterekre — akár a karakterek 
összességére, mint partira, akár külön egyes 
karakterekre. Sőt, az is megoldható, hogy a 
parti majd" minden karakteréhez kötődjenek 
bizonyos ,kalandszálak" — viszont egymás 
szálaiban nem, vagy csak felszínesen legye- 
nek érintettek. Szintúgy jó alapot teremthet 
egy-egy meséhez az, amikor a múlt a karak- 
terek után nyúl - akár az előtörténetük bizo- 
nyos elemei, akár a már játszó karakterként 
megcselekedett dolgaik következményeként. 

Érdekes lehetőség a játékosoknak mesél- 
ni — akár úgy, hogy elébe megyünk az elvárá- 
saiknak, vágyaiknak, és kitaláljuk, hogy mit 
szeretnének, mit élveznének, majd azt pró- 
báljuk mesélni nekik; akár úgy, hogy mi ta- 
láljuk ki, hogy , hova visszük el" őket, miféle 
érzelmeket/gondolatokat ébresztünk majd 
bennünk. Hadd ismerkedjenek meg ezekkel 
is, hadd éljenek át olyat, amit a , való világ- 
ban" még nem éltek át, netán sohasem élhet- 
nének meg. Gyakorta ennek a mesélői stílus- 
nak a követői közül kerülnek ki a hangula- 
ti/érzelmi típusú mesélők. 

Amit jómagam leginkább kedvelek, az a vi- 
lág-alapú mesélés. Az e stílusba tartozó kalan- 
dok, kalandsorozatok gerince egy megálmo- 
dott, elképzelt világ — egy mesevilág. Olyan 

közös álomvilág, ahova , elvihetem" a játéko- 
sokat. Ennek elemeiként léteznek a helyszí 
nek, az NJK-k, a történetek, és a karakterek is; 
az ebben a világban létező szituációkba, az itt 
folyó történésekbe helyezem bele a karaktere- 
ket, akiknek mesélve valamiféle élményt 
nyújthatok talán a játékosaiknak is. Ez a vi- 
lágteremtő mesélés. 

Megjegyzem: a fent felsorolt típusok — tör- 
ténetet, szituációkat, NJK-kat, helyeket, koro- 
kat, illetve a karaktereknek vagy a játéko- 
soknak mesélni — sosem tisztán, önmaguk- 
ban fordulnak elő. Minden egyes mesélőnél 
jelen szokott lenni majd mindegyikük — csak 
különböző prioritással, súllyal, fontossággal. 

Másfelől tapasztalataim szerint egy jó 
mese, egy izgalmas és élvezetes játék két 
alapvető tulajdonsággal bír: 

- egyrészt lényeges, hogy ne legyenek 
benne (akár a kaland , odaát" létező és ját- 
szódó részeiben, akár mesénk valós világbeli 
térfelén, azaz a játékosok világában) nagy hi- 
bák. Tehát mesélőként idejében (lehetőleg 
még a kaland kezdete előtt, vagy ha közben 
merülnének fel, akkor minél hamarabb) 
küszöböljük ki az olyan dolgokat, amelyek 
akár a játék világában, akár a játékosok kö- 
zött, a való életben zavarokat okozhatnának; 

— másrészt egy mese akkor igazán élveze- 
tes és emlékezetes, hogyha van benne leg- 
alább egy (de inkább több) kiemelkedő csúcs- 
pont: nagyon jól megformált NJK, emlékeze- 
tes szituáció, megkapó helyszín stb. 


Különböző játékstítusokról 
Jó pár évvel ezelőtt néhány barátommal sze- 
repjáték-találkozót szerveztünk — ekkor ötlött 
fel bennünk egy érdekes probléma. Tudtuk és 
tapasztaltuk, hogy az efféle rendezvényeken, 
ahol a mesélők és csapatok általában nem is- 
merik egymást, sőt olykor a csapattagok is 
ott találkoznak először, nem mindig sikerül- 
nek túl jól a mesék. Pedig az ilyen alkalmak- 
ra többnyire jó, élvezetes kalandokat szoktak 
írni, felkészült, rutinos mesélőket szoktak 
hívni, és a közönséget alkotó játékosok lelke- 
sültségére sem lehet panasz. Mégis gyakran 
tapasztalhatjuk, hogy nem sikerül jól a játék! 

Azon kezdtünk töprengeni, hogy mi lehet 
ennek az oka, és mit lehetne tenni ennek el- 
kerülésére illetve megelőzésére. Ekkor buk- 
kantunk rá egy érdekes kérdéskörre: a parti 
és a kalandmestet, illetve a játékosok ,egy- 
mással való kompatibilitásának" — azaz ösz- 
szeférhetőségének, egymáshoz illőségének — 
problémájára. I 

A következőről van szó: nem minden játé- 
kos tud bármilyen mesélőnél egyformán jót 
játszani; illetve egy adott játékos nem képes 
akármilyen kalandmesternél, vagy akármi- 
lyen kalandban élvezni a játékot. Hasonló- 
képp van a mesélőkkel is: nem minden játé- 
kosnak — vagy nem minden játékostípusnak! 
— szeretnek mesélni; illetve bizonyos kalan- 
dok fekszenek nekik, másokat ellenben nem 
tudnak (vagy nem akarnak) a történet által 
megkívánt módon elmesélni... De a játékosok 
egymáshoz való viszonyulása is szülhet 
ilyesfajta jelenségeket: egyesek közülük re- 
mekül együtt tudnak működni egymással, ki- 
fejezetten élvezik a másik játékát és társasá- 
gát, míg mások képtelenek erre. 

Mindennek részben játékstílusbeli, rész- 
ben az érintettek valósvilág-béli személyisé- 
gében gyökerező okai vannak... 


Lássuk tehát a játékstílusok közti különbsé- 
geket. Talán úgy érdemes megközelíteni a 
-kérdést, hogy belegondolunk abba, ki mit is 
keres a játékban. Mert nem mindenki ugyan- 
azt keresi és élvezi ám benne! 

Vannak, akik a harcot, a kockázatot, a 
győzelem ízét keresik és vágyják. , Erős", 
avagy , tápos" karaktereket szeretnek maguk- 
nak kialakítani, efféle figurákat szeretnek el- 
játszani — nekik ez nyújt élményt, élvezetet. 
Számukra olyan mesélő az ideális, aki ponto- 
san ezt az élményt kínálja: a kihívásokban, 
harcban és harci sikerekben gazdag, a maguk 
módján ,kemény" kalandokat. Ezek illenek 
hozzájuk. Ugyanezek a játékosok elveszett- 
nek éreznék magukat és unatkoznának, ha 
egy beszélgetést, nyomozgatást, netán érzel- 
mek megélését célzó játékban kellene részt 
venniük. 

Apró különbség ennek a stílusnak a játé- 
kosai között, hogy vannak, akik azért készí- 
tenek erős karaktert, hogy azzal sok ször- 

nyet/ellenfelet irthnassanak ki — míg mások 
azért irtják a szörnyeket, hogy ettől a karak- 
terük egyre tapasztaltabb, egyre erősebb le- 
gyen. Azaz előbbieknek a szörnyek kiirtása, 
utóbbiaknak a karakter fejlődése jelenti a já- 
ék lényegét. Ettő; függetlenül egymás társa- 
ságában jól elvannak, mivel amúgy hasonló 
stílusban játszanak, hasonló dolgokat élvez- 
nek, hasonló kihívásokat várnak. 

Jól megvannak tehát egymással - és azzal 
a mesélővel, aki képes nekik való mesékkel 
szórakoztatni őket. Ami talán nem is nehéz: 
hisz elég elővennie egy Bestiáriumot, és szé- 
pen lapozni... Ha a Bestiárium szörnyeivel 
már végeztek, akkor esetleg érdemes megke- 
ríteni az AD§D"-hez kiadott MONSTER" 
MANUAL-okat, azaz A Szörnyek Könyveit 
(ezekhez angol nyelvtudás szükséges), és az 
ezekben fellelhető ocsmányságok kiirtásának 
is nekiállhatnak. Új élményt fognak jelenteni 
a társaságnak, bár sajnos a szörnyek képei 
ezekben is általában csak fekete-fehérek. 

Nagy és tiszteletreméltó kihívást választa- 
nak azok a játékosok, aki a kiválasztott ka- 
rakterek (szerepek és személyiségek) minél 
pontosabb megformálását és eljátszását tűzik 
ki maguk elé cél gyanánt. Végül is ez volna a 
Szerepjáték egyik leglényegesebb eleme — és 
szerintem a legtöbb, amit nyújthat... Csak 
késznek kell rá lenni; ám idáig eljutni nem 
könnyű. 

Az ilyen, és az ehhez hasonló stílusra tö- 
rekvő játékosoknak mesélni nehéz feladat: 
ugyanis az NIK-kat is a játékos karakterekhez 
hasonló igényességgel kell megformálnia és 
eljátszania a mesélőnek. Márpedig neki nem 
csak egy figurát kell kitalálnia és megszemé- 
lyesítenie! A játékosok azonban ilyesfajta 
nem-játékos karakterekre vágynak, és az őket 
körülvevő mikrovilág többi elemének is ha- 
sonlóan gondos megrajzolását várják el a me- 
sélőjüktől. Akinek még egy dologra ügyelni 
kell: szükséges igen pontosan éreznie, hogy a 
játékosok karakterei miféle személyiségek, 
hogy milyen helyzetben hogyan, miképp visel- 
kednének, reagálnának. Csak ekkor tud nekik 
élvezeteset mesélni. Figyelem: az ilyesfajta 
részletekbe menő szerepjáték nagyon hossza- 
dalmas szokott lenni — azaz az ilyet játszó 
partik rengeteg időt képesek eltölteni például 

egy fogadóbeli étkezés eljátszásával; vagy 
más esetben a karakterek hosszú órákig tár- 
salognak egymással életük történetével, vagy 
filozófiai nézeteikkel kapcsolatban, stb.! Szá- 
mukra ez természetes dolog. (A többi hasonló 
stílusú játékos általában az események ilye- 
tén alakulását kifejezetten élvezi és tolerálja, 
de ha más játékstílus képviselője is jelen van 
a partiban, az valószínűleg igencsak vonta- 
tottnak fogja érezni a kalandot...) 

Fontos tudni: az ilyenféle szerepjátékot 
játszókat semmiképp sem szabad egy partiba 
ereszteni a fent említett , erős karaktert" ked- 
velőkkel: egyrészt mert teljesen mást keres- 
nek-kedvelnek-élveznek, másrészt mert job- 
bára sehogy sem jönnek ki egymással! Alap- 
vetően különböznek ugyanis a világról és a 
játékról alkotott elképzeléseik — egyszóval 
nem valók egymás mellé! 

Következő , típusként" hadd említsem 
meg a HŐSöket játszó játékosokat. Ők is egy 
szerepet játszanak el, tőlük telhetően minél 
hitelesebben megformálva — ám ez mindig 
csaknem ugyanaz a szerep. Ami még nem 
lenne feltétlenül gond. Egyvalamire kell ná- 
luk vigyázni: ők a hősies kihívásokat keresik, 
az ilyeneknek szeretnének megfelelni... 
ugyanakkor elbukni ők sem igen szeretnek. 
Tehát olyan kihívások elé kell állítsuk őket, 
amik megfelelnek a képességeiknek, kényes 
ízlésüknek, és a rendszerint meglehetősen 
fejlett etikai érzéküknek is. 

A játékosok különös - és vegytiszta for- 

májában nem túl gyakori - típusát képviselik 
a rejtvényfejtők. Ők nevükhöz méltóan rejtvé- 
nyek, logikai feladványok megoldását élvezik 
és keresik a játékban. Közülük azok, akik a 
személyiségcentrikus szerepjáték felé orien- 
tálódnak, leginkább nyomozni, titkokat kide- 
ríteni igyekeznek majd. Számukra a mesélő 
azzal fog élvezetet okozni, ha nekik való rejt- 
vényekkel, logikai feladványokkal, kinyo- 
moznivalókkal, titkosírásokkal, fejtörőkkel, 
találós kérdésekkel, vagy akár bonyolultabb 
logikai feladványokkal színesíti a kalando- 
kat. Persze törekednie kell arra, hogy ezek 
megoldhatatlanok ugyan ne, ám ahhoz elég 
fogósak legyenek, hogy a játékosok érezzék: 
ezt megfejteni komoly teljesítmény volt! 

Még egy kihagyhatatlan játékostípus van: 
a poénkedvelő... Ő minden alkalmat megra- 
gad arra, hogy leginkább burleszkfilmbe illő 
gegekkel, tréfákkal, ugratásokkal mulassa az 
időt (jó esetben a karakterén keresztül), és 
ezt roppantul élvezi is. Számára nagy-nagy 
élvezet, ha sikerül elbotlasztania a fogadó- 
ban épp ételt kihordó pincért, de oly módon 
ám, hogy minden fogás az általa kiszemelt 
vendég ölébe boruljon... 

A hősies, illetve a személyiség-megformá- 
ló játékot kedvelő játékosok esetében bizony 
gyakran előfordul, hogy a vicces stílust rosz- 
szul tűrik: előbbiek azért, mert nem szeretik, 
ha bohócot csinálnak belőlük és szent külde- 
tésükből, utóbbiak pedig azért húzzák a szá- 
jukat, mert számukra nem igazán hiteles egy 

efféle figura. (Lássuk be, nehéz hitelesen — 
értsd a világirodalom remekeibe illő szinten — 
megformálni egy burleszkfilm főhősét...) 
Mindenesetre a poénkedvelő játékosnak leg- 
inkább olyan mesélőnél, illetve csapatokban 
érdemes játszaniuk, ahol vevők a vicceikre, 
netán hajlandók is támogatni ezirányú törek- 
véseiket, mintegy , alájátszva" a poénkedvelő 
karakterének. 

Itt is érvényes az, amit fentebb a mesélők 
céljai kapcsán mondtam: a játékos-típusok 
sem szoktak tisztán, steril tökéletességben 
előfordulni. Az egyes játékosokban mindig 
több is jelen van közülük, csak más-más mér- 
tékben. 


Egyéb problémák 


A játékstílusbeli különbségek és a belőlük fa- 
kadó esetleges inkompatibilitási problémák e 
rövid áttekintése után most hadd mutassak 
néhány hétköznapibb ütközési lehetőséget. 


e  Dohányzás - aki nem szereti, ha az orra 
alá füstölnek, az meglehet nem érzi majd 
jól magát egy dohányzó partiban... Akár 
játékosként, akár mesélőként szembesül 
ezzel a helyzettel. 

e Étkezés, nassolás játék közben — van aki- 
nél ez természetes, de akad, aki mesélő- 
ként nem viseli el. 

e — Alkoholfogyasztás. Van, akit zavar — és 
van, aki úgy gondolja, hogy 20-30 éves 
fejjel neki bizony nemhogy nem árt meg, 
de egyenesen jót tesz az a pár üveg Sot, 
vagy pár pohár bor... (részünkről nem ja- 
vasoljuk — a szerk.) 

e A zaj. Van, aki szeret beszélgetni, esetleg 
a játék kiszemelt helyszíne kissé zajos 
már eleve (szórakozóhely, netán népesebb 
klub). Ez egyes játékosok számára nem je- 
lent problémát, mások elviselhetetlen za- 
varó tényezőként élik meg. 

s Beszélgetés játék közben játékon kívüli té- 
mákról. Egyesek nem bírják megállni, má- 
sokat viszont kizökkent a történetből. 
Nem biztos, hogy szerencsés együttjátsza- 
niuk! 

e  Életkori különbségek: általában rossz, ha a 


mesélő fiatalabb (érezhetően fiatalabb) a 
partijánál. Nehezen lesz tekintélye a , nagy- 
fiúk" előtt. De már általános iskolás és kö- 
zépiskolás korú partitagok együttjátszása 
is okozhat belső feszültséget. 

e Más kulturális háttér. Értelemszerűen 
másképp játszanak a tanult, és a kevésbé 
tájékozott emberek. De akár amiatt is elő- 
fordulhatnak súrlódások, mert a csapat 
egyes tagjai egyetemi, míg mások gimná- 
ziumi szintű ismeretekkel, vagy TTK-s 
kontra BTK-s, netán igen hangsúlyos jo- 
gászi-közgazdászi-mérnöki szemlélettel 
rendelkeznek... 


Összefoglalás 


Bár nincsenek csodák és , nincsen királyi út" 
sem — így aztán nem mutathatok Nektek ilyet 
-, de láttunk pár olyan dolgot, amelyenek 
szem előtt tartása segíthet nekünk abban, 
hogy jó legyen a mesénk; vagy legalábbis ab- 
ban, hogy ne legyen rossz! 

Legelőször is szóltunk a jó játékhoz min- 
denképp nélkülözhetetlen elemekről: a jó tár- 
saságról, a mesélőről, a játék helyszínéről és 
időpontjáról, a közös világról és a szabály- 
rendszer játékot segítő szerepéről. 

Beszéltünk aztán a világteremtés, az NJK- 
k, a helyszínek és a történet fontosságáról, a 
karaktereknek, a partinak, illetve a játéko- 
soknak való mesélésről. 

Ezután közelebbről megnéztünk egyné- 
hány úgymond , kompatibilitási problémát" — 
azaz olyan ütközési lehetőségeket, amiket ér- 
demes idejében felismernünk, hogy elkerül- 
hessük avagy kezelhessük, kiküszöbölhessük 
őket. Mert ezek, ha nem lépünk idejében, ak- 
kor az egész társaság szórakozását képesek 
elrontani. 

Végül pedig a kaland alapvető szerkezetét 
vettük szemügyre: azaz a zavaró hibák elke- 
rülésének és a kiemelkedően élvezetes részek 
beépítésének fontosságát emeltük ki. 

Legközelebb reményeim szerint a Mikrovi- 
lág és a Motiváció témákkal folytatjuk. 

ARCKÉPCSARNOK címet viselő sorozatunkat 
többes céllal indítjuk: egyrészt a benne bemuta- 
tásra kerülő személyiségek és típusok segítségé- 
vel szeretnénk a M.A.G.U.S. világának eddig még 
ismeretlen részleteit megvilásítani (jelen esetben 
például egy oklevélhamisító, valamint — később — 
egy bajvívó küzdelmes és tanulsásos életpályáját, 
melyek sok tekintetben tipikusnak mondhatók), 
másrészt a közölt előtörténetekkel megmutatni, 
hogy mit is értünk mi az egyes karakterek eseté- 
ben ,alaposan kidolsozott, színes karakterhát- 
tér" alatt. (Az alábbi dokumentumok mellesleg 
az Yneven hivatalosnak számító iratok formai és 
tartalmi követelményeire nézvést is mintaként 
szolsálnak.) Harmadrészt olyan NJK-tablót sze- 


ZÖVSZÖLÉZÉDÉT ARCKÉPCSARNOK ÍGVEGVÉSOND 


retnénk kínálni a KM-eknek, melyből azok bátran 
szemezsethetnek, és szükség esetén (esetleg ap- 
ró változtatások után) bármilyen mesébe zökke- 
nőmentesen be tudják illeszteni az Arcképcsar- 
nokban büszkén (illetve kevésbé büszkén...) fe- 
szítő egyéniségeket. 

Egyúttal pályázatot is hirdetnénk érdekes, 
hatásosan felépített karakterek, illetve háttér- 
történetek részére: küldjétek csak be hozzánk 
szívetek legkedvesebb, legutálatosabb, legmulat- 
ságosabb stb., stb. (NDJK-it, és — amennyiben 
megfelelőnek találjuk — leközöljük őket az Arc- 
képcsarnokban, a világ okulására! 

Mottó: segítsd a KM-eket — avagy miért 
csak a te csapattársaidnak legyen nehéz az élete? 


Garro del Zamarguillerana 


del Zamarguillerana családi levéltár — No 1. 


Mi, Valdalos del Eguilaz con Barrenechea, Urunk, 
Serrato Bel-Corma, az Egyetlen kitüntető kegyel- 
méből Shadon e néven százhuszadik királya és 
Andoain bel Xauri-Guizar, Kasagella fejedelme 
megbízásából Kasagella tartomány hadrakelt se- 
regének vezére, mindenkinek tudomására hoz- 
zuk, akit illet, hogy egy bizonyos, Shadon tarto- 
mány Guetair falvából származó Ordono szívében 
Domvik Ururik iránti szeretettel és a Birodalom 
iránti hűséggel kitűnően szolgált, a harcban sem 
életét, sem testi épségét nem kímélte, szolgálata 
során fegyelmezett és megbízható volt, az alája 
rendeltek között fegyelmet tartott, azokat jól irá- 
nyította, felette sok hőstettet követett el az eret- 
nekek ellen vívott harcokban, s mindeközben szá- 
mos sebet szerzett; húsz éves szolgálata során 
egészen a száznagyi rangig emelkedett. Ezért hát 
a mondott Ordonót, húsz évi teljesített szolgálat 
után, a hadseregből, őt illően megdicsérve és 
megjutalmazva, elbocsátottuk. Erről az ügyről ki- 
rály urunknak is levelet küldtünk, melyben rész- 
letesen elbeszéltük az említett Ordono tetteit, re- 
mélve, hogy Urunk, ki mindenkor megjutalmazza 
az Őt hűségesen szolgálókat, a mondott Ordono 
irányában is kegyet gyakorol. Ha pedig valaki ezt 
az elbocsátó levelet megvetve, a fent mondott 
Ordonót katonaszökevénynek vélve és mondva 
lefogatja, vagy bármely más módon zaklatja, az 
nem csupán minket sért meg személyünkben és 


tisztünkben, hanem, mint törvényszegőre, király 
urunk haragja is lesújt majd rá. Ezt az elbocsátó 
levelet a nagyobb hitelesség kedvéért személyes 
pecsétünk lenyomatával is megerősítettük. Ki- 
adatott Calvo írnok keze által, Erriaga mellett, 
Urunk, Serrato Bel-Corma, Domvik Urunk kegyel- 
méből Shadon e néven százhuszadik királya ural- 
kodásának tizenkettedik évében, Szent Raziel ha- 
vának huszonkettedik napján. 


del Zamarguíllerana családi levéltár — No 2. 


Az Egyetlen Isten, Domvik nevében. Mi, Serrato 
Bel-Corma, az Egyetlen kitüntető kegyelméből 
Shadon e néven százhuszadik királya, Ronna- 
gella fejedelme, Shadon hercege, Corma grófja és 
a többi, nemkülönben az Egyetlen hűséges híve 
és harcosa, a Hét Arc alázatos szolgája, minden- 
kinek, aki ezt az írást olvassa vagy olvasni fogja, 
üdvözletet mondunk az Egyetlen, mindannyiunk 
Ura nevében. 

Mint ahogyan Urunk, Domvik is pártfogásába 
veszi és felemeli az igazak lelkét haláluk után, 
úgy szükséges az, hogy itt e világon is azok, aki- 
ket Domvik Urunk a többi ember fölé emelt, meg- 
jutalmazzák és felemeljék azokat, akik tetteikben 
hűségeseknek és igazaknak bizonyultak. Így hát 
ezen írással örök emlékezetül adjuk mindenki- 
nek, hogy a Shadon tartomány Guetair falvából 
származó férfi, hűséges hívünk, bizonyos Ordono 

seregünkben hűségesen és kiválóan szolgált, 
ahogy az egy igaz alattvalóhoz illik. Sok éven át 
példásan és fegyelmezetten, sőt életével és testi 
épségével nem gondolva miértünk és a Birodalo- 
mért mindenkor vitézül harcolt, s többször is se- 
besülést szenvedett. Ennélfogva egy bizonyos, 
Gordoza tartományban fekvő, Zamarguille- 
ranának nevezett birtokot, amely üres és gazdát- 
lan, ahogy azt nekünk jelentették, s amely ekképp 
adományozásunk alá tartozik, minden tartozéká- 
val, úgymint földekkel, erdőkkel, szántókkal, ré- 
tekkel, jobbágyokkal és szolgákkal, állatokkal, 
eszközökkel, szerszámokkal, és minden más 
hasznával megígértük, hogy átadjuk az említett 
Ordonónak és utódainak és utódai örököseinek, 
más jogának sérelme nélkül. 

Ezért tehát megparancsoltuk az Alressa váro- 
sában székelő emberünknek és a hozzá legköze- 
lebbi kolostor közösségének, hogy a mondott 
Ordonót az összes szomszéd és szomszédos jelen- 
létében iktassák be a fent említett Zamargu- 
illerana birtokba, ha nem lenne ellentmondás, s 
hogy erről az ügyről jelentést küldjenek nekünk. S 
ahogy az illik, a fentebb megparancsolt jelentése- 
ket rendben megkaptuk, miszerint a mondott 
Alressában székelő emberünk, valamint a szom- 
szédos Vergara városban található kolostor szer- 
zetesei az összes szomszéd és szomszédos jelen- 
létében beiktatták a fent említett Zamarguillerana 
birtokba a mondott Ordonót, s hogy a törvényes 
három napot kivárván ellentmondás nem találta- 
tott. Ezért hát a mondott Zamarguillerana birto- 
kot minden hasznával és tartozékával, úgymint 
földekkel, erdőkkel, szántókkal, rétekkel, jobbá- 
gyokkal, szolgákkal, állatokkal, eszközökkel, 
szerszámokkal és minden más hasznával átad- 
tuk, átengedtük és odaadományoztuk a gyakran 
említett Ordonónak és utódainak és utódai örökö- 
seinek, amíg csak van férfi örökös, mindörökké és 
örökös jogon birtoklandóként. Ha pedig valaki 
ezen adománnyal ezután bármily ürüggyel szem- 
be merészelne szállni, az tudja, hogy gaz és bűnös 
tettével saját fejére vonja Urunk és Igaz Bíránk, 
Domvik haragját, valamint a miénket is. 

Ezen ügy bizonyosságára kiadtuk jelen, függő 
pecsétünk erősségével megerősített ünnepélyes le- 
velünket. Kiadatott Dinarto jegyző keze által, 
Shadon városában, Haine del Terones kancellársá- 
ga idején, Urunk, Serrato Bel-Corma, Domvik ki- 
tüntető kegyelméből Shadon e néven százhusza- 
dik királya uralkodásának tizenkettedik évében, 
Szent Danisos havának harmadik napján, Domvik 
Urunk segedelmével. 


ÉDYSZDYZZÉNÉS, ARCKÉPCSARNOK ERVE 


del Zamarguíllerana családi levéltár — No 5. 


Dicsőség Urunknak, az Egyetlennek, az Igaz Úton 
Megtartónak, Domviknak! Mi, a vergarai Szent 
Akarat kolostor szerzetesi közössége mindenki- 
nek, akik ezen levelet olvassák és olvasni fogják, 
üdvöt és áldást kívánunk az Egyetlenben. 

Ezen levelünkkel bizonyítjuk, hogy színünk 
előtt megjelent a nemes férfi, Ordono del Zamar- 
guillerana és a nemes hajadon, Beltrana del 
Meddiar, azzal az alázatos óhajjal, hogy Domvik 
nevében házasságra lépni szándékoznak. Szint- 
úgy megjelent a nemes úr, Recharo del Meddiatr, 
az említett hajadon, Beltrana atyja, ki beleegyezé- 
sét adta a frigyre; valamint a becsületes hírű, és 
általunk is jól ismert nemesek, úgymint Belrano 
del Massalde és Vicenso cón Vives, akik örömmel 
vállalták, hogy ennek, az Első Arc színe előtt kö- 
tött házasságnak tanúi legyenek; ezenkívül be- 
mutatták a szabályos és a törvényeknek minden- 
ben megfelelő házassági szerződést is, amelyet, 
mivelhogy mi állítottunk ki, amúgy is ismertünk. 
Így hát kolostorunk apátja, az igen tisztelt 
Leandro az összehívott rokonok jelenlétében, a 
kolostor templomában, Szent Calicus ünnepén el- 
végezte a szent szertartást, és minthogy az emlí- 
tett nemes úr, Ordono del Zamarguillerana és az 
említett nemes hajadon, Beltrana del Meddiar ön- 
ként hűséget fogadtak egymásnak, és mert a 
mondott nemes úr, Recaro del Meddiar, a hajadon- 
nak apja sem mondott ellen, valamint az elhang- 
zott kérdésre senki sem támasztott kifogást, férj- 
nek és feleségnek nyilvánította őket az Első Arc 
színe előtt. 

Ennélfogva kijelentjük, hogy a mondott Ordo- 
no és Beltrana del Zamarguillerana, ez utóbbi a 
nemes úr, Recharo del Meddiar leánya, törvényes 
házasok, és, ha az Első Arc megáldja őket, ezután 
születendő gyermekeik minden szempontból tör- 
vényesek, valamint Shadon Birodalom nemesei 
lesznek. 

Ezen ügy bizonyosságára kiadtuk kolosto- 
runk rányomott pecsétével megerősített levelün- 
ket. Kelt Vergara városában, a Szent Akarat kolos- 
torban, a méltatlan Ardo testvér keze által, Canus 
pan-thia Garsos szolgálatának ötvenkilencedik 
évében, Szent Calicus ünnepének másodnapján, 
Leandro apát, Achila mester, Abado mester, Fordo, 
Airas és Hiemo testvérek jelenlétében. Domviknak 
legyen hála! 

Garro nemesifjúként elsajátított bizonyos képzettségeket, me- 
lyek gyakorlásától utóbb idő, kedv vagy lehetőség hiányában 
tartózkodott - ennek minden következményévél. E képzettsége- 
ket zárójelbe raktuk. (Ami az Első Törvénykönyves képzettség- 
listát illeti, Garro tudása immár jóval az Alapfoknak alá csök- 
kent; jelenlegi tudása körülbelül az Új Tekercsek 1. fokának fe- 
leltethető meg.) Hasonló a helyzet a Helyismeret képzettséggel 
is, e tudás bizonyos részei máig érvényesek, más részei viszont 
a tétlenség és bezártság évei alatt jóvátehetetlenül elavultak — 
hiszen Garro, példának okáért, könnyedén odatalálna a Két 
Oroszlánról nevezett csapszékhez, melynek egykoron gyakori lá- 
togatója volt, de lehet, hogy ott új, számára ismeretlen tulajdo- 
nosra és személyzetre lelne, ahogy az is megtörténhet, hogy azt 
találja, e nem túl jóhírű épület időközben leégett, és nelyée im- 
már egy kötélverő háza és műhelye áll. 


Képzettséglista 


az Első Törvénykönyv szerint 


Ökölharc 47 Legendaismeret (Shadon) 
Fegyverhasználat (hosszú- Af 

kard) 47 Történelemism. (Shadon) 
Fegyverhasználat (tőr) 47 Af 

Lovaglás 4Af Vallásism. (Domvik-hit) 47 
Helyismeret (Shadon) 47 Etikett (Shadon) 47 
Szexuális kultúra 47 
Festészet/rajzolás Af" 
Emberismeret 4/" 
Mellébeszélés 47 
Hamisítás (iratok) Mf 


Írás/olvasás Mf 
Nyelvismeret (shadoni) Mf 
Nyelvismeret (közös) Mf 
Heraldika (Shadon) 47 


A "-gal jelölt képzettségek a Második Törvénykönyvben, 
illetve a Titkos Fóliásban találhatóak meg. 


az Új Tekercsek szerint 


Öklözés 1. fok Fegyverhasználat (hosszúkard) 1. fok 

Lovaglás 1. fok Fegyverhasználat (tőr) 1. fok 

Birtokigazgatás 1. fok Helyismeret (Shadon tart.) 3. fok 
Helyismeret (Shadon városa) 3. fok 


Élő nyelv (közös) 3. fok Élő nyelv (shadoni) 5. fok 
Lélektan 2. fok Kultúra (shadoni kultúrkör) 4. fok 
Ékesszólás 2. fok Kultúra (pyarroni kultúrkör) 2. fok 
Szexuális kultúra 2. fok 
Dorbézolás 2. fok Heraldika (shadoni kultúrkör) 4. fok 
Oktatás 1. fok Párbaj (shadoni kultúrkör) 2. fok 
Értékbecslés 2. fok Udvari etikett (shadoni kk.) 2. fok 
Festészet/rajzolás 3. fok Irodalom (shadoni kultúrkör) 3. fok 
Okirathamisítás 4. fok Hazárdjáték (shadoni kk.) 3. fok 
Írás/olvasás 4. fok Legendaismeret (shadoni kk.) 2. fok 
Számtan 2. fok Történelem (shadoni kultúrkör) 3. fok 
Kriptográfia 3. fok Jog (shadoni kultúrkör) 4. fok 
Politika/diplomácia: 2. fok 

del Zamargutlkrana családi levéltár 
— No 13. 


Dicsőség Urunknak, az Egyetlennek, az 
Igaz Úton Méegtartónak, Domviknak! Mi, 
a vergarai Szent Akarat kolostor szerze- 
tesi közössége mindenkinek, akik ezen 
levelet olvassák és olvasni fogják, üdvöt 
és áldást kívánunk az Egyetlenben. 

Ezen levelünkkel bizonyítjuk, hogy a 
nemes férfi, Ordono del Zamarguillerana 
hites felesége, Beltrana, a nemes úr, 
Recharo del Meddiar leánya az Első Arc 
kegyelméből egészséges fiúgyermeknek 
adott életet. E fiú apátunk, a nagytiszte- 
letű Leandro által felvétetett Domvik 
egyházába, mely szertartás során a gyer- 
mek a Garro nevet nyerte el. 

E szertartás tanúja volt a nemes úr, 
Garro del Meddiar, Vergara város taná- 
csának tagja és Orregui con Ylardua, a 
szomszédos Mergiavelli várának várna- 
gya. Ennélfogva kijelentjük, hogy a 
gyermek, Garro del Zamarguillerana 
törvényes házasságból származik, és 
tagja a Korona nemeseinek csakúgy, 
mint az Egyetlen szolgáinak ebben a vi- 
lágban. Kívánjuk, hogy felnövekedvén a 
Hét Arc áldása kísérje útján, a Biroda- 
lom és az Egyház üdvére cselekedjék, s 
megöregedvén gyermekek és unokák 
sokaságában lelje örömét. 

Ezen ügy bizonyosságára kiadtuk 
kolostorunk rányomott pecsétével meg- 
erősített levelünket. Kelt Vergara váro- 
sában, a Szent Akarat kolostorban, a 
méltatlan Airas testvér keze által, 
Canus pan-thia Garsos szolgálatának 
hatvannegyedik évében, Szent Neanna 
ünnepének előnapján, Leandro apát, 
Achila mester, Fordo mester, Hiemo, 
Calvo és Rius testvérek jelenlétében. 
Domviknak legyen hála! 


Kiadott oklevél másolata 
a vergarai Szent Hkarat kolostor 
könyvében 


Dicsőség Urunknak, az Egyetlennek, az 
Igaz Úton Megtartónak, Domviknak! 
Mi, a vergarai Szent Akarat kolostor 
szerzetesi közössége mindenkinek, akik 


ezen levelet olvassák és olvasni fogják, üdvöt és 
áldást kívánunk az Egyetlenben. 

Ezen levelünkkel bizonyítjuk, hogy a nemes 
férfi, Ordono del Zamarguillerana hívására házá- 
ban megjelentünk, és ott a nemes úr, betegágyá- 
ban fekve, miután magát az Egyetlen kegyelmébe 
ajánlotta, a következőket vallotta: Én, Oordono del 
Zamarguillerana, aki Shadon tartomány Guetair 
falvából származom, halálomat közeledni érezvén 
lelkem Uramnak ajánlom, s kérem, hogy bocsássa 
meg megszámlálhatatlan bűneimet; nemkülön- 
ben, testben megtöretve, de lélekben szilárdan, a 
következő végakaratot és végrendelkezést te- 
szem: kívánom, akarom, parancsolom és előírom, 
hogy amíg gyermekeim el nem érik a teljes kort, 
gyámul melléjük anyjukat, az én kedves hitvese- 
met, Beltrana del Zamarguilleranát, a nemes új, 
Recharo del Meddiar leányát rendelem, azzal, 
hogy segítségére és támaszára legyen a nemes új, 
Recharo del Meddiar, apósom, aztán Menendez és 
Garro de Meddiar, sógoraim, és végül Orregui con 
Ylardua, Mergiavelli várának várnagya, az én jó 
barátom és egykori harcostársam; hasonlókép- 
pen, hogy minden ingatlanom fiaimat illesse meg, 
ha felnőnek, kivéve, ami özvegyemnek törvény 
szerint jár, és a leányaimnak törvényesen járó ne- 
gyedrészt; hasonlóképpen, hogy leányaimnak 
gyámjuk, avagy, ha már elérte a teljes kort, első- 
szülöttem, Pelayo del Zamarguillerana illő ellá- 
tást biztosítson, és megfelelően házasítsa ki őket; 
hasonlóképpen, hogy gyermekeim gyámja, felesé- 
gem, utána teljes kort elért elsőszülöttem igyekez- 
zék elérni, hogy a családi vagyon osztatlanul egy- 
ben maradjon, ezért a többi fiú megfelelő ellátást 
élvezzen, de ha alkalmas tehetséget mutatnak és 
elhivatottságot éreznek, lépjenek az Egyház vagy 
a Korona szolgálatába; hasonlóképpen, minden 
ingóm gyermekeimet és feleségemet illeti meg, 
egyenlő részben, kivéve azt, ami törvény szerint 
egyiknek vagy másiknak jár, ellenben azt a kar- 
dot, mely a kandalló fölötti falon bal oldalon lóg, 
fegyvertársamra és barátomra, Orregui con 
Ylarduára hagyom, emlékül a Teara-oOlithe falva 
mellett vívott csatára, amikor vállt vállnak vetve 
küzdöttünk meg az eretnekek és lázadók túlerejé- 
vel, s arattunk felettük fényes győzelmet Domvik 
Urunk segedelmével, s ahol e kard számos alka- 
lommal óvta meg az ő életét, ahogy ő is megvéd- 
te az én életemet, még számosabb alkalommal; 
hasonlóképpen, hogy vagyonomból tíz jó shadoni 
tantum adassék Domvik Egyházának, hogy imád- 
kozzanak egy bűnös ember lelkének üdvéért. 

Mindezen rendelkezéseket szabad akaratom- 
ból, értelmi képességeimnek teljében mondtam el, 


ZÖSÁZTÓNÁZZÖNÉS. ARCKÉPCSARNOK ZRVYGV TVT 


Domvik Urunk akaratában megnyugodva. Mi, a 
vergaroi Szent Akarat kolostor méltatlan szerzete- 
sei, Achila mester és Calvo testvér e rendelkezést 
szorgalmasan és figyelmesen lejegyeztük, és iga- 
zoljuk, hogy azt a végrendelkező, a nemes új, 
Ordono del Zamarguillerana szabad akaratából és 
értelmi képességeinek teljes birtokában diktálta le 
nekünk, valamint felolvasás után sajátjának, tel 
jesen igaznak és akaratával egyezőnek ismerte el. 
Igazoljuk azt is, hogy a végrendelkezés során jelen 
voltak a nemes urak: Recharo del Meddiar a ren- 
delkező apósa; Garro és Menendez de Meddiar, a 
rendelkező sógorai; Orregui con Ylardua, Mergia- 
velli várának várnagya; Vicenso con Vives, az IS- 
ten Kardja rend lovagja; Jaine del Aldueza, Eguino 
del Massalde és Saldano del Massalde, a mondott 
Ordono del Zamarguillerana becsületes hírben ál- 
ló szomszédai, akik örömmel vállalták, hogy eme 
örökvallásnak tanúi legyenek, és esküt tettek 
Domvik Urunk szent nevére, hogy a végrendelet 
végrehajtását minden eszközzel és móddal előse- 
gítik. Igazoljuk azt is, hogy az említett nemes 
urak, Recharo, Garro és Menendez del Meddiar es- 
küt tettek Domvik Urunkra, hogy Beltrana del 
Zamarguilleranát a gyámi teendők ellátásában 
minden eszközzel és móddal támogatják és segí- 
tik; az árvák életét és jogait mindenkor megvédik. 

Ezen ügy bizonyosságára kiadtuk kolosto- 
runk rányomott pecsétével megerősített levelün- 
ket; melyet, a nagyobb erő okán, a fent említett 
nemes urak, azaz Ordono del Zamarguillerana, 
Recharo, Garro és Menandez del Meddiar, Orregui 
con Ylardua, Vicenso con Vives, Jaine del Aldeuza, 
Eguino és Saldano del Messalde pecséteik lenyo- 
matával is megerősítettek. Kelt Vergara városá- 
ban, a Szent Akarat kolostorban, a méltatlan 
Achila testvér keze által, Canus pan-thia Garsos 
szolgálatának hetvenegyedik évében, az Akarat 
Ünnepére következő harmadik napon, Leandro 
apát, Hiemo mester, Calvo, Rius és Lailos testvé- 
rek jelenlétében. Domviknak legyen hála! 


Bejegyzés a sbadoni kírályi udvar 
kancelláriájának könyvében 


Serrato Bel-Corma, u.é. 32. 

Az elhunyt nemes úr, Ordono del Zamarguillerana 
fiúgyermekét, Garro del Zamarguilleranát befo- 
gadtuk a kancelláriai iskola falai közé. A fiú a be- 
mutatott születési levél alapján betöltötte tizen- 
harmadik életévét; testi állapota ennek megfelelő; 
korához képest különösen intelligensnek tűnik; 
írni-olvasni tud, az alapvetően szükséges ismere- 
teknek birtokában van. ; 

del Zamarguillerana család levéltára, 
levelek — No 16. 


Mindenekelőtt az Egyetlen áldását kérem anyám- 
ra, és üdvözlöm forró gyermeki szeretetettel; utá- 
na ugyanez szeretett bátyámnak, Pelayónak, ott- 
hon, avagy idegenben tartózkodó minden fivé- 
remnek és nővéremnek, nemkülönben többi roko- 
nomnak; végezetül a vergarai kolostor nagytiszte- 
letű apátjának és összes szerzetesének, akiknek 
oly sokat köszönhetek. 

Tudatom, hogy megkaptam leveleteket; el sem 
tudjátok képzelni azt az örömöt, amit akkor érez- 
tem, amikor értesültem belőle, hogy nővérem, 
Jalina, akinek szeretett édesanyám az Első Arc ke- 
gyelméből egyazon napon adott életet, mint ne- 
kem - s melyért nem lehetek elég hálás sem az Úr- 
Arcnak, sem anyámnak -, ugyanezen Úr-Arc ke- 
gyelméből áldott állapotban van. Imádkozom, 
hogy a hamarosan megszületendő gyermek 
egészséges legyen, s ha lány, örökölje anyám és 
nővéreim testi és lelki szépségeit, ha pedig fiú, 
öregbítse sógoraim, a del Massaldék családjának 
hírnevét. Bízom benne, hogy anyám, legidősebb 
fivérem, Pelayo, valamint rokonaim hasonló sze- 
retettel és felelőséggel keresnek és választanak 
majd férjet szeretett húgomnak, Alminának, és ő 
éppoly boldog lesz majd a házasság szent kötelé- 
kében, mint nővére. 

Ami ifjabb fivéreimet illeti, örömmel értesül- 
tem, hogy Garro öcsém jó előrehaladást mutat a 
kancellária iskolájában; tanuljon hát szorgalma- 
san továbbra is, hogy jó írnok, majd jegyző legyen 
belőle a Korona szolgálatára; ami pedig legkisebb 
fivéremet, Recharót illeti, kérdésetekre, hogy mi- 
féle életúton indítsátok el, aligha adhatok taná- 
csot, minthogy immár hetedik éve tanulok e ko- 
lostorban, és így öcsémet alig láttam felcsepered- 
ve. Ha ti, akik nálamnál sokkalta jobban ismeri- 
tek, és más, jóval idősebb és tapasztaltabb embe- 
rek a Korona szolgálatát, a katonai pályát java- 
soljátok és választanátok neki, ugyan miért mon- 
danék ellen? Mert bizony nem mindenki alkalmas 
az Egyetlen közvetlen szolgálatára; és a Korona 
és a Birodalom szolgálata, fegyverrel történő vé- 
delmezése szintúgy az Egyetlennek tetsző dolog; 
ráadásul hőn szeretett, az Egyetlenhez megtért 
atyánk példája is bizonyítja, hogy a hűséges és vi- 
téz szolgálat mindig elnyeri jutalmát, ezen a vilá- 
gon éppúgy, mint halálunk után. 

Egyébiránt tudatom, hogy jól vagyok és nagy- 
szerűen érzem magam; napról-napra többet isme- 
rek meg az Egyetlen szent misztériumaiból — de er- 
ről többet nem mondhatok. Időmet tanulással, el- 

mélkedéssel és imádkozással töltöm, tanítóim 
nagy megelégedésére; mindenki egyetért abban, 
hogy a megfelelő úton haladok ahhoz, hogy né- 
hány év elteltével Urunk szolgájává szenteljenek. 
Ha majd ezen álmom és kívánságom az Egyetlen 
kegyéből valósággá válik, örökrészemről ünnepé- 
lyesen le fogok mondani fivéreim javára; nekem 
nem lesz rá többé szükségem. Üzenem azt is, hogy 
a nyár közepén egy hónapra elengednek, és ezen 
időre hazatérek. Egyébiránt pediglen kérve kérném 
anyámat, küldene egynéhány inget és harisnyát, 
mert azok a sok mosástól úgyszólván teljesen elfo- 
szoltak, s így végképp kifogytam az alsóneműkből. 

Canus pan-thia Garsos szolgálatának nyolc- 
vankettedik évében, Szent Revis ünnepe utáni 
harmadik napon. Az Úr-Arcok és az Egyetlen ál- 
dása legyen rajtatok! 


Bejegyzés a sbadoni kírályi udvar 
kancellártájának könyvében 


Serrato Bel-Corma, u.é. 39. 

A nemes ifjú, Garro de Zamarguillerana a Korona 
kancelláriájának írnokai közé lépett. Tudása meg- 
felelő, írása szép. Különösen intelligens ifjú. Ha jól 
szolgál, pár év múlva a jegyzők közé emelkedhet, 


Kötelezvény 


Én, Garro del Zamarguillerana kijelentem, hogy 
Shadon város polgárának, Ardo Galvasnak tarto- 
zom, méghozzá egy fél tantummal, másképpen öt 
ezüstpénzzel. Amennyiben az adósságot nem 
egyenlítem ki, az havonta fél ezüsttel, azaz ötven 
rézpénzzel növekszik. E kijelentésemet pecsétem 
rányomásával is megerősítem, 

Kelt E.B.-C., u.é. 2. 


Bejegyzés a sbadoni kírályi udvar 
kancelláriájának könyvében 


Evendil Bel-Corma, u.é. 2. 

A nemes ifjút, Garro del Zamarguilleranát, a Koro- 
na kancelláriájának írnokát rajtakaptuk, ahogy 
papírt és pergament próbált kivinni a kancelláriá- 
ból. Kérdéseinkre bevallotta, hogy adósságai ki- 
egyenlítésre akarta fordítani az ezek eladásából 
szerzett összeget; ezen adósságaira kártyázás út- 
ján tett szert. Minthogy az említett ifjú idáig na- 
gyon megfelelő munkát végzett és viselkedést mu- 

tatott, és családja jó hírnévnek örvend, megeléged- 
tünk azzal, hogy a nevezett ifjút eltávolítottuk a 
kancelláriából; szégyenéről csak mi tudunk, így 
még bármiféle új életet kezdhet. Domvik óvja! 


Bejegyzés a sbadoni 
királyi udvar 
kancelláriájának könyvében 


Evendil Bel-Corma, u.é. 3. 
Egy oklevelet mutattak be nekünk, 
mely, bár első ránézésre valódinak 
tűnt, a tüzetesebb vizsgálat 
alapján hamisnak találtatott. A 
hamisítvány igen jó. A bemu- 
tató a vizsgálat során beval- 
lotta, hogy a Szürkecsuklyá- 

sok mondott titkos és üldö- 

zött szervezettől vásárolta 

a hamisítványt. 


Bejegyzés a sbadoni 
királyi udvar 
kancelláriájának 
"könyvében 


Evendil Bel-Corma, u.é. 3. 

A fentebb említett hamisít- 
ványt gondosan átvizsgál- 
tuk, és szomorú eredményre 
jutottunk. Mielőtt azonban ezt 
kijelentenénk, újabb vizsgálatra 
szántuk el magunkat. 


Bejegyzés a sbadoni kírályi udvar 
kancelláriájának könyvében 


Evendil Bel-Corma, u.é. 3. 

Megérkezett alázatos hívásunkra Albus Arvinus 
mester, aki a Főatya — Domvik áldása rá! — kan- 
celláriájának nagy tudású tagja. Ő is megvizsgál- 
ván a fentebb említett hamisítványt és más irato- 
kat, velünk megegyező véleményre jutott: a hami- 
sítvány a korábban nálunk írnokoskodó, innét lo- 
pás és kártyázás vétke miatt alig két éve eltávolí- 
tott nemes ifjú, Garro del Zamarguillerana műve. 
Az ügyet - minthogy az ifjú, nem gondolva az is- 
teni és emberi törvénnyel, hűtlenség bűnébe esett 
— átadtuk király urunk megfelelő bíróságának. 


ZÖVSZDVZTÉVÉT ARCKÉPCSARNOK 


Királyi oklevéltár, 6-os számú szoba, 9-es 
jelzésű láda, — No 37. 


Az Egyetlen Isten, Domvik nevében. Mi, Evendil 
Bel-Corma, az Egyetlen kitüntető kegyéből 
Shadon e néven százhuszonegyedik királya és a 
többi, mindenkinek, aki eme írást olvassa és maj- 
dan olvasni fogja, üdvözlést mondunk Mind- 
annyiunk Ura nevében. 
Ahogy Urunk, Domvik megítéli a 
lelkeket a test halála után, felemelve 
az igazakat, és megbüntetve a ha- 
misakat, éppúgy szükséges, 
hogy a rend fenntartása és a 
Birodalom megőrzése érde- 
kében mi is megjutalmaz- 
zuk azokat, akik a Biroda- 
lom üdvén munkálkod- 
nak, ám lesújtsunk azok- 
ra, akik ellene cseleksze- 
nek. Ezért hát ezen levél- 
lel tudtára adjuk min- 
denkinek, akit illet, 
hogy nemrégiben egy bi- 
zonyos Ordavus Ouiena 
nevezetű shadoni polgár 
bemutatott nálunk egy 
oklevelet, mely szerint 
egy bizonyos, tulajdono- 
saitól elhagyott, és így 
kincstárunknak járó ház az 
ő tulajdona. Az oklevelet 
kancelláriánk megvizsgálta, 
és azt igaztalannak, hamisít- 
ványnak találta; gondos és hosz- 
szadalmas vizsgálat után kétségte- 
lenül kiderült, hogy egy bizonyos ne- 
mes ifjú, Garro del Zamarguillerana, nem 
tudni, miféle gonosz indulattól vezérelve, megfe 
ledkezve a törvény szaváról, nem átallotta ezt a 
hamis oklevelet elkészíteni. 

A nevezett ifjú korábban a mi kancelláriánk 
írnoka volt, amíg onnét vétkei miatt el nem távo- 
lították. Miután a kancellária tiszte szerint átad- 
ta az ügyet a mi bíróságunknak, az hosszas és 
gondos vizsgálatot végzett ebben a rendkívül fon- 
tos és veszélyes ügyben. Megállapíttatott, hogy a 
nevezett Garro del Zamarguillerana ifjú kora elle- 
nére gyakori vendége volt a kocsmáknak és más 
efféle alantas helyeknek, ott kártyázott vagy más, 
hasonló szórakozásokat űzött, melyek ugyan nem 
tiltottak, de azért méltatlanok jó és becsületes 
alattvalóinkhoz; s bár efelől bizonyságot nem 
nyertünk, feltételezhető, hogy a mondott ifjú a 

Szürkecsuklyások titkos, tiltott és üldözött szer- 
vezetéhez csatlakozott. Megbizonyosodtunk arról 
is, hogy Shadon városán kívül is még több helyen 
előálltak hamis oklevelekkel, melyek bizonyosan 
szintúgy e megátalkodott Garro del Zamarguil- 
lerana munkái; valamint a vizsgálatok során ki- 
derült, hogy mindezen hamis oklevelek a Szürke- 
csuklyások titkos, tiltott és üldözött szervezetén 
keresztül jutottak azokhoz, akik bemutatták őket. 
Ennélfogva biztosra vehető, hogy a nevezett Gar- 
ro del Zamarguillerana nevezetű ifjú a Szürke- 
csuklyások titkos, tiltott és üldözött szervezeté- 
hez csatlakozott, és azok támogatásával oklevele- 
ket hamisított. Ezért hát a fent említett Garro del 
Zamarguilleranát törvény szerint megidéztük ítél- 
kezésünk elé, de ő, tudván bűíneit, a többszöri idé- 
zésre sem jelent meg. Így hát bíróságunk -— a töké- 
letes és teljes bizonyítékokra való tekintettel — tá- 
vollétében mondott ítéletet felette, mely szerint a 
nevezett nemes ifjú, Garro del Zamarguillerana 
hűtlen volt királyához és a Birodalomhoz. 

Ezért hát az ítélet, törvényeink és szokásaink 
alapján, az, hogy a sokszor említett ifjú, Garro del 
Zamarguillerana fosztassék meg nemességétől, 
melyre méltatlanná vált és melyet tettével megta- 
gadott, nemkülönben minden ingó és ingatlan va- 
gyonától, s végezetül fejével bűnhődjön. Ha a neve- 
zett Garro, egykor del Zamarguillerana, előkerülne, 
úgy meg kell tőle tudni cinkostársai nevét, hogy 
azok is törvény szerint megbűnhődjenek, majd ele- 
venen tűzön kell elégetni, ahogy az jog szerint bün- 
tetése a hamisítóknak; a büntetést, mások okulá- 
sára, Shadon város főterén kell elvégezni. Mint- 
hogy a mondott Garro, ki többé már nem viselheti 
a del Zamarguillerana nevet, szökésben és mene- 
külésben van, nevét levelesíteni kell, hogy a mon- 
dott ifjú az igazságszolgáltatás kezére jusson. Az 
Egyetlen irgalmazzon bűínös lelkének! 

Ezen ügy bizonyosságára kiadtuk jelen, bírói 
pecsétünk rányomásával megerősített levelünket. 
Kiadatott Suidas jegyző keze által, Shadon váro- 
sában, Menor del Innes-Farna ítélőmestersége 
idején, Urunk, Evendil Bel-Corma, az Egyetlen kü- 

lönös kegyelméből Shadon e néven százhuszon- 
egyedik királya uralkodásának negyedik évében, 
Szent Elster havának tizedik napján, az Egyetlen 
segedelmével. 


Cormasa tartományi levéltár, 
35-ös láda — No 45. 


A Mi Urunk, Domvik nevében! Mi, Evendil Bel- 
Corma, az Egyetlen kegyéből Shadon királya tar- 
tományaink hercegeinek egyenként és együttesen 
üdvözletünket küldjük. 

Jelen levéllel tudomásotokra kívánjuk hozni, 
kik is azok a személyek, akik uralkodásunk előző 
negyedéve során ítéltettek el főbenjáró bűnök el- 
követésével, de akik jogos büntetésük elől elme- 
nekültek. Ezért hát tegyetek róla, hogy nevük le- 
velesítsék, és az egész tartományban igyekezze- 
nek élve avagy, ha másképp nem megy, halva el- 
fogni őket; az elfogónak a szokásos 10 jó tantum 
jár személyenként, illetve ha az elfogott már nem 
él, 5 tantum. Gondoskodjatok róla, hogy a levele- 
sítettek névsora egyrészt minden faluba és város- 
ba elküldessék, ott nyilvánosan, piac napján, is- 
tentisztelet után felolvastassék; ugyanúgy a bű- 
nösöknek e névsorát kapják a határok, révek, hi- 
dak és más helyek őrei is. Levelesítve lettek pedig 
a következők: 

Garro del Zamarguillerana, 19 éves ifjú, ter- 
mete rendes, haja sötétbarna, nemkülönben a 
szeme is, más különleges ismertetőjele nincsen. 
EÁ 

Hogy híradásunknak megfelelő hitele legyen, 
ezen levelet lezártuk nagypecsétünk lenyomatá- 
val. Kelt Shadonban, Suidas jegyző keze által, 
uralkodásunk negyedik évében, Szent Tameris 
havának hetedik napján. Az Egyetlen áldása le- 
gyen rajtatok! 

Tasnádi ,Thaur" Ákos 


VALHALLA PÁHOLY KÖNYVESBOLT 
BUDAPEST 1063, ANDRÁSSY ÚT 86. 


A M.A.G.U.S. KÁRTYA LAPONKÉNT AZ EGÉSZ ORSZÁGBAN 
. ITTA LEGOLCSÓBB! 

arro valóban a Szürkecsuklyásokként 
emlegetett szervezethez csatlakozott, 
noha ennek önkéntessége vitatható. 
A tolvajok, akik már évekkel korábban felfi- 
gyeltek az italmérésekben fel-felbukkanó ifjú 
kancelláriai írnokra, természetesen azonnal 
! felajánlották neki vendégszeretetüket, amikor 
az utcára került. Ekkor még látszólag valóban 
vendégségről volt szó, s Garro, ha kívánta, el- 
hagyhatta a szállásául szolgáló külvárosi há- 
zat, sétálhatott a környező utcákban, látogat- 
hatta a városnegyed templomait. Lebukása és 
üldözése — levelesítése — után a szabályok 
: megszigorodtak, és új szálláshelyét (látszatra 
egy gazdag kereskedőcsalád palotának is beil- 
lő házát) többé nem hagyhatta el - igen, bár 
szerte a Birodalomban keresték, Garro sosem 
távozott a fővárosból. Sejtette ugyan, hogy lát- 
szólagosan még létező szabadsága erősen kor- 
látozott, de mindig félrehessegette a gondola- 
tot; amikor azonban, egy év elteltével, józan- 
sággal, érvekkel nem törődve úgy döntött, 
hogy meglátogatja családját, végül rádöbben- 
tették leginkább fogságként meghatározható 
helyzetére. 

Így hát Garro immár bő évtizede lakik an- 
nak a polgárháznak egy gazdagon berendezett 
lakosztályában, amelynek kulcsra zárt ajtaja 
előtt őrök állnak. Ideköltözése óta egyszer sem 
hagyta el a házat; az utóbbi években legalább 
annyit sikerült kialkudnia, hogy kísérettel né- 
ha felkeresheti az épületben található apró kis 
kápolnát. Fogoly tehát, de kiváltságos fogoly; 
szabadságában ugyan korlátozzák, ám egyéb- 
ként szívesen látott vendégként kezelik. Az 
ételre, italra panasza nem lehet, kívánságait, 
amíg az ésszerűség határain belül maradnak, 
teljesítik, legyen szó könyvről, lányról, vagy 
bármi másról. 

Merthogy Garro igencsak bővében van a 
szabadidőnek. Ugyan a tolvajok kérésbe bur- 
kolt utasítására az írás és olvasás művészeté- 
re oktatja a hozzá küldött gyermekeket, né- 
hány kiválasztott, ügyes kezű és éles eszű ifjút 
pedig a hamisítás titkaiba is beavat — egyéb- 
ként Garro tanárnak kifejezetten csapnivaló -—, 
napjainak és éjjeleinek nagyobb része mégis 
szabad. Olykor felkérik egy-egy hamis oklevél 
vagy más írás elkészítésére, ilyenkor néhány 
napra lázas, boldog munka váltja fel a semmit- 
tevést. Egyébként a maga szórakoztatására is 
készít hamis okleveleket, meg persze azért is, 

hogy ki ne jöjjön a gyakorlatból. Követelésére a 
helyi tolvajok minden, a kezükbe került írást 
elhoznak neki, legyen bár szó oklevelekróől, 
magán- vagy hivatalos levelekről, szerződé- 
sekről, vagy akár csak tépett fecnikről; sok irat 
érkezik hozzá a Birodalom egyéb vidékeiről, s 
néhány még külhonból is. Ezeket rendszerezi, 
szövegüket és jellemzőiket könyveibe másolja. 
Maradék idejét olvasással, táplálkozással — 
lassan igazi ínyenc válik belőle -, és lustálko- 
dással tölti. Ennek köszönhetően az egykor 
vézna ifjú már komoly pocakot eresztett, s 
minden jel arra mutat, hogy újabb évtized múl- 
tán pontosan úgy néz majd ki, mint a városhá- 
zak nagyasztalainál üldögélő, kövér, dupla to- 
kás, bajszos és önmagukkal fölöttébb elégedett 
patríciusok. 

Két dolog van, amitől azonban tartózkodik 
— az a két dolog, ami a bűnbe vitte: az ital és a 
szerencsejáték. Az Egyetlenre tett fogadalmat, 
hogy többé sem kockát, sem kártyát nem vesz 
a kezébe, és hogy bármi más játékra sem adja 
magát; ezt a fogadalmát pedig aggályosan be- 
tartja. Borral is módjával él; étkezésenként 
egy-egy kisebbfajta kupával engedélyez csak 
magának. Az első időkben még vezekelni pró- 
bált, sanyargatta magát, ám érről hamar leszo- 
kott; azt azonban, hogy bűnös isten és ember 
előtt, nem felejtette el. Nem tűri, hogy nemesi 
előnevén, a del Zamarguilleranán szólítsák, 
minthogy nemességére, amikor bűnös és tör- 
vénytelen cselekedetekre adta magát, méltat- 
lanná vált. Haját a közrendűek módjára rövid- 
re vágatja, öltözékei is a nemteleneknek enge- 
délyezett szabással és színekben készülnek. 

Egyébként Garro még nem hagyott fel telje- 
sen a szökés tervezgetésével, latolgatja a lehe- 
tőségeket, figyeli, nem hibáznak-e vendéglátói, 
nem lanyhul-e az őrizet. Időnként, keserűbb 
pillanataiban azonban beismeri önmaga előtt, 
hogy bár vágyódik a szabadság, valamint csa- 
ládja után, tulajdonképpen elégedett helyzeté- 
vel; s tudja azt is, hogy túlságosan gyáva és 
lusta a szökés megtervezéséhez és kivitelezés- 
éhez. Arra pedig, hogy egyszer majd elengedik, 
nem számíthat: tudása okán jóval többet ér a 
tolvajoknak, mint saját súlya aranyban, ráadá- 
sul immár kényelmetlenül sokat tud a Szürke- 
csuklyások titkaiból. .. 

A Hamis Ő 


A MOZAIKOK cikksorozatot olyan témák 
bemutatására szánjuk, melyek egészen biz- 
tosan mindenki érdeklődésére számot tart- 
hatnak: beszélünk majd a különféle tájakon 
szokásos törvénykezésről (jogviszonyokról, 
büntetés-végrehajtásról, rendfenntartásról, 
rangokról és címekről, hierarchiáról stb.), a 
postakocsi-szolgálatokról (tiadlani bankhá- 
zakról, sianagi kovácsmúhelyekről, pyarroni 
vámházakról, alkimista műhelyekről, javasasz- 
szonyok kunyhóiról, vízimalmokról, kancellá- 
riákról, ibarai karavánszerájokról, a legkülön- 
félébb fogadókról stb.), egy átlasos aszisz pa- 
rasztfalu (városállamokbeli csempésztelepü- 
lés, déli lovasnomád szálláshely, ork törzsi tá- 
bor, dzsad oázis, shadoni kisváros stb.) életé- 
ről, hogy hogyan néz ki a Titkos Szekta egy 
kolostorerődje (egy északi lovagi rendház, 
déli nemesi kúria, dwoon végvár, ronellai kikö- 
tő, toroni Császár-sziget stb.), miként épül 
fel például egy átlagos Tharr-templom (eri- 
oni Ellana-templom, gorviki Ranagol-tem- 
plom, shadleki Domvik-klastrom stb.) — azaz 
Ynev világának megannyi apró, ám mégis nél- 
külözhetetlen mozaikjáról. 

Elsőként mindjárt következzen egy írás — bi- 
zonyos Garro del Zamarsuillerana előadása 
nyomán — az oklevelek hamisításáról, majd 
pedig egy másik — szorosan illeszkedő — a 
shadoni büntetésnemekről. 

E rovatunkra is érvényes: örömmel fogadunk 
bármilyen anyagot, ötletet, írást, amit a fen- 
tiekkel kapcsolatban elküldötök hozzánk; 
amennyiben megütik a megfelelő mértéket, 
akár a cikksorozatba is szívesen beillesztjük 
őket! 

klevelekről 


Arra kértek tehát, hogy néhány szóban foglal- 
jam össze mindazt, amit a hamis oklevelekről 
tudok. Ám legyen! Ugyan nem értem, miért is 
van erre szükség, hiszen ha annyi tudással, 
amennyit így át tudok adni, próbát tesztek egy 
hamisítvánnyal — nos, akkor célszerű, ha mind- 
járt visztek magatokkal egy szekér fát, nehogy 
az hibádzzon, amikor a máglyára kerültök. De 
mert nem illő, hogy ily kedves vendéglátóknak 
ellentmondjon a vendég, megteszem, ami tőlem 
telik, s hogy hogyan sáfárkodtok vele, az legyen 
már a ti gondotok! 

Tanítóim, a királyi kancellária jegyzői ta- 
pasztalatból állították, hogy töméntelen hamis 
oklevél található a Birodalomban. Sok-sok, a 
nemes családok által kincsként őrzött oklevél 
valójában csúf hamisítvány; de bizony, hiszen 
gyarló az embet, lelkét gyakorta teljesen megtöl- 
ti a vagyon, a jogok utáni vágy, vagy csak a hi- 
úság, még kolostorok, városok, vagy akár lo- 
vagrendek levelesládáiban is furcsa dolgokra 
akadhat a tanult vizsgálódó. Belső-Shadonban 
húszból egy oklevél talán, ami hamis, Shadlek 
vidékén tízből egy, ami pedig a Felföldet illeti, 
nos, állítólag ott lámpással kell bármiféle írást 
keresni, de ha találunk, az bizonyosan hamis... 
ki tudja? E sok hamisítvány között akad annyi- 
ra primitív, hogy bárki, aki egy kicsit is ért hoz- 
zá, egyetlen pillantással felméri annak valót- 
lanságát, akad azonban olyan is, amely még a 
leggondosabb vizsgálatok próbáját is kiállná. 

Azt gondolnátok, mindenképp ilyen, tökéle- 
tes hamisítvány alkotására kell törekedni? Té- 
vedés. Mert egy ilyennek az elkészítése oly tu- 
dást, íráskészséget, és a szükséges oklevelek 
oly nagy számát igényli, oly sok időt és pénzt 
emésztenek fel az előkészületek, hogy meggon- 
dolandó, megéri-é e sok fáradozás? Másrészt 
teljesen felesleges a legpontosabban utánozni 
egy háromszáz éve élt írnok keze vonását, ha 
tudjuk, az oklevél egy olyan szerzetes kezébe 
kerül majd, kinek látása majdhogynem teljesen 
elveszett, s aki az imádkozáshoz sokkalta job- 
ban ért, mint az iratok vizsgálatához... Mindig 
gondosan mérlegelni kell, miféle célra készül a 
hamisítvány, s hogy kiknek a kezébe kerül 
majd; továbbá számba kell venni lehetőségein- 

ket és eszközeinket, s mindezek megvizsgálásá- 
val kell döntenünk a hamisítvány milyensége 
felől. Elsőre mégis a tökéletes hamisítványokról 
szólok, s csak aztán beszélek a másfajtákról. 

Kezdjük azzal, mire lesz szükségetek! Kell 
ugyebár papír és pergamen; ne feledjétek, fontos 
irat, oklevél csak pergamenre készülhet! Ha na- 
gyobb, fontosabb kancelláriák leveleit hamisíta- 
nátok, gondosan szabályos alakra kell vágnotok 
a pergament, és méretre is; célszerű, ha még 
előtte készítetek egy fogalmazványt, hogy lás- 
sátok, mekkora pergamenre lesz szükségetek. 
Bizonyos esetekben viszont pont a ferdén vágott 
oldalak, az épp hogy bezsúfolt szöveg kölcsönzi 
a valódiság látszatát. 

Arra, hogy megfelelően régi, üres papír vagy 
pergamen kerül a kezünkbe, aligha számítha- 
tunk, így nem marad más, mint a különféle öre- 
gítő módszerek használata. A kontárok ezt tűz- 
zel, füsttel, dörzsöléssel, szerszámokkal végzik; 
az igazi hamisítóknak pedig számos olyan vegyi 
anyag áll a rendelkezésére, amelyekkel a kívánt 
hatás elérhető. 

Sérült, szakadt, hiányos bőrt csak módjával 
használhatunk, hiszen tudott dolog, hogy ki-ki 
kincsként őrzi az okleveleit; azonban pár apró, 
egerektől származó harapásnyom épphogy nem 
gyanút, hanem bizalmat kelt; néha pedig, így 
hányatott sorsú családok vagy többször is tá- 
madást szenvedett kolostorok nevében íródott 
okleveleknél a szakadások, az égésnyomok is 
elfogadhatóak. 

Ha mégis papírt használnátok, ügyeljetek a 
vízjelre, s ne abban az amúgy valószínűtlen 
esetben döbbenjetek rá hibátokra, amikor a la- 
pot a fény felé fordítják, és ott olyan papírma- 
lom vagy mester jegyét látják, amely az állítóla- 
gos időpontban még nem is létezett. Célszerű, 
ha minden papírt, ami bármi okból a kezetekbe 
kerül, megvizsgáltok, s a vízjeleket a lehető leg- 
nagyobb pontossággal, a szükséges adatokkal 
együtt, feljegyzitek, hogy később, ha szükséges- 
nek ítélnétek, elkészíthessétek vagy elkészíttet- 
hessétek a megfelelő merítőszitát. 

Soha, ismétlem, soha nem szabad egyszer 
már használt pergament, papírt alkalmazni, 
mert nincs annál könnyebb, mint felismerni a 
kaparás, ledörzsölés nyomát. Ha nincs más le- 
hetőségetek, ám használjatok ilyet, de vigyázz- 
tatok: csak rövid ideig bízhattok munkátokban, 
mert könnyen elárultathattok általa! 

Nem árt, ha tudjuk, hogy az adott időszak- 
ban miképpen vágták be a tollat, $ mi is ehhez 

tartjuk magunkat. Milyen kis eltérés is hogy 
megváltoztatja az írásképet! Bizony, sosem lesz- 
tek képesek egy régi írás tökéletes utánzására, 
ha tollaitokat az újfajta módi szerint hegyezitek. 
Talán ti, akik épp hogy megismeritek a betűket, 
nem is gondolnátok, de az értő szem egy írás 
gondos tanulmányozásával, a vonalak vastag- 
ságának, a szárak hurkolásának, az írásjelek 
dőlésének vizsgálatával megsejti a vágás mód- 
ját. Ehhez persze sokat kell gyakorolni, és azok 
a lurkók, akiket rám bíztatok, olyan rettentő 
lusták, hogy... de ezt hagyjuk. 

A tinta újabb fogós kérdés. Megint a vegysze- 
rekhez, titkos adalékanyagokhoz kell folyamod- 
nunk, ha azt akarjuk, hogy írásunk elég réginek 
hasson. Aki pedig az uralkodói kancelláriák ok- 
leveleinek hamisítására vetemedik, az jobban te- 
szi, ha nem áltatja magát hiú reményekkel, hiá- 
ba, hogy ezeken a tinta mindig frissnek látszik; 
ha új tintát használ, akkor jobb, ha nyomban el- 
hagyja Shadont, és nem is tér vissza többé. Vagy 
elfogadja egyesek vendégszeretetét... khm. Mert 
először is, az ő tintája idővel fakulni kezd, ami- 
vel egyből kárba vész minden munkája. Más- 
részt, ezeken a helyeken sokféle összetevő kerül 
a tintába: nem csupán olyan, amely az élénk 
színt tartósítja, de olyanok is, melyeknek addig 
nincs semmi szerepe, amíg az ellenőrző folya- 
dékból rá nem cseppen egy kevés az írásra. Mert 
ha ekkor a tinta nem színeződik el, vagy nem 
úgy, ahogy kellene, akkor hamarosan kivégzés- 
hez kiáltják össze a népet. Alig valaki ismeri e 
titkos összetevőket, s aki nem, annak alkimistá- 
hoz kell fordulnia, olyanhoz, aki nemcsak kiváló 
a maga mesterségében, de az aranyak csengésé- 
re hajlamos megfeledkezni a törvényről és annak 
szigoráról. Nektek persze, gondoljátok, ez nem 
jelenthet gondot, amióta saját embereitekkel ki- 
elemeztétek a tintát, amit magammal hoztam; 
kérdés, mikor jut eszébe egykori mestereimnek, 
hogy változtassanak az összetevőkön... 

Az, hogy az oklevelek immár kánonná mere- 
vedett minták és formulák alapján készülnek, 
az, hogy stílusuk, noha kissé nehézkes, mégis 
tömör és könnyen utánozható, igencsak meg- 
könnyíti a dolgunkat. Persze ehhez a formulák 
tökéletes ismerete is szükséges; ha ez hiányzik, 
és nem rendelkezünk egykorú formuláskönyv- 
vel, úgy nem tehetünk mást, mint hogy az adott 
időből és az adott oklevél-kiállítótól összegyűjt- 
jük a lehető legtöbb oklevelet. Ezt persze sokkatk 
ta könnyebb mondani, mint megtenni; általá- 
ban már annak is örülhetünk, ha egy-két erede- 

ti példány kerül a kezünkbe, melyek ha nem is 
ugyanabban az évben, de legalább annak kör- 
nyékén születtek. 

Ráadásul még az is szükséges, hogy ezen ok- 
levelek ugyanolyan típusúak legyenek, mint az, 
amit hamisítani kívánunk, hiszen az egyes okle- 
vélfajták nagyon is eltérhetnek egymástól. Pél- 
dának okáért, igencsak pórul jár az, aki egy kirá- 
lyi parancsból másolja át a tömör, rövid beveze- 
tést egy hamisított ünnepélyes adománylevélbe, 
vagy, bár jó pecsétet használ, a rossz minta mi- 
att elrontja a hitelesítő záradékot, s az másféle 
pecsétről vagy megpecsételési módról tesz emlí- 
tést. Vagy, hogy egy másik, még számotokra is 
könnyen megérthető példát említsek, a világi ok- 
levelek és üzenetek keltezésében az évet királya- 
ink és uralkodóhercegeink regnálása szerint szá- 
molják, utána pedig a hónapot nevezik meg, s 
azt, annak hányadik napján állították ki az írást; 
az egyházi oklevelekben viszont a Főatyák , szol- 
gálatának" éveit számlálják, és az ünnepek sze- 
rint kelteznek. Egy szó, mint száz, minél több és 
minél jobb mintára van szükségünk. 

Ha van elegendő mintánk, vagy megfelelő tu- 
dásunk, a szöveg elkészítése aligha okozhat gon- 
dot. Arra azonban mindenképp figyeljünk, hogy 
ne említsünk olyan személyt, aki akkor már nem 
élt, vagy bizonyíthatóan, de legalábbis köztudot- 
tan másutt volt éppen, netán más hivatalt, tiszt- 
séget viselt, más méltóságban volt — no nem mint- 
ha nem akadnának olykor ilyesféle tévedések a 
valódi oklevelekben -, s hasonló gondot kell fordí- 
tanunk a szövegben megemlített helyekre, esemé- 
nyekre, nemkülönben a csak nemrégiben megje- 
lent szavakra, fogalmakra, ismeretekre is. 

Az sem mindegy, milyen írást használunk. 
Dőreség azt hinnünk, hogy a betűk változatla- 
nok; bizony, mutathatnék nektek olyan régi írá- 
sokat, amelyek láttán megesküdnétek, hogy 
nem shadoni betűkkel készült... Így hát tud- 
nunk kell, hogy ott és akkor milyen írást vagy 
írásokat használtak. A legjobb, ha van ugyan- 
onnét, ugyanabból az évből mintánk; ha nincs, 
más, egykorú oklevelek alapján kell találgat- 
nunk. Ez azonban kockázatos is lehet, mert a 
kancelláriák egy része fogékony az újítások, a 
divat iránt, a kolostori scriptoriumok viszont 
gyakorta mereven elutasítanak minden változ- 
tatást, vagy éppen egész másképp írnak 
Carappóban, mint Therrosában. Néha — különö- 
sen, ha nem régi, hanem, úgymond ,a minap 
íródott" hamis oklevelet, levelet készítünk — 
nem csupán az írást, de magát az egykorvolt 

vagy még ma is élő írnok kézírását is utánoz- 
nunk kell. Kevesen látják, mennyire jellegzetes 
egy-egy ember írása, a magunkfajta szakértőket 
azonban nehéz becsapni. Ráadásul egyes helye- 
ken, mint amilyen a királyi kancellária, még bá- 
torítják is az egyéni betűképek használatát; 
nem tagadhatom, amikor az első hamisítványa- 
imat készítettem, még annyira tapasztalatlan és 
ostoba voltam, hogy nem változtattam meg az 
írásomat, és mi lett a vége... Ma viszont már el- 
jutottam oda, hogy ha akarom, két napi gyakor- 
lással bármilyen írásfajtára át tudok állni, egy 
heti gyakorlás után pedig már bárki kézírását 
tökéletesen utánozni tudom. 

Az, aki valódi írást készít, akár köz-, akár 
magáncélra, igyekszik gondoskodni egyfelől ar- 
ról, hogy bebizonyítsa, az írás tőle származik — 
azaz a hitelesítésről -, másrészt pedig igyekszik 
megakadályozni a hamisítást; a kettő eszközei 
és módszerei nehezen választhatóak el. A hitele- 
sítés legfontosabb eszköze a pecsét, amiről majd 
később ejtek szót; mellette különféle ismert és 
titkos módszereket alkalmaznak. Levelekben 
gyakori, hogy a végére beszúrnak egy-egy olyan 
utalást, melynek a levél tartalmához ugyan 
nincs köze, ám minthogy olyasmiről szól, amit 
csak a feladó és a címzett ismerhet, az utóbbi 
számára bizonyítja az üzenet valódiságát. Ehhez 
hasonlatos, amikor az oklevél-kiállítók a szöveg 
egy részét a pergamen alján valamiféle titkos- 
írással megismétlik. Gyakori szerződéseknél, 
vagy más alkalmakkor, amikor ugyanabból az 
oklevélből többet kell kiállítani, hogy ugyanazt a 
szöveget kétszer, négyszer, vagy akár kilencszer 
is felírják ugyanarra a — néha ezen okból igen- 
csak nagy — pergamenre. Ezután a vágásvona- 
lakra valamiféle szöveget írnak, és csak utána 
darabolják fel a pergament, így egy-egy oklevél 
szélén ezen betűknek csak a fele lesz látható. Ké- 
sőbb két példány valódisága könnyedén megál- 
lapítható, mert az okleveleket egymás mellé he- 
lyezve a két fél betűsornak össze kell illenie. Az 
is a hamisítás megnehezítésére szolgál, hogy 
sok kolostori oklevél végén felsorolják mindazon 
testvéreket, akik éppen jelen voltak, amikor az 
irat elkészült; a szerzetesek saját nyilvántartása- 
ikban bármikor utánanézhetnek elődeiknek — 
számunkra azonban, hacsak nem rendelkezünk 
egy egykorú eredetivel, szinte lehetetlen a helyes 
záróformula elkészítése. 

Az igazi problémát azonban nem ezek a köz- 
ismert és könnyen felismerhető — ha nem is al- 
kalmazható - hitelesítő módszerek, hanem a kü- 

lönféle titkos jelek okozzák. A legtöbb olyan he- 
lyen, ahol sok oklevelet, vagy más iratot állíta- 
nak ki, kialakítanak, kialakítottak valamiféle sa- 
ját védelmet a hamisítások ellen; ezek pedig, el- 
lenben az olyan hitelesítő eszközökkel, mint 
amilyenek a fentiek, vagy mint a pecsét, koránt- 
sem közismertek. Egy-egy nagy kancellária egy- 
szerre vagy tizenöt-húsz féle titkos hitelesítő 
módszerrel dolgozik, melyekből egy-egy kiad- 
ványba úgy ötöt-hatot használnak fel; e módsze- 
rek közül idővel néhányat ideiglenesen vagy 
véglegesen elhagynak, hogy helyettük újakat ve- 
zessenek be. Az ilyen titkos jelek a gyakorlatlan 
szem számára szinte észrevehetetlenek. Megle- 
het, egy kolostor díszes oklevelein a pecsét kü- 
lönféle színű zsinegekből font sodraton lóg, és 
miközben a leendő hamisító a kezébe került pél- 
dányok alapján kétségbeesve keresi a színek je- 
lentette kódrendszerre a megoldást, a szabály 
csupán annyi, hogy mindig három különböző 
színű zsineget fonnak össze. Vagy ki az, aki ak- 
kor, amikor hamisítványt készít, merne óvatlan- 
ságból, gondatlanságból hibát ejteni írás köz- 
ben? Mégis, sok valódi oklevélben vannak hibák; 
ám korántsem mindegy, hogy hol - lehet, hogy 
az adott scriptorium egyik titkos módszere az, 
hogy a nyolcadik sor harmadik szavában szán- 
dékos hibát ejtenek. Megintcsak lehetséges, 
hogy ha valahol az oklevél bevezető részében 
egy bizonyos szót használnak, a zárórészben egy 
másiknak kell szerepelnie, kivéve, ha egy bizo- 
nyos, gyakori kifejezés megtalálható a fő rész- 
ben, mert akkor az adott szó egyik szinonimáját 
használják. Még sokáig sorolhatnám a példákat; 
legyen elég annyi, hogy a tökéletes hamisítvány- 
hoz ismerni kell az adott helyen és időben hasz- 
nált titkos jeleket, ezek felismerése pedig még 
akkor is közel lehetetlen feladat, ha véletlenül 
számtalan egykorú, egy helyről származó, erede- 
ti oklevél kerülne a kezünkbe. Azonban az is 
igaz, hogy idővel a régi titkos jelek mind feledés- 
be mennek, és alig akad olyan hely, ahol a négy- 
öt évszázados titkos jelek fontosabbjait még is- 
merik, a korábbiakat pedig ne is említsük... 
Végül, ami a legalapvetőbb hitelesítési mó- 
dot, a megpecsételést illeti, itt két lehetőségünk 
van. Megtehetjük, hogy egy másik, valódi okle- 
vélről helyezzük át a pecsétet. Ehhez nincs 
szükség másra, csak egy felforrósított vékony 
drótra, megegyező színű viaszra, kézügyesség- 
re, no és szerencsére. És arra, hogy jó pecsétet 
használjunk. Mert egyfelől, egy-egy személynek, 
vagy hivatalnak több pecsétje is lehet, és mind- 

et csak meghatározott alkalmakkor használja, 
másrészt pedig a pecséteket időnként újakra 
cserélik. Legjobb, ha olyan oklevélről szedjük le 
tehát a pecsétet, amely ugyanolyan típusú, mint 
a mi hamisítványunk, és legalábbis ugyanab- 
ban az évben kelt, mint amikor, úgymond, a mi- 
énk. No igen, annak az esélye, hogy ilyennel 
rendelkezzünk, vajmi csekély... 

A másik megoldás, ha mi készítjük el a pe- 
csétet, akár úgy, hogy a meglágyított viaszban 
alakítjuk ki a lenyomatot, akár úgy, hogy pecsét- 
nyomót vésünk, vésettetünk. Itt is figyelni kell 
arra, amire fentebb; ugyanakkor jó, ha tudjuk, és 
elfogadjuk, hogy tökéletes másolatot gyakorlati- 
lag lehetetlen készíteni. Ti tudjátok a legjobban, 
hogy a pénzek is különböznek apró, szemmel 
szinte észrevehetetlen részletekben, mert külön- 
böző verőtövekkel készültek; nos, hasonló itt is 
a helyzet. Azonban ez részben a kezünkre is ját- 
szik. Ott ugyanis, ahol hosszú időn át ugyanazt 
a pecsétet használják, azaz városokban, kolosto- 
rokban és egyebütt, az új pecséteket mindig a ré- 
gebbiek alapján készíttetik, ám annak tudatá- 
ban, hogy részben úgyis eltérő lesz, bármennyi- 
re is igyekszik a vésnök, megelégednek azzal, 
hogy bizonyos, megszabott részleteknek egyez- 
niük kell. Más részletekkel viszont annyira nem 
törődnek, hogy azokat a vésnök akár teljesen 
meg is változtathatja. Így, ha nem törekszünk tö- 
kéletességre, megelégedhetünk azzal is, hogy pe- 
csétünkön ezek a részletek helyesen legyenek ki 
alakítva — ha szerencsénk van, megelégszenek a 
hitelesítő részletek ottlétével, és nem ellenőrzik, 
hogy pontosan milyen is volt évszázadokkal ez- 
előtt valójában a pecsét. 

Eleddig a tökéletes hamisítvány készítésé- 
nek nehézségeiről beszéltem, ám a legtöbbször 
sem időnk, sem eszközeink, sem lehetőségeink 
nem elégségesek egy ilyen megalkotásához. De 
nincs is rá szükség. Ha nem éri meg a költséget, 
ha csak hirtelen, ideiglenes jelleggel kell egy ha- 
misítvány, ha vélelmezhetően sosem kerül hoz- 
záértő kezébe, vagy bármi más érv szól ellene, 
nemhogy nem érdemes, de nem is szabad töké- 
letes hamisítványra törekednünk, s csak azt kell 
jól megfontolnunk, meddig mehetünk el, mit 
hagyhatunk el, és mire kell mindenképpen fi- 
gyelnünk. Bár minden eset más, aranyszabály- 
ként elmondható, hogy a pergamenre, a meg- 
szövegezésre és a pecsétre kell a legnagyobb 
gondot fordítanunk. 

Ha tehát nem törekszünk tökéletességre, 
mégis megtehetjük, hogy egy valódi oklevélről 

teljesen levakarjuk az írást, s így egy olyan üres 
pergamenünk lesz, amelyik kellően régi, és rá- 
adásul valódi pecséttel megpecsételt. Igaz, mint 
említettem, ez a levakarás sosem lesz teljes és 
észrevehetetlen; kivéve, ha a dörzsöléssel vagy 
más módok alkalmazásával magát a pergament 
is tönkretesszük. Az üres pergament viszont tet- 
szésünk szerint teleírhatjuk; csak arra kell vi- 
gyáznunk, hogy a tartalom és a pecsét egymás- 
nak ne mondjanak ellent. Igaz, ezt a módszert 
én megengedhetetlen pazarlásnak tartom, hi- 
szen ezáltal teljesen megsemmisítünk egy való- 
di oklevelet. 

Eleddig a teljes hamisítványokról beszéltem, 
ám igen gyakran találkozni részleges hamisít- 
ványokkal, amelyek kivakarással vagy betol- 
dással készültek. Az első esetben egy vagy több 
szót, mondatot, részt vakarnak ki, hogy helyére, 
helyükre új szöveg kerülhessen. Ilyenkor gondot 
. kell arra fordítani, hogy minél kevesebbet va- 
karjunk ki és írjunk át, mert annál kisebb a do- 
log utólagos felismerésének veszélye. E módon 
az oklevél, leszámítva az általunk eszközölt ap- 
ró változtatást, változtatásokat, teljesen valódi; 
kis szerencsével még akkor sem árultatunk el, 
amikor oklevelünket az eredetivel vetik össze — 
akár mert a másolat meglétében megnyugodva 
nem olvassák össze a két levelet, akár mert a fe- 
lületes és figyelmetlen szem átugrik a kisebb el- 
téréseken. 

A másik általam említett módszer a betol- 
dás: vagyis veszünk egy valódi oklevelet, amit 
újból leírunk, ám úgy, hogy a szöveget megvál- 
toztatjuk, akár bizonyos szavak átjavításával, 
akár, ami a gyakoribb, újabb részek betoldásá- 
val. Nagy hátránya, hogy ilyenkor új oklevelet 
kell készítenünk, annak minden nehézségével, 
mint amilyen a pergamen öregítése vagy a pe- 
csét áthelyezése. 

Nem beszélek arról az esetről, ha akár csa- 
lással és hazugsággal, akár megvesztegetéssel 
eléritek, hogy valótlan tartalmú írást állítsanak 
ki számotokra, bár a jog ezt is oklevélhamisítás- 
nak tekinti; ehhez ti nálamnál sokkalta jobban 
értetek. Ugyanakkor hasonló módszerrel egy ha- 
mis oklevél mintegy valódivá tehető. Gondolom, 
még ti is tudjátok, mennyire gyakori dolog az át- 
írás, hiszen csak így lehet egy oklevélről hiteles 
másolatot készíteni. Ha pedig sikerül elérnünk, 
hogy valahol egy hamisítványunkat elfogadják 
valódinak, kérhetjük, hogy írják át nekünk. Ek- 
kor már egy teljesen valódi oklevél lesz a ke- 
zünkben, leszámítva persze a tartalmat. Ráadá- 

sul, ha gyanú merülne fel ezen új oklevelünkkel 
szemben, másolata ott lesz a kiállító levéltárá- 
ban, s igen kicsi az esélye annak, hogy a vizsgá- 
lat nem torpan meg ezen a ponton. 

Az, hogy mennyire ellenőrzik az oklevelek, 
iratok valódiságát, nagyon változó. Az egyszerű 
emberek, akik nem, vagy csak alig ismerik a be- 
tűket, minden írásra áhítattal tekintenek; de 
még a nemesek, arisztokraták, tisztek, hivatal- 
nokok zöme is mindent azonnal hitelesnek fo- 
gad el, ha a pecsét jónak tűnik, az irat külalak- 
ja nem tér el a megszokottól, és a tartalom is hi- 
hető. A nagy kancelláriák viszont mindent ellen- 
őriznek, méghozzá annyira, hogy még a legjobb 
hamisítványokban sem bízhatunk, legfeljebb 
csak reménykedhetünk. E két véglet között pe- 
dig bármi lehetséges: egyfelől láttam én már 
olyan oklevelet, amelyről szinte üvöltött hamis 
volta, mégis hitelesnek fogadták el egy kolostor 
szerzetesei; a szomszédos kolostorban viszont 
még akkor is tovább vizsgálódtak, a nagyobb bi- 
zonyosság végett, amikor már régen tudták, 
hogy az oklevél hamis. Hadd idézzem e kiváló 
szerzeteseket: "...Már akkor hamisnak véltük és 
gondoltuk ezt a mondott levelet, amikor bemu- 
tatták nekünk, mert pecsétje nagyobbnak tűnt a 
miénknél; amikor pedig a kezünkbe vettük, 
azonnal nyilvánvalóvá vált a pecsét hamissága. 
Mégis, mintha a pecsét ép és valódi lenne, foly- 
tattuk a vizsgálódást, melynek során bebizonyo- 
sodott, hogy a levél közönséges, ráadásul rossz 
és otromba hamisítvány, minthogy egyikünknek 
sem ismerős a kéz, amelytől a levél írása szár- 
mazik, továbbá, hogy a mi leveleinkben a kelte- 
zés más módon történik; továbbá, hogy levéltá- 
runkban nem található meg a levél másolata, 
márpedig ebből az időből az általunk kiadott le- 
velek másolatai hiánytalanul megvannak; to- 
vábbá, hogy azon szerzetesek, akik már akkor is 
e kolostor lakói voltak, nem emlékeznek a szer- 
ződést kötő személyre; továbbá, hogy előttünk 
csak a szomszédok jelenlétében lehet és szabad 

Jöld eladásáról és megvételéről szerződést készí- 
teni, míg a levélben erről nem található említés; 
és végül, hogy teljességgel hiányoznak titkos 

Jeleink..." 

Nos, ennyi lett volna, amit az oklevél- 
hamisításról a lehető legrövidebben és legtömö- 
rebben el lehet mondani; bár, az arckifejezése- 
tekből ítélve, számotokra még ez is túl hosszú 
és kissé érthetetlen volt... 


Tasnádi ,Thaur" Ákos 

,.. Hogy mi a büntetés célja? Sokféleképpen 
magyarázzák ezt Shadonban is. Megtorlás és 
megakadályozás, ahogy az a jogkönyvekben áll. 
A megtorlásnál csak a legrégibb szerzők emlege- 
tik a nemzetségi-családi bosszút, illetőleg ennek 
maradványaít; az újabbak, talán szégyenükben, 
ezt a leghatározottabban elutasítják, s csupán a 
hatalom megsértett tekintélyének helyreállításá- 
ról beszélnek. Ami a megakadályozást illeti, itt 
is van olyan érv, amelyet hajlamosak a mai jog- 
tudorok könyveikből kifelejteni: a halálbüntetés, 
a testcsonkítás igen hatékonyan megakadályoz- 
za a bűnöst az újabb, hasonló tettek elkövetésé- 
ben. Helyette inkább a büntetésnek a bűnösre 
gyakorolt javító-nevelő hatásáról írnak — ami, 
valljuk meg, néha igencsak megkérdőjelezhető —, 
másrészt a potenciális bűnelkövetőkre gyakorolt 
elrettentő hatásról beszélnek. Ez utóbbira gyak- 
ran hivatkoznak, ha a nyilvános ítéletkiszabá- 
sokat, kivégzéseket magyarázzák, védelmezik — 
a magam részéről ehhez hozzátenném a nép 
szórakoztatását ís..." 


a... Ugyan mi ragadható el egy ember- 
től: élete, testi épsége, egészsége, vagyona, 
becsülete, szabadsága, kiváltsága. Így hát 
létezik halálbüntetés, testcsonkítás, testi 
büntetés, vagyoni büntetés, szégyenbünte- 
tés, szabadságvesztés, jogfosztás..." 


Shadonban a következő büntetéseket 
alkalmazzák (pontosabban fogalmazva, 
ezek számítanak törvényesnek): 


HALÁL: a bűnös fejével bűnhődik. Egy- 
szerű halálbüntetés a pallos és az akasz- 
tás; az elsőt , becsületesnek", , tisztességet 
nem érintőnek" tartják, így a ne- 
meseket rendszerint erre ítélik — 
kivéve a súlyosabb eseteket. Az 
akasztás dehonesztáló kivégzési 
módnak számít: leginkább a szolgai 
renden lévők esetén alkalmazzák. Ezt azonban 
felülbírálhatja törvény vagy szokás, így például 


az útonállás büntetése — bármily jogállású volt 
korábban a bűnös - szinte mindig akasztás. Kü- 
lönösen súlyos esetekben alkalmazhatnak mi- 
nősített halálbüntetéseket is. Ezek lehetnek kín- 
zóak: karóbahúzás, kerékbetörés, vízbefullasz- 
tás, máglya. 


n...A kínzó halálbüntetés a belső tarto- 
mányban ritka, a peremterületeken sokkal gya- 
koribb; igaz, egyes bűntettekhez szorosan hoz- 
zákapcsolódnak bizonyos minősített halálbünte- 
tések, így a hamisítók mind máglyán végzik, 
Shadon városában éppúgy, mint Shadlekben 
vagy a Gályák Tengerének partján..." 


Szintúgy minősített a halálbüntetés, ha azt 
kínzással kötik egybe: például a végrehajtás 
előtt testcsonkításra is ítélik a bűnöst, vagy ló- 
val húzzák oda a kivégzés színhelyére. A bírák 
azt is előírhatják, hogy az ítélet végrehajtása 
után mennyi ideig kell a holttestet köz- 
szemlén hagyni. 


n:..RVarron jogtudósai, könyveik és 
elméleteik fedezékében, hajlamosak eze- 
ket a valóban kegyetlen halálbüntetése- 
ket túlhangsúlyozni. Talán ha száz kivég- 
Zésre jut egy ilyen — mert csak a legsúlyo- 
sabb, legelvetemültebb bűnök elkövetőít, 
a Korona és az Egyház, az Egyetlen meg- 
állapította rend ellen törőket büntetik íly mó- 
don, olyanokat, akik megvetnek minden isteni 
és emberi törvényt. És az ilyenből nincsen sok. 
Szerencsére. A kegyetlenség mindig is fájdal- 
mas, ám mégis szükséges eszköz, borzasztó, ám 
nélkülözhetetlen gyógyszer. A Birodalmat - és a 
benne élő megannyi lelket — meg kell védeni, 
mindenáron. Lám, Pyarron emberies- 
ségről beszélt, meggyengült — és 
elbukott..." 


A halálbüntetést rendszerint 


égi nyílt helyen, sokadalom előtt hajtják végre; 


ritkán — kegyelemből vagy más ok miatt -, tit- 
kon, zárt helyen. A legtöbb büntetésfajtánál lé- 

lálraítélt kínjait lehet lecsökkenteni. 


 . . gondolok itt a máglyánál vagy akasztás- 
nál a nyakcsigolya kiugratására, kerékbetörés- 
nél a , kegyelmi ütésre", melyekkel az embersé- 
ges bíró vagy hóhér megkönnyítheti a bűnös 
utolsó pillanatait; ám a hóhérnak, aki végre- 
hajtja, gyakorta arra is ügyelnie kell, hogy a bá- 
mész tömeg ne vegyen észre semmit. Általában 
véve ugyanis a tömeg, az ostoba, otromba, vér- 
re és kínra szomjazó csőcselék számára kedve- 
sebb a könyörületességnél a véres látványosság, 
és alkalmasint kisebb zavargások is kitörhet- 
nek, ha az efféle emberek úgy vélik, megfosztot- 
ták őket jogos szórakozásuktól. EZ ritkán lépi 
túl a gyalázkodás, netán a kőhajigálás mérté- 
két; ám ki ne emlékezne a véres deronai lázon- 
gásra, amely az elégedetlenség így keletkezett 
szikrájából lobbant lángra, s amelynek elfojtá- 
sára csak a minap kellett odaküldeni egy tarto- 
mányi ezredet?..." 


Megjegyzendő még, hogy a nőket, öregeket, 
valamint a vádló fél rokonait kevésbé, a gyerme- 
keket pedig csak nagyon ritkán ítélik halálra. Az 
Egyház tagjai halálra nem ítélhetőek; igaz, a 
legsúlyosabb bűnök elkövetőit az Egyház kita- 
szítja soraiból, és a halálbüntetés végrehajtásá- 
ra átadja őket a világi hatóságoknak. 


TESTCSONKÍTÁS: leggyakrabban az orr, a fülek, 
az ujjak, a kéz és a kar levágása, a szem kitolá- 
sa, a nyelv kitépése. Bizonyos esetekben még 
felfedezhető az ősi ,szemet szemért"-elv alkal- 
mazása, inkább azonban a , bűnös testrész meg- 
büntetéséről" van szó: így a tolvajok kezüket 
vagy karjukat vesztik, a hamis eskü büntetése 
pedig a hamisan szóló nyelv kitépése. Emellett a 
testcsonkítás megakadályozza az újabb bűn el- 
követését, és végezetül, haláláig megjelöli a bű- 
nöst. Épp ezért figyelmet szokás fordítani rá, 
hogy az illető ne haljon bele a vérveszteségbe, 
seblázba. Önálló alkalmazásán kívül halálbün- 
tetéseket megelőzően is előfordul. 


TESTI BÜNTETÉS: meghatározott számú ütés 
kiszabása. Az eszköz férfiaknál általában bot, 
nők és fiatalok esetében ostor és korbács, gyer- 
mekeknél vessző. 


n.:.A leggyakoribb a pálcának nevezett bot, 
a korbács és a vessző, amellyel a szégyenpadra 

(avagy fakecskére, falóra, és még számtalan 
más néven tisztelt alkalmatosságra) fektetett 
bűnösre kimérik a büntetést; azonban ostoba- 
ság lenne feltételezni, hogy nem lehetnek óriási 
különbségek úgy az anyagban, mint a vastag- 
ságban, arról nem is beszélve, hogy korántsem 
mindegy, mekkora erővel lendítik meg őket. Rit- 
kábban, de előfordul még a lapát (amit néha ki- 
Júrnak, hogy könnyebben meglendíthető le- 
gyen), a bikácsök, a seprű (amibe sokszor sod- 
ronyt fonnak), valamint a tövis is..." 


Az ütések száma egytől szinte a végtelenig 
terjedhet. Megjegyzendő, hogy 150-200, egyidő- 
ben kiosztott botütést már a legerősebbek, leg- 
szívósabbak sem igen élnek túl, ám a gyengéb- 
bek akár 50-60 ütésbe is belehalhatnak. Épp 
ezért szokás — már amennyiben nem szándéko- 
san halállal felérő büntetésként szabják ki a 
botütéseket -—, hogy a büntetést részletekben ad- 
ják ki; így egyrészt kisebb a veszélye a végzetes 
sérülésnek, másrészt nagyobb az elrettentő ha- 
tás, hiszen az ilyen büntetéseket majdnem min- 
dig nyilvánosan hajtják végre. 

Általános szokás Shadonban, hogy a neme- 
seket nem ítélik testi büntetésre — miként egyéb- 
ként kalodára, pellengérre sem. 

. . VAGYONI BÜNTETÉS: rendszerint a kártérítést 
és az ítélkezés költségeinek megtérítését céloz- 
za, vagy más (leginkább testi) büntetéseket le- 
het pénzzel megváltani. Így lopás esetén a kárt 
kell megtéríteni, akár többszörösen is, a testi 
épség elleni bűntetteknél fájdalomdíjat — úgyne- 
vezett vérváltságot — kell fizetni, állni kell a gyó- 
gyítás költségeit és a sértett keresetkiesését. Ál- 
talában kisebb összegre szól, hiszen a súlyos 
büntetéseket nem lehet pénzzel megváltani; 
nagy összeget is jelenthet a teljes vagyonelkob- 
zás, ezt azonban rendszerint mellékbüntetés- 
ként szabják ki a halálbüntetés mellett. 

Másrészt viszont bizonyos enyhe bűnök, va- 
gyis inkább csak vétkek esetén csak pénzbünte- 
tést szokás kiszabni, mint amilyen például a 
szitkozódás, a részeg duhajkodás; ekkor csak a 
fizetni képtelenekre mérnek ki valamiféle kisebb 
testi büntetést. 


SZÉGYENBÜNTETÉS: a becsület teljes vagy rész- 
leges elveszítése. Minden olyan halál- vagy tes- 
ti büntetés, testcsonkítás ide sorolható, amelyet 
nyíltan, sokadalom előtt, sőt szándékosan piac- 
vagy ünnepnapokon hajtanak végre. Főbünte- 
tésként is gyakori: ilyenkor rendszerint pellen- 

gérre, szégyenfához állítást, kalodába zárást je- 
lent. Főként nem túl súlyos bűnök esetén alkal- 
mazzák, vagy mikor a bűnös - betegsége, kora, 
neme, társadalmi státusza okán - nem tehető ki 
testi büntetésnek. Általában olyan helyen törté- 
nik, ahol sokan járnak (piactér, templom vagy 
városháza előtti tér), és lehetőleg akkor, amikor 
ott a megszokottnál is többen tartózkodnak (pi- 
ac, istentisztelet). 


un... Shadon lakóit néha maradiaknak, öt- 
letteleneknek tartják; elég azonban egyetlen 
domínium településeit végigjárni, hogy bizony- 
ságot szerezzünk ennek ellenkezőjéről; leg- 
alábbis, ami a büntetések végrehajtására szol- 
gáló eszközök és módszerek sokféleségét 
illeti... 

... Ott vannak a különféle kalodák: álló ka- 
lodák, lábkalodák, kéz- és lábkalodák, rendsze- 
rint oly rafináltan megoldva, hogy akit odazár- 
nak, azt már pár perc után kiállhatatlan fájdal- 
mak kínozzák. Bármelyik shadoni faluban té- 
vedhetetlenül meg lehet határozni, melyik ház- 
ban lakik a falu bírája, hiszen a kaloda, mint hií- 
vatalának jelképe, ott éktelenkedik a háza előtt. 
Vagy épp a nyelv-lakat, amit a rágalmazókra 
adnak. Aztán a szégyenketrecek, pellengérek, 
szégyenfák, szégyenoszlopok, bitófák, akasztó- 

Ják, bűnfák, törvényfák sokasága és változatos- 
sága; nincs olyan város, amelynek ne lenne egy 
a főterén, sem vár, amelynek a kapuja előtt, be- 
levésve vagy ráakasztva, rászögezve egy kard, 

jelezve, hogy a pellengér birtokosa élet és halál 
ura. Aztán a városháza vagy a templom bejára- 
tához lánccal rögzített nyakvasak, amelyekbe 

Zárva állítólag néha hónapokat is eltöltenek 
egyesek. Mégis, a ,kedvencem" az, amikor a 
templombejárat alatt volt kisebb, ráccsal fedett 
gödör; így mindenki az oda lehajított bűnös fe- 

. lett ment a templomba, vagy jött ki onnét, s ha 
akarta, feddő vagy gúnyos szavakkal, netán kö- 
petével illethette..." 

u. Nem elég, hogy valakit órákra a szégyenosz- 
lophoz kötnek, gyakorta még táblát is akaszta- 
nak a nyakába, amire ráírják bűnét, vagy, hi- 
szen az egyszeri nép nem ismeri a betűket, rá- 
Jestenek valamit, ami a bűnre utal: állattolva- 
Jnál az ellopott állatot, rágalmazónál egy nyet 
vet... Néha olyan öltözéket, fejfedőt, álarcot ad- 
nak az illetőre, ami még növeli szégyenét; más- 
kor hangosan ki kell kiáltania bűnét. Magam is 
láttam olyan embert, aki a szégyenfánál állt, 
nyakában táblával, miszerint megrágalmazta a 
magisztrátus tagjait, és e szerencsétlennek rá- 
adásul tenyerével csapkodnia kellett bűnös tet- 
tét elkövető száját, miközben azt kiáltozta, hogy 
, Így jár, aki rágalmaz". Ámbár ő még viszony- 
lag jól járt, mindig volt a környéken egy-két em- 
ber, aki vigyázott, nehogy valami suttyó legé- 
nyek még csúfoskodjanak is vele — mert ha egy 
tolvaj kerül pellengérre, akin nem szánakoznak, 
azzal bizonyos keretek között mindenki szaba- 
don elbánhat: megdobálhatja, megkínozhatja, 
megalázhatja. Sőt, olyat is hallottam, hogy az 
ítélet írta elő, hogy egy rágalmazónak, mint- 
hogy ebül szólt, ebnek csinálmányával kenje be 
száját a poroszló; szörnyű, hogy a shadoniak 
néha milyen ízléstelenek! Máskor meg tábla he- 
lyett magát a lopott holmit akasztják a tolvaj 
nyakába, legyen az pár csizma, vagy épp egy élő 
lúd. A legrosszabb mégis az, amikor szégyenkö- 
vet, vagyis egy láncon lógó nehéz kőtömböt 
vagy faragott követ akasztanak a szerencsétlen 
nyakába. 

Az is gyakori, hogy a bűnöst egy vagy több 
poroszló körbehurcolja a városban; ilyenkor ís 
lóghat a nyakában tábla vagy a lopott holmi, s 
a legtöbbször ilyenkor is kiabálnia kell önnön 
bűnét. S ezt még nem is vélik elégnek: a porosz- 
lók rendszerint pálcával, vesszővel, seprűvel 
csapkodják is a nyomorultat. Máskor meg nehéz 
szégyenköveket kell cipelniük a bűnösöknek, 
meghatározott távolságra vagy ideig; e kövek 

néha olyan súlyosak, hogy, azt hi- 
szem, jómagam meg sem bírnám 
mozdítani őket..." 


Sokkal enyhébb büntetés, 
amikor valakit megkövetésre ítél- 
21. nek: ekkor nyilvánosan kell a sér- 
tett vagy sértettek bocsánatát kér- 
nie; ez általában a templomban, 
istentisztelet után történik. 
Szégyenbüntetés a lekopasztás is. A bűnöst 
megfosztják hajától, ha férfi, fejének más ékes- 

ségeitől — szakállától, bajuszától — is. Ezzel el- 
érik, hogy amíg fejszőrzete újfent ki nem nő, 
mindenki felfigyel rá, s vigyáz, nehogy újabb 
bűnt kövessen el. Ehhez hasonló, ám súlyosabb 
büntetés a megbélyegzés, hiszen a haj kinő, ám 
a forró vas nyoma mindhalálig megmarad. Még 
ezen belül is jut helye a mérlegelésnek, hiszen a 
vállra, mellre, hátra nyomott vas nyoma elrejt- 
hető, az arcra nyomott viszont nem. A fentebb 
említett testcsonkítás is tekinthető a megbé- 
lyegzéssel rokon szégyenbüntetésnek, hiszen el- 
titkolhatatlanul megjelöli a bűínöst — érdekes- 
ség, hogy amennyiben a csonkulás okaként ha- 
misan háborús sérülés is megjelölhető lenne, az 
ítéletek rendszerint tartalmazzák az , és billog- 
gal jelöltessék meg" kitételt... 

Végül, amennyiben valaki becstelenségbe 
esik, azaz bűne következtében minden becsüle- 
tét és tisztességét elveszti (mert hamisan eskü- 
dött, megtagadta rokonát, kiforgatta javaiból 
gyámoltját, megszegte lovagi fogadalmát, meg- 
szökött a hadjáratból, hamisan ítélkezett, és így 
tovább), az egyéb büntetések végrehajtása után 
mintegy kitaszíttatik a társadalomból. Télen- 
nyáron mezítláb, fedetlen fővel kell járnia, tarka 
ruhát viselnie; elveszíti minden címét, rangját, 
hivatalát és vagyonát; nem örökölhet, nem vál- 
lalhat hivatalt, nem indíthat pert, nem lehet ta- 
nú, s nem köthet szerződést sem. Legtöbbször 
családjaik is eltaszítják a becstelenné vált sze- 
mélyeket; e szerencsétlenek sorsa rosszabb a 
legnyomorultabb koldusnál is, mert alamizsna 
helyett csak szidalmakat és ütlegeket kapnak. 
Néha az Egyház könyörül meg rajtuk, s egy-egy 
kolostor szolgálatába lépve, vezekelhetnek bű- 
neikért. 

A becstelenné vált ember érintése, ha 
csak ideiglenesen is, de becstelenné tesz, 
ahogy a ragállyal fertőzött beteg érintési is 
továbbadja a ragályt. Épp ezért nem mindegy, 
hogy testi bűntetéseknél ki az, aki kiosztja az 
ütéseket, ki az, aki a bűnöst végigvezeti a vá- 
roson, vagy hozzáköti a szégyenfához, a po- 
roszló, vagy a hóhér, bakó; ez utóbbiak ugyan- 
is becstelen személyek, még akkor is, ha a 
szankciók zöme rájuk nem vonatkozik. 

Az ilyen, ,ideiglenesen becstelen" 
személyeknek nem tarka, csupán fekete 
ruhát kell viselniük; vagyonuk, jogaik 
megmaradnak, bár tanúskodni nem ta- 
núskodhatnak, és ezen állapotuk- d : 
ban csak megvetéssel szabad róluk :-:£47 
vagy velük beszélni. Az istentiszte- 

leteken oldalt, az utcalányoknak és más kétes 
elemeknek fenntartott helyen kell állniuk, egé- 
szen addig, amíg a pap kézen fogva — hiszen, 
miként a becstelen ember érintése becstelenné, 
úgy a pap, a tiszta ember érintése tisztává tesz 
— képletesen és valóságosan vissza nem vezeti 
őket a becsületes emberek közé. 


SZABADSÁGBÜNTETÉS: valójában inkább sza- 
badságban korlátozást jelent. Leggyakoribb 
módja a kitiltás, kiűzés, kiseprűzés, amikor va- 
lakit — rendszerint csavargókat, idegen szajhá- 
kat, más kétes elemeket -, kiparancsolnak egy 
falu, város, uradalom, domínium, megye, tarto- 
mány, vagy akár az egész Birodalom területéről, 
avagy ütlegek, vesszőcsapások kíséretében ker- 
getnek ki. 


n.. . Shadon földjén nincsenek börtönök. Ter- 
mészetesen vannak fogdák, de ott ugyebár a 
még ítélet előtt állókat őrzik. Hiszen a börtön 
nagyon sokba kerül: fel kell építeni, karban kell 
tartani, őrszemélyzetet, a rabok ellátást 
fizetni... Továbbá fontos szempont, hogy a bör- 
tönben ülő nem dolgozik, és nem is fizet adót. 
Persze mindig van néhány nemes, akit — vala- 
mely politikai ügyből kifolyólag — az egyik vagy 
másik királyi várban őriznek, ám az ilyen esetek 
száma elenyésző — és a dolog a legkevésbé sem 
publikus. 

Ami viszont a fogdákat illeti, ott természete- 
sen sokan és gyakorta hosszan ülnek, néha akár 
több éven át is — bár amilyen mostohák a körül- 

mények, a bírák rendszerint már nem szab- 
nak ki halátbüntetést arra, aki fél évnél 
többet volt fogdában - mondván, egy ha- 
lálbüntetést már túlélt. Sötét, gyakorta 
ablaktalan pincehelyiségek ezek, zsúfol- 
tak, koszosak, mindenféle járványok 
melegágyai... A koszt is kevés — jobban 


Ay 
8 Jár az, akit a rokonai élelmeznek. Soka- 
3 ka 


t le is láncolnak, vagy nyakvasban, bi- 
lincsben tartanak. Friss levegőre csak akkor 
jutnak, ha közmunkára viszik őket — ez azon- 
ban ritka, mivel a fokozott szökésveszély miatt 
nagyobb őrizet szükségeltetik..." 


n:.. EZ azért mára már nem teljesen 
igaz. Vannak börtönök Shadonban is — va- 
ló, hogy inkább csak a városokban. Nem 

tudom, mi rá a magyarázat. Lehet, hogy 
a városok ebben is mások akarnak len- 
" ni, elkülönülésüket kívánják hangsú- 

-lyozni. Az is bizonyos, hogy a városok nem Ssze- 
retik túlzottan a súlyos testi és a halálbünteté- 
seket: együttérzés ez a polgárságtól, önvédelmi 
reflex, vagy jól felfogott önérdek, ki tudja? Né- 
melyek pedig egyenesen a falakban, a bezártság 
érzésében látják e jelenség okát... 

Az ilyen városokban a börtön rendszerint a 
városháza pincéjében kap helyet. A legtöbb eset- 
ben elkülönítik a fogdát, ahol a letartóztatotta- 
kat és a kisebb kihágások elkövetőit őrzik, és a 
tényleges börtönt, ahol a súlyosabb bűnökben 
elítéltek töltik le büntetésüket. Ezek a börtönök 
nem jobbak a másutt megtalálható fogdáknál; 
ezért, s hogy ne kerüljenek össze mindenféle 
alantas, s gonoszlelkű emberrel, a város előkelő 
polgárai, akiket nem nyom nagy bűn terhe, nem 
itt, hanem egy erre kijelölt házban tartózkod- 
nak, a város egy megbízható polgárának vagy 
tisztviselőjének felügyelete alatt..." 


Részben talán ide, részben a szégyenbünte- 
tésekhez sorolható a közmunka: ugyanis nem 
elsősorban nehéz, hanem inkább mocskos, meg- 
vetett munkára parancsolják a bűnökben elma- 
rasztaltakat. Ilyen az utcasöprés, a városháza 
vagy más középületek sikálása, letisztítása, a 
szemét- vagy ganészállító taliga húzása, 
ésatöbbi. A szégyenbüntetés elsikkad, és csak a 
szabadságban korlátozás marad, amikor a fia- 
tal, erős férfiakat fontos, nagy munkaerő-igé- 

nyű munkákra irányítják, mint amilyen például 
gátépítés, mocsárlecsapolás, vagy épp katoná- 
nak adják őket. 


JoGFoszrÁs: nemességtől, hivataltól, polgár- 
jogtól szokás megfosztani valakit. Ebből adódó- 
an elsősorban mellékbüntetés. A nemességtől 
való megfosztás szégyenbüntetésnek is kiváló, 
hosszadalmas és az elítéltre nézve rendkívül 
megalázó procedúra; a nézők számára igen 
nagyszerű látványosság. 

Természetesen más büntetések is léteznek; 
ilyen például, ha böjtölésre, vezeklésre, zarán- 
doklatra ítélnek valakit — ám ezeket, efféléket 
inkább az Egyház tagjai, semmint a bírák szab- 
ják ki; az ítélet legfeljebb annyit mond ki, hogy 
,a bűnöst az Egyház bölcs megfontolására bíz- 
zuk". A hadseregnek is megvannak a saját bün- 
tetésnemei, mint amilyen például a nyeregcipe- 
lés a lovasoknál, a faszamárra ültetés a gyalo- 
gosoknál, a farkasgúzs, a lándzsafutás. 

Végeredményben elmondható, hogy a törvé- 
nyek és szokások megszabta kereteken belül a 
bírák szabadon dönthetnek a büntetés fajtája, 
mérete és végrehajtási módja felül, tetszésük 
szerint; ebből adódóan a fentiek bőven nem fe- 
dik le az összes büntetésnemet, csupán a leg- 
fontosabbakat, leggyakoribbakat. Hosszú olda- 
lakon át lehetne sorolni az érdekesnél érdeke- 
sebb, színesebbnél színesebb büntetési módo- 
kat, amelyeket Shadonban alkal- 
maztak vagy alkalmaznak; de még 
mielőtt valaki téves következtetése- 
ket vonna le az Egyetlen Birodalmá- 
ról — Gorvik, az Ibara vagy Toron la- 
kóihoz képest a shadoniak fantázi- 
átlanok és ötlettelenek, ami az új, 
kegyetlennél kegyetlenebb bünteté- 
sek kitalálását, illetve maradiak, 
tartózkodóak és könyörületesek, ami 
ugyanezek alkalmazását illeti. . . 


Tasnádi ,Thaur" Ákos 


Mi, Arraez városának törvényesen és jogsze- 
rűen megválasztott bírája és esküdt polgárai a 
hegyeken túli Ilerdából való, Gasdarnak neve- 
zett hóhérral ama szerződést kötöttük és azt 
élő szóval betartani fogadtuk, hogy 


És 


havonként fél királyi aranyat, vagy annak 
megfelelő súlyú ezüstöt adunk neki fizet- 


ségül; 

nemkülönben évenként 2 süldő disznót, 
3 köböl búzát, 10 köböl árpát, fél kocka 
sót, 2 szekér tűzifát, valamint egy vég jó 
posztót és egy pár csizmát; 


továbbá szállásul adjuk neki a temető 
mellett álló, a város kezében levő ún. 
, Vörös-házat"; 


továbbá vállaljuk, hogy részére a város 
költségén évente egy nyári és egy téli ru- 
házatot készíttetünk; 


nemkülönben, hogy részére Savarin 
uramnak a , Vadkanölőhöz" címzett korcs- 
májából minden este bőséges vacsorát, 
valamint egy icce jó sört küldetünk; 


kijelentjük azonban, hogy a város paran- 
csára végrehajtott büntetésekért és tortú- 
rákért semmiféle külön fizetség nem jár; 


továbbá, hogy a szükségtől hajtva a bíró 
éjjel is munkára szólíthatja a hóhért, aki- 
nek azonban napszállta után minden 
megkezdett őrségidőért" negyed ezüst kü- 
lön fizetség jár; 


továbbá, hogy a város egy heti járóföldön 
belül a hóhért bármikor kölcsönadhatja; 
azon túl azonban csak a hóhér beleegye- 
zésével; 

12. 
15. 


14. 
15. 


16. 
17. 


18. 

továbbá, hogy ilyen esetben az utazásról 
és más költségekről a kölcsönkérő gon- 
doskodik; 


továbbá, hogy ilyen esetben a kialkudott 
fizetség fele a várost, fele a hóhért illeti; 


elvárjuk azonban, hogy a hóhér munkáját 
mindenkor nagy gondossággal és hozzá- 
értéssel végezze, ne legyen se renyhe, se 
túlbuzgó, se lágy kezű, se kegyetlen; 


valamint, hogy saját eszközeit és szerszá- 
mait mindenkor a legjobb állapotban tart- 
Sa; 


valamint, hogy a város tulajdonában levő 
eszközök, szerszámok és helyiségek álla- 


potára a legnagyobb gondot fordítsa; 


továbbá, hogy a büntetéseket, legyenek 
azok bármifélék, a vesszőzéstől a halálo- 
sig, a szokások és a bíró utasításai szerint 
hajtsa végre; 


továbbá, hogy a halállal lakolt bűnösök 
testét adja ki a családnak vagy temesse 
el, vagy másképp bánjon velük, a bíró pa- 
rancsai szerint; 


továbbá, hogy vigyázzon, nehogy a halál- 
lal lakolt bűnösök testét vagy azok egy 
részét elragadják:; 


továbbá, hogy viselkedése a törvények- 
nek, szabályoknak és szokásoknak min- 
denben megfelelő legyen; 


továbbá, hogy csak a város által készítte- 
tett sajátos ruhában? lépjen az utcára; 

19. kijelentjük azonban, hogy a hóhér más- 24. továbbá, hogy tilos bármit vagy bárkit 
nak, mint a városnak nem szolgálhat; ki- kesztyű nélkül megérintenie, különösen 
vétel ez alól a neragránus lovagoknak a nyilvános helyen; piacon vagy másutt ke- 
városban álló rendháza; nyeret, húst vagy bármi más ételt még 


3 z kesztyűben sem érinthet; 
20. továbbá, hogy úgy állatoknak, mint embe- 


reknek bármiféle orvoslása, gyógyítása, 25. megengedjük, hogy a hóhér családját is 
történjék bár szóval, tettel, füvekkel vagy magával hozza, vagy családot alapítson; 


Á ágokkal, teljességgel tilalmas; ga dés i 
ES s zislzoz ) $s 26. továbbá, hogy a templomban akár egye- 


21. továbbá, hogy a halállal lakolt .bíűínösök dül,akár családostul megjelenjen, de csak 
testének vagy ruházatának darabjait, s azon oldalsó részen, ahol a szajhák és 
bármi mást, amit a rút babona hozzájuk más effélék is állnak; 


kapcsol, valakinek is eladni vagy ajándé- 
kul adni teljességgel tilalmas; ha pedig va- 
laki a halállal lakolt bűnösök, különösen 
eretnekek, boszorkányok és más efféle go- 
nosztevők testének vagy ruházatának va- 
lamely darabját kérné a hóhértól, az tarto- 
zik ezt nem csupán visszautasítani, hanem 
erről azonmód jelentést tenni; 


27. továbbá, hogy a tanács engedélyével inast 
fogadhat, saját költségén; de egy év eltel- 
tével, ha az inast a tanács kellően szorgal- 
masnak és alkalmasnak találja, fizetséget 
adhat neki. 


Kelt Arraez városában, Szent Alvaron ünnepé- 
22. továbbá, hogy a halállal lakolt bűnösök nek előnapján, fejedelem urunk, Eusso bel 
bármiféle ruhájának vagy holmijának Catho-Orta uralkodásának második évében. 
megtartása teljességgel tilalmas; 


23. továbbá, hogy bárkitől fizetséget elfogad- 
nia, hogy a büntetést lágyabb vagy kemé- 
nyebb kézzel mérje, vagy bármiféle más 
okból, teljességgel tilalmas; amennyiben 
valaki fizetséget ajánlana neki, a hóhér 


; RE Tasnádi ,Thaur" Ákos 
ezt azonnal jelenteni köteles; 


1 A shadoni seregeknél az éjszakát, őrség szempontjából, négy egyforma részre szokás osztani -— ámbár télen ezen 

2 Az erőszakos halált haltak, de főként a kivégzettek testrészei (nyelve, szeme, haja stb.), illetve kisebb mértékben 
ruházata, egyéb dolgai komoly szerephez jutnak az ynevi népi mágikus praktikákban; elsősorban, de nem feltétlenül, 
ártó célra használják e tárgyakat. Sőt, több boszorkányi és boszorkánymesteri hagyományban is előfordul a kivégzettek 
maradványainak alkalmazása. Ehhez mérten a shadoni jog és Domvik egyháza teljes súlyával fellép az efféle praktikák 
gyakorlói ellen. (Lásd még 21., 22. pontok.) 

3 A hóhéroknak olyan ruházatot kell viselniük, amely egyértelműen megkülönbözteti őket a többi embertől. Ez 
Shadonban rendszerint tetőtől talpig vörös ruházatot jelent, részben, mert e szín igen feltűnő, részben, mert ezen lát 
szanak meg legkevésbé a vérfoltok. A ruházatot állandóan viselt vörös bőr- vagy selyemkesztyű egészíti ki (lásd még 24. 
pont). Egyes helyeken a hóhérok az ítélet végrehajtása idején az arcot eltakaró maszkot vagy csuklyát viselnek. 

4 Ynev-szerte előfordul, hogy a hóhérok gyógyítással is foglalkoznak. Ennek egyik magyarázata az a kétségtelen 
anatómiai tudás, amellyel az ítéletek és kínvallatások kivitelezői rendelkeznek; a fő ok azonban az az általános 
vélekedés, hogy a hóhér, mesterségéből adódóan, valamiféle természetfeletti erővel bírt, rendelkezik az , oldás és kötés" 
hatalmával, nem csupán ártani, hanem gyógyítani is tud. Ennek megfelelően módszereik, gyógymódjaik inkább mágikus 
jellegűek. A hóhérok e tevékenységét sokhelyütt tiltják: hol azért, mert konkurrenciát jelentenek az engedéllyel ren- 
delkező orvosoknak és kirurgusoknak, hol azért, mert munkaadóik szerint ez elvonja őket rendes feladataiktól; hol 
pedig, mint Shadonban is, a hóhérok orvoslását emberre-állatra veszélyes kontárkodásnak, babonás, hatástalan kuruzs- 
lásnak, netán boszorkánysággyanús praktikák gyakorlásának vélik. 

5 A hóhér az, aki a közösség nevében végrehajtja az ítéleteket; ezenközben azonban óhatatlanul , vérrel mocskolódik be 
a keze". Ő az, aki afféle bűnbakként az igazságos, a közösség számára hasznos, ám mégis gonosz és bűnös tettek súlyát 
viseli. Ennek következtében megbélyegzett, félig-meddig társadalmon kívüli helyzetbe kerül. Shadonban ezt , becstelen- 
nek" nevezik. A becstelen személy (esetünkben a hóhér) társasága, de különösen az érintése is megbecstelenít. Ezért is 
kell a hóhérnak állandóan kesztyűt viselnie, s óvakodnia bárminek és bárminek véletlen vagy szándékos érintésétől. A 
hóhér becstelen volta, ha enyhébben is, a hóhér családtagjait is érinti; ez a fő oka a hóhérdinasztiák kialakulásának. 
(Lásd még 5., 26. pontok.) 

, Mindenkinek megvan a maga Yneve" — tartja a 
mondás, és mi tökéletesen egyetértünk vele. Sőt: 
mindig is kifejezetten bátorítottuk a kalandmeste- 
reket és játékosokat arra, hogy a M.A.G.U.S. világát 
és törvényeit a saját szájuk íze szerint formálják át, 
ha azt úgy helyénvalóbbnak, játszhatóbbnak érzik. 
Ám mindez nem jelenti azt, hogy nekünk ne 
lenne egy saját, konzekvens, élő Ynevünk — ahol 
bizony nagyon is meghatározott, jellegzetes mó- 
dokon születnek, élnek és halnak az elfszabású 
(no meg egyéb) fajok, Júlnak a háborúk, zajlanak 
az egyházi szertartások, intrikálnak a politikusok, 


jutalmaznak és büntetnek az istenek, tanulnak if- 
jú magiszterek a neves egyetemek szemeszterein, 
fortyognak különféle gyanús oldatok félhomályos 
kamrák üveglombikjaiban, csilingelnek apró réz- 
csengettyűk az Ibarát járó tevék nyakában, főzik 
a híres kráni feketelevest Torozon tavernájában, 
és így tovább, és így tovább... A Mi Ynevünk soro- 
zatban e világ szilánkjait szeretnénk felvillantani. 
Még egyszer: a sorozatot alkotó cikkekben 
írtak korántsem kötelező érvényűek — ám a mi 
Ynevünkre ezek, és nem mások érvényesek. 

löljáróban: a következő történetet 
szinte minden évben előadják Doran- 
ban, a Mágia és Ember előadássoro- 
zat keretében. Nincs olyan hallgatója 
a dorani egyetemnek, aki ne hallotta volna leg- 
alább egyszer, és ne látta volna a valódiságát 
bizonyító feljegyzéseket a Nagykönyvtárban.. . 


Pyarron szerint 3642-ben a Dorani Nagyta- 
nács különös demonstráció elvégzésére adott 
engedélyt: az utcáról véletlenszerűen behívott 
tizenöt járókelőt a magasabb évfolyamok hall- 
gatói előtt megkérdeztek arról, vajon mit kérné- 
nek. a dorani varázslóktól, amennyiben lehető- 
ségük adódna effélére. A tizenöt személyből 
öten pénzt kértek — a tételek egyénenként vál- 
toztak -, egy házaspár fiuk felvételét az intéz- 
mény falai közé, másvalaki a feleségét szerette 
volna visszakapni (az asszony fél évvel azelőtt 
halt meg, betegség vitte el), hárman személyes 
ellenségeik meggyilkolását, egy személy va- 
rázstárgyakat, a maradék kettő pedig azt óhaj- 
totta, hogy szüntessék meg az Egyetemet. 

Az alanyok közreműködését megköszönték, 
majd levonták a tanulságokat — ez azonban 
csak a történet kezdete. 


Egy élelmes diák felvetésére ugyanis a 
Nagytanács ismét összeült, majd engedélyt 
adott a kérések teljesítésére. 

Először a pénzért folyamodókat keresték fel. 
Újra behívták őket az Egyetem területére, ahol 
mind ők, mind a ráérő diákok előtt az Anyagi 
Mágia magiszterei teljesítették a kívánságokat 
-— grammra pontosan lemérték és kiszámolták a 
kért összegek súlyát, majd a télre felhalmozott 
tűzifából a megfelelő mennyiségű aranyat elő- 
állították. Az alanyok az így nyert nemesfémru- 
dak mellé egy engedélylevelet is kaptak, mely 
felhatalmazta őket, hogy a helyi pénzverdében 
az általuk bevitt aranyból valódi, hiteles arany- 
pénzt verethessenek. 

A következő a gyermeke felvételét kérő há- 
zaspár volt. Hosszas tanakodás után végül 
egyik fiukat a Nagytanács alkalmasnak nyilvá- 
nította a mágikus tudományokba való beava- 
tásra, és képzését megkezdte. 

A gyilkosságot kérők kénytelenek voltak fél- 
megoldással beérni — Doran nem vállalta magá- 
ra a vérontást, de egy végzős csoport lehetősé- 
get látott a feladatban, így magukra vették a 
megnevezett célszemélyek "békés" eltávolításá- 
nak , terhét". Ők mind a Nagytanácsot, mind az 

érdeklődő diákokat előadások keretében tájé- 
koztatták az alkalmazott hétköznapi és mági- 
kus módszerekről. 

Ezek után a Jelmágia mesterei özönlötték el 
a varázstárgyakat kérő alany birtokát, és min- 
den erre alkalmas használati tárgyat mágikus 
erővel ruháztak fel. Erre a napra minden hall- 
gató soron kívüli kimenőt kapott, hogy ameny- 
nyiben kívánja, a helyszínen tekinthesse meg 
az alkalmazott jeleket és használatukat. 

Az Egyetem megszüntetését kérők kedvéért 
egy hétre — a kívülállók számára legalábbis — 
bezárt az Egyetem. Zárt ajtók mögött került sor 
az utolsó kívánság teljesítésére, a halott asz- 
szony felélesztésére. Az ezt kérő alanyt, a néhai 
testét és legfontosabb személyes tárgyait már 
korábban a Szarvtorony területére szállították. 

A legnagyobb érdeklődést, épp bonyolultsá- 
ga miatt, ez utolsó kívánság váltotta ki. A 
Szarvtorony nagyjai egy ötnapos rituálé segít- 
ségével rátaláltak az asszony lelkére, kiszakí- 
tották jelenlegi inkarnációjából, és vissza- 
kényszerítették időlegesen megfiatalított testé- 
be. Mint kiderült, a nő nem véletlen betegség- 
ben halt meg, hanem megmérgezte magát, mert 
titokban mást szeretett. Néhai férje ezek után 
csalóknak és ördögimádóknak nevezte a nekro- 
mancia mestereit, majd rátámadt egyikükre. A 
magiszter persze megvédte magát - az illető férj 
azóta csontvázként szolgálja a Szarvtorony 
urait. (Igen, vele mosatják fel a második, har- 
madik és negyedik emeletet.) 

Amint letelt az egy hét, az Egyetem újra ki- 
nyitotta kapuit. A nyitó ceremónián elhangzott 
az ünnepélyes fogadalom, mely szerint évente 
visszahívnak egyet az alanyok közül, hogy 
megkérdezzék, hogyan befolyásolta életüket a 
váratlan , ajándék". Az már az első napon kide- 
rült, hogy az Egyetem puszta léte ellen kifogást 
emelők cseppet sem értékelték a gesztust, és to- 
vábbra is szapulták az isteneket az Intézmény 
fennállása miatt. Evégből az ő visszaidézésük- 
től a Nagytanács végül elállt. 

Az első év vendége a varázstárgyakat kérő 
alany volt. Ő a varázstárgyak nem rendeltetés- 
szerű használata miatt elvesztette a házát, jobb 
karját és fél szemét. A keletkezett tűzvész okoz- 


ta károk miatt rá kirótt kártérítés összegét is 
csak részben tudta fedezni az épen maradt hol- 
mik eladásával. 

A második évben a nagy érdeklődésre való 
tekintettel mindhárom gyilkosságot kérőt visz- 
szahívták. Beszámolójukból és a Mentálmágia 
mestereinek analíziseiből kitűnt, hogy szemé- 
lyes ellenségeik eltávolítása után újabb ellen- 
ségre — egy esetben ellenségekre — tettek szert, 
így a beavatkozást végül eredménytelennek 
nyilvánították. 

A gyermeke felvételét kérő pár szóbanforgó 
fia időközben halasztást kért, és visszautazott 
családja földjére, hogy segítsen apjának a szük- 
séges munkálatokban. A harmadik évben azon- 
ban szülei akarata ellenére sem tért vissza a fa- 
lak közé, mondván, nem neki való a bölcselke- 
dés és a pennarágás. 

A negyedik és az azt követő években a pénzt 
kérő alanyok kerültek sorra, egy kivételével, aki 
elhalálozott Erionban. Három közülük italra és 
szerencsejátékra verte el a pénzt, miként azelőtt 
is; az utolsó viszont faházat és földet vásárolt, 
és azóta gazdálkodóként keresi betevőjét. Ellen- 
ben semmi olyat nem tett — mutatott rá a 
Mentálmágia tornyának egy negyedéves növen- 
déke — amire ne lett volna képes három-négy 
évnyi bérmunkával, A többiek rendszeresen 
visszajártak további pénzek reményében; egyi- 
kük élete végéig az Egyetem kapujánál koldult. 

A végzős hallgatók későbbi elemzéseinek 
tanulsága szerint a cselekedetek semmiféle 
olyan pozitív hatást nem értek el az egyének 
életében, melyek tartósnak bizonyultak volna. 
További rendszeres konzultáció és beavatkozás 
bizonyos esetekben falán eredményezhetett 
volna tartós javulást, de ha figyelembe vesszük, 
hány ember jut egy varázstudóra, az egyedi jó- 
téteményhez szükséges energia igen magasnak 
bizonyul a várható haszonhoz képest. A záró 
kérdésre adott válaszok -— mi lehet a helyzet egy 
nagyobb horderejű (országpolitikai stb.) be- 
avatkozás esetén -— legtöbbje lényegében ismé- 
telten a fenti konklúziót vonta le. 


M.A.D. 

a jelenséggel, hogy a játékosok részlete- 

sen felkészülnek minden karakterüket 
érintő témából, a mitológiától kezdve a politikai 
áramlatokig, miközben a mindennapi élet terén 
megmaradnak az erősen általánosító, sokszor 
hibás közhelyeknél. Ez bizonyos fokig érthető, 
hisz a kiegészítők írói ezen kérdéseket triviális- 
nak, a regények szerzői érdektelennek tartják. 
Ha viszont azt akarjuk, hogy a karakterek körül 
a világ ne csak elnagyolt színházi díszlet le- 
gyen, akkor nem árt odafigyelni az alapokra. Er- 
re a jelenségre jó példa a lovaglás és a ló. 

.. Hősünknek sietős a dolga. Nosza, hajnal- 
ban nyeregbe pattan, s lovagol napszálltáig, 
legfeljebb ebédelni áll meg. Este kiköti a hátast, 
hogy legeljen, míg ő tábort üt, de mivel táma- 
dástól tart, nem szerszámozza le. Ha szorult 
helyzetbe kerül, kihasználva a Lovaglás Mf-ot 
(4. fokot) legázolja az ellent, eltiporja a vérebe- 
ket, átugrat a tábortűz felett, felrobog a hajópal- 
lón. 

Egész addig, amíg bele nem botlik egy olyan 
KM-be, aki ismeri a rideg valóságot... 


Jellemzőikről 


Íme, néhány alapdolog, amely MINDEN lóra 
érvényes: 

Intelligencia: a lovak általában meglepően 
okosak. Természetesen, mint ahogy az emberek 
között előfordulnak gyenge felfogásúak, úgy lo- 
vak közt is lelhetünk lassú eszű egyedekre, de a 
tapasztalat azt mutatja, hogy a bambának tar- 
tott lovak nagy része egyszerűen csak nem veszi 
a fáradtságot, hogy megtanulja a dolgát. Amit 

azonban egyszer megtanultak, sosem felejtik el. 
Erővel is időmíthatók, de így az alapoknál nem 
lehet tovább lépni. A tanítás mindig hosszú hó- 
napok, sokszor évek munkája. 

Ijedősség: a lovak gyakorlatilag mindentől 
megijednek, ami váratlanul éri őket, vagy gya- 
nús. Szokatlan bűz, zaj, felvillanó fény, vér vagy 
vadállatok szaga, néha egészen képtelen apró- 
ságok is képesek megugrasztani egy lovat. Ha 
pedig igazán megijed (pánikba esik), akkor a4f 
lovaglás is csak annyit használ, hogy a lovas 
nem potyog le, és pár perc múlva talán már van 
esélye megállítani holtra rémült állatát. Ameny- 
nyiben a lovas gyakorlatlan, ilyenkor megeshet, 
hogy a megrémült ló kárt tesz mindkettejükben. 
Mikor a hisztérikus állatnak nincs lehetősége 
futni, tör-zúz, rúg és toporzékol. Az ijedősség bi- 
zony számos ravasz fogás forrása lehet. Várat- 
lan fénykitörés láttán még a legdrágább ló is ar- 
rébb szökken, egy jól utánzott bömbölés egész 
ménest megugraszthat, a híd alatti frissen nyú- 
zott farkasbőr pedig teljes menetoszlopokat bír- 
hat megtorpanásra. 

Ki nem állhatják továbbá a térkapukat (per- 
sze azoktól minden állat ösztönösen irtózik, 
éppúgy, mint a tűztől), s egy-egy csökönyös pél- 
dány bizony jó időre megbéníthatja az átkelést, 
ha egyáltalán sikerül átvonszolni. Í 

Bár a fent felsorolt dolgoktól minden ló fél, 
kemény munkával, kiemelkedő idomítással egy 
részük ezekhez hozzászoktatható. Példának 
okáért a harci lovak alkalmazkodnak a csatatér 
forgatagához, a mutatványos lova: már nem fél 
a műsor fényeitől, és így tovább. Ez azonban 
nem jelenti azt, hogy ha a békésen abrakoló 
harci mén mellett valaki leejt egy vértet, akkor 
az nem fog egy öleset ugrani helyből, s tán még 

rúgni is. Itt megint felmerül a térkapu, és egyéb 
mágikus jelenségek problémája, ugyanis míg a 
zajhoz, dögszaghoz szoktatás nem túl eszköz- 
igényes feladat, addig keveseknek áll rendelke- 
zésére teszemazt egy házi térkapu, lóidomítás 
végett. 

Bár csupán anekdotának tűnik, igaz: ha az 
istálló kigyullad, bizonyos esetekben - és bizo- 
nyos különösen ijedős lovaknál — hiába nyitjuk 
ki az ajtót, szegények annyira megrémülnek, 
hogy nem találják meg a kivezető utat. Akinek 
tehát fontos a lova, az ilyenkor kénytelen be- 
menni a lángok közé és kivezetni, kockáztatva, 
hogy saját megvadult hátasa tapossa halálra. 


A lovak érzékeléséről: 

— Alig néhány színt látnak, de a mozgást 
sokkal messzebbről észreveszik, mint egy em- 
ber. (Nagyjából olyasféleképp, mint egy félelf.) 
Egész jól elboldogulnak félhomályban, sőt bizo- 
nyos mértékig még sötétben is. Gyakori örökle- 
tes hiba viszont náluk a rövidlátás. 

— Szaglásuk jobb, mint némely kutyáé. A vi- 
zet már mérföldekről megérzik. (Ez sivatagban 
kincset érő tulajdonság lehet.) A mérgezett vizet 
is észreveszik — ha a méreg nem szagtalan -, és 
nem isznak belőle. A sivatagi fajták az egyéb 
lótípusoknál körülbelül kétszer messzebbről 
megszimatolják a nedvességet. 

— Hallásuk szintén kiváló. Megjegyzés: rúgás- 
nál a ló hallás után is céloz — és 9094-ban talál. 

— Bőrük nagyon érzékeny, egy légy érintésé- 
től összerándulnak. Emiatt viszont felettébb 
csiklandósak. Ebből következően egy ló hasa 
alatt átbújni igencsak veszélyes vállalkozás. 
Ezen okok miatt a szabadban alvók gyakran 

bízzák lovaikra az őrködést. (Persze ha komoly 
támadástól lehet tartani, jobb, ha egy ember is 
figyel...) 

— Különleges képességeikről: ha a lónak van 
állandó lakhelye, oda biztosan hazatalál. Szám- 
talan eltévedt lovast mentett meg, hogy hátasa 
nyakába dobta a kantárt, s a paci szépen haza- 
sétált vele. (Bár a térkapuk megkeverhetik sze- 
rencsétlen állatot.) A sokszor gazdát cserélt há- 
tasnál, postakocsi lónál is elhalványul ez a ké- 
pesség. Egyes források szerint a csapatban élő 
lovaknál kialakulhat bizonyos telepátia is a mé- 
nes tagjai közt. Némely komoly lótartók esküsz- 
nek rá, hogy kedvenceik hatodik érzékkel ren- 
delkeznek. Ez így nem bizonyított, de a termé- 
szeti katasztrófákat egészen biztosan jóelőre 
megérzik. 

Amennyiben pánikba esik a ló, netán rosz- 
szul ugrik, vagy egy nagyobb gödörben megbi- 
csaklik a lába, könnyen súlyosabb húzódást, fi- 
camot, netán törést szerezhet be. Ez utóbbi a 
legrosszabb, ebben az esetben ugyanis rögtön 
végezni kell szerencsétlen állattal, mert a ló a 
lábtörésbe (középkori viszonyok között) mindig 
beledöglik. Különben egyéb lábsérülései is csak 
igen nehézkesen gyógyíthatók. A problémára 
nem megoldás, hogy ,semmi baj, megáldatom 
az atyával, majd ő meggyógyítja!" Egy magára, 
de főleg istenére valamit is adó pap nemigen 
gyógyítgat lovakat. 

Ha a ló bukik, lovasa nagyon kellemetlen 
helyzetbe kerül. Kengyelben lévő lábbal, támasz 
nélkül még azok is bajban vannak, akik egyéb- 
ként gyakorlottak az ugrásban, esésben. Tehát 
csak óvatosan azokkal a fékevesztett vágtákkal 
árkon-bokron át! (Annál is inkább, mivel a ló 
vágta közben csak saját magasságát veszi szá- 
mításba, és könnyen berobog olyan csincsésbe, 
ahol a lovas esetleg fennakad...) 


Csoportosításukról 


Csoportosítani nagyon sokféleképp lehet 
őket. A legalapvetőbbek természetesen a nemek 
szerinti eltérések. 

A kanca kisebb, finomabb felépítésű, mint a 
mén, szelídebb, kezesebb is. Hátránya: gyen- 
gébb, sérülékenyebb. Amikor fogamzóképes, 
szeszélyessé válhat. Ilyenkor egy csődörrel való 
véletlen találkozás kínos jeleneteket szülhet. 
Utazó lónak jó, könnyű harcinak csak akkor, ha 
erre fajtájából következően alkalmas. 

A mén nagyobb, erőteljesebb, sokkal jobban 
terhelhető. Bátrabb, temperamentumosabb, kez- 
dőknek nem való. Természetes agresszivitását 
idomítással gyakran még fokozzák is. Hátránya, 
hogy két mén nincs meg harc nélkül: addig ve- 
rekednek (igen brutálisan), amíg egyikük el nem 
menekül. Ha erre a vesztesnek nincs lehetősége 
(netán ki van kötve), a másik folyamatosan 
gyötri — könnyen meg is ölheti. A mének harci 
lónak ideálisak, de csak akkor, ha nagy gyakor- 
lattal bíró lovas (M//4. fok) üli meg őket! 

A herélt, vagy más néven paripa a minden- 
napi használatban leginkább elterjedt változat. 
Felépítése a ménekhez, természete a kancákhoz 
hasonló, azzal a különbséggel, hogy korántsem 
olyan szeszélyes. 

Az ynevi szakértők három, olykor négy fajta- 
csoportot neveznek meg. Az északiak (az ilano- 
riak kivételével) csak a pónit, a könnyű és a ne- 
héz lovakat különítik el, a nomád lovakat vagy 
nem említik, vagy korcs könnyű lovakként írják 
le őket. Délen viszont jobban ismerik ezeknek a 
lovaknak az erényeit, így ott őket különálló, ne- 
gyedik csoportnak tekintik. 

A pónik jellemzői dióhéjban: vastag bőr, dús 
szőr, kivételes igénytelenség és teherbírás, vala- 
mint nem lehetnek magasabbak egy átlagos em- 
bernél (az északi hagyományokat alapul véve; 
mely a ló magasságát a szemétől számítja). Tör- 
pe csilléslovak, hegyi emberek, északi halászok 
málhás állatai. Erényei mellett meg kell említe- 
ni, hogy a póni a leglassúbb hátasok egyike, 
nem bírja jól a meleget, és a mének kivételesen 
undok természetűek tudnak lenni. 

A nomád lovak magassága egy-két marokkal 
több, mint a póniké. Nem tartoznak a lóvilág 
szépségei közé: kócos, durva szőrű lovacskák 
szögletes kosfejjel, méla arckifejezéssel. Nemes 
ember nemigen ül ilyen hátára, hacsak a szük- 
ség rá nem viszi. A pónikhoz hasonlóan igény- 
telenek, és jól bírják a zord időjárást. Ugyan a 

rövid hajrákban nem a legjobbak, a hosszú me- 
neteket nekik találták ki. Aki több napos utakra 
készül, az a nomád lóval jár a legjobban, bár a 
teherbírása nem különb egy póniénál. 

A könnyű lovakat úgy jellemzik, mint a lo- 
vasnál magasabb, ötszáz kilogrammnál általá- 
ban kisebb tömegű lovakat. Ismérvük emellett 
az élénk vérmérséklet, a finom, nyúlánk felépí- 
tés, vékony, érzékeny bőr és gyors mozgás. Kö- 
zülük kerülnek ki a rövid vágta bajnokai, vala- 
mint a legszebb hátasok. Tény viszont, hogy 
ezek az állatok a legfinnyásabbak a tartás kö- 
rülményeire, s ha nem megfelelő ellátásban van 
részük, könnyen lebetegednek. 

Nehéz lónak számít minden ló, aminek háta 
az átlag ember szemvonala felett van, és súlyo- 
sabb ötszáz kilogrammnál. A legnagyobb példá- 
nyok magassága eléri a három ynevi ölt (három 
métert), súlya akár az ezer kilogrammot is. A pó- 
nikhoz hasonló vastag bőr és dús szőr jellemzi 
őket; igazán impozáns látvány nyújtanak hosz- 
szúra hagyott sörénnyel, farokkal és bokaszőrök- 
kel. Megfelelő kezekben kimondottan békés, jó 
természetű állatok, de ha tudatosan elvadítják 
őket, életveszélyessé válhatnak. Ellátmányuk ál- 
talában a másfélszerese egy átlag lóénak. 


Alkalmazás szerint megkülönböztetünk 
munka-, hátas- és harci lovakat. 

A legkülönfélébb területeken fogják munkára 
őket: csilléket húznak a bányákban, gazdag pol- 
gárok áruit szállítják a városban, nomádok in- 
góságait cipelik a sztyeppéken... Meglepő mó- 
don éppen igáslónak nem túl gyakran alkalmaz- 
zák őket, csak igazán gazdag vidékeken. A ló 
ugyanis jóval kényesebb, s ennek következtében 
drágább, mint a többi igásállat (ökör, bivaly). 
Meg lehet enni, de kevesebb húst, tejet ad. Így 
ahol lehet, a paraszt ökörrel szánt, szamárháton 
utazik. Valójában nem igazán létezik olyan kü- 
lön fajta, hogy igásló. 

A hátas, vagy utazó ló már drága mulatság- 
nak számít. Akinek nem sürgős, s nem ad any- 
nyira a látszatra — mint például a közpapok jó 
része —, az inkább utazik szamáron, vagy öszvé- 
ren. Annál is inkább, mivel ezek sokkal igényte- 
lenebbek és biztosabb járásúak, mint a ló, így a 
hegyek között sok helyen csak velük lehet átkel- 
ni. Az utazó lónál elvárás, hogy szelíd, békés le- 
gyen, szoktatva mindenféle irányítási módhoz, 
bármilyen nyereghez és gazdához. A városi for- 
gatagtól ne féljen, kényelmes ülés essen rajta 
(igényeseknek poroszka ló dukál). Sajnos a min- 

den igényt kielégítő, szelíd, engedelmes egyed- 
ről viszont könnyen kiderülhet, hogy nem is ló, 
hanem egy négylábú virsli, aki már rég elfeled- 
te az igazi vágtát, és ugyanilyen készségesen 
áll az első lótolvaj rendelkezésére is. 

A könnyű harci ló kifejezés elég tág, mert 
harcinak minősítenek minden fajtát, amit te- 
nyésztőik gyakran használnak háborús célokra. 
Így tehát a predoci telivértől a nomádok kócos 
lovacskájáig idevehetnénk az összes hátast. 
Gyakorlatilag bármely fajta megteszi, amely 
elég mozgékony, temperamentumos, és jól bírja 
a vágtát. Persze tulajdonosaik között már gyak- 
rabban látunk urakat, így ebben a csoportban 
több a híres, drága fajta. Jelenleg Ynev területén 
a lovakat elsősorban hadászati célokra tartják, 
ebbe a csoportba tartozik a lóállomány nagy ré- 
sze. 

A nehéz harci ló már nemesi játékszert, a jó 
vérű példányok több falu árát érik. Kimondot- 
tan kényelmes a járásuk, és méreteikhez képest 
meglepően fürgék. Terhelés (vért) nélkül gya- 
korlatilag ugyanolyan fordulékonyak és ugyan- 
úgy ugranak, mint a könnyű lovak, de a vágta 
nem az erősségük. Idomításuk sajnos sok he- 
lyen megmaradt a kezdetleges szinten. Jó szó 
helyett erővel, 
kemény zablával 
és araszos Sar- 
kantyúval , neve- 
lik" a hátast, ami 
ennek következ- 
tében nagyon el- 
vadul. Persze a 
lovagi elvek szerint ez kimondott előny: a nehéz 
harci mén a fékezhetetlen erő szimbóluma, ami- 
nek semmi élő nem állhat útjába a csatatéren. 
Az, hogy emiatt hosszú távon szinte lehetetlen 
vele pontos harci alakzatban maradni, részlet- 
kérdés, hiszen a lovagi hadviselés úgyis az 
egyéni érdemeken alapul... 

Itt térnék ki a kezdő szerepjátékosok egyik 
leggyakoribb téveszméjére, mely úgy szól, hogy 
,:.. a lovagot gyerekjáték elintézni, csak ki kell 
ütni alóla a lovat, annak meg úgyis kicsi a vé- 
dője...". Hogy ennek mennyi a valóságalapja, 
azt semmi sem bizonyítja jobban, minthogy so- 
kan már akkor meggondolják magukat, ha a va- 
ló világban odaáll melléjük egy igazi , súlyos 
egyéniség" a lovak közül. 

A nehézlovasság együttes rohamát csak egy 
sánc, árok vagy karós védvonal törheti meg. 
Persze ők sem vakok, így ennek eleve nem ro- 

hannak neki, ha nincs mágiával, vagy más mó- 
don álcázva. Egyébként lehet még próbálkozni 
íjászokkal, megerősített harci szekerekkel, spe- 
ciálisan kiképzett szálfegyveres elitegységek- 
kel, valamint a könnyűlovasság szétzilálós-el- 
futós taktikájával. Mindezekhez azonban egy- 
részt egy kiváló hadvezér, másrészt pedig - s ez 
a nehezebb ügy - jól felszerelt, fegyelmezett se- 
reg szükségeltetik. 

A karakterek persze legtöbbször csak né- 
hány lovaggal akaszkodnak össze — ha van 
eszük -, de nekik a fent leírt módszerek sem áll- 
nak a rendelkezésükre. A mágia nyilván tarto- 
gat lehetőségeket, de erre most nem térnék ki. A 
legtöbb karakter nem hurcol magával állandóan 
szálfegyvereket, s ha igen, azok ritkán érik el az 
ilyen esetben javallott formát (minimum két és 
fél méteres hossz, horgas fej), amivel a lovagot 
le lehet akasztani a nyeregből. A súlyos kétke- 
zes fegyverek lassúak, a kicsi és könnyű fegyve- 
rekkel veszélyesen közel kell menni, és még ak- 
kor sem biztos, hogy áthatolnak a páncélon. Ha 
a JK mégis úgy érzi, hogy kiáll egy nehézlovas- 
sal szemben, akkor nem árt egy kicsit megnéz- 
ni az asztrálját. Ugyanis lehet, hogy egyébként 
gyakorlott harcos, de egész más dolog a város- 
ban kard-kard ellen megvívni a hasonszőrűek- 
kel, és megint más csaknem egy tonna állig 
páncélozott, ilyesmire kondicionált, veszett hírű 
halállal szembenézni. Ilyenkor bizony gyakran 
előfordul az, ami való világunkban , tankpánik" 
néven vált ismertté. Ha viszont hősünk mégis 
megál! a talpán, akkor jön még csak a neheze. 
Először ugye nem árt kitérni a kopja elől, mivel 
nem valószínű, hogy a saját fegyvere lenne a 
hosszabb. Utána hova üt? A harci lónak csak a 
lába nem páncélozott, de azt egyrészt gyorsan 
kapkodja, másrészt hajlamos vele felrúgni a túl 
közel óvakodókat. (Önállóan. A , parancsra rúg" 
opció teljesen felesleges, ugyanis maguktól job- 
bak.) A fejére szintén vigyáz, ráadásul azon Sse- 
bet ejteni nem könnyű. A többi részre pedig a lo- 
vag ügyel. A karakternek jobbak az esélyei, ha 
maga is lovon van, de ekkor sem szabad elbíz- 
nia magát. Ha könnyebb a lova, abból még nem 
következik, hogy ki tudja fárasztani a csata- 
mént, mivel az valószínűleg helyben toporogva 
fogja bevárni, míg ellenfele gyanútlanul megkö- 
zelíti. Akkor pedig egyszerűen elkapja és legá- 
zolja a nálánál gyengébb lovat. 

Összességében elmondhatjuk, hogy a nehéz 
harci ló nem véletlenül, és nem csak teherbírá- 
sa jogán lett a legdrágább hátasok egyike. 

Tartásukról, gondozásukról 


Persze nem ez az egyetlen tévhit a lovakkal 
kapcsolatban. Sokan gondolják úgy, hogy a ka- 
rakter dolga a lóval csupán ennyi: felszerszá- 
moz, nyeregbe pattan, egész nap vágtat, aztán 
leszerszámoz, kiköt legelni. 

A gyakorlat ezzel szemben: reggel etetés, ita- 
tás, utána egy óra emésztés-szünet, gyors reg- 
geli csutakolás. Maga a felszerszámozás a leg- 
rövidebb, körülbelül öt perc. Délelőtt kényelmes 
séta, olykor egy kis ügetés. Vágta legfeljebb ösz- 
szesen negyven-ötven perc. Amennyiben ezt 
egyben akarja valaki lefuttatni, akkor be kell ér- 
nie nagyjából húsz perccel, s utána akár meg is 
állhat pihenni. Délben etetés, egy-két óra pihe- 
nő. Délután hasonló tempó, mint délelőtt. 

Ha csak egynapos útra megyünk, s kényel- 
mesen akarunk utazni, átlagos lóval jó út- és 
időjárási viszonyok között hozzávetőleg 40 
ynevi mérföld (negyven kilométer) az ajánlott 
táv. Kiváló minőségű lóval, több év folyamatos 
gyakorlással ez a táv akár 150-160 mérföldig is 
növelhető, de hangsúlyozom, ez a lehetséges 
maximum, amit még az állat károsítása nélkül 
el lehet érni. A lovas tehetsége annyiban számít, 
hogy ezt az eredményt már eleve csak a mesteri 
szintű lovas tudja kihozni a létező legjobb lóból 
is — és a mestert a zsenitől csak az választja el, 
hogy tíz vagy húsz mérföldet tesz meg egy óra 
alatt átlagosan. 

Ha hosszabb távval kell számolnunk, ak- 
kor már csak 20-30 mérföldnyi napi 
út javasolható. Természetesen ha 
a terep, vagy az időjárás romlik, 
ez a szám drámai módon csök- 
ken. Szélsőséges esetben — hó- 
fúvásos hegyi úton — az em- 
ber sikerként könyvelhet el 
napi 3-4 mérföldet is... Aki 
kényszerből, vagy nemtörő- 
dömségből nem tartja be eze- 
ket a korlátokat, az gyorsan 
megtapasztalhatja a követ- 
kezményeket: amennyiben 
csak egyszeri az eset, és nem 
hajtja túlságosan meg sze- 
gény párát; (50-55 mérföld 
egy nap) akkor valószínűleg 
másnap ,csupán" egy ígen 
rosszkedvű és gyenge lóval 
kell szembenéznie. Ha azon- 

ban ezt huzamosabb ideig folytatja, akkor a há- 
tas kondíciója leromlik, s már az átlagos teljesít- 
mény is komoly erőfeszítésébe fog kerülni. Ilyen 
kor jönnek elő a rejtett járáshibák; a ló többet 
botlik, fárasztóbb lesz rajta a lovaglás. Aki ko- 
molyan meg akarja hajtani a hátasát, az több 
kellemetlenségre számíthat. A ló is csak érző 
lény: ha elege van, lassítani fog. Ostorral tovább 
lehet hajtani, de ha nem szokta az efféle bánást, 
a lovas könnyen a rekettyésben találhatja ma- 
gát. Ha mégis tovább tudja űzni, a ló — akárcsak 
a fáradt ember — könnyebben hibázik. A legtöbb 
— a. nagy sebesség miatt gyakran végzetes — bu- 
kás ilyenkor fordul elő. Kevés ember képes úgy 
meghajszolni egy lovat, hogy az holtan fordul- 
jon ki alóla, de egy-egy kegyetlen vágta során a 
szerencsétlen pára általában összeszed valami 
olyan kórságot, amibe aztán napokon belül be- 
ledöglik. 

Váltott lovakkal futárok napi távja 200-220 
ynevi mérföld, amit nagyjából tíz napig képesek 
egyfolytában teljesíteni. A valaha feljegyzett 
legjobbak sem tudtak (válogatott futárlovak- 
kal!) 310 mérföldnél jobb átlagot teljesíteni a 
tíznapos távon. 

Egészen rövid távot (egy mérföld) egy az ylli- 
nori királyi ménesből származó ló csaknem egy 
perc alatt képes lefutni, míg az átlagos lónak ez 
legalább másfél percébe kerül. 

A nap végén alapos csutakolás szükséges: 
előbb durva kefével, aztán finommal, végül pata- 
tisztítás, patkóellenőrzés. Ha az állat megázott, 

meg kell szárítani. Utána kiadós vacsora 
dukál neki. Napi adagja: legelészve 

negyed nap, mire jóllakik, mert 
30-50 kilogramm füvet eszik. 
Száraz zabból, abrakból , be- 
éri" 5-10 kilogrammal is. In- 
ni fajtától és igénybevételtől 
függően 25-45 litert iszik. 
Az istállót mindenki finom, 
meleg helyként írja le, ahol 

romantikusan lehet aludni a 

szalmában. Az igazi lóistál- 

ló ezzel ellentétben kimon- 
dottan hűvös hely egy em- 
ber számára, mert a lovak- 
nak nem tesz jót a túlzott 
meleg. Nagyjából olyan ott 
éjszakázni, mint egy pincé- 
ben. 

A napi rutinon felül nem 

árt időről időre átnézni a 


szerszámot sem: az elhanyagolt felszerelés csúf 
helyzeteket szülhet. Hat-nyolc hetente újra kell 
patkoltatni — csakis jó kováccsal, különben a 
drága pénzen vett hátas rondán lesántul. 
Amennyiben igazán lelkiismeretesen akarja va- 
laki csináltatni, akkor ez valójában kétszeri al- 
kalmat jelent, mivel először csak a patát for- 
mázzák, s a patkó csak akkor kerül fel, ha a for- 
mázás bevált. Egy patkolás időtartama körülbe- 
lül egy óra, nyugodt ló esetén. A pónikat nem 
kell patkolni, egyes nomád lovakat sem szok- 
tak, de azok emiatt sokkal kisebb teljesítmény- 
re képesek és gyorsabban leromlanak. Hegyi 
utakon, városban dolgozó lovakra télen szöges 
patkót tesznek. Az egyedi patkóknak és az 
egyedi járásnak köszönhetően viszont minden 
lónak egyértelműen azonosítható nyoma van, 
ami ugyanúgy jellemző rájuk, mint az elfsz- 
abásúakra az ujjlenyomat. (Már azok szemé- 
ben, akik értenek a nyomolvasáshoz.) 

A gyakorlatlan lovas még sok kellemetlen- 
séggel találkozhat. Aki nem szokott a nyereg- 
hez, vagy hosszabb időt kihagyott, az már egy- 
két órácska után számíthat rá, hogy másnap 
vonyítani fog az izomláztól. Így lesz ez akkor is, 
ha egyebekben igen jó erőben van, mivel nem 
valószínű, hogy a far- és belső combizmait is 
rendszeresen edzette volna. (Hacsak nem alapí- 
tó tagja egy Ellana-szentélynek.) Azokat leszá- 
mítva, aki szinte nyeregben nőttek fel, vagy a 
munkájuk miatt megszokták (nomádok, futá- 
rok), az átlag lovas kevesebbet bír, mint a hátas 
alatta. Nagyon durva átlagban napi 4-6 óra az 
általános, de ezt oly sok tényező befolyásolja — 
egyéni kondíció, környezeti feltételek, a ló járá- 
sa, a nyereg, miegyéb — hogy inkább csak tám- 
pontnak tekinthető. 


A lószerszámról 


A lóhoz persze szerszám is dukál. A nyereg 
lelke egy sima faváz, aminek ülőrészét igyekez- 
nek minél kényelmesebben kipárnázni. Az uta- 
zónyergek mindkét kápája igen magas (egy 
arasz körüli), s a hátsó ívesen körülöleli a csí- 
pőt. Sima terepen jó támasztékot ad, de kapta- 
tós részen, ugratásnál kényelmetlenné válik. 
Akik gyakorlatilag a lóval élnek, azoknál egy 
sereg apró kiegészítő kerül még a nyeregre: bőr- 
boxítás a kengyelre, hogy ne legyen olyan hideg, 
szarv vagy fül a kápára, amihez hozzá lehet 


kötni különböző dolgokat, és így tovább. Ezek a 

darabok természetesen sokkal igényesebben ké- 
szülnek, s így drágábbak, mint a hétköznapi 
használatra szántak. Az utazónyereg másik kü- 
lönleges változata az asszony- vagy dámanye- 
reg. Speciális kiképzése lévén lehetővé teszi, 
hogy a hölgy kecsesen, alsószoknyái mutogatá- 
sa nélkül szálljon lóra. Bár nagyon ízléses dolog 
ilyen nyeregben ülni, hosszú útra nem javallott. 
Ezt a luxust azonban úgyis csak a vagyonosabb 
nemesasszonyok engedhetik meg maguknak. A 
többiek vagy kocsira szállnak, vagy vállalva a 
kényelmetlenséget és a lepottyanás veszélyét, 
hagyományos nyeregben utaznak női módra. 

A harci nyereg kétféle lehet. Az egyik az uta- 
zónyereg továbbfejlesztett változata — úgy ala- 
kítják ki, hogy a lovas minél biztosabban üljön 
a ló hátán, véletlenül se billenthessék ki. Ez jel- 
lemző többek között a nehézlovassági felszere- 
lésekre. A másiknál a cél, hogy kényelmesen le- 
hessen benne vágtázni, ugratni, szükség szerint 
a ló nyakára dőlni. Ez a nyereg könnyű, és egé- 
szen kis kápákkal készül. Leginkább a gyors 
mozgású felderítőegységek használják, de pél- 
dául vadászatokon is elterjedt. 

A nyereg alá vastag nemezlap vagy bárány- 
bőr kerül — az ún. izzasztó -, hogy a faváz ne 
sértse fel az állat hátát. 

Kantár és zabla szinte annyiféle akad, 
ahány ló Yneven. Legtöbbjük azonban csak je- 
lentéktelen apróságokban különbözik egymás- 
tól. A legelterjedtebb a csikókantár, mivel ennek 
a használata a legegyszerűbb. Az ilanori kantár 
az előbbihez nagyon hasonló eszköz, csak an- 
nál feszítőzablát használnak. Ezzel komoly ha- 
tást lehet gyakorolni, de épp ezért kezdőknek 
nem ajánlott, mert a túl durva bánásmódtól a ló 
megvadul. A harmadik a nagy, vagy predoci 
kantár, amely a pompás lovasfestményekről, 
szobrokról lehet ismerős. Ezen a legfeltűnőbb, 
hogy egy szár helyett kettő van a kantáron, de 
tulajdonképpen az egész sokkal összetettebb. 
Használata igen bonyolult, ám egyedülállóan 
kifinomult kapcsolatot eredményez ló és lovas 
között, ha mindketten beletanultak. 

Mindezeken felül nem árt még, ha akad egy 
lópokróc, amit a lenyergelt állat hátára lehet te- 
ríteni, ha hűvösre fordul az idő, vagy nagyon 
kimelegedett. Mindennap szükség van továbbá 
kötőfékre, kefére, vakaróra, patakésre, valami- 
lyen eszközre, amivel a kilazult patkót vissza 
lehet ütni, nem árt egy zabos tarisznya, pata- 
zsír, esetleg béklyó. 

Beszerzésükről 


Amennyiben valami oknál fogva a JK elveszf- 
tette a hátasát, s új után kell néznie, az sem 
olyan egyszerű, mint egy másik csizmát húzni. 
Természetesen vidéke válogatja, de az átlagos 
faluban vagy egyáltalán nincs ló (ez gyakori), 
vagy csak egy-kettő akad (ez a gazdagabb vidé- 
kekre jellemző). Még ha történetesen találni is 
lovat, attól általában nem szívesen válnak meg, 
ezért jól felverik az árát — s még így is örülhet a 
vevő, ha egy közepes vagy gyenge minőségű, de 
legalább egészséges állat gazdája lesz. 

A városokban, forgalmasabb kereskedelmi 
utak környékén valamivel jobb a helyzet: itt jó 
eséllyel már hivatásos lócsiszárba is lehet botla- 
ni. Épp ezért azonban annak is megnő a lehető- 
sége, hogy a JK-t magas szinten csapják be. Még 
a komoly tapasztalatokkal rendelkező vásárló is 
legalább fél óra tüzetes, szabadtéri szemlélődés- 
sel tudja csak elkerülni, hogy pórul ne járjon. A 
lovaknak gyakran adnak nyugtatót vagy élénkí- 
tőt, befestik őket, átpatkolják, hogy ne tűnjön 
fel a járáshiba, s még hosszan sorolhatnánk. 


Lovat nemcsak venni lehet, hiszen háziasítá- 
sával egyidős a lótolvajok szakmája. Természe- 
tesen ennek is, mint minden , mesterségnek", 
megvannak a maga buktatói. A szabad térsége- 
ken tartott ménest nehéz észrevétlenül megkö- 
zelíteni (bár a lónak nem kell feltétlenül asztal- 
simaságú terep). Amennyiben ez mégis sikerül- 
ne, mivel a lovak nincsenek hozzászokva az ide- 
genekhez mozgolódni kezdenek, s ha a csikósok 
nem pálinkáztak aznap túl sokat, máris lefüle- 
lik a tettest, mielőtt elinalhatna. Ha mindezek 
ellenére mégis sikerül a dolog, szőrén megülni 
egy lovat nem kis feladat, főleg, ha az nem szo- 
kott a lábbal irányításhoz. Persze az is lehet, 
hogy olyat sikerül kiválasztani, amelyik nincs is 
betörve — de ezt a lehetőséget inkább nem rész- 
letezem... 

A városokban egyrészt a sok lehetséges 
szemtanú, másrészt a helyi alvilág rontja az 
esélyeket. Ilyen helyen nem is igen hagynak lo- 
vat őrizetlen. A fogadók, bordélyok, kocsmák, 
egyéb vendéglátó műintézmények mindig gon- 
doskodnak a hátasok őrzéséről, még ha rendes 
istállójuk nincs is. 

Ha netán mégis sikerült elemelni egy lovat, 
jobb gyorsan elcserélni, mert ha felismerik, már 
lehet is végrendelkezni. Márpedig felismerik, s 

nem lehet arra hivatkozni, hogy , ez egy másik 
fekete ló, csak hasonlít a tiedre!". A legtöbb lo- 
von billog van, s ezen felül számon tartják a ter- 
mészetes azonosító jeleket is. Szakavatott lótol- 
vajok átsütik ugyan a billogot (ha lehet), lefes- 
tik az orr és bokajegyeket, de a szőrforgókkal 
már ők sem tudnak mit kezdeni. Márpedig ha a 
vádló fejből felsorolja, hogy a ló szőre hol merre 
áll, a védelemnek nehéz dolga lesz... A lólopás 
büntetése a legtöbb kultúrkörben halál, "mégpe- 
dig valamilyen szégyenletes formában. 
Dióhéjban ennyit az általánosságokról. 


Jellemükről 


Ezen túl viszont minden ló egyéniség. Íme 
egy kis ízelítő a kirívó esetekből, a teljesség igé- 
nye nélkül (az itt leírtak nem jelentik azt, hogy 
minden hátast teljes jellemrajzzal kell kidolgoz- 
ni, viszont ötletet adhat a KM-nek, ha egy kis 
színesítés kell a kalandba): 

Álljon elsőként mindnyájunk kedvence, egy- 
ben a leggyakoribb bajkeverő, az agresszív ló. 

Enyhe eset: csak egyvalakit utál — azt vi- 
szont nagyon. Mivel, mint említettem, a ló intel- 
ligens állat, igen ravaszul kellemetlenkedik. Ár- 
tatlan képpel ballag , áldozatához", kedveskedve 
odadugja az orrát, majd jól megharapja a delik- 
venst. Vagy csak a lábára lép, és nem száll le ró- 
la. Rosszabb esetben csendben vár a pillanatra, 
míg a gyűlölt személy figyelme-lankad, s ha az 
illető hatótávon belül ér, irgalmatlanul felrúgja. 
Az már csak apróság, hogy utálata tárgyának 
természetesen semmiképp nem fogad szót. 
Avagy lásd: ,engedetlen ló", ,lusta ló". (Meg- 
jegyzés: a ló ritkán gyűlöl valakit ok nélkül. Vi- 
szont sosem felejt.) 

Súlyosabb eset: egy bizonyos csoportot utál. 
Ez lehet faj (például orkok, szamarak, ölebek), 
de lehet bármi más is (cserzővargák, vörös hajú 
emberek) — ideértve néhány kínos lehetőséget is, 
teszemazt ereni kékköpenyesek (a ló képes felis- 
merni az egyenruhát). Amint meglát egy egye- 
det az utált csoportból, rögtön az enyhe esetnél 
leírt tüneteket produkálja. 

Legsúlyosabb eset: az ún. ,egygazdás ló". 
Senkit nem tűr meg a személyes auráján belül, 
csak a gazdáját. Minden ok nélkül is megharap- 
ja, megrúgja az óvatlanul közelébe merészkedőt. 
Csak tapasztalt lovas bír vele! Előnye ellenben, 
hogy asztrális mágia nélkül ellophatatlan. 

Ennek az típusnak a kapcsán térnék ki bő- 

vebben a lórúgás természetére. A ló híresen jó 
hallása alapján céloz — nos, híresen jól. A felső 
határt valószínűleg az a példány képviselte, 

előző csepp zajából kiszámítva. De ha valakit 
nagyon nem szeretett, az aláhulló lócitromot 
rúgta az arcába... 


mely képes volt eltalálni a lehulló vízcseppet, az 

aranyfakó, aranysárga, leányfakó - az aranypejhez 
hasonló ragyogó színű, de a sörénye, farka színe 
egészen világos, , akár az ereni szépleányok haja". 


aranypej - igen ritka változat, 
nagyon előkelőnek tartják. Va- 
lóban — impozáns látvány, 
ugyanis az ilyen lónak a , fris- 
sen vert aranypénzre" hasonlít 
a színe. 

csánk - a pata feletti második 
ízület a hátsó lábakon. 

csillag -— négyágú folt a homlo- 
kon. Szerencsehozónak tartják. 

csüd - a pata feletti első ízület. 

deres — ahol a fehér és valami- 
lyen más szín egyenletesen, fe- 
le-fele arányban keveredik. Ne- 
mesi körökben divatos válto- 
zat, különösen az almásderes, 
amit fehér alapon szabályos 
kör alakú foltok díszítenek. 

fakó — bármely szín világos vál- 
tozata (aranyfakó, egérfakó, 
mogyorófakó, sárgafakó, stb.). 

fehér - a legritkább szín; valójá- 
ban szürke (mert az állat bőre 
sötét árnyalatú). Ránézésre sok 
ló tűnik fehérnek, de amelynek 
a szeme nem kék, azt fakónak 
hívják. 

fekete - tiszta fekete szőr, pala- 
szürke pata. 

hátszíj — a gerinc vonalán végig- 
futó sötét, legtöbbször fekete 
csík. A pónikra, s azok közül is 
a fakókra jellemző. 

hóka - hosszú, széles csík az or- 
ron. 

jegyek - jellegzetes fehér foltok a 
fejen és a lábon (pl. hóka, csil- 
lag, kesely, stb.). 

kesely - a láb vége fehér. 

lámpás - az egész orrot beborító 
fehér folt. 


zatai a legvilágosabb sárgás árnyalattól a sötét vö- 
rösesig: aranypej, meggypej, középpej, gesztenyepej, 
sötétpej, nyárifekete (ez utóbbi nyáron feketének tű- 


nik, csak téli szőrzete barnás). 


mar - a hát és a nyak találkozásánál található, lapoc- 
ka feletti rész. Egyes kultúrák innen mérik a ló ma- 
gasságát, mások a szemmagasságot veszik figye- 


lembe, vagy a fejtetőt. 


pej — a leggyakoribb lószín. Egy lovat akkor nevezünk 


pejnek, ha alapszíne barna, vagy barnás árnyalatú, 
farka, sörénye pedig az alapszínnél sötétebb. Foko- 

poroszka - speciális járásmód, ami- 
kor a ló az azonos oldali lábaival 
egyszerre lép. Mivel ilyenkor nem 
rázza úgy lovasát, az ilyen utazólo- 
vak igen keresettek, de drágák is. A 
legtöbb lovat tanítani kell rá, de dé- 
len a shadoni és gorviki fajták 
nagy részénél természetesen alakul 
ki. 

sárga - a sárga ló szőre a világosár- 
gától a sötétbarnáig, sötétvörösig 
bármilyen lehet; hosszú szőreinek 
színe megegyezik az alapszínnel, 
esetleg pár árnyalattal világosabb 
annál, de semmiképpen sem fekete. 

szügy - ha szemből tekintünk a lóra, 
a két váll és a nyak közé eső terü- 
let. 

tarka - ha nagy fehér foltok kisebb 
színesekkel váltakoznak. A pej 
után a leggyakoribb, bár a nemes- 
ség által kissé közönségesnek tar- 
tott szín. Az elfek ellenben sokra 
tartják, mert a pej mellett a legjob- 
ban álcázható lószín. 

tűzött - a fekete, barna vagy sárga 
szőrön kicsiny fehér foltok vannak. 


hám - a szerszám szügyre, vállizom- 
ra felfekvő része, aminél fogva a ló 
húz. 

istráng — a hámot a kocsival össze- 
kötő szerszámrész. 

szár - a ló irányítására használt szíj. 

csótár — tollas, szalagos dísz a ló fe- 
je tetején. 


kocsi — a szekérnél igényesebb jár- 
mű. Jellegzetessége, hogy az első 
kerekei kisebbek, mint a hátsók, 
ami lehetővé teszi az igen kis íven 
fordulást. Mélyebb súlypontja mi- 
att stabilabb és így gyorsabb is. A 
kocsitest felfüggesztett, ezért jóval 
kényelmesebb benne az utazás. 


fék — vagy kötőfék; egy egyszerű kötél a ló nyakában, 
aminél fogva ki lehet kötni, 

(Zárójelben jegyezném meg, hogy a Bestiári- 
umban a lórúgás sebzéséről közölt adatok csak 
akkor elfogadhatóak, ha hozzáadjuk a tetemes 
erőbónuszt is — a ló méretétől függően 4-5 és 
-H10 között!). Az sem köztudott, ám szomorú 
tény, hogy a ló oldalra is képes rúgni. 

A következő bosszúságforrás az engedetlen 
ló, a képzetlen lovas életének megkeserítője. 
Gyakorlatilag egy lépést sem lehet vele megten- 
ni, hiszen a paci lecövekel, süketnek tetteti ma- 
gát és verésre csak megvadul. Ha pedig mégis 
elindul, arra megy, amerre akar, vagy odaszorít- 
ja emberét a falhoz, karámhoz. Tapasztalt lo- 
vasnak nem jelent problémát, gyorsan ráncba 
szedhető. 

A lusta ló mindenre képes, csak ne kelljen 
dolgoznia. Ha istállóban áll, nem engedi maga 
mellé azt, akinél lószerszámot lát. Szabadban 
mindig csak annyival trappol arrébb, hogy a 
szerszámmal közelítő ne érhesse utol. S mivel a 
lovak sokáig bírjak a fogócskát... Amennyiben 
mégis sikerül fülön csípni, jó szorosan összezár- 
ja a száját, nehogy a zablát be lehessen tenni. 
Ha kezdő próbálkozik, meg is harapja. Mikor a 
nyerget csatoljak fel rá, teleszívja magát levegő- 
vel, így indulás után negyed, fél órával már meg 
kell állni megigazítani a furcsamód laza nyer- 
get. Természetesen sétánál gyorsabb tempóra 
csak folyamatos ösztökéléssel bírható. A rava- 
szabb példányok képesek betegnek, sántának 
tettetni magukat, csak ne kelljen elindulniuk. 

A falánk ló nem ismer mértéket: addig eszik, 
amíg van előtte. Ennek persze hasfájás és lusta- 
ság lesz a vége. Ha a gazdája emiatt korlátozza 
abrakadagját, képes fölenni maga alól az almot. 
Zsúfolt piacon csak fokozott figyelemmel lehet 
vele közlekedni — elég egy pillanatnyi bámész- 
kodás, és a ló már a standról csemegézik. Fa- 
lánkságában olyasmit is megkóstolhat, ami 
nem tesz jót neki (kalap, kötél, takaró stb.). 
Ezekkel a lovakkal fordul elő leggyakrabban, 
hogy mérges növényt esznek. Feljegyeztek olyan 
esetet, amikor egy póni még ügetés és vágta 
közben is folyamatosan legelni próbált. A fa- 

lánkság akkor a legidegőrlőbb, ha a , szabaduló- 
művész"-tulajdonsággal párosul. 

Szabadulóművésszé általában intelligens lo- 
vak válnak. (Bár egyébként bambának tartott 
egyedek közt is akadt már őstehetség ezen a té- 
ren.) Általában valamely cél érdekében kísérle- 
teznek a szökéssel (lásd még falánk, lusta, ag- 
resszív), de előfordul, hogy csak úgy, a játék 
kedvéért csinálják. A szokásos karám nagyjából 
egy ember magas. Jogos a kérdés, miért ilyen 
alacsony, mikor ennyit még egy átlagos ló is si- 
mán át tud ugrani. Nos, a lovak nem szeretnek 
ugrani. Maguktól meg sem próbálják! Önszán- 
tukból még az öles akadályt is csak hosszú tip- 
ródás után veszik. — Nem így a szabadulómű- 
vész! És mivel a karámokat az átlag lovakra 
szabják... Az istálló már bonyolultabb eset, fő- 
leg ha szakszerűen van bekötve. Ilyenkor a ló 
nem tud kijönni az állásból, de az igazán elvete- 
mült állat nekiláthat lebontani. Egy éjszaka 
alatt elég komoly károkat tud okozni. Ha pedig 
a lovász egy cseppet is hanyag volt, lovunk fe- 
nekestől felforgatja az egész helyet. Az agresz- 
szív típus közben beleköt a többi lóba. Ha fa- 
lánk, megkeresi az abrakosládát, és akkor reg- 
gelre a hős kalandozó lova helyett csak egy 
négy lábon álló hólyagot talál. Ezen tevékenysé- 
ge közben persze mindenbe belelép, belebotlik, s 
könnyen sérül. 

Mikor csak úgy kikötjük valahol, gondolhat- 
juk, hogy elég egy erős csomó, a szerszámból 
úgysem jut ki. Aki már látott lószerszámot köze- 
lebbről, nehezen tudja elhinni, hogy a ló ebből 
önállóan, minden segítség nélkül kibújik. Egy 
tehetséges szabaduló nem egészen öt perc alatt 
lefintorogja a fejéről a kantárt. Persze, ha kocsi 
elé van fogva, nemigen tud a hámból is kimász- 
ni, de a fejét szabadon mozgathatja. (Ennyi a fa- 
lánknak bőven elég...) A hátas a kantár levétele 
után mehet, amerre kedve tartja. (A kötőfékből 
is ki tudnak bújni, vagy elharapják.) 

Vajon a kalóztanya kincsei között ki- 
hunyt a befolyásos boszorkányrend 
lángja, vagy valahol pislákol még? 


00 


A kaotikus Hatodkor kezdetének homályába ve- 
sző időkben Ouironeia egyik déli nagyvárosá- 
ban - az akkori évszázadokban korántsem pél- 
da nélkül álló módon — igen erős és igen sötét 
praktikákat űző boszorkányrend telepedett meg. 
Pár kurta éven belül a város legtöbb gazdasági 
és politikai vezetője mögött ott álltak a rendbe 
tartozó Húgok - olyan szeretők, feleségek alak- 
jában, akik szépségüket és bűvös hatalmukat 
eszközként használva hálózták be ezeket az il- 
lusztris személyeket. A Húgok által szőtt háló 
közepén pedig megkérdőjelezhetetlen hatalom- 
mal trónolt a rend vezetője, a Füst Nővére; az ő 
kezében futottak össze a szálak, végső soron 
neki engedelmeskedett szinte az egész város, 
valamint a befolyási övezetéhez tartozó kisebb 
települések és a környező partvidék. 

Egészen addig, amíg egy bizonyos lus 
VallErian névre hallgató, kígyókkal tetovált ka- 
rú sogronita vándorpap képében a városba nem 
érkezett a felemelkedőfélben lévő, démonimádó 
Ryek császári kémszolgálatának egyik ügynöke. 
A különös, szótlan csuhásnak hamarosan gya- 
nússá váltak bizonyos dolgok, és mivel komoly, 
veszélyes konkurenciának ítélte a boszorkányo- 
kat, nem késlekedett sokat: személyes hatalma, 
roppant magasságokba vezető kapcsolatai — no 
meg pár tucat térmágikus eszközökkel a város 
kulcsfontosságú pontjaira juttatott sZrad — se- 
gítségével villámgyorsan véget vetett a rend ha- 
talmának (és egyúttal a város függetlenségé- 
nek). A boszorkányok többségére lecsaptak és 
elpusztították őket, ám egy kisebb hiba követ- 


Úgy gondoljuk a rovatcím magáért be- 
szél, igazából fölösleges bármit is hozzá- 
tennünk... Reméljük minél többen talál- 
1 JJ tok az írásban (és a rovat soronkövet- 
kező cikkeiben) olyan részleteket, 
melyeknek a játékok folyamán hasz- 
nát vehetitek — legyenek azok va- 
rázstárgyak, fegyverek, karakterek, 
kalandötletek, klánok, helyszínek, 
vagy bármi más. 


Jó étvágyat kívánunk! 


keztében a rend Nagyasszonya, Zara Per Aien, a 
Második Alapító, a Füst néhány Húgával együtt 
elmenekülhetett. 

Zara, látván miként enyészik hatalma sem- 
mivé, kétségbeesett elhatározásra jutott: tudo- 
mása lévén egy nem túl távoli kalóztanyáról, el- 
határozta, hogy a tengeri rablók felhasználásá- 
val valamilyen messzi, civilizációtól elzárt he- 
lyen szervezi újra rendjét, és csak akkor tér 
majd vissza, ha már eléggé megerősödtek. 

Az elgondolást tett követte: a Nővér hamaro- 
san a kalózvezér bizalmába férkőzött és annak 
állandó szeretője lett. Húgai közben a fontosabb 
alvezéreket vették kezelésbe, így szinte senki- 
nek sem volt ellenvetése, midőn a kalózvezér ki- 
jelentette , népének": székhelyüket áthelyezik 
egy távoli szigetre és ezután onnan dézsmálják 
a kereskedőhajók rakományait. 

A választást jelentősen megkönnyítette szá- 
mukra, hogy a kalózvezér, Minga Om Gortari, 
egy kelet-guironeai Nemesi Ház egyenes ági le- 
származottja lévén pontos térképekkel rendelke- 
zett bizonyos apró, nehezen megközelíthető szi- 
getekről, melyek a tengerszoros szigetvilágának 
többi tagjától viszonylag távol helyezkedtek el, 
s melyeket dédapja valaha sebbel-lobbal elhagy- 
ni kényszerült. A kapitány kikémleltette a szige- 
teket és mikor kiderült, hogy bizony azokon 
életnek semmi nyoma, egy pillanatig sem habo- 
zott. A régi romokon, valamint a közelükben lé- 
vő barlangrendszerben újjáéledő kalóztanya va- 
lóban eszményi helynek bizonyult, miután vi- 
szonylag távol esett a főbb hajózási útvonalak- 

tól, és partjait zátonyok tömkelege tette nehezen 
megközelíthetővé. Ugyanakkor a tengeri rablók 
sebes járású hajóinak nem jelentett gondot se a 
távoli szigetek gazdag zsákmánnyal kecsegtető 
városainak, sem pedig szükség esetén a konti- 
nens partjainak elérése. 

A hely ráadásul a tökéletesen megfelelt a bo- 
szorkányok céljainak is. Ám még a háborítatlan 
körülmények ellenére is több mint három évszá- 
zadnak kellett ahhoz eltelnie, hogy a Rend újra 
megerősödjön. Az észrevétlenül leigázott kalózok 
addigra már engedelmes szolgái lettek a Füst Nő- 
véreinek, rablóportyáik szinte kizárólag a boszor- 
kányok érdekeit szolgálták: így 
szerezték be rabszolgáikat — nő- 
ket és férfiakat vegyesen —, va- 
lamint a szertartásaikhoz szük- 
séges alapanyagokat. Amit nem 
lehetett a kereskedőhajókról el- 
rabolni, azt a szárazföldről ka- 
parintották meg maguknak. A 
rend a foglyul ejtettek közül a 
legígéretesebb fiatal lányokat — 
amennyiben megfeleltek az el- 
várásoknak - tagjai közé fogad- 
ta, sőt időnként a szárazföldről 
is raboltatott leánycsecsemő- 
ket, így biztosítva fennmaradá- 
sát és fokozatos erősödését. 

Ám, mint már oly sok ízben, 
ezúttal is úgy tűnt, hogy a bo- 
szorkányok szándékai nem 
nyerték el maradéktalanul bizo- 
nyos emberfölötti entitások jóindulatát. A törté- 
nelem megismételte önmagát: egy napon a SZzi- 
getcsoport közelében hatalmas hadihajó vitorláit 
feszítette a szél, s a monstrum árboccsúcsán Ry- 
ek haditengerészetének lobogója lengett. Miután 
a csatahajó sikeresen lehorgonyzott a legna- 
gyobb szárazulatot szegélyező sekély vizeken, 
öblös csónakjaiban katonák szálltak partra, és 
átfésülték a szigetet. 

A boszorkányok csupán szerencséjüknek és 
rég elhunyt Nővérüknek köszönhették, hogy 
nem pusztították el azonnal őket. A szerencse 
abban segített, hogy a császári csapatok a ka- 
lóztanyától legtávolabb eső szigetet választot- 
ták ki leendő erődjük helyszínéül, és egyelőre 
nem fordítottak különösebb gondot a szigetcso- 
port többi tagjának felderítésére; hajdani Nagy- 
asszonyuknak, Zara Per Aiennek pedig azért ad- 
hattak hálát, mert annak idején ragaszkodott a 
telep elrejtéséhez. Az azóta eltelt nyugodt évek 


során az észrevétlenségre ugyan egyre kevésbé 
ügyeltek, de még így is napok alatt sikerült el- 
tüntetni nyomaikat. A nem a barlangok rejtekén 
megbúvó épületeket lerombolták, a kalózhajó- 
kat pedig gondosan álcázták. 

Mindeme óvintézkedések dacára a Nővérek 
tisztában voltak vele, hogy felfedeztetésük csu- 
pán idő kérdése, hiába fogják el a szerteküldött 
felderítőket és áldozzák a Füstnek testüket. A 
boszorkányrend akkori Nővére — Henrietta Yee- 
na Per Aien - is érezte a közelgő véget: minden 
praktika és mágia ellenére a roppant, démonok 
uralta Császárság haderejével nem vehetik fel a 
versenyt. Hacsak... 

A következő elfogott 
felderítőt a boszorkányok 
csak azután áldozták a 
Füstnek, miután mágia al- 
kalmazásával kivallatták, 
valósággal üresre facsar- 
ták az agyát. Majd bonyo- 
lult szertartást készítettek 
elő, melynek során a ren- 
delkezésükre álló teljes 
mágikus erőt összponto- 
sítva — emberáldozatok, 
boszorkánykör és a birto- 
kukban lévő összes va- 
rázstárgy segítségével — 
roppant erejű asztrális 
csapdát alkottak, hogy an- 
nak hatására Ryek katonái 
saját magukat veszejtsék 
el. A romokat" megközelítő, s a hajó immár erő- 
sen gyanakvó kapitánya által parancsnokolt fel- 
derítőegység lépre is ment — a szemlátomást 
üres, elhagyatott barlangrendszerbe hatolva a 
haditengerészek kis ideig tétován kóboroltak, 
majd látszólag eredménytelenül indultak vissza. 
Ám közel sem ugyanolyan lényekként, akikként 
pár órával korábban partra szálltak... 

Nem tudható, a Füst Nővérei hol követték el 
mégis a hibát - talán valahol elrontották a bo- 
nyolult, harmadik napja tartó szertartásokat, ta- 
lán egyszerűen csak alábecsülték az ellenfelet. 
Annyi bizonyos, hogy a rabszolgává alázott ka- 
pitány és emberei áruló támadása nem érte ké- 
születlenül a hajón maradottakat. Mi több: a 
lángoló fedélzeten még javában gyilkolták egy- 
mást a hajdani bajtársak maradékai, mikor a 
monstrumon szolgálatot teljesítő birodalmi dé- 
monidéző egy kis csapat élén őrjöngve átvágta 
magát árulókon, rabszolgákon, kalózokon és bo- 

szorkányokon, egészen a Füst Szentélyéig, majd 
annak szívében a kapitány vérétől még mocskos 
kezeit széttárva saját testén keresztül utat nyi- 
tott a Démoni Síkok egyik lénye számára. 

A démon jött, látott és győzött — valósággal 
fürdött a vérben. A nap végére nem maradt élő 
személy az egész szigetcsoporton, hacsak a bo- 
szorkányok átkai és mágiája által árnnyá és tes- 
tetlen fantommá gyalázott szerencsétlen tenge- 
részkatonák ott bolyongó nem-evilági maradvá- 
nyait nem tekintjük azoknak. 

... Vajon valóban minden élet fonala megsza- 
kadt azon a napon a szigeteken? Vagy netán si- 
került néhány túlélőnek elmenekülnie? Nyom 
nélkül kifakult a hely kárhozatos emléke még a 
legendákból is, vagy esetleg az azóta letelt sok 
száz év alatt sem tűnt el a bizonyos családok- 
ban apáról fiúra szálló, suttogva továbbadott 
hagyomány? Végképp elrozsdálltak az öböl vi- 
zébe süllyedt nagy erejű ryeki fegyverek, elpor- 
ladtak a boszorkányok titkos feljegyzései, avagy 
valahol, a barlangrendszer mélyén háborítatla- 
nul fekszenek a kalózok által összerabolt kin- 
csek szomszédságában? Felfedezték-e azóta má- 
sok is a titkos kazamatákat - és ha igen kik, és 
hány ízben? 

Megannyi kérdés, ami válaszra vár... 


Gyertyamágia 


Zara Per Aien addig sosem hallott mágikus 
formulákon dolgozott, az újjáéledt boszorkány- 
rend neki köszönhette tudása legjavát. A Máso- 
dik Alapító számos új, veszedelmesen hatásos 
varázslatot fejlesztett ki. Halála után egyenes 
leányági leszármazottai vezették a Rendet és 
léptek nyomába. Az örökösödést egyszerűen 
szabályozták: minden Nagyasszonynak csak 
egy leánygyermeke lehetett. Kezdetben egysze- 
rűen megölték a többi leányt, ám Zara Nővér 
unokája, Aena Per Aien varázslata óta egy má- 
gikus gyertya füstjének rendszeres belélegzése 
garantálta, hogy a mindenkori Nővérnek ne szü- 
lethessen több leánygyermeke. A nemzőapának 
kiválasztott férfit a boszorkányok fogságban 
tartották a gyermek Nővérré avatásáig, mikoris 
a szertartáson az újdonsült Nővér saját kezűleg 
áldozta fel apját a Füst oltárán. Az esetleges fiú- 
gyermekeket is felnevelték, ők testőrként szol- 
gálták a boszorkányrendet, halálukig. 

A Füst Nővérei többek között a gyertyamágia 
mestereivé képezték magukat; szinte nem is lé- 


tezett olyan mágikus hatás, amelyet ne tudtak 
volna elérni varázsgyertyáik segítségével. A 
Rend sok új formulát dolgozott ki hosszas, szor- 
galmas kísérletezéssel, és e hatékony mágikus 
eszközök elkészítésének fogásait — a szükséges 
nagy erejű igékkel egyetemben — gondosan rög- 
zítették a Füst Szentélyéből nyíló titkos fülkébe 
rejtett kapcsos könyv oldalain. Lássunk közülük 
néhányat részletesebben! 

Minden gyertyánál adott a gyertya színe, le- 
égésének időtartama, az elkészítéséhez szüksé- 
ges Mana-pontok száma és a hatás elleni esetle- 
ges Mágiaellenállás. A gyertyákat, mint minden 
varázstárgyat, a boszorkány csak transzban ké- 
pes elkészíteni. Minden gyertya elkészítése any- 
nyi percig tart, amennyi Mana-pont szükséges 
hozzá. Például egy 15 percen át , működő" Füst- 
idéző gyertya elkészítéséhez 8-412x3-—44 
Mana-pont, így 44 perc szükséges — nem számít- 
va a Transzba esés iydejét. 


Transz gyertyája 


Színe: — Fehér 

Idő: 5 perc 

Mana: 5 Mpt 1/perc 
ME: nincs 


A gyertya füstjét belélegezve a boszorkány köny- 
nyebben esik transzba. A megfelelő varázslat 15 
perc helyett csak 5 percet vesz igénybe, Mana- 
pont igénye pedig 3-ról 2-re módosul. A transz- 
ba esett boszorkány természetesen már elolthat- 
ja a gyertyát, hogy a maradékot később felhasz- 
nálhassa. 


Füstidéző gyertya 
Színe: Világosszürke 
Idő: 3 perc 
Mana: 8 Mp1-3/perc 
ME: nincs 


A gyertya a Füstidézés varázslatnál leírtakkal 
megegyező hatású füstöt bocsát ki. Meggyújtása 
után két körrel egy méter átmérőjű füstfelhőt ké- 
pez; ezt követően mindig egy körrel több időbe 
kerül, míg a füstfelhő átmérője újabb méterrel 
növekszik. (Azaz az 5. kör végére lesz 2 m, a 9. 
kör végére 3 m, stb.) A gyertya csak zárt helyi- 
ségben hatásos, viszont füstje hosszú percekig 
megmarad. Megfelelő amulett birtokosára a füst 
hatástalan; a Rend tagjainál természetesen volt 
ilyen amulett. 

Árnyékgyertya 
Színe:  Sötétszürke 
Idő: 2 perc 
Mana: 6 Mpt 1/perc 
ME: nincs 


Ez a gyertya meggyúűjtása után nem világossá- 
got, hanem sötétséget áraszt magából. Minél 
több ég belőle az adott helyiségben, annál telje- 
sebb a mágikus sötétség. Egy ilyen mágikus 
gyertya hozzávetőleg egy-két közönséges gyer- 
tya fényét semlegesíti. Az infra- és ultralátást 
nem befolyásolja. 


Vakmerőség gyertyája 


Színe: Vérvörös 

Idő: 4 perc 

Mana: 10 Mp- 1/perc--4/E 
ME: 3 E, Mentális 


A gyertya füstjének beszívása után az áldozat 
elfeledkezik minden félelméről. Ha társai figyel- 
meztetik, hogy túl nagy kockázatot vállal, csak 
nevet rajtuk. Ebben az állapotban ugyanúgy 
nem tart ellenfélnek egy csapat mezítlábas gyer- 
kőcöt, mint két összehangoltan mozgó, állig fel- 
fegyverzett páncélos alakot. A hatás a gyertyá- 
tól való eltávolodás után is megmarad, méghoz- 
zá annyi percig, amennyivel az áldozat elvétette 
Mágiaellenállását. 


Vakrémület gyertyája 


Színe:  Sötétvörös 

Idő: 4 perc 

Mana: 14 Mp--1/perc-t5/E 
ME: 3 E, Mentális 


Ennek a gyertyának a hatása ellentétes az elő- 
zőével: aki füstjét beszívja és elvéti mentális 
Mágiaellenállását, hirtelen mindenben vesze- 
delmet lát. Még kedvenc kardját sem meri elő- 
húzni, mert fél, hogy megvágja magát. Ha rátá- 
madnak, eszelős módjára menekülni kezd - 
amennyiben erre nincs lehetősége, a , Harc féle- 
lem alatt" módosítói érvényesek rá. 


Kín gyertyája 


Színe: Világoskék 
Idő: 5 perc 
Mana: 8 Mp--2/perct-3/E 


ME: 3 E, Mentális 
Mindenki, aki belélegzi ennek a gyertyának a 
. füstjét és elvéti mentális Mágiaellenállását, eny- 


he, ám lassan erősödő fájdalmat érez. (Körön- 
ként 1k3, 2k3, 3k3, stb. FP-veszteség.) Ha az ál- 
dozat eltávolodik a gyertya közeléből, lassan 
visszanyeri elvesztett FP-it, félpercenként 1k3-at. 


Gyilkos gyertya 

Színe: Fekete 

Idő: 10 perc 

Mana: 37 Mpt 1/perc-t-6/E 


ME: 5 E, Asztrális 

Aki e gyertya füstjét beszívja és elvéti asztrális 
Mágiaellenállását, minden őt megtámadó, meg- 
sértő, vagy rá akár csak egy rossz pillantást ve- 
tő személyt megpróbál megölni. A varázslat ha- 
tása alatt nem tervezget, nem taktikázik, azon- 
nal végezni akar képzelt, vagy valós ellenfelé- 
vel. A küzdelem halálig tart. A hatás megmarad 
a gyilkosság(ok) után is, mégpedig annyi percig, 
amennyivel az illető elvétette Mágiaellenállását. 


Hűség gyertyája 
Színe:  Csontszínű 


Idő: 60 perc 

Mana: 15 Mp--1/10perc 

ME: 1 E, Asztrális 

Ez a gyertya szinte semmiben nem különbözik a 
normális világítóeszköztől: füstje színtelen, 
szagtalan, szinte észrevehetetlen. Hatása egy- 
szerű: aki a füstjét huzamosabb időn keresztül 
belélegzi, hajlamos lesz a környékre mint szívé- 
nek kedves helyre, már-már mint második ott- 
honára tekinteni. A varázslat olyan személyek 
esetében, akik eleve negatív érzelmekkel visel- 
tetnek az adott hely iránt, csak viszonylag hosz- 
szú idő (órák, vagy akár napok!) után lehet ha- 
tásos. 


Közöny gyertyája 

Színe: Halvány sárga 

Idő: 30 perc 

Mana: 22 Mp-t- 1/perc-t-2/E 

ME: 3 E, Mentális 

Ez a gyertya kiválóan alkalmas bizonyos helyi 
ségek őrzésére, a hívatlan látogatók távoltartá- 
sára. Ugyanis aki a füstöt belélegzi, sikertelen 
mentális Mágiaellenállás esetén elveszti érdek- 
lődését a gyertya által , vigyázott" terület iránt, 
mégpedig annyi percre, amennyivel elvétette 
Mágiaellenállását. 


mark 

Nemrégiben páratlanul érdekes dokumen- 
tum jutott a dorani Nagytanácshoz, a hír- 
hedt kalandozó, Airun al Marem révén, aki 
kis híján katasztrófába torkolló kráni útjáról 
hozta magával, Rah Gul városából. Egy 
helybéli vérfilozófus kimerítően alapos érte- 
kezése ez, vallás és egyház elvont fogalmá- 
ról. A szerző valóságos erkölcsi torzszülött, 
érvelése világosságát és következetességét 
azonban nem lehet elvitatni tőle. A 
Har"gunn ta Karthinmak óta ez az irat nyúj- 
tott számunkra a legmélyebb betekintést a 
Kosfejes Úr zárt világába. Sok egyéb értékes 
adat mellett szó esik benne egy Csontlovag 
néven emlegetett ősaguirról, aki szinte bizo- 
nyosan Ranagol egyik angyalának, Káosz- 
Methának az avatárja. Ami azonban még 
megdöbbentőbb: a szöveg sejtetni engedi, 
hogy a Csontlovag maga is patrónusként lép 
fel egyes kiválasztott halandókkal szemben. 
Nemcsak a szerafizmus ősi — emberiség előt- 
ti — eredetére van hát bizonyítékunk, hanem 
arra is, hogy működési mechanizmusa rend- 
kívül összetett, adott esetben lépcsőzetes hi- 
erarchiába rendeződhet. 

Egy másik ősfaj, amely rendszeresen űz- 
te — és űzi még ma is — a tapasztalati mági- 
ának ezt a csaknem feledésbe merült ágát, 
az elfek népe. Ők azokkal a testvéreikkel 
lépnek alkalmanként szeráfi szövetségre, 
akik már jelentős mértékben előrehaladtak 
a kiemelkedés útján, s afféle szentként tisz- 
telik őket. A szerafizmus és a vallás közötti 
határvonal az elfeknél elmosódni látszik. A 
szervezett egyház fogalma messzemenően 
idegen tőlük, de vannak spirituális 
vezetőik, az úgynevezett megtartók, akik lé- 
nyegében véve papi funkciókat látnak el, 
mégis vehemensen tagadják, hogy papok 
lennének. Mágiaelméleti szempontból iga- 
zuk is van, ugyanis valójában egytől egyig 
szerafisták, még ha maguk nem is tudnak 
róla. Különleges vonásuk, hogy misztikus 


hatalmukat nem írott kútfőkből, hanem né- 
pük faji emlékezetéből merítik, egy lépéssel 
közelebb kerülvén a szakrális mágiához. 
Ennek ellenére alapjában véve szerafisták 
maradnak, amit az is bizonyít, hogy olykor 
avatárok támadnak köztük; ezeket az elfek 
kalahoráknak nevezik. 

Egy konfúzus és ellenőrizetlen hír sze- 
rint, amely a Riegoy Városállamokból szár- 
mazik, s a Nagytanácshoz a Papi Széknél 
lévő barátaink révén jutott el, éppen a kö- 
zelmúltban jelent meg északon egy ilyen 
avatár, aki valamelyik harmadkori elf szent 
megtestesülésének vallotta magát. Testvérei 
több ízben kísérletet tettek a meggyilkolásá- 
ra, ő azonban Riegoyba menekült előlük, 
ahol kijátszotta és megfenyegette a Pyar- 
roni Inkvizíció írnokát, majd nyomtalanul 
eltűnt. Ügynökeink jelenleg egész Északon 
kutatnak utána. 

A szerafizmus talán legjelentősebb felvi- 
rágzása földrajzilag Dél-Ynevhez, azon belül 
is a Démonikus Óbirodalomként emlegetett, 
rejtélyes államalakulathoz kapcsolható. Ma 
sem tudjuk, hogy kik és mi célból alapítot- 
ták ezt az országot; annyi bizonyos, hogy 
rendkívül rövid idő alatt jutottak el a kezde- 
tektől a hatalom magasságába. Még ahhoz 
is elég erősnek érezték magukat, hogy kihí- 
vást intézzenek Ranagolhoz; Krán aztán 
alig egy évszázad alatt az emlékezetüket is 
eltörölte. Ez a hirtelen kiemelkedés és döly- 
fös magabiztosság, amely ezúttal birodalmi 
méretekben nyilvánult meg, általában véve 
is jellemző a szerafistákra, de konkrétabb 
bizonyítékokkal is rendelkezünk rá, hogy ők 
irányították a titokzatos államot. A délvidé- 
ki nomádokról Reuben Machadras, a jeles 
történész már a Psz. 1900-as években meg- 
állapította, hogy az Óbirodalom köznépének 
leszármazottai; márpedig az ő sámánhítük 
nem egyéb, mint elkorcsosult szerafizmus. 
A sámánok nem szeráfi szövetségre lépnek 

a népükön zsarnokoskodó démonokkal, ha- 
nem talpnyaló módon kiszolgálják őket; 
esetükben riem egyenrangú felek közötti 
szerződésről, inkább egyfajta hűbéres vi- 
szonyról van szó. 

Persze a múltat fürkésző kutatások so- 
rán hiba volna a mai nomádok viszonyaiból 
kiindulni. Az Óbirodalom vezető erejét rég 
kipusztult, ismeretlen fajok alkották — talán 
a khálok és az aguirok rokonai -, semmi- 
képpen sem az emberek, akik akkoriban 
még alig emelkedtek ki a félállati sorból. A 
hatalmat feltehetőleg szerafista varázslók 
gyakorolták, korántsem bizonyos azonban, 
hogy valamennyiüknek démoni patrónusai 
voltak. Nyilván szép számmal akadtak kö- 
zöttük másféle entitások is, például síkurak 
és elementálfejedelmek - ám az sem lehe- 
tetlen, hogy a manapság tisztelt istenek 
egyikének-másikának hatalma is innen ere- 
deztethető. A Krán ellen induló hadakat bi- 
zonyára avatárok vezették - képzeljük csak 
el, micsoda félelmetes energiák szabadul- 
hattak föl, amikor összecsaptak az aguir 
nagyokkal! -, s bármi lett később a szemé- 
lyes sorsuk, anyagiasulásukkal mindenkép- 
pen patrónusukat erősítették. 

Rhennel Azadyr, a híres szabadgondol- 
kodó, aki Orcographia című munkájával el- 
indította a késő Hetedkor történelmének át- 
értékelését, néhány esztendeje közzétett e 
tárgyban egy rövid dolgozatot. Kiinduló- 
pontjául azok az ősrégi romok szolgáltak, 
amelyekről a Dúlás idején Lar-dort védő má- 
gusok által kavart szökőár mosta el az év- 
százados földrétegeket. Ezek valószínűsít- 
hetően az Óbirodalom korából származnak, 
s Azadyr mester több helyütt felismerni vél- 
te rajtuk a páros ököl archaikus ábrázolá- 
sát; továbbá talált egy vésetírásos feliratot, 
amelyet , U-BAAL"-nak olvasott. (Más értel- 
mezés Szerint "UK-MAAT"; ez esetleg a Ká- 
osz-angyalok egyikére utalhat, mielőtt 
Ranagol mellé szegődött volna.) Ebből szel- 
lemes érveléssel azt a következtetést vonta 
le, hogy a Rettenetes Uwel, a Bosszúállás 
Atyja eredetileg síveraf volt a Démonikus 
Óbirodalomban, aki szeráfi szövetség révén 
manifesztálódott a Kránnal vívott háború- 
ban, s nem utolsósorban itt szerzett hatal- 
mának köszönhette, hogy később a 
pyarroni pantheon oszlopos tagjai közé 
emelkedhetett. A reagálás nem késett: 
Rhennel Azadyrt azonnal kitiltották az 
Északi Szövetség összes tagállamából, Do- 
rant, Ilanort és az Uniót kivéve. Figyelemre- 
méltó azonban, hogy mind a mai napig él és 
jó egészségben van, pedig a Bosszúállás 
Atyja nem szokta megtorlatlanul hagyni az 
őt ért igaztalan sértéseket. 


Amikor az Ötödkorban az ősfajok mind- 
inkább háttérbe szorultak, s előbb a kyrek, 
majd az emberek jutottak Yneven domináns 
szerephez, a szerafizmus is rohamosan ve- 
szíteni kezdett jelentőségéből. Északon a 
kyr hódítóknak szilárd egyházszervezete 
volt, keménykezű máguspapokkal és erős 
istenekkel, akik nem tűrték meg környeze- 
tükben a vetélytársakat. Délen ekkor élte a 
virágkorát Godon -— a maga nemében párat- 
lan történeti jelenség -, ez az intellektuális 
diktatúra, amelynek nemcsak a vallásos hi- 
tet sikerült kiirtania alattvalói szívéből, ha- 
nem olykor még az emberi érzelmeket is. 
Ráadásul a beavatott kevesek mindkét biro- 
dalomban ismerték a magas mágia műhely- 
titkait, amellyel a szerafizmus és a többi ta- 
pasztalati hagyomány nem vetekedhetett. 
Szükségszerű volt tehát térvesztésük, elhal- 
ványodásuk. 

Kyriában a szerafizmus a társadalom 
legalsó rétegeibe szorult vissza. A hagyo- 
mány továbbvivői az elnyomottak és a meg- 
tiprottak soraiból kerültek ki, legnagyobb 
számban a crantai származásúak közül. A 
crantaiak, ha nem akartak a hódítók hitére 
térni, óhatatlanul erre az útra kényszerül- 
tek: mivel régi isteneik elbuktak és semmi- 
vé enyésztek, megpróbáltak újakat alkotni 
maguknak helyettük. Erre leginkább a hon- 
védő háború hősei és vezérei látszottak al- 
kalmasnak, akik utolsó csepp vérükig har- 
coltak a kyrek ellen. Sokan elestek közülük, 
mások azonban az árnyak közé menekültek 
a keserű vég elől, s álomkristályokba zárva 
vagy élőhalottként folytatták létezésüket. 
Az örök körforgásba még az igaz halált hal- 
tak sem kerülhettek vissza, hisz — isteneik 
nem lévén -— nem volt, aki a túlvilágon fo- 
gadja és kalauzolja őket. Ily módon a haj- 
danvolt crantai nagyok szinte valamennyi- 
en köztes lényekké váltak, bár nem igazi 
siverafokká; túlságosan sok emlék és köte- 
lék fűzte őket az anyagi síkhoz. Ezért csak 
azokkal a halandókkal tudtak szeráfi 
szerződésre lépni, akiknek az ereiben az ő 
vérük folyt, akiknek a magja az ő ágyékuk- 
ból sarjadt; és még az ilyen szövetség is jó- 
val gyengébb volt a szokásosnál. A crantai 
származékoknak ezt a sajátos mágiáját a 
szakirodalom nekroszerafizmusnak hívja, 
és teljesen külön kategóriaként kezeli. A 
rejtőző Tongoriában ma is működnek 
nekroszerafisták, bár hatalmuk minden 
újabb nemzedékkel csökken, mely a félis- 
tenként tisztelt ősatyától elválasztja őket. 

Ennek ellenére vétkes ostobaság lenne 
alábecsülni őket: a közelmúltban egyíkük- 
nek sikerült avatárrá válnia, és hajszál hí- 
ján katasztrófába döntötte egész Észak- 

Ynevet. Amennyiben a dorani hírszerzés in- 
formációi helytállóak, ő rombolta le a 
Livinai Gyülekezet székvárosát; azt pedig 
bizonyosan tudjuk, hogy KHarkad hegyei 
között percek alatt tízezernél több barbárt 
pusztított el tűzzel és viharral. Rejtély, hogy 
végül mi történt vele; amilyen váratlanul 
felbukkant, ugyanolyan hirtelen tűnt el pár 
hétre rá. Később híre kelt, hogy egy toroni 
Iker gyilkolta meg, noha nem volt rá paran- 
csa; hogy a Tiltott Fennsík lakói végeztek 
vele, valami ősi viszály miatt; hogy az Ötö- 
dik Fekete Hadúr pusztította el orvul, a 
Boszorkányerőd közvetlen utasítására. A 
kétes hitelű források kölcsönösen ellent- 
mondanak egymásnak - aligha fogjuk vala- 
ha megtudni, mi volt az igazság. 

Érdekes paradoxon egyébként, hogy a 
patrónusként funkcionáló crantai hatalmas- 
ságok közül nem mindenki rekedt meg a 
nekroszerafizmus szintjén. Az utóbbi ötezer 
évből féltucat olyan példát ismerünk, ami- 
kor szabályszerű szeráfi alkut kötöttek 
különböző halandókkal, semmivel sem 
erőtlenebbet vagy hiányosabbat a szokásos- 
nál. A szerződő felek egyike sem volt vér 
szerinti leszármazottjuk, már amennyire 
meg lehetett állapítani; a két részletesen do- 
kumentált esetben ez biztosra vehető, a 
fennmaradó négyben igen valószínű. E je- 
lenség azt mutatja, hogy egyes crantai szel- 
lemek valódi siverafokká fejlődtek, bár a fo- 
lyamatot talán helyesebb lenne degeneráló- 
dásnak nevezni. Metafizikusaink véleménye 
szerint a haláltalan létben töltött évezredek 
során elméjük fokozatosan elborult, gondo- 
lati struktúrájuk emberi fogalmakkal értel- 
mezhetetlenné vált. Sokan úgy tartják, ez el- 
maradhatatlan állomása az apoteózishoz 
vezető útnak; mások cáfolják ezt, és a 
shadoni élőszenteket meg az orkok bálvá- 
nyait hozzák fel példának, hogy a halandók 
akkor is felmagasztosulhatnak, ha közben 
maradéktalanul megőrzik a népük és társa- 
dalmuk által hirdetett értékrendet. A kérdés 
további tárgyalása magvas teológiai problé- 
mákat vetne fel, ami nem célja jelen érteke- 
zésünknek, s felkészültségünket sem ítéljük 
elegendőnek hozzá. Legyen hát ehelyt elég 
annyi, hogy a crantai szellemek nem ezt az 
utat járják, s ez az orkok legförtelmesebb 
bálványainál is veszedelmesebbé teszi őket. 

Sokáig úgy tűnt, hogy a szerafizmus 
északon legfeljebb elkorcsosult, crantai vál- 
tozatában marad fenn az embernépek kö- 
zött. A kyr hatóságok lankadatlan eréllyel 
üldözték a tapasztalati mágiát űzőket; tu- 
dományukat romlottnak, sarlatánnak, oly- 
kor egyenesen gonosznak tekintették. Nem 


is élt tovább, csak az eldugott, vad vidéke- 
ken, a remeték és az embergyűlölők között. 
Számtalan titkos invokáció hamvadt el a 
szent máglyák varázstüzében vagy rothadt 
szét a nyirkos földben, ahová a kopók elől 
menekültében rejtette el gazdája, hogy soha 
többé ne térjen vissza érte. A magas mágia 
és a hideg intellektus felsőbbrendűsége 
örök időkre biztosítottnak tűnt. 

A Pártütés Korában a látszatra oly szi- 
lárd rend hitvány kártyavárként omlott ösz- 
sze. A támadás nem arról az oldalról érte, 
amerről építői és fenntartói várták: nem az 
elnyomottak, a kisemmizettek, a tudatla- 
nok fordultak ellene. A birodalom szívében 
támadt meghasonlás: a legbelső tartomá- 
nyokban, az uralkodó dinasztiában, a men- 
nyei pantheonban. A pöffeszkedő gőg, ha 
túl hivalkodóra duzzad, könnyen szétrob- 
ban, enmagát szaggatva cafatokra. Ez tör- 
tént Kyriával is. A cifra paloták pernyét há- 
nyó lángtengerben roskadtak össze, ma- 
gukkal rántva a kifinomult kultúrát, a civi- 
lizáció vívmányait. 

A romokat az ostoba, nyomorgó, alsóbb- 
rendű népek örökölték; és az üszkös törme- 
léken varázslatos hirtelenséggel szökkent 
virágba az elveszettnek hitt, ősi tudomány. 

Dél-Yneven Godon fennállásának kétezer 
éve alatt -— a déli lovasnomádoknál előfor- 
duló eseteket kivéve — a szerafizmust csak 
Krán területén űzték, de ott sem tudott a 
mágia uralkodó irányzatává válni. Ahogy 
az az Óbirodalommal vívott háborúban be- 
bizonyosodott, a legtapasztaltabb szerafista 
sem képes megállni az aguir népek ősmági- 
ája ellenében. Ranagol földi honában a 
szerafizmus a kisebb horderejű viszályok és 
csetepaték eszköze maradt, leginkább a Ká- 
osz-angyalok éltek vele szüntelen csatáro- 
zásaikban. Ez persze csak a későbbi állapo- 
tokból való visszakövetkeztetés, hiszen 
gyakorlatilag semmit sem tudunk róla, 
hogy ebben az időben milyen viszonyok 
uralkodtak Kránban. 

Egyetlen konkrét adattal rendelkezünk a 
korszak vége tájáról, az is meglehetősen bi- 
zonytalan. A vil-Essandra család egyike volt 
azoknak a hercegi rangú mágusfamíliáknak, 
amelyek Godon bukása után előbb 
Shadonba, majd onnan Pyarronba menekül- 
tek, s letelepedésük után még sokáig ragasz- 
kodtak ősi hagyományaikhoz. A herceg leg- 
fiatalabb leánya, Inaiz, krónikát vezetett 
száműzetésük keserveiről, amelynek a Siral- 
mas országút címet adta. Ebben a , Halott 
Lombok Gyermekének" nevezi azt a félelme- 
tes hatalmú aguirt, aki Psz. 1110-ben beha- 
tolt Godonba, és térkaput nyitott egy tiltott 

létsíkra, a birodalom szörnyű végzetére. Né- 
mely szövegmagyarázók összefüggésbe hoz- 
zák a különös elnevezést a tiltott létsík ter- 
mészetével, s ebből azt a következtetést von- 
ják le, hogy az aguir az entrópia egyik had- 
urának avatárja lett volna. Soványka bizo- 
nyíték, nem is túl meggyőző; valószínűbb, 
hogy az ügynök egyszerűen a Hutthchag 
vérvonalból származott, és kimondottan er- 
re a feladatra tenyésztették ki, 

Északon ezzel szemben az elfeledettnek 
hitt hagyományok az embernépek körében is 
virágzásnak indultak. Az akadémiák és mes- 
teriskolák eltűnésével a primitív, félig írástu- 
datlan vajákosok által megőrzött tudás ke- 
rült a mágikus érdeklődés homlokterébe. Ez 
nemcsak a tisztavérű emberközösségekre, 
hanem a különféle kyr származékokra is 
jellemző volt. A két lassan kikristályosodó 
hatalmi centrum — Dawa és Ryek — között 
mégis éles különbségek figyelhetők meg. 

Dawában a máguskirályok tudatos sza- 
kításra törekedtek a kyr örökséggel, ezért itt 
a mozaikmágia csaknem teljesen feledésbe 
merült. A tapasztalati mágia változatos faj- 
tái közül elsősorban a szexuál- és a ver- 
bálmágia vált jelentőssé; gombamódra sza- 
porodtak a boszorkányszekták és a dalnok- 
testvériségek. A dawai utódállamokban - 
ma összefoglalóan Északi Szövetség néven 
szokás emlegetni őket -— a jelzett típusú 
szervezetek mind a mai napig igen befolyá- 
sosak, noha elenyészően kevés vezetheti 
vissza közülük történeti múltját kora káosz- 
kori előzményekre. Dawa fénykorában 
azonban a legjelentősebb tapasztalati ha- 
gyomány az őrület kreatív hatalmán alapu- 
ló irreálmágia volt; ez később szinte telje- 
sen kiveszett, mostanság alig ismerik, az 
utókor igen nagy szerencséjére. 

Ryek más utat járt be, itt tudatosan töre- 
kedtek a mozaikmágia megőrzésére - de 
nem az átörökítésére. A túlélő Hatalmaso- 
kat belviszályok osztották meg, egyikük 
sem kívánta tehetséges tanítványok nevelé- 
sével szaporítani a leendő vetélytársak so- 
rát. Az ő elit köreiken kívül a régi tudo- 
mánynak csupán roncsai maradtak meg. 
Így alakult ki az a helyzet — Ynev történel- 
mében egyedülálló módon -, hogy a kyr hó- 
dítás előtti időkből átmentett tapasztalati 
hagyományok mesterei hatalmi túlsúlyra 
tettek szert a mozaikmágia szétszórt mor- 
zsáiból élő varázslókkal szemben. 

Ryek birodalmát, mint ismeretes, démon- 
idéző beavatottak kormányozták. Maguk a 
démoncsászárok szinte bizonyosan kyr Ha- 
talmasok voltak, abból az enklávéból, ame- 
lyet később a rivális shuluri csoport csak- 


nem maradéktalanul mégsemmisített. A ha- 
talmi struktúra alsó és középső fokain 
klasszikus értelemben vett démonidézők és 
nekromanták helyezkedtek el, akik mozaik- 
mágiát használtak ugyan, ám mai megítélé- 
sünk szerint szánalmasan hitványat és hiá- 
nyosat. A császárok közvetlen szolgái és bi- 
zalmasai viszont gyakorlatilag mind szer- 
afisták voltak, kivéve egy maroknyi démon- 
lovast, csupa déli renegátot. Többségüket 
természetesen a démoni síkokról patronál- 
ták, de korántsem valamennyiüket. A Nagy- 
tanács archívumában őrzött szeráfi szerző- 
dések túlnyomó része tryeki eredetű, és szö- 
vegükben nagy számban bukkannak fel 
olyan nevek, amelyeket manapság különféle 
toroni hekkákhoz szokás társítani. 

A ryeki szerafizmusra a döntő csapást a 
Daumyr szigetén fészkelő Hatalmasok mér- 
ték, akik a maguk részéről egy másik ta- 
pasztalati hagyományra — a boszorkány- 
mesterek mágiájára — építették saját uralmi 
bázisukat. Meg kell azonban jegyezni, hogy 
szó sem volt elvi vagy ideológiai ellen- 
tétekről: amikor a Boszorkányurak elfordul- 
tak a kyr vallástól, egyúttal a szerafizmus- 
sal szemben táplált, teológiai gyökerű ellen- 
szenvtől is megszabadultak. A démoncsá- 
szároktól független szerafisták működését 
nem akadályozták, esetenként még a szol- 
gálatukba is fogadták őket. Egyes — bizonyí- 
tásra szoruló — elméletek szerint az első 
toroni uralkodó titkon maga is szerafista 
volt. A hagyomány rohamos pusztulása a 
Hetedkor közepétől számítható, amikor a 
Toronban egyre nagyobb befolyáshoz jutó 
Tharr-egyház kíméletlen irtóhadjáratot in- 
dított ellene. Daumyr félelmetes urai sem- 
mit nem tettek ennek megakadályozására; 
nyilvánvalóan úgy ítélték meg, hogy a 
Tharr-hivők szervezett, ám elvakultan fana- 
tikus mozgalmát jobban ki tudják használ- 
ni saját céljaik érdekében, mint az elszórt 
szerafistákat, akiket magas fokú individua- 
lizmusuk miatt roppant nehéz volt hatéko- 
nyan kizsákmányolni. 

Ryekkel egy időben virágzott Észak- és 
Dél-Ynev határvidékén a szerafizmusnak 
egy másik jelentős góca, itt azonban a ha- 
gyomány egészen mostanáig elevenen él, 
bár lényegi gyökereivel már a hagyomány 
művelői sincsenek tisztában. Nagytaná- 
csunk előtt azonban a jeles Diar Amderlynn 
alapos kutatásai óta nem titok, hogy Ordan 
az intézményes szerafizmus utolsó köz- 
pontja kontinensünkön, és a tűzvarázslók 
valamennyien Sogron patronáltjai. 

Az ordaniak temérdek, olykor egymás- 
nak ellentmondó hazugságot terjesztenek 

rendjük eredetéről és alapítójukról, Ardae 
Magnusról; ezek jelentős részét ők maguk is 
elhiszik. Szerintük Ardae Magnus bölcs és 
próféta volt, a széthulló Godonból menekül- 
ve érkezett a hágóvidékre, s égi látomástól 
vezérelve telepedett le az arrafelé tengődő 
Sogron-rendházak egyikében. Ezután vetet- 
te pergamenre nevezetes művét, a Phoenix 
Triumphatát, a tűzmágia elméleti és gya- 
korlati összefoglalását, amelyben állítólag 
bizonyos rejtjelkulcsok segítségével minde- 
nestül elrejtette a Godoni Belső Iskola titkos 
tanításait. A tűzvarázslók azóta próbálják 
megfejteni ezeket a kódokat, és átlag tízesz- 
tendőnként előhozakodnak egy vélt megol- 
dással, amiről rövidesen kiderül, hogy egé- 
szen elképesztő badarság. 

Ami a tűzmágiát illeti, nem szükséges 
különösebben képzett teoretikusnak lenni 
hozzá, hogy megállapíthassuk róla, micso- 
da: a tapasztalati mágiának egy rendkívül 
vulgáris formája, fókuszában még a boszor- 
kánymesteri praktikáknál is szűkebb. Ezen 
túlmenően viszont tipológiai besorolása sú- 
lyos nehézségekbe ütközik. A tanulatlan 
köznép gyakran tűzimádó papoknak véli 
gyakorlóit, ami egyáltalán nem meglepő, hi- 
szen mágiájuk számos szakrális vonást vi- 
sel magán. Az alábbiakban ezeket soroljuk 
fel, Diar Amderlynn értekezése alapján. 


I) Kivétel nélkül minden tűzvarázsló 
Sogron-hitű. Ha megtágadják istenüket, 
azonnal elveszítik varázshatalmukat. (Erre 
Diar magiszter huszonhárom jól dokumen- 
tált példát ismertet az elmúlt kétszáz év 
történelméből.) 

2) Minden rendházuknak elengedhetetlen 
tartozéka a Sogron-szentély, ahol a papi 
teendőket kizárólag tűzvarázslók végzik; e 

funkció azonban csupán tekintélyüket eme- 
li, varázshatalmuk nem gyarapszik tőle. 

3) Sogron, mint ismeretes, tűzisten; az 
ordani mágia kizárólag a tűzzel, vagyis a 
Sogron befolyása alatt álló óselemmel fog- 
lalkozik. 

4) A tűzmágia kvantitatív természetű, 
azaz az egyes varázslatok zártan elkülönülő 
egészet alkotnak, nem lehet részekre bontani 
vagy összefűzni őket. A kvantítativítás a 
szakrális mágia fontos megkülönböztető sa- 

játsága. Korlátait sem a papok, sem a tűzva- 
rázslók nem tudják soha túllépni, ellentét- 
ben egyes — különleges képzésben részesült — 
boszorkányokkal és boszorkánymesterekkel, 
akik képesek mágiájuk bizonyos elemeit mo- 
zaikokként kezelni és manipulálni. (Diar 
magiszter igen meggyőző példákat hoz erre 
Gorvikból és Toronból.) 


5) Tűzvarázsló csak olyan személyből 
válhat, akit az elöljárók Ordanban, rendjük 
kultikus jellegű központjában, szertartáso- 
san felavatnak. 

6) Életmód és erkölcs terén a tűzvarázs- 
lókat igen szigorú előírások kötik; ha vala- 
ki vét ezek ellen, a rend kitaszítja. Diar ma- 
giszter hangsúlyozza, hogy itt nem pragma- 
tikus célokat szolgáló akadémiai vagy SZÖ- 
vetségi szabályzatról van szó, hanem 
Sogron dogmáin alapuló, kultikus regulák- 
ról. 

Minden érv mellé fel lehet azonban sora- 
koztatni egy másikat, amely igen határozot- 
tan cáfolja a tűzmágia szakrális jellegét. 

1) A közönséges Sogron-hívők az ordani 
állam határain kívül sehol sem tekintik a 
tűzvarázslókat feljebbvalóiknak - sem spiri- 
tuális, sem világi téren. Dél-Yneven általá- 
ban a nagyhatalmú hittestvérnek kijáró 
tisztelettel és barátsággal fogadják őket, s 
elvárják tőlük, hogy lépéseket tegyenek a 
pyarroni egyházak nyomasztó túlsúlya el- 
len. Északon a legjobb esetben óvatos bizal- 
matlanságra számíthatnak, a legtöbb helyi 
gyülekezet azonban kárhozatos eretnekek- 
nek tekinti őket. 

2) A fentiekből következik, hogy a tűzva- 
rázslók kizárólag Ordanban láthatnak el 
papi feladatokat. Másutt Sogronnak min- 
denhol hagyományos papjai vannak, akik a 
tűzvarázslókra legjobb esetben féltékenyen, 
legrosszabb esetben gyűlölettel tekintenek. 
Az - egyébként elképesztően dezoranizált 
és kaotikus — Sogron-egyház távolról sem 
azonos a tűzvarázslók rendjével! 

3) A hasonló szerepkört viselő istenek ál- 
talában hasonló jellegű szakrális varázserő- 
vel ruházzák föl szolgáikat. (Fölmerülhet 
persze az ellenvetés, hogy ezek voltaképpen 
egyazon istenek, más-más néven tisztelve. 
Ám egyetlen épelméjű tudós sem tarthatja 
azonosnak Tharrt Dartonnal, vagy Uwelt 
Ranagollal; a papjaik által forgatott mágiá- 
ban mégis szembetűnőek a párhuzamok.) A 
tűzvarázslóknak ezzel szemben kivétel nél- 
kül minden varázslatuk teljesen egyedi; még 
a hagyományos értelemben vett Sogron- 
papok sem ismerik őket, egyéb istenségek 
szolgái pedig végképp nem. 

4) A tűzvarázslók nem Sogronhoz imád- 
koznak a varázslataikért, hanem mestereik- 
től tanulják őket. Mágiájuk alapja nem az 
intuíció és a mély hitből fakadó ihletés, ha- 
nem az írásos hagyomány. A tűzvarázslók, 
mint láthattuk, nem tagadhatják meg 
Sogront; nem kötelesek azonban téríteni, 
prédikálni, szertartásokat végezni és gyüle- 
kezeteket vezetni a nevében. 

5) Az egyszer már felavatott tűzvarázslót 
semmi nem akadályozza meg abban, hogy 
renegáttá váljon, és Ordan ellen forduljon. 
Amennyiben közben megmarad Sogron hí- 
tén, varázshatalma ettől a legcsekélyebb 
csorbát sem szenvedi; sőt, az északi Sogron- 
szektáknak több ízben sikerült növendéknek 
álcázott titkos ügynököket küldeni Ordanba, 
ahol aztán annak rendje-módja szerint ha- 
misítatlan tűzvarázslókká avatták őket. 
(Diar magiszter itt is bőségesen él példákkal; 
külön fejezetet szentel Amman Rubendark- 
nak, aki Til Smeddeth sogronita városálla- 
mából került Doranba, s önfeláldozó módon 
lemondott a magasabb mágiába való begya- 
tásról, hogy értékes információkat szolgál- 
tathasson a tűzvarázslók rendjével kapcso- 
latban Nagytanácsunknak.) 

6) AZ ordani rend dogmatikus szabályza- 
ta merőben világi jellegű. Ha egy tűzvarázs- 
ló vét ellene, ez legfeljebb annyiban érinti 
varázshatalmát, hogy mesterei büntetésből 
nem tanítanak meg neki bizonyos varázsla- 
tokat. (Amman Rubendark kínosan betar- 
tott minden szabályt, több ízben is tanúja 
volt azonban más növendékek kihágásai- 
nak, illetve megbüntetésüknek.) Magát 
Sogront a jelek szerint egyáltalán nem ér- 
dekli a regula megsértése. 

Diar Amderlynn részletes elemzése -— 
amelynek mi leegyszerűsített vázát tettük 
közzé csupán - tehát valahová a szakrális 
és a klasszikus mágia közötti határsávba 
helyezi az ordani tűzmágiát, pontosan oda, 
ahol — mint fentebb láthattuk — a szerafiz- 
mus helyezkedik el. Önmagában ez egy igen 
valószínű elmélet alapvetése lenne. Diar 
magiszter további érvei azonban roppant 
nehézzé, ha ugyan nem lehetetlenné teszik 
teóriája megcáfolását; a Nagytanácsban 
uralkodó általános vélemény mindenesetre 
bizonyított ténynek tekinti. 

1) A mágia rendszeres gyakorlása min- 
denkiben - még a legyulgárisabb tapasztala- 
ti hagyományok beavatottjaiban is - jelentős 
mértékben erősíti az individualizmust, 
elősegíti az egyéni személyiségjegyek kibon- 
takozását. Nincs ez másképp a tűzvarázs- 
lóknál sem, az ő esetükben azonban együtt 
Jár egy igen érdekes lélektani tünettel: vala- 
mennyiüknek egyazon irányban változik a 
vérmérsékletük, ingerlékennyé és lobbané- 
konnyá válnak, hamar elvesztik türelmüket, 
nem tűrik az ellentmondást, és hajlamosak 
képességeik túlbecsülésére. Ezek a közös vo- 
nások idővel még a rendbe beépített titkos 
ügynökökön is kiütköznek; sajnálatos példa 
Amman Rubendarké, aki négyesztendős mű- 
ködése során egyre vakmerőbbé és óvatla- 


nabbá vált, végül leleplezték és kivégezték. A 
személyiség e lassú átalakulását korábban 
Sogronnak a tűzvarázslókra gyakorolt befo- 
lyásával szokták magyarázni, noha hasonló 
jelenséggel a hagyományos Sogron-papok 
között nem találkozunk. Diar magiszter nem 
vonja kétségbe a befolyás tényét, csupán ar- 
ra mutat rá, hogy nem a Sogronnak tulajdo- 
nított egyéni karakterben, hanem a szeráfi 
alku természetében gyökerezik. A patrónu- 
suk felsőbbrendű tudatával fenntartott gya- 
kori és intenzív kapcsolat előbb-utóbb min- 
den szerafistánál ugyanilyen tüneteket idéz 
elő. (A jeles tudós e tézisét tizenegy shadoni 
és két ryeki szerafista kimerítően dokumen- 
tált életútjával támasztotta alá; a tűz őse- 
lemére egyikük patrónusának sem volt külö- 
nösebb befolyása.) 

2) Kertelés nélkül el kell ismerni, hogy a 
tűzvarázslók olyan hatékonysággal maní- 
pulálják választott őselemüket, ami messze 
meghaladja a klasszikus mágia lehetősége- 
it. Hiába szakosodik egy mozaikmágus az 
őselemi tűz mágiájára, teljesítménye meg 
sem fogja közelíteni egy ordani beavatottét. 
A tűzvarázslóknak a tűz fölött gyakorolt 
uralma egész egyszerűen szétfeszíti a ha- 
landó ember mágikus kapacitásának hatá- 
rait. Ezt igen nehéz lenne bármi mással ma- 
gyarázni, mint közvetlen túlvilági beavat- 
kozással. Vagyis — mivel a szakrális mágia 
lehetőségét kizártuk — egy szeráfi szövetség 
működésével. 

3) A dorani Nagytanácsnak birtokában 
van a Phoenix Triumphata toroni nyelvű ki- 
vonata, továbbá a VII. és a XII. fejezet tel- 
jes szövege eredetiben. Az utóbbi Amman 
Rubendark jóvoltából került archívumunk- 
ba, az előbbinek fejében pedig ideiglenes 
együttműködést vállaltunk bizonyos északi 
sogronita szervezetekkel. A dokumentumok 
elemzéséhez Diar magiszter tapasztalt kriíp- 
tográfusok és metamágusok segítségét vet- 
te igénybe. A szakértők valóban kimutatták 
egy töredékes rejtjelkulcs létét, és még bízo- 
nyos . információkat is ki tudtak nyerni a 
szövegből. Ezeknek az információknak 
azonban semmi közük nincs a hézagosan 
ismert godoni magas mágiához; inkább val- 
lásos jellegük van, legközelebbi párhuzama- 
ikat egyes ókyr misztériumiratokban talál- 

juk. Diar magiszter nem kételkedik benne, 
hogy a Phoenix Triumphata nem más, mint 
a Sogronnal kötött szeráfi alku teljes szöve- 
ge, és a rejtjelkulcs valójában az isten Igaz 
Nevét rejti. A tűzvarázslóknak Nincsenek 
metamágusaik, kellő elméleti háttér nélkül 
pedig nem is reménykedhetnek a kód feltöré- 
sében. Persze az Igaz Név csak a teljes, ere- 

deti, romlatlan szövegből elemezhető kí; en- 
nek megszerzése továbbra is elsőrendű pri- 
oritással bíró feladat. 

4) Ardae Magnus nem godoni név. (A 
godoni nyelvet, a Közös Nyelvként is ismert 
új-pyarroni ősét, természetesen igen jól is- 
merjük.) A , Magnus" jelentése ,nagy, ha- 
talmas", ez a Domvik-egyház szent nyelvé- 
ből (Lingua Domini) való. Hogyan és mikor 
került a névbe, természetesen rejtély; de 
aligha valószínű, hogy a vallás- és egy- 
házellenességéről ismert Godonban a Belső 
Iskola egyik tekintélyes mágusa egy ag- 
resszívan monoteista hit szakrális nyelvén 
hívatta volna magát. Az ,Ardae" szóalak 
fonetikai képtelenség a sem a diftonguso- 
kat, sem a magánhangzó-halmozást nem 
ismerő godoni nyelyben. Ezzel szemben a ,,- 
dae" utótagot több gyors, hajózhatatlan, 
zúgókkal szabdalt hegyi folyó nevében 
megtaláljuk a mai Shadon területén. A 
grammatikusok zöme azon a véleményen 
van, hogy értelme ó-shadoni nyelven ,,ve- 
szélyes, veszedelmes" lehetett (mint emlé- 
kezhetünk rá, maga a , szerafizmus" kifeje- 
zés is az ó-shadoni nyelvből származik). 
Ardae Magnus tehát valami olyasmit je- 


lenthetett, hogy ,Hatalmas és Veszedel- 
mes", esetleg , Nagy Veszély". Tegyük még 
hozzá mindehhez, hogy a shadoni szám- 
űzöttek által hátrahagyott források révén 
Godon bukásának korából a Belső Iskola 
szinte valamennyi mesterének nevét ismer- 
jük; még véletlenül sem találunk köztük 
akár csak hasonló hangzásút sem. 


Diar magiszter ezekből az adatokból azt 
a kissé vakmerő következtetést vonta le, 
hogy Ardae Magnus Sogron avatárja volt, 
aki nem patrónusa megbízásából, hanem 
saját titokzatos céljai érdekében alapította 
az ordani szerafista szektát, tudatlanság- 
ban hagyva őket varázshatalmuk valódi 
gyökerei felől. Bizonyítékok hiányában ez- 
zel nem tudunk maradéktalanul egyetérte- 
ni; az azonban nyilvánvaló, hogy a legen- 
dás Ardae Magnus egyáltalán nem az volt, 
akinek a tűzvarázslók hiszik. A magunk 
részéről még emberi mivoltát sem véljük bi- 
zonyítottnak, különös tekintettel arra, 
hogy a legújabb kutatások szerint Sogron 
eredetileg egy hüllőszabású értelmes faj 
védistene volt. 
Jolytatjuk 

AJÓHEK 
NEVEIRŐL 


ogy manapság a Toron Birodalomban mi- 

ként is folyik a névadás és az ehhez köthető 

szertartások, arról meglehetősen sok isme- 

rettel rendelkezünk. Nem kell különösebb 
tehetség annak a megállapításához, hogy ezen — ma 
már nyilván több változáson és torzuláson keresztül 
ment — szokásoknak az eredetét a Kyr Birodalom ide- 
jében keressük. 

Az Ötödkor zűrzavaros végkimenetele a legtöbb 
írásos feljegyzést ugyan tönkretette, s megsemmisültek 
a főbb kulturális központok — s ezzel együtt az ott őriz- 
getett tudás java része is —, a nevekkel kapcsolatosan 
ismereteink azonban inkább a szóbeli hagyományokon 
alapulnak; s eképpen tisztábban láthatunk ebben a kér- 
désben még akkor is, ha az azóta eltelt századok ko- 
moly változásokat hoztak. 

Ha ma már nem is mindenütt szereznek ennek ér- 
vényt — s a Toron Birodalom a legkevésbé sem számít 
alapvetően kyr lakosságúnak — tudnivaló, hogy a kyrek 
általában három nevet használtak. A leginkább elter- 
jedt feltételezések szerint ez a három a családi, az utó- 
név és az esetek legnagyobb hányadában az e kettő kö- 
zé beékelődött ún. apai név volt. 

Minekutána az öröklés már egy jó ideje apai ágon 
folyt, ezért értelemszerűen az apák családi nevét örö- 
költék az utódok, akik nevük közepén az apjuk utóne- 
vét is használták. 

Például, ha az enrawelli kereskedőcsalád, a 
Hessyrek neveit vizsgálgatjuk — a hiányosan ránk ma- 
radt, ún. Kalmárlisták alapján —, egykönnyen átláthat- 
juk, miként is történt mindez a gyakorlatban. 

Attasyn Heras Hessyrt fia, Onassat Attasyn Hessyr 
követte a kalmárcsalád élén, aki később az örökébe lé- 
pő Mjassot Onassat Hessyr követett. Abban az esetben, 
ha az apa és a fia utóneve megegyezett, az utónév ki- 
sebb változásokon ment keresztül, s más hang- és írott 
alakot nyert. Erre jó példa a kései rokon, Átass Attasyn 
Hessyr neve. 

Ma már ezek a formák nem mindenhol élnek 
ugyanúgy, s akadnak a mai Toronban olyan tartomá- 
nyok is, ahol a nevek sorrendje is megváltozott. 

Ugyanígy léteznek torz formák is. Nem csupán az 
jelzi ezt, hogy a nem kyr gyökerű családok — nem egy 


esetben a hagyományokról mit sem tudva — hibásan 
alkalmazták a három név használatát (az apai név 
gyakran más helyekre került), de az is, hogy nem apai 
nevek — becenevek, ragadványnevek - is időről időre 
használatba kerültek, lassan már-már második család- 
névvé váltak. 

Külön kategóriát alkotnak azok a nevek, melyek 
ún. rangjeleket tartalmaznak. A leggyakoribb ilyen 
rangjelek az -on, -in, -an, In-, On- és az An-. 

Mind az apai, mind a családnevekhez köthetők és 
elhelyezkedésük minden esetben valamely fontosabb 
társadalmi rangot jelöl, attól függően, hogy a név ele- 
jéhez avagy a végéhez kötik őket. 

Az -on, -in, -an rangjelek a nevek végén nemesi 
származásra utalnak, s eredetileg a különféle birtok- és 
szolgáltatástípusokat jelölték vele. Ugyanezen rangje- 
lek a nevek előtt arra utalnak, hogy vagy maga a név 
tulajdonosa, vagy valamely őse komoly egyházi pozí- 
ciót töltött be. 

Az ókyr névadási hagyományban meg kell még 
említenünk az ún. valódi neveket is, melyek ismerete 
komoly hatalommal ruházza fel e tudás birtokosát. En- 
nek megfelelően ezeket minden esetben a legszigorúbb 
titoktartás övezte, s a legnagyobb bizalom és megbe- 
csülés biztos jelének számított, ha valaki másnak is el- 
árulták. 

A valódi nevek adományozásának szertartása az 
ötödkori varázslóiskolák elsatnyulásával és eltűnésé- 
vel fokozatosan elmaradt — ami nem jelenti egyben azt 
is, hogy a valódi nevek is kivesztek velük együtt, csu- 
pán nincsenek már hozzáértők, akik kiolvashatnák azt 
a lelkek legmélyéről egy-egy szertartás során. 

Maga a névadás ma is élő rítusa egyike a toroniak 
legfontosabb családi eseményeinek, kiemelkedő helyet 
foglal el minden család életében. Ennek megfelelően 
vannak különösen szerencsés, ún. névadó napok, 
amikoris az eddig csupán családi (esetleg apai) névvel 
rendelkező ifjak egy látványos és minden esetben költ- 
séges szertartás során elnyerik saját nevüket. Erre min- 
dig az egy éves kor betöltése előtt sort kell keríteni. El- 
lenkező esetben balszerencsét és rossz sorsot von ma- 
gára mind a család, mind az ifjú gyermek. 

Gazsi 

Az alábbi történet a 98 nyári Tiltott Kanton Tábor kalandja volt. Akik ott voltak és 
játszották, nyilván sok mindent meséltek már róla. Jómagam is visszahallottam minden- 
félét, miközben sokan kérték, tegyük végre közkinccsé az eredeti változatot. Ugy vélem, az 
újra induló SIGNUM-hoz méltó egy régi ígéretet betartani. Remélem, hamarosan olvas- 


ható lesz a "99-es és a 2000-es kaland is. 


Figyelem, a kalandot csak rendezvényeken érdemes játszani, több csapatban. Magá- 
nyos csapatnak mesélve sokkal kevéssé izgalmas — játszható úgy is, ám ez esetben a KM 
csak ötleteket merítsen az alant leírtakból, azok alapján írja át a forgatókönyvet. 


Gésztelt Halandmestez! 


Ismét egy szokatlan mese, mert hisszük, hogy éven- 
kénti egyszeri nagy összejövetelünk alkalmából valami 
ilyesmivel kell előállnunk, nem pedig olyan rutinszerű- 
en megoldható feladattal, amilyennel bárhol, bármikor 
találkozhatnak a játékosok. Mivel meglehetősen össze- 
tett kalandról van szó, nem árt többször végigolvas- 
nod, mert sok mindent csak a teljes olvasat ismereté- 
ben, másodszorra fogsz megérteni. 

Akárcsak a Zöldvár, ez a történet is kivételes mesé- 
lői adottságokat igényel. Jóval több feladat hárul itt 
rád, mint a szokvány kalandokban, épp ezért bízta- 
tunk, formáld át a történetet saját ízlésedre. Rögtö- 
nözz, térj el a leírtaktól! Mint meglátod, ezt a mesét a 
csapatok közti eltérések csak izgalmasabbá és élethűb- 
bé teszik. 

Ne feledd, nem célunk kideríteni, ki a legokosabb, 
ki a legügyesebb szabály-zsonglőr, talán még az sem el- 
sődleges, ki a legravaszabb filozófus a játékosok kö- 
zött. Csak azt szeretnénk, hogy a résztvevők maradan- 


Nyúl 


dó élményben részesüljenek. Ha ezen felül bármit is bí- 
rálat tárgyává teszünk, az kizárólag az ihletett szerep- 
játék. 

Mielőtt belevágnánk, még valami: köszönjük értő 
közreműködésed ennek a szép célnak a megvalósításá- 
ban. 


eNMétől szokattan? 


Ezt a kalandot nem lehet az otthoni csapatnak le- 
mesélni, ehhez valamilyen találkozót kell szervezni, 
vagy legalábbis több csapatot összehívni. Ebben a ka- 
landban ugyanis a csapatok találkozhatnak egymással. 
Ugyanazt a feladatot oldják meg, ugyanazon a helyen, 
nagyon is hasonló körülmények között. Mindannyian 
egy-egy alternatív valóságba kerülnek, ahol hasonló él- 
ményekben részesülnek, mint a többi csapat. 

A csapatok idővel rájöhetnek arra, hogy a sajátju- 
kon kívül más alternatív valóságok is vannak, ahol az 
övékhez hasonló, más csapatok munkálkodnak ugyan- 
azon, ami ők. Felfedezhetik azt is, hogy létezik a ka- 

land helyszínén egy bizonyos hely, ami mindenütt kö- 
zös: itt a csapatok képviselői találkozhatnak és beszél- 
gethetnek egymással. 

Az alternatív valóságokat (a csapatokat) 
úgynevezett bolyongók járják: ezek egyik 
csapattól a másikig mennek, beszélget- —— 
nek és mesélnek a csapatoknak egy- //4f 
másról. Egy-egy karaktert is képe- i 
sek magukkal vinni, át egy másik 
valóságba (azaz egy másik csapat- 
hoz). 

A kalandot a csapatoknak kö- 
zösen kell megoldani. Az említett 
közös helyen minden csapatból 
jelen kell lennie legalább egy kép- 
viselőnek, s nekik együtt kell végre- 
hajtaniuk azt, ami a kaland megoldá- 
sát jelenti. 

Ennyit elöljáróban... 


Cgy démonvadász naplója 

— Hé, jóember! Merre van a Zöldvár? 

Ezt kérdeztem az öreg birkapásztortól, mert akkor 
még nem tudhattam mi vár ránk abban az elátkozott 
kolostorban. Oh, ha tudtam volna, az Egre esküszöm, 
meg nem kérdem! 

— Átokverte hely az, nagyuram, ne menjenek oda! 

— Ne károgj, te pásztor! Mondd az utat! 

Nem vagyok efféle pökhendi uraság, de nehezemre 
esett volna elmagyarázni, kik vagyunk mi, és honnan 
jöttünk. Ez nem tartozik az efféle egyszerű népekre. A 
Zorawa Rendek parancsa volt, hogy keressem fel a vá- 
rat és vizsgáljam ki rejtélyes históriáját. A magamfajta 
démonvadász pedig nem ellenkezik. 

Azért mégiscsak rákérdeztem: 

— Jártál már ott? 

- Jártam, nagyuram. Elátkozott hely az! 

— És mit láttál? 

- Nem láttam semmit - így mondta, esküszöm. — 
Elhagyatott hely, nagyuram, de átkozott. Ne menjenek 


oda! 
sa 


A pásztor és mások is jártak már odafenn a kolos- 
torban, de üresnek találták és nyomasztónak. Túl 
hamar elmenekültek, nem láttak elég mélyre ah- 
hoz, hogy a tegumentum felfigyeljen rájuk. Nekik 
nem nyilatkozott meg, így ők — a sok kíváncsi ide- 
gennel ellentétben — túlélték a kalandot. 


sa 


A birkapásztor útmutatásai alapján ráakadtunk a 
kolostorra. Sötétedett, mire elértük. Ocska rom volt 
egy vízmosás közepében, magas meredély tetején. 
Többnek gondoltam - ki tudja, milyennek, de nem egy 


kiszolgált romnak. Ez hát a félelmetes hely, ahol egy eszten- 


deje démoni ereklye szabadult el? A hely, ahonnan eltűntek a 

szerzetesek? Nos, én kivizsgálom az ügyet! 

Várakozással volt telve fejem és szívem. 

Vajon mit találunk odabenn? Vajon mit 
takargatnak ezek a roskatag, szánalom- 

ra méltó falak? 

Felkaptattunk a meredek úton, 
elértük a félig bedőlt kaput. Ki 
rombolhatta le és minek? 

Hazudnék, ha azt állítanám, 
nem dobbant a szokottnál na- 
gyobbat a szívem, mikor átlép- 
tem a rettegett kaput. No de any- 

nyi rettegett kaput léptem már át — 

hisz démonvadász vagyok! 

Hogy mit vártam, magam sem tu- 

dom. Ami bizonyos: nem egy tátongóan 

üres kis udvart. Elhagyatottság és üresség ér- 

zete lengte be a kolostort. Az emberen úrrá lett a 

levertség, amikor belépett ide... míg rá nem ébredt, a 
tegumentum teszi — no de mindent a maga idejében! 

Bejártuk a romhalmazt. Nem leltünk senkit és sem- 
mit. Aligha akad a Birodalomban más, ami ennyire üres 
lenne. Nincsenek bútorok (talán elhordták?), nincs élet- 
nek sem nyoma. Ures, kopár kövek mindenütt; mintha 
nem is fél esztendeje, hanem évszázadok óta állna elha- 
gyatottan. Csak az apátúr tornyát találtuk lezárva... míg 
be nem zúztuk ajtót, hogy azt is tüzetesen átkutassuk: 


üres. 


Nem szaporítjuk a szót: a kolostor leírását 
megtalálod a Zöldvár modulban. Persze most 
minden kihalt és üres: nincsenek szerzetesek, tár- 
gyak, bútorok — csak a csupasz falak. Valóban 
olyan, mintha évszázadok óta elhagyták volna. 


sa 


Ha nem azért küldenek, hogy kiderítsem, mi tör- 
tént itt, máris visszafordultam volna, olyan reményte- 
lenül üres és sémmitmondó volt ez a hely. Ugyan mit 
találhatnánk itt egy huzamosabb vizsgálat után? Sem- 
mit! No, azért csak elrendeltem az alaposabb vizsgála- 
tot. Végtére is démonvadász vagyok, megláthatok 
számtalan dolgot, ami mások előtt rejtve marad... kísé- 
rőim sem unaloműzésből jöttek velem, 

Így történt, hogy letáboroztunk a kihalt falak tövé- 
ben. 

Elsőként a tegumentum érdekelt. A feljegyzések 
szerint ennek a helynek erős tegumentuma volt, most 
mégsincs itt semmi. De nem, ez nem a pontos kifeje- 
zés, ma inkább úgy mondanám: a Semmi volt ott. Nagy 
különbség van ám semmi és Semmi között... mert van 
a semmi, ami valaminek a hiánya, és van a Semmi, ami 
olyan átható, hogy az már önálló minőség. A Zöldvár- 
ban ez utóbbit éreztem. Mintha, bizony mondom, a 

tegumentum nem megszűnt, hanem Semmivé alakult 
volna. Aurává, melynek érzete a nem-lét. Ezt éreztem — 
akkor még nem sejtettem miért... ma meg... he-he... 
ma már tudom, hogy őrült vagyok! 


sa 


Ezt az Aurát nem lehet érzékelni. Nem lehet 
kifürkészni az erejét — csak az érzete jelenik meg: 
üresség, levertség, csalódottság formájában. 
Mindenkin úrrá lesz, aki elvéti a mágiaellen- 
állását a tegumentum ellen (Aura: 70 4 k10). 
Aki sikerrel jár, az viszont érzékeli a Semmit. 


sa 


Az éjszaka eseménytelenül telt -— ma úgy fogalmaz- 
nék: nem történt semmi (vagyis a Semmi történt! ). 

A másnapot nyomozással töltöttük. Töviről-hegyi- 
re átkutattunk mindent, de nem találtunk semmit (a 
Semmit találtuk!). A mágikus vizsgálódás sém vezetett 
eredményre, ám ekkor támadt először az a különös ér- 
zésünk, hogy az üresség természetellenes. Elhatározás- 
ra jutottam: nem hagyjuk el ezt a helyet, amíg ki nem 
derítem, mi folyik itt. 

Pedig ez lett volna az alkalmas pillanat, hogy ZA 
neküljünk. No de mi elől menekültünk volna? A semmi 


elől?! 
sal 


Itt még valóban nem találhatnak semmit, 
mert nincs is. A mágikus vizsgálatok (Aurafürké- 
szés, Hangulatmágia, Időmágikus betekintések) 
csak annyi eredményt hoznak, hogy a varázstudó 
számára vkitapinthatóvá á" válik a Semmi termé- 
szetellenesen erős jelenléte. 


sa 


Éjjel különös álmot láttam: a ,Semmi" figyelt 
ránk. Megfoghatatlan érzés volt; nem nézett és nem 
hallgatott ki bennünket — csak figyelt. Vagy mondjam 
úgy: , felkeltettük a figyelmét"? Mindegy, nem számít 
semmi, 

Reggel nyugtalanul ébredtem. Nem beszéltem az 
álmomr, de megtette helyettem más: mindannyian 
ugyanezt álmodtuk. 

Futni, menekülni! — ezt kellett volna tennünk. De 
nem tettük... később meg már nem tehettük. 


sa 


Az álmot elég néhány szóval leírnod, de hívj 
félre mindenkit és egyenként mondd el nekik. Így 
rajtuk áll, reggel megosztják-e egymással az ál- 


maikat. 
sa. 


Nocsak! Tegnap nem figyeltünk volna fel a tövig 
égett gyertyákra a szentélyben? És a pentagramma az 


apátúr szobájának padlóján, az nem volt ott tegnap? 
Ugyancsak különös! 

Ismételt kutatást rendeltem el. Újra tűvé tettük a 
kolostort, és megint elvégeztük a mágikus vizsgálato- 
kat. Különös eredménnyel járunk. Találtunk egy köny- 
vet, minden lapjára két sort írtak, ugyanazt a két sort: 

s Nincsen semmi, ami van, 

Egy Való van: a Nincsen!" 

Miféle rossz tréfa ez! — véltem. 

A gyertyacsonkok vizsgálata is eredményt hozott: 
elmélkedés és meditáció céljára használták őket, nem 
öregebbek fél esztendősnél. Sokan eljutottak mellettük 
a megvilágosodás élményéhez - sokkal többen, mint az 
hihető lenne. 


j 
De a pentagramma a legérdekesebb mind közt: tér 
és időmágia hatja át, mintha valamiféle kapu lenne. 
Hiába próbáltunk azonban bármit is tenni, ez a kapu 
zárva áll. Vagy résnyire nyílt? Valami történik a kolos- 
torban: kezdetét vette és kötődik a kapuhoz. 


sa 


No igen: ezek a dolgok csak úgy odakerültek. A 
könyvet mindegy, hova dugod előlük, lényeg az, 
hogy rátaláljanak, mert a tegumentum ezt akar- 
ja. Már figyel rájuk, már játszik velük. 


sa 


Este árnyakat láttunk imbolyogni a falak között. 
Megfoghatatlanok és léttelenek voltak, incselkedtek 
velünk. Figyeltek bennünket. Fakó, fekete árnyak. 

Ezen az éjszakán a falakon kívül aludtunk - már 
aki aludt. 

Ez az a pillanat, amikor a valóság meghasad 
— vagy egybeolvad, ki honnan nézi. Most csúszik 
át a valóság a démoni síkba. Az alternatív vilá- 
gok áthatják egymást: azok a bizonyos árnyak a 
más csapatok tagjai. 
sa 


Reggel nyugtalanul ébredtünk. A kolostorban moz- 
gás neszelt, hamarosan megpillantottuk azokat... Kez- 
detét vette életem talán legnyomasztóbb, de minden- 
képpen leghosszabb napja. 


sa 


A valóságok a második reggelre már végképp 
összekeverednek. Jönnek a rémek, melyeket a tegu- 
mentum mindenhonnan összeszedett. Nyilvánva- 
ló, a Zöldvárban járatos játékosok hamar rá fog- 
nak ébredni, hogy megint a bolondját járatjuk ve- 
lük. Ez jó! Csakhogy ami történik, most nem rém- 
álom, nem varázslat, a rémek teljesen valóságo- 
sak, nem lehet eltüntetni őket az egyszerű felisme- 
réssel. 


04 kaland lényege 


Ez a kaland egy hangulatról, egy fontos élményről... 
egy találkozásról szól: találkozásról egy démonúrral. Ezzel 
kapcsolatban javasoljuk, fusd át újra a Demonológiáról 
leírtakat (Grimoire 294. old.)! A démonúr közvetle- 
nebb, épp ezért megfoghatatlanabb formában jelenik 
meg, mint amilyen az ereklye volt a Zöldvárban. Nem 
más, mint egy jelenség, egy paradoxon, ami magába 
szippantja a karaktereket és igyekszik összezavarni az 
elméjüket, mindörökre elveszejteni és elnyelni őket. 

A démonúr, akit a játékban Arsaaliet-nek neve- 
zünk, egy hamis tanítás, amely cáfolja a valóság létét, 
azt állítván, hogy , nincsen semmi, ami van, egy Való van: 
a Nincsen." Vagyis a valóság csak hazugság, csalás és áb- 
ránd. Senki és semmi nem létezik igazából, minden kö- 
rülöttük csak fikció. 

A nézet könnyen alátámasztható egyfajta negatív 
bizonyítási eljárással, mondván: ,add bizonyítékát, 
hogy bármi is, akár te magad is valóban létezel." Ez 
nem bizonyítható. 

Cáfolható azonban onnan, hogy: ,ha semmi nem 
létezik, akkor ki csinálja ezt a csalást és kinek az áb- 
rándja mindez". 

Kissé tréfásan azt is mondhatnánk, hogy ez a dé- 
monúr a , szubjektív idealizmus démona". Arra beszél rá 
bennünket, hogy semminek a létében ne higgyünk és 
ne bizakodjunk, mert minden csak saját képzeletünk 
kreatúrája. Ekként már a karakterek között is létrejön 
egy paradoxon, hiszen mindenki kijelentheti, hogy a 
többiek csak az ő képzeletében léteznek, na de hogyan 
lehetnének mindannyian egymás ábrándjai? 

A paradoxon lététől nem kell megriadni, ebben a ka- 
lándban számtalan lesz még. Itt a KM-nek kifejezetten 


célja kell legyen, hogy minél több feloldhatatlan ellenté- 
tet, ellentmondást, paradox lehetetlenséget meséljen. 


A démon célja 


A démonúr célja, hogy ezeken a tanokon keresztül 
elveszejtse, valóban nemlétbe, az örök pusztulásba ta- 
szítsa az embereket azáltal, hogy összezavarja és elve- 
szi hitüket a valóságban. Hogy ezt megtehesse, hatal- 
mat kell szereznie felettük. Csak azokat képes , meg- 
semmisíteni", akik ebbe belenyugszanak, elfogadván, 
hogy a lét csak hazugság, hogy a valóság semmilyen 
formában nem létezik. Egyszóval azokat, akiket meg- 
győzött, akik már nem hisznek önmaguk létezésében 
sem. Őket már valóban képes semmivé tenni. 

A witában" hatékonyabb eszközei vannak, mint 
egy prófétának vagy eltévelyedett bölcselőnek, mert hi- 
szen ő démonúr, céljai érdekében mágikus erőt is hasz- 
nál, hogy meggyőzze áldozatait. Hogy miként, arról 
szól a kaland. 


Az előtörténet 


A játékosok egy démonvadászt és a kíséretét (em- 
bereit, segítőit) személyesítik meg. Előtörténetüket 
úgy kell kitalálniuk, hogy az kitérjen egyéni és közös 
múltjukra is: mióta vannak együtt, milyenek a viszo- 
nyok a csoporton belül, mi tartja őket össze. Indokol- 
niuk kell azt is, hogyan kerültek a Zorawa Rendek 
,Szolgálatába". 


A karakterek szintje változó legyen: 

" egyvalaki 6. szintű, 

s két fő 5. szintű, 

" három 4. szintű, 

" és ha vannak még többen is, azok 
csak 3. szintűek. 


Képzettségek és lehetséges specializációk tekinteté- 
ben nem kell különösebbén szigorúnak lenned, hadd 
alkossanak kedvükre való karaktert. Amit jól meg tud- 
nak indokolni, azt megengedheted — úgysem ezen mú- 
lik a kaland sikere! 


A feladat 


Jelenleg egy magas fokozatú Zorawa rendház utasí- 
tására tartanak a Zöldvárba. Erről nem kell sokat beszél- 
ned, de azt mindenképp említsd meg, hogy feladatukat 
a Fény Tükre kolostorban kapták, Nianio testvértől. 

És hogy mi a feladat? 

A Zöldvárban, ebben az ősi, világtól elzárt kolos- 
torban, ahol elmélyült szellemi életet éltek a szerzete- 
sek, mindmostanáig démonikus ereklyéket is őriztek a 
falak között. Szűk esztendővel ezelőtt elszabadult az 
egyik ilyen ereklye, amit végül az apátúrnak és segítői- 

nek sikerült legyűrni. Tanulságos történet volt, híre el- 
jutott a rendek legtöbb kolostorába. 

Nem sokkal ezután különös értekezéseket írt az 
apátúr a Mindenség mibenlétéről. Torz és veszélyes ta- 
nokat képviselt, melyek megbonthatják a beavatatlanok 
elméjét, és kárára lehetnek lelki fejlődésüknek. A levele- 
ket és tanulmányokat a Zorawa elzárta — még a karakte- 
reknek sem mutatják meg, mivel nem jutottak el a böl- 
cseletben a beavatottság kellően magas szintjére. 

Néhány holdnapja jött az újabb és egyben utolsó le- 
vél az apátúrtól, melyben hosszan ecseteli, hogy több 
szerzetesével együtt hamarosan eléri a teljes és végső 
megvilágosodás pillanatát. Állításának felül-, kolostorá- 
nak pedig kivizsgálására a közeli, fölébe rendelt Zorawa 
rendház nyomban megtette a szükséges lépéseket. Ered- 
ménytelenül. Azóta csak érthetetlen hírek érkeztek a ko- 
lostorról: tanúságuk szerint a szerzetesek eltűntek, még 
a szegényes bútorzatot és a tárgyaikat is magukkal vit- 
ték - hogy hova, nem tudni. Csak a csupasz falak állnak, 
az épület régóta elhagyatottnak látszik — ami nyilvánva- 
lóan képtelenség. Legalábbis aki visszatért onnan, ezt 
állította... de jópáran nem tértek vissza. 

Az. esztendővel azelőtti események tudatában a 
Zorawa most démonvadászt küld végső vizitátorként. 
Feladata eljutni a Zöldvárba, és tüzetesen kivizsgálni, 
ha lehet felderíteni a misztikus események hátterét, el- 
sősorban is azt, nem démonikus hatással áll-e szemben. 


0... 


A kolostor szomorú históriája 


A Zöldvár az ereklye elszabadulása óta alaposan 
megváltozott. Akkori legyőzetése csak látszólagos si- 
kernek bizonyult, mert a kolostor lassanként démoni- 
kus befolyás alá került. Ennek oka lehetett az ereklyés 
szoba moeniájának , szivárgása", vagy a történtek utóha- 
tása... de bármi más, ismeretlen tényező is. 

A kolostort megszállta egy démonúr: egy hamis ta- 
nítás. Hatalmába kerítette az apáturat, rajta keresztül 
a szerzeteseket is. Ez a torz tanítás — részleteit még 
számtalan helyen fejtegetjük — a Zorawa tanok vad- és 
hamis hajtása, számtalan vonásában kapcsolódik hoz- 
zájuk, így könnyen bűvkörébe vonhatta a tanokban és 
elmélkedésben járatos szerzeteseket — míg az egyszerű 
embereket már kevésbé képes megtéveszteni. Az elté- 
velyedettek egyfajta megvilágosodást látnak benne, az 
anyagi világon való felülemelkedés útját, a Mindenség 
végső természetének felismerését. Ráadásul a démoni- 
kus hatás (démonúr) mágikus (világformáló) erejét fel- 
használva könnyűszerrel részeltethette híveit hamis ta- 
pasztalatokban. 

Végül a nihilizmus, a valóság ezen megtagadása oly 
mértékben elharapózott a kolostorban, hogy a tegu- 
mentum is áldozatául esett. A démonnak sikerült való- 
ra váltani céljait: a szerzetesek és a lényükhöz tartozó 
holmik lassanként valóban kihalványultak a létezésből 
és semmivé enyésztek a démoni hazugságban. 


A démoni sík 


A kolostorba érkező karakterek először üresnek ta- 
lálják a romos épületet. Kutakodnak, mágiával vizsgá- 
lódnak, de mindenütt csak a természetellenes üresség- 
be ütköznek. 

Aztán felfedezik, hogy ez az üresség maga is egyfaj- 
ta torz létezés. Érzik, hogy figyeli őket a kolostor, hogy 
rejlik itt valamiféle entitás (a tegumentum , maradvá- 
nya"), melynek felkeltették az érdeklődését. Megma- 
gyarázhatatlan események történnek, mégiscsak elő- 
tűnnek dolgok, a kolostor lassacskán benépesül, de 
már rémekkel, melyek az ő és mások képzeletéből szü- 
lettek. 

A harmadik napon végképp átcsúsznak a démoni sík- 
ra, ahol a valóság már nem létezik, az idő is széttörik, 
minden kaotikussá és paradoxszá válik. Felismerhetik, 
hogy módjuk van befolyásolni a környezetüket, beleért- 
ve az időt is, rájöhetnek, hogy más csapatok is vannak itt, 
más, alternatív valóságokban. Feltűnnek a , bolyongók", 
akik kísérteni, társalogni jönnek. Elvben a karakterek 
mindörökre csapdába estek, önmegadásuk és ekként vég- 
leges megsemmisülésük immár csak idő kérdése. 


A megoldás 


Az apátúr szobájának padlójába vésett pentagram- 
ma az egyetlen kiút a démoni síkról, mert egyöntetűen 
jelen van mindegyik valóságban. A szabaduláshoz min- 
den valóságból (minden csapatból) jelen kell lennie a 
pentagrammában egy embernek. Közösen és egyönte- 
tűen kell akarniuk egy időugrást, korábbi időpontba, 
minthogy beléptek-volna a démoni síkra. Csak így sza- 
badulhatnak: ha meg nem történtté, semmissé teszik a 
történteket - mintegy saját fegyverével győzve le a dé- 
monurat. 

Ha máshol, más körülmények között, vagy csak 
egyenként próbálnak a csapatok ilyen korábbi időpont- 
okra ugrani, mindannyiszor beleütköznek a penta- 
grammába. Ez a démoni síkon úgy tűnhet, mintha a 
pentagramma lenne a gát, az akadály, hiszen valóban 
ez választja el egymástól az igazi és a paradox világot. 
Voltaképpen annyi történik, hogy a próbálkozók eljut- 
nak a pentagrammáig (a kapu közös előterébe), de to- 
vább nem, mert maga a kapu zárva van. Azt csak egy- 
szerre az összes valóságból, együttes erővel lehet meg- 
nyitni, mert csak együtt, az összes alternatív valóság 
adja ki a teljes és igaz valóságot. 


sa 


Saját valóságában a pentagrammába hiába 
telepszik be valaki, ott meditációba is kell mélyed- 
jen. De önmagában még ez sem elegendő: a közös, 
köztes valóságba csak olyan ember juthat át, aki 
képes uralni és irányítani a Manát — magyarán 
varázstudó (Külső vagy Belső Erő képzettség). 

A varázstudóknak minden játékosi bejelentés 
nélkül, ösztönösen is sikerül a közös valóságba ke- 
rülni, ha elmélyülnek, meditálnak vagy olyan te- 
vékenységet végeznek a pentagrammában, ami ná- 
luk a meditációt helyettesíti (például kardtánc). 
Ha rajtuk kívül éppen nincs ott senki, akkor is 
megérzik, hogy valamiféle furcsa, köztes helyen 
tartózkodnak. 


A pentagramma 


Az apátúr szobájában található, a padlóba vésve — 
leírását lásd a Zöldvárban! Egyfajta tengely, ami össze- 
köti, összetartja, felfűzi az alternatív valóságokat. Mi- 
ként a kerék tengelyének, kulcsszerepe van a forgás- 
ban, de nem vesz részt benne. 

A pentagramma kapocs az alternatív világok kö- 
zött, mindegyikben változtathatatlan és örök. Az előző 
kalandban (Zöldvár) nyerte el ezt a képességét (talán 
lélekkovácsolás által?), amikor a két világot összekötő 
egyetlen és fontos kötelék része volt. 

Nem része a démonúrnak, sem a démoni síknak, 
sőt, bizonyos mértékig ellene hat. Persze a démon be- 
lefoglalta a ,világába" és démonikus jellegűnek tünteti 
fel, hogy elriassza tőle a karaktereket. 


sa 


A pentagrammát egy körrel fogjuk jelölni, fel- 
rajzoljuk valahol a Táborban (végül a tábortűz 
lett a kinevezett színhely). Ez egy külön helyszín, 
amire külön KM felügyel. Ha egy varázstudó ka- 
rakter a saját valóságában belép a pentagram- 
mába és ott meditációba mélyed, a KM közli a já- 
tékossal, hogy álljon fel és legyen szíves átfáradni 
a felrajzolt körbe. 

A körben tartózkodók — az ott várakozó külön 
KM felügyelete alatt — társaloghatnak egymással. 
Itt semmi nem történik, nincsenek rémek. A játé- 
kosok csak karakterük szájával beszélhetnek — ezt 
a KM követelje meg. 

Ha valaki végzett és elhagyja a pentagram- 
mát, akkor visszatér saját valóságába — vagyis 
visszaballag a saját csapatához. 


Eltévedt karakterek 


A bolyongók képesek magukkal vinni a karaktereket 
más, alternatív valóságokba. Korántsem biztos azon- 
ban, hogy vissza is kísérik őket a sajátjukba, így aztán 
lesznek, akik eltévedtek az alternatív világokban... Le- 
hetséges, hogy a kaland közös megoldásakor, a démoni 
síkról való kiszabaduláskor éppen nem saját valóságuk- 
ban tartózkodnak, hanem valamelyik másikban. 

Mi történik ekkor? 

Akik más valóságban jöttek ki, mint ahol beléptek, 
csak maguk és új társaik számára idegenek. A világ úgy 

emlékszik rájuk mint a csapat tagjaira, akik mindig is 
együtt voltak, együtt indultak a küldetésre. Hogy ők 
maguk nem így emlékeznek, az már egy más kérdés — 
ez egy újabb paradoxon. 


Tematika 


Nyilvánvaló, és erősen reméljük, hogy épeszű játé- 
kos nem fogja elfogadni ezt az egész nihilista elméletet. 
Neked KM nem az a feladatod, hogy meggyőzd a játé- 
kost. 

Csak a karakter hitét kell megingatnod abban, 
hogy létezik-e ő egyáltalán Abryss valóságában. Vagyis 
azt kell elhitetned és beláttatnod a játékossal, hogy a 
karaktere nem volt és soha nem is lesz jelen Abrysson, mert 
annyi ellentmondásba ütközött, hogy vagy ő vagy Abryss nem 
létezhet. 

Ezt úgy érheted el, hogy paradox helyzeteket te- 
remtesz, melyek józan ésszel már nem oldhatóak fel. 
Olyan helyzeteket, amelyekből egyetlen ésszerű kiút 
van: azt mondani, hogy ez az egész csak egy hibás kon- 
cepció, egy rossz kitaláció. 


Eseményvázlat 


Íme egy rövid emlékeztető, hogy szerintük hogyan 
is kellene zajlania a kalandnak. Ettől bármikor eltér- 
hetsz vagy kiegészítheted. 


I. rész - Kezdetek 

1. Ismertesd, kik ők, honnan jönnek és mi a feladatuk. 

2. A démonvadász és kísérete a hegyekben kóborol. 

3. Valami apró, összekovácsoló esemény, aminek ki- 
dolgozását rád bízzuk. 

4. Sötétedik, mire rátalálnak a Zöldvárra. 

5. Gyors kutatás: a kolostor teljesen kihalt. 

6. Az éjszaka a romok között eseménytelen. 

7. Alapos kutatás, mágikus vizsgálódás: sehol semmi. 
Ez természetellenes. 

8. Az éjszaka ugyanazt álmodják: valami figyel. 

9. A második napon feltűnik a pentagramma és a 
verssor. A kapu résnyire nyílt, a kolostor figyeli őket. 
Io. Sötétedéskor incselkedő árnyak járják az elhagya- 
tott falakat. 

rt. Az éjszaka átlépnek a démoni síkra: létrejönnek a 
szubjektív valóságok. Ettől kezdve a , démoni síkon" tartóz- 
kodnak. 

12. Harmadnap reggel jönnek az első rémek. 


HM. rész - Démoni Sík 

13. Immár a démoni síkon: a szubjektív valóságban 
vannak. 

14. Elkezdik felfedezni az időcsúszást. 

15. A rémekkel folytatott harcban az elnyúló időt is 
kitapasztalhatják. 

16. Ha meghalnak, a nap újrakezdődik: a reggeli ébre- 
déstől. 

17. Rájönnek, hogy az akaratuk képes befolyásolni az 
eseményeket. Tudatosan is megkísérlik ezt. 

18. Rájönnek, hogy az övéken kívül még más akarat is 
befolyásolja a démoni síkot. 

19. Rájönnek, hogy közös akarattal akár még az időt 
is képesek befolyásolni a saját valóságukban. Még idő- 
ugrásokat is tehetnek. 

20. Képesek a pentagrammán keresztül felvenni a 
kapcsolatot más valóságszeletekkel. A csapatok varázs- 
tudói így társaloghatnak egymással. 

21. Gondolkodnak, próbálkoznak, találgatnak. 

22. Aki megleli a megoldást, próbálja értesíteni a töb- 
bi csapatot. 

23. Minden csapatból egy ember beül a pentagram- 
mába -— most már csak idő kérdése, hogy kimenekülje- 
nek. 


Démoni ék 

A démonúr alkot egy , démoni síkot": azaz áldoza- 
tai számára paradoxszá torzítja a Mindenséget. Világá- 
ban minden széthullik, az idő csakúgy, mint a valóság 
egysége és realitása — ezt később még magyarázni fog- 
juk. Mindezzel arra készteti foglyait, hogy nyugodja- 
nak bele, nem létezik az egyetlen és igaz valóság, sőt, 
maga a valóság sem létezik, hiszen különféle formái el- 
lentmondanak egymásnak. A valóság megtagadása 
nem más, mint az egyetlen és legfelsőbb igazság felis- 
merése: a Mindenség nem létezik — vagy másként: a 
Mindenség azonos a Nem-léttel. 

A démoni sík sajátos keveréke a valóságnak és a dé- 
monnal kapcsolatba került emberek képzeletének. Az 
eredmény a zöldvárbeli ereklye varázslatához hasonlít, 
de itt és most valóságos. Nem szüntethető meg, nem le- 
het megtagadni, kilépni belőle, mint az illúzióból lehe- 
tett a másik kaland során. 

A démoni síkon valóra (valósággá) válhat minden 
képzelgés és vágy, ami a Zöldvár kalandban félelmek- 
ből, ártó vagy pusztító szándékból, rosszakaratból szü- 
letetett. A mesélők egyeztessék élményeiket, mintegy 
közös kalapba szórva mindazt a borzalmat, amit az 
idők során különféle alkalmakkor a Zöldvárban a játé- 
kosaik , megteremtettek". Hiszen ezek az emlékek im- 
már mindörökre itt laknak a hely Aurájában. 


Rémek 


A kaland rémnek nevez mindent, ami az idők során 
bárhol és bármikor is belefogant a Zöldvár kaland ár- 
nyékvalóságába. A rémek bármifélék lehetnek, de min- 
dig közvetetten hatnak a játékosra. Magyarán nem le- 
hetséges, hogy valakinek leesik a lába vagy az, hogy 
egyáltalán nincs is (nem is volt) neki, csak az, hogy va- 
lami jön, ami leszakítja, lerágja... stb. Ez ellen pedig 
megpróbálhat tenni a sértett és egész csapata. 

Amúgy a sérelem hamarosan úgyis megszűnik, ami- 
kor minden kezdődik elölről. 


Meghasadt valóság 


A démonúr minden csapat számára létrehoz egy- 
egy szubjektív valóságot. Mindegyik igazi; egymást áthat- 
va, párhuzamosan léteznek, mondhatnók, egyazon va- 
lóság különféle változatai. Minden csapat a saját alter- 
natív valóságában mozog, ahol az idő és az események 
egészen másként zajlanak (sőt ez cél is) mint a többi- 
ben. Nyilvánvaló, hogy az alternatív , világok" számta- 
lan dologban eltérnek, sőt ellent is mondhatnak egy- 
másnak (ha másban nem, a csapat összeállításában 
mindenképp!). 

De itt jön a kaland legérdekesebb része. A démoni 
sík nem más, mint ezeknek az alternatíváknak az ösz- 
szessége. Egy paradox, meghasadt, józan ésszel felfog- 
hatatlan világ, ahol a valóság több, egymásnak ellent- 
mondó változatban is létezhet. A kalandban ezek az al- 
ternatív valóságok (és ekként a bennük létező egyes 
csapatok is) összeköttetésben vannak egymással. Híre- 
ket cserélhetnek, beszélgethetnek, akár még át is me- 
hetnek egymás valóságába. Az NJK-k (akiket nem a 
KM, hanem beszervezett játékosok személyesítenek 
meg) képesek közlekedni a valóságok között — magya- 
rán csapatról-csapatra járni. 

Az egész helyzet tehát paradox, de sebaj, hiszen ez a 
célunk! A démonok léte és tevékenysége felfoghatatlan! 


Áthatás a valóságok között 

Külön érdekessé teszi a játékot, ha a valóságok hat- 
nak egymásra. Egy csapat rémei feltűnnek egy másik 
csapatnál; az egyik helyen elveszett tárgyak egy másik 
valóságban kerülnek meg. Ez természetesen kapcsolat- 
tartást igényel a kalandmesterek között — a híreket vi- 
hetik az amúgy is csapatról-csapatra járó bolyongók, de 
lehet erre külön segítőket is foglalkoztatni. 

A Tiltott Kantonban mi azt a módszert választot- 
tuk, hogy a játék elején, mikor a játékosok lefestették 
egymásnak a karaktereiket, a KM lejegyezte egy-egy 
cédulára egy-egy jellegzetes tárgyukat, néhány szavas 
leírás kíséretében. Azután ezeket a cetliket a bolyon- 
gók véletlenszerűen elosztották a többi KM között. A 
csapatok idővel felfigyeltek titokzatos körülmények 
között eltűnt tárgyaikra, miközben itt-ott ismeretlen és 
indokolatlanul odakerült holmikra bukkantak. Ké- 
sőbb, a pentagrammában, az ott találkozó varázstudók 
közvetítésével nagy vissza-cserebere alakult ki. 


Törött Idő 


Az idő is elvesztette ütemét ebben a paradox való- 
ságban. Elvben össze-vissza keveredhet, lehet korábban 
a jövő, mint a múlt — de ezt sajnos nem lehet elmesél- 
ni. Azért ha van ötleted, nyugodtan próbáld meg, bát- 
ran teremts idő-paradoxonokat. De amit biztosan meg- 
tehetsz, arra néhány ötlet: 

Hurkok az Időben 

Ha a karakterek elválnak egymástól, távolról meg- 
pillanthatják a társaikat vagy akár saját magukat vala- 
mi régebben történt helyzetben. Ezt égyszerűen írd le 
nekik, amíg rá nem döbbenek, hogy már megtörtént 
esetet látnak. 


Napszakok váltakozása 

Ha mind fedett helyre mennek, változtass napsza- 
kot: így lesz — mire kijönnek — egyik pillanatról a má- 
sikra éjjel, reggel, déli verőfény... vagy amit akarsz. 


I[dőcsúszás 

Amikor különböző ideig tartó dolgokat végeznek 
egymástól különválva, minden cselekvés azonos ideig 
tart. Ha valaki félrevonul megírni egy két oldalas nap- 
lóbejegyzést, az ugyannyi ideig fog tartani, mint tőle 
külön vált társának befűzni a cipőjét. Mindig a rövi- 
debb időt válaszd etalonnak, így igencsak furcsa lesz, 
hogy valaki elmegy naplót írni, majd (a többiek számá- 
ra) fél perc múlva visszatér két teleírt oldallal. 


Elnyúló idő 

Mindig mindenre van idő, akár a legelképzelhetet- 
lenebb dolgokra is. Sose fordul elő, hogy valamit nem 
sikerül időben megcsinálni, valahova nem sikerül idő- 
ben odaérni. (A rohamra lendülő ellenséggel szemben 
akár még falat is építhetnek, mire az eléri őket.) Mind- 
össze hinni kell benne, pontosabban, nem szabad ké- 
telkedni a sikerben — ha egyvalaki is kételkedik, máris 
elveszítik a csodás adottságot. 

Az elnyúló idő jelensége jó lehetőség, hogy érzékel- 
tesd velük, akaratuk képes befolyásolni az időt. (Erre 
vezesd rá őket, mert fontos a kaland megoldásában.) 


Karakterhalál 

Igyekezz úgy bonyolítani a dolgokat, hogy egyetlen 
karakter se haljon meg a rémektől. Ha mégis, akkor vi- 
szont gyorsan végezz az egész csapattal. Amikor mind 
meghaltak, helyezd vissza őket az időben az ébredés 
reggelére, mesélj mindent ugyanúgy, mint korábban, de 
hagyd, hogy ezúttal másként oldják meg a helyzetet. 
Vigyázz, ezt a trükköt nem érdemes sokszor eljátsza- 
nod, és ne húzd el hosszasan az ismétlést, mert unni 
fogják — de egyszer-kétszer azért érdemes! 


Időugrások 

Közös akarattal képesek lehetnek akár visszaugrani 
is az időben, és valamit újra megcsinálni, feltehetőleg 
másként, jobban, mint korábban. Ez nyilvánvalóan 
csak a saját alternatív valóságukat fogja érinteni. Erre a 
jelenségre úgy figyelhetnek fel, ha mind meghaltak és 
egyszer csak újra elkezdődik az adott nap. 

A démoni síkról azonban nem kerülhetnek ki, va- 
gyis nem ugorhatnak korábbra, mint hogy beléptek a 
meghasadt valóságba. (Ami a harmadik nap reggele 


volt.) Ha ennél régebbre próbálnak ugrani a múltba, 
rájönnek, hogy a pentagramma akadályozza meg őket. 
Az a forrása, a középpontja mindennek. 

Így lehet rájönni, a pentagramma kulcsszerepére. 


Közös akarat 

Többször szó esett róla, hogy a csapat közös akara- 
ta nagy mértékben képes befolyásolni saját alternatív 
valóságukban az időt. 

Mit tekintünk hát közös akaratnak? 

A közös akarathoz az kell, hogy minden egyes játé- 
kos bejelentse: igen, a karaktere ezt szeretné. Emellett 
pedig mindegyiküknek, kivétel nélkül, sikeres képes- 
ségpróbát kell dobnia ASZTRÁL vagy MENTÁL főké- 
pességére, attól függően, melyik a gyengébb. A próba 
nehézsége 5-10-ig terjedhet — annál könnyebb, minél 
inkább rendíthetetlennek látja a KM a játékosok hitét 
abban, hogy amit akarnak, valóban sikerülni fog. 


Ezek a valamik a hamis megvilágosodást nyert szer- 
zetesekből lettek. A démoni sík rabjai, akárcsak a ka- 
rakterek, de szellemlények, ezért jellemük berögzült és 
mindannyian őrültek kissé. A maguk módján részei a 
démonúrnak, mert mélyen hisznek a hamis tanok 
többségében. De mindüknek van valamilyen személyes 
indoka, rögeszméje, ami miatt csak a testi létezést ta- 
gadta meg és nem érte el a teljes nihilt. A bolyongók 
nem váltak semmivé, hanem szellemlényekké lettek. 

Ezeket a karaktereket beszervezett játékosok ala- 
kítják. Valóságról-valóságra (csapatról-csapatra járnak), 
ha feltűnnek valahol, ott rögvest megszűnik minden 
rém. Olyan erősen hisznek benne, hogy a valóság csak 
hazugság, hogy nyomban elsöprik, megsemmisítik az 
adott valóságot benépesítő összes rémet. Ilyenkor a ka- 
rakterek körül csak a kolostor üres, csupasz falai ma- 
radnak (mint a játék kezdetén), egyedül a bolyongó 
lesz jelen. 

Távoztukkal a rémek csak kis idő múltán térnek 
vissza. 

Minden bolyongó hajlandó rá, hogy egy karaktert 
magával vigyen valamelyik alternatív valóságba — hogy 
melyikbe, azt persze ő találja ki. Ehhez azonban meg 
kell őt győzni. Meggyőzni csak olyan módon lehet, ami 
összhangban van a személyiségével és kapcsolódik a 
rögeszméjéhez. Így aztán nem árt, ha játékosok beszél- 
getnek a bolyongókkal, igyekszenek kiismerni őket és 
megérteni gondolkodásmódjukat. 


Az elveszejtő 

s Nincsen semmi, ami van, egy való van: a Viszály!" 

Szerinte semmi más nem létezik, csak az örök el- 
lentét. Minden kétpólusú, a valóság csak szikra a két 
pólus között. Ezért aki ragaszkodik az élethez, a való- 
sághoz, a világ változékonyságához, az ne szűnjön meg 

viszálykodni; aki pedig elmúlni vagy halni akar, az bé- 
küljön meg. 

A karaktereket minduntalan vitára, ellenségeske- 
désre biztatja. Szerinte a párhuzamos valóságok is vi- 
szályból születtek és csakis úgy szüntethetőek meg. 
Azt javasolja, átvisz valakit oda (csak egy embert), aki 
ölje meg az ott létezőket, mert ezzel megszüntetheti 
magát az adott valóságot is. 


A bolond £ 

s, Nincsen semmi, ami van, egy való van: EN magam!" 

Mindenki mást csak maga által teremtett illúzió- 
nak tart. Senki és semmi más nem létezik szerinte, 
csak ő maga - ő az egyetlen és egyszemélyi Isten. 

A karaktereket is saját fikcióinak tartja, akárcsak 
ezt az egész furcsa világot, meg azokat a más embere- 
ket a többi valóságban. 

Nem javasol semmit nekik, hiszen nem is léteznek. 
Lehetetlen meggyőzni, csak vigyorogva, leereszkedő ér- 
deklődéssel figyeli, hogy saját kis képzelet-kreatúrái 
mivel foglalatoskodnak. De hát amíg jelen van, nincsen 
rémek... a karakterek pihenhetnek, a játékosok meg — 
ha úgy gondolják — unatkozhatnak. 


A filozófus 

, Cogito ergo sum! Nincsen semmi, ami van, egy való van: 
a Gondolkodás." 

A valóság és az egész világ csak fikció, igazából 
nincs is, csak elhitettük magunkkal, hogy létezik, mert 
a megteremtett sémák segítségével hatékonyabban mű- 
ködhetünk (gondolkodhatunk). Mi magunk sem léte- 
zünk (csak a gondolataink léteznek), magunk elé vetít- 
jük a valóságot (ami egyébként nincs is). Lám, az álla- 
tok, a növények mennyivel kevesebbet látnak a világ- 
ból, mert nincsenek bonyolult gondolataik (mert ők 
maguk nem bonyolult gondolatok). A kövek pedig nem 
is érzékelnek (nincsenek is, csak a képzeletünkben)! 

Hogy mások léteznek-e, azt az ember nem tudhat- 
ja. De aki kételkedik benne, vajon létezik-e egyáltalán, 
az már gondolkodik, tehát biztosan létezik. 

A világ nem több, csak egy szép filozófiai rend- 
szer, egy összetett gondolatkísérlet, amelyet azért al- 
kottunk, hogy megszabaduljunk a paradoxonoktól. 
Hiszen lássuk be, a valóságtól gondosan távol tartjuk 
a paradoxonokat, még démonnak is elneveztük és ül- 
dözzük őket, mert ártalmunkra vannak. De ugyan 
mit árthatnának nekünk, ha hús-vér, valóságos lé- 
nyek lennénk? Akkor mit árthatnának nekünk? 
Azért rettegünk a démonoktól, mert jól-rosszul mű- 
ködő gondolatok vagyunk és létünket, működésün- 
ket a paradoxonok tönkretehetik. 

A karaktereknek azt javasolja, ne féljenek az ellent- 
mondásoktól és a paradoxonoktól, mert azok részei a 
világnak. Azok a valóság igazi természete, mert a gon- 
dolatok bonyolultak és könnyen ellentmondhatnak 
egymásnak. Amit mi látunk, az csak hazug önámítás, 


gondolataink épségének megőrzéséért. Fontos felolda- 
ni a paradoxonokat, de nem hazugságok és önámítás 
által. Ha nem tudjuk megmagyarázni létüket, inkább 
fogadjuk el őket, akkor nincs szükségünk a világra, ezt 
az egész átkozott, hazug valóságot megtagadhatjuk. 
[gy igaz természetükben láthatjuk meg a dolgokat: el- 
vont gondolatok formájában. 

, Gondolkodjatok elvontan! — mondja ő — És megszaba- 
dultok minden béklyótól!" 


A mesélő 

a Nincsen semmi ami van, egy való van: ami már elmúlt." 

Szerinte a jövő kiszámíthatatlan és kaotikus, a jelen 
csak ábránd, amit kedvünkre formálhatunk, de a múlt 
igenis létezik. A múlt olyan, mint az író tolla alatt rögzü- 
lő és valóra váló álmok. A múlt örök és eltörölhetetlen. 

Történeket mesél, ezekkel traktálja a csapatokat. 
Faggatja őket a múltukról, és elmeséli azoknak a múlt- 
ját (előtörténetét), akikkel korábban találkozott. Tőle 
könnyen meg lehet tudni, hogy minden csapatot a 
Zorawa bérelt fel, mindenkit ugyanaz a személy, min- 
den előzmény egyezik, csak éppen a személyek egészen 
mások. Ő azt állítja, minden csapatnak a múltja való- 
ságos, mert a világ — ugye nem meglepő! — paradox. 

Igyekszik meggyőzni a csapatokat, hogy a kiutat 
csak a múltban lelhetik meg. 


A barátságos 

s Nincsen semmi ami van, egy való van: az Egység." 

A világ hazug illúzió, mert mi mindannyian ugyan- 
azok vagyunk. Egyetlen lény vagyunk mi mind, unat- 
kozunk magányunkban, ezért önmagunkat szórakoz- 
tatjuk a valóság képzetével, 

Állandóan békíteni igyekszik a legapróbb ellentéte- 
ket is. Arra beszéli rá a csapatokat, hogy tartsanak ösz- 
sze. Azt is elárulja, hogy sok-sok másik csapat van még 
itt rajtuk kívül, más, párhuzamos valóságokban. Azok 
éppilyen igaziak, mint akikkel most beszél, más, de 
mégis azonos sorsú emberek. Más a történetük, a múlt- 
juk, nyilván a jövőjük is, mégis itt vannak. Lám, itt a 
Semmiben, ahol a valóság levetkőzi hamis álarcát és 
feltárja abszurd és paradox voltát, itt megmutatkoznak 
a hasonlóságok. Mert mindannyian csak ábrándok va- 
gyunk, egyetlen tőről fakadunk: az Egység, az Egyetlen 
Isten meghasadt személyiségei vagyunk mindahányan, 
nem létező lények, csak kitalált szerepek. A valóság 
éppilyen kitaláció, ahol szerepeinkben önmagunk előtt 
tetszeleghetünk. 

Nyúl 

aené laza tartásban állt az ivó közepén, 

és unatkozott. 

, — — Kitépem a beled, te szuka! — ordítot- 
ta az arcába a nálánál két fejjel magasabb 


rablóvezér. 

— Felkötünk, te ribanc! — fenyegetődzött félszemű 
társa. — Lógni fogsz! — szajkózta a harmadik, és miután 
eme kis ordítozással bemelegítettek a lincseléshez, ne- 
kiláttak valóra váltani elképzeléseiket. Azaz a két szél- 
ső közelebb lépett, hogy megragadja Naené karját. 

Az alacsony, nyomokban már őszülő nő elnyomott 
egy fáradt sóhajt. Mindig ugyanaz a koreográfia, min- 
dig ugyanaz a végkifejlet! Kurta, vágyakozó pillantást 
vetett asztala felé, ahol egy alig érintett kacsacomb vá- 
rakozott, de úgy sejtette, most egy ideig még nem lesz 
alkalma befejezni vacsoráját. Bár, talán le lehetne be- 
szélni ezt a pár haramiát arról, hogy ily fiatalon öngyil- 
kosságot kövessenek el... 

— Rendben, fiúk, most már kiszórakoztátok magato- 
kat! — intette hát őket békésen, miközben negyed lépést 
hátrált, hajszálra kikerülve a felé lendülő karokat. — 
Most már mehettek vissza a tehénlegelőre szembekö- 
tősdit játszani! És addig is, szívesen meghívlak titeket 
pár korsó sörre, rendben? 

Durva röhögés volt a válasz. 

Naené újból felsóhajtott. Sejtette, hogy nem fogják 
komolyan venni. Egyszerűen nem úgy nézett ki, mint 
akit komolyan kell venni, ha harcra kerül a sor! Ala- 
csony, napszítta arcú, ötven felett járó nő, széles váll, 
lapos mell, keskeny csípő, kopott utazóruha. Az egyet- 
len harciasnak nevezhető momentum az oldalára kötött 
kard volt, ám Kicsi Testvér sem tűnt első látásra elég 
marconának ahhoz, hogy elriassza a csőcseléket. Egy 
alig félméteres, kétujjnyi széles penge, jellegtelen ke- 
resztvassal, megviselt, kétkezes bőrmarkolattal ugyan 
miért hatna fenyegetőnek? Lehet, hogy mégiscsak va- 
lami flancosabb ruhában, csicsás fegyverekkel teleag- 
gatva kéne járnia? 

Ám a helyzet nem adott sok időt küllemén merengeni. 

— Kapjátok el! — ordította dühösen a rablóvezér, és 
maga is előrelépett, hogy megragadja Naené nyakát. 


kardot tartó kéz 


GOLDENLANE 


A nő alig fordulva tért ki a felé mozduló kéz elől, 
majd ráfogott annak csuklójára, és egy rántással meg- 
toldotta a férfi lendületét. A rablóvezér lapos ívben 
szállva eltűnt az egyik fal melletti asztal alatt. 

— Ha most abbahagyjátok ezt az idétlenkedést, akkor 
úgy veszem, hogy nem történt semmi, és futni hagylak 
titeket — tett még egy kísérletet Naené a maradék két 
fickó testi épségének megóvására. 

Az asztal alól felharsanó, artikulálatlan üvöltés volt 
a válasz. 

Na, tessék, így próbáljon meg az ember kedves len- 

ni, dohogott magában, miközben az egyik talpon ma- 
radt rabló kezéből kirúgta a hirtelen ott termő kést, az- 
tán elhajolt, hogy kikerülje a másik által dobott széket. 
A nehéz tölgyfa bútor a füle mellett zúgott el, majd föl- 
det ért, leverve pár asztalt, a hozzájuk tartozó vendé- 
gekkel együtt. 
"  Naené röpke pillantással ellenőrizte, hogy megvan-e 
még a vacsorája, közben pedig gyomorszájon vágta és 
lefejelte a meggondolatlanságában újabb szék után 
nyúló pasast, majd miután megnyugodott, hogy az ő 
asztalát elkerülte a dúlás, fellélegzett, és térden rúgta 
az imént még késsel hadonászó fickót, hogy az a föld- 
re bicsaklott. Ám ellenfeleit még ez sem fogta vissza, 
a szeme sarkában látta, hogy az egyik asztal megemel- 
kedik, majd felborul, és alóla előbukkan a megtépázott 
vezér. 

Csak ekkor ítélte úgy, hogy itt az ideje kardot rántani. 

, Na végre, már azt hittem, kihagysz a mókából!" 
méltatlankodott Kicsi Testvér, mikor Naené keze mar- 
kolatára kulcsolódott. , Amúgy mögötted is vannak 
ketten, és ölni vágynak" tette még hozzá barátian. 

, Tudom" gondolta Naené, aki nem volt süket, és 
már fordult is. Kardmarkolattal vágta állcsúcson a mö- 
götte lopakodó banditát, hogy az nekitántorodott társá- 
nak. Mindketten elterültek a földön. 

, Hé, én kard vagyok, nem bunkósbot!" kérte ki ma- 
gának á hozzá méltatlan bánásmódot Kicsi Testvér, de 
Naené nem figyelt rá. Gyomron rúgta az épp felé tartó 
bandavezért, majd könyökkel halántékon csapta, mi- 
közben félrelépett egy másik rátámadó alak elől. A lé- 

pést fordulás követte, majd újabb ütés, ami egy életre 
átrendezte a soros rabló arcvonásait. 

, Adj nekik!" lelkesedett a harctól megrészegült Ki- 
csi Testvér, Naené viszont — veleszületett végtelen op- 
timizmusával és az emberi józan észben vetett megin- 
gathatatlan hitével — még mindig bízott a kérdés békés 
rendezésében, hát kilépett támadói közül, és felugrott 
arra a sarokasztalra, ahol pár perccel ezelőtt még nyu- 
godtan vacsorázott. Bőrcsizmás lába pontosan a tányér 
és a félig teli söröskupa között érkezett a deszkára. Na- 
gyon ügyelt rá, nehogy felborítson bármit is, ha már 
eddig elkerülte a vész azt a szerencsétlen kacsacombot, 
meg a hozzá tartozó fél pohár sört! 

Közben az öt bandita is összeszedte magát, feltá- 
pászkodtak a padlóról, padok alól, és bosszú után li- 
hegve, bár egyelőre tisztes távolságot tartva körbevet- 
ték az asztalt. Láthatóan még mindig nem értették meg, 
hogy nincsenek egy súlycsoportban az áldozatuknak 
tekintett, magányos nővel. Naené agya pedig elborult, 
tobasággal volt kénytelen szembesülni. X 

— Elegem van belőletek, marhák! Kotródjatok, mert 
innentől kezdve minden kardcsapásom egy emberélet- 
be fog kerülni! — ordította őszinte haraggal, és egy pil- 
lanatig komolyan is gondolta. A banditák viszont még 
negyedennyi ideig sem hittek neki, hát bevetette a vég- 
ső érvet: 

— A nevemre esküszöm, és bizonyos vagyok benne, 
hogy nevem nem cseng idegenül! Naené vagyok! — vág- 
ta ki nagy haraggal, és erre már meghőköltek a banditák. 

— A Vérszomjas! — nyögte egyikük. 

— A Numabeli Bajnok! — kiáltotta egy másik. 

— A Néma Gyilkos! -— suttogta a harmadik, és a lelkük- 
ben feltámadt félelem elsodorta a bosszúvágyat, no meg 
a küzdeni vágyást. Pillanatok alatt véget ért az affér! 

Egymás sarkát taposva tódultak ki az ivóból, majd 
hallani lehetett, ahogy lovaikra pattantak, és hangos 
kurjantásokkal ösztökélve hátasaikat elvágtattak. Mö- 
göttük csak a néma csend maradt, amit alig-alig tört 
meg a nyitva hagyott ajtó megolajozatlan sarokvasai- 
nak nyikorgása, ahogy a huzat meg-meglökte lapját. 

Naené könnyedén lehuppant a padlóra, ami bezzeg 
nyekkenni se mert, majd oda sem figyelve, pusztán ru- 
tinból combjába törölte amúgy tiszta kardját. 

, Legközelebb ne végy elő, ha csak játszadozni van 
kedved!" hisztizett Kicsi Testvér. , Én kard vagyok, 
nem harci zászló, akit épp csak meglengetnek az ellen 
orra előtt! Ezerszer megmondtam már, ha hozzám 
nyúlsz, akkor ölj is, ne csak a legyeket hajkurászd!" 

— Kuss — morogta Naené, majd hüvelyébe lökte a 
kardot. Aztán pár pillanatig élvezte a jól megérdemelt 
csendet és nyugalmat. 

— Ó, méltóságos asszonyom, mily öröm számomra, 
hogy elzavarta ezt a söpredéket! — harsant aztán fel a 


sokkból magához térő fogadós hangja. A fiatal, piper- 
kőcösen öltözött férfi már belépésekor undorral töltöt- 
te el Naenét, pedig akkor még csak pár szóra méltatta, 
és gőgösen átnézett a feje felett a negédes mosolyú és 
pénzsóvár tulaj. 

— Semmiség! — legyintett hát, és visszaült vacsorájá- 
hoz. Jót húzott kupájából, és tüntetően elnézett a foga- 
dós mellett, remélve, az ért a célzásból, és nem hábor- 
gatja tovább. Ám frászt! 

— Ön valóban a nagy Sárkányölő Naené, akiről oly 
sok, csodás legenda járja? 

— Valóban — bólintott megtörten Naené. És ez most 
már így fog menni egész este! Hát megérte annak a fél 
tucat gazembernek az élete, hogy le kellett lepleznie 
magát? 

— Ó, mily remek, hogy a dicső Naené, a Nagytanács 
Örökös Tiszteletbeli Küldötte a vendégem! — lelkende- 
zett tovább a fogadós. — Micsoda megtiszteltetés, mi- 
csoda csoda! És ahogy előlépett a sarokból, mikor 
azok a haramiák besereglettek! Micsoda bátorság, mi- 
csoda büszkeség! Nekem, meg kell vallanom, inamba 
szállt a bátorságom, és már azon féltem, micsoda iszo- 
nyú kárpótlást kell fizetnem előkelő vendégeimnek, ha 
kirabolják őket! Ám maga előlépett, és elzavarta az 
akasztófára való gazembereket! Micsoda elegancia, 
micsoda hősiesség! 

Micsoda barom, sóhajtott magában Naené, és a tá- 
nyérjára koncentrálva igyekezett kilépni a fickó fecse- 
géssel teli univerzumából. Csak abbahagyja egyszer ez 
a marha! De nem hagyta. 

— Remélem, lesz oly kedves, hogy elfogadjon egy 
kisebb összeget, hálám jeléül! Nyilván a jelenlévő höl- 
gyek és urak is szívesen adakoznak a hősnek, aki meg- 
mentette őket, én pedig még az unokáimnak is büszkén 
mesélhetem majd, hogy megvendégeltem Halálhozó 
Naenét! — hadarta lélegzetvétel nélkül a tulajdonos, 
körbeintve vendégein. Aznap este telve érkezett a pos- 
takocsi, a nőn kívül még nyolcan ültek az ivóban. 
Nyolc megszeppent, békéhez és nyugalomhoz szokott 
polgárember. 

— És persze azonnal megnyitom a jobbik szobámat! 
— folytatta a fecsegést a tulaj. — Az az igazság, hogy az 
a Nagytanács futárainak van fenntartva, másnak nem 
lehetne kiadni, ezért is mondtam a hölgynek, amikor 
megérkezett, hogy már nincs szobánk, de hát akkor 
persze még nem tudtam, hogy ön Naené, Aki Nem 
Hátrál Meg! Így persze azonnal adom a kulcsokat, a fi- 
am meg felviszi a csomagjait. Aztán, gondolom, lesz 
kedves leülni közénk, és hőstetteiről regélni! Majd 
összetoljuk az asztalokat, maga kapja a legjobb helyet, 
a kandalló mellett. Hogy vágyom hallani ezer csodás 
kalandját! A feleségem egy szót sem hisz belőlük, de 
ugye, mind igaz? — kérdezte, és Naené nem habozott 
kihasználni a pillanatnyi csendet. 

— Fogadós, kérlek, figyelj ide egy kicsit! Először is, 
letöröm a két kezed, ha gyűjtést mersz rendezni a ven- 
dégek között az én díjazásomra! Amit tettem, azt szí- 
vességből tettem, és jobb ez így nektek, mivel nem hi- 
szem, hogy mindannyiótoknak együttesen lenne annyi 
pénze, amivel akár csak egy kardcsapásomat meg tud- 
játok fizetni. Másodszor, ha beléptemkor nem adtál 
szobát, akkor most ne másítsd meg a döntésed! Az is- 
tállóban alszom, ott legalább nem leszek szem előtt. 
Harmadszorra pedig én nem vásári mutatványos Va- 
gyok, aki a csőcselék kénye-kedvére táncol. Ha már 
minden kötél szakad, én inkább véghez viszem a hős- 
tetteket, nem pedig mesélem azokat! Világos? 

A fogadós nagyot nyelt, ahogy Naené hideg tekinte- 
te a szemébe mélyedt. 

— Világos — nyögte, mire a nő elmosolyodott. 

— Helyes! Kérdésedre válaszolva pedig... csak azt 
mondhatom, hogy a rólam szóló legendák túlnyomó 
többsége mese. De mivel ezt úgy sem fogadod el tő- 
lem, hát higgy, amit akarsz! A lényeg, hogy hagyj bé- 
kén, és értesd meg a vendégeiddel, hogy aki meg meri 
zavarni éjszakai nyugalmamat, annak levágom a két 
kezét! — fejezte be zordan, aztán felállt, és magához ra- 
gadva hűlő vacsoráját, kiment az istállóba. 

Ennek az estének is lőttek, állapította meg magában, 
miközben elvackolt egy üres bokszban, és végre elfo- 
gyasztotta a kacsacombot, meg a maradék sört. Az alig 
pislákoló mécses, a tömény trágyaszag, meg az egyéb 
kellemetlenségek nem zavarták, ez még mindig jobb 
volt, mint odabent! Az ivóban legfeljebb egy nyíltszíni 
kiselőadás keretein belül vacsorázhatott volna meg! 
Utálta, ha mindenki őt bámulja, meg azt is, mikor ál- 
landóan a kalandjairól faggatják. 

Hát maradt kint, és miután jóllakott, elheveredett a 
szalmán, kezébe vette Kicsi Testvért, és megpróbált el- 
aludni. Fáradtsága ellenére is sokáig forgolódott, értel- 
metlen fejtörésre pazarolva az időt, mire végre el- 
nyomta az álom. Tán negyed órát pihenhetett, mikor 
valami nem az istállóba illő nesz felébresztette. 

Szeme azonnal felpattant, teste megfeszült, és buz- 
gón fülelve meredt bele a tökéletes sötétségbe, az őt 
felkeltő zaj eredetét kutatva. Hamarosan ismét meg- 
reccsent a feje felett valami, majd újra és újra, mintha 
valaki járt volna a szénapadláson. 

,;, Valaki jár a szénapadláson" érkezett szinte azonnal 
Kicsi Testvér üzenete. 

, Ki hitte volna?" sóhajtott mentálisan Naené. 

, Most arra akarsz utalni, hogy semmi hasznát sem 
látod remek képességeimnek?" sértődött meg a kard. 
,, Te tényleg azt hiszed, hogy azzal a két félsüket füled- 
del észrevennél bármit is, ami csendesebb, mint egy lo- 
pakodó bivalycsorda?" 

,Ó, ilyesmi fel sem merült bennem!" visszakozott 
Naené, miközben buzgón fülelt. Az idegen pontosan a : 


feje felett járhatott, és megállás nélkül ment tovább. 
Majd, csupán a zajokból ítélve elvágódott, feltápász- 
kodott, kurtán káromkodott egy sort, lépett kettőt, be- 
verte a fejét, majd leesett a nyitva hagyott padlásfeljá- 
rón, egyenesen az oda feltornyozott szalmakupacra. 

Naené hang nélkül felemelkedett. 

— Ha megmozdulsz, megöllek — sziszegte a fekete- 
ségbe, és azonnal félre is lépett, hogy kitérjen az eset- 
legesen felé vetett tőrök elől. 

— Elnézést, én csak... 

— Csend! — parancsolta Naené, majd az idegen mögé 
osont. 

, Fiatal suhanc, zavaros gondolatokkal. Elképesztő 
káosz uralkodik a fejében, egy ép hangulatfoszlányt 
sem vagyok képes elkapni, de nem tűnik veszedelmes- 
nek. Szerintem nem kell komolyan venni" fecsegett 
közben Kicsi Testvér, majd még hozzátette: , Öld meg, 
vagy zavard haza a mamája szoknyája mellé, aztán pi- 
henjünk tovább!" 

, Mindjárt!" intette türelemre kardját Naené, ő már 
tudta, ki az illető. A postakocsi egyik utasa, egy pisze 
orrú suhanc, ki magányosan üldögélt csekélyke vacso- 
rája mellett, mikor Naené belépett a fogadóba. 

Már csak rutinból is az volt az első dolga megérke- 
zése után, hogy alaposan megszemlélte a bentlévőket, 
és azonnal megakadt a szeme a gyereken. Ismerősnek 
tűnt, vagy még inkább egy régi ismerősére emlékeztet- 
te, de nem tudott rájönni, kire. Így most érdeklődve 
várta, miért kereste fel a gyerek. 

Kicsit még szoktatta a szemét a sötéthez, és amikor 
már ki tudta venni a suhanc nyurga, a szalmán térdep- 
lő alakját, ismét megszólította. 

— Ki vagy, és mit keresel itt? 

— Urisz fia Zenam vagyok, és elnézést kérek, hogy 
háborgatom! — felelte ideges hangon az árny. — Beszél- 
nem kell önnel, Vészvihar Naené! 

— Vészvihar? Vészvihar Naené? — visszhangozta a 
nő, és majdnem felkacagott. — Hah, ezer nevet aggat- 
tak már rám, de így még nem szólított senki! 

— Az utazai egyetem magiszterei nevezik önt ezen a 
néven — magyarázkodott készségesen a Zenam nevű ifjú. 

— O, a híres utazai mesterek! — ismételte Naené, és 
örült, hogy a sötét elrejti gúnyos mosolyát. A sok ma- 
dárijesztő, hogy milyen képet vágtak, amikor végig- 
kergette azt a ribanc Ojrát az egyetem évszázados falai 
között! Az volt ám a felfordulás! A fél épület romba 
dőlt, míg párbaját vívta a lélekrabló boszorkánnyal, aki 
gyógyító varázslónőnek álcázva élt Utazában. De meg- 
ölte őt is. 

Aztán persze nem akaródzott fizetni a nagynevű 
mestereknek, hosszan károgtak, az okozott kárt emle- 
gették, de rövid úton megértette velük, hogy azok a bi- 
zonyos károk sokkalta komolyabbak is lehetnek, te- 
szem azt, némely magiszter akár kezét, lábát vagy bár- 

mely más nemesebb szervét vesztheti, ha magukra ha- 
ragítják Őrjöngő Naenét. Így végül persze megadták a 
kialkudott pénzt, de a feszült viszony hosszú évekig 
megmaradt. Lám, ezek szerint még mindig jól emlé- 
keznek rá arrafelé! 

Ám ez már vagy három évtizede esett, és Naené rég 
eltemette a nagyképű mesterek iránt érzett haragját és 
megvetését. 

— Mi közöd neked az ottani egyetemhez? — kérdezett 
hát tovább, és közben könnyedén nekidőlt az istálló fa- 
lának. 

Az ifjú, aki tőle pár lépésre térdelt, neki háttal, a pad- 
lón felhalmozott szénán, meg sem kísérelt az őt kérdező 
hang irányába fordulni, a semmibe nézve válaszolt. 

— Diákja vagyok a híres egyetemnek! — húzta ki ma- 
gát nevetséges gőggel. 

,, Tudóspalánta. Lékeljük meg a fejét, mielőtt szétfe- 
szíti az a rengeteg tudás, amit az egyetemen töltöget- 
nek bele!" morogta Kicsi Testvér, aki sosem tartotta 
sokra az elméleti szakembereket. 

— Hát ez már igen szép — felelt halálos komolyság- 
gal a nő, oda sem figyelve kardja közbeszólására. — És 
hogy sikerült a záróvizsgád? 

— Ööö... sehogy. És épp ezért mertem megzavarni önt, 
Vészvihar Naené! Most ősszel fejeztem volna be tanuk 
mányaimat, de hat napja kaptam kézhez apám levelét, 
melyben hazarendel. Nyilvánvalóan valami nagy baj es- 
hetett otthon! És pont most ez a véletlen találkozás, 
hogy egy egyszerű, útszéli postakocsi állomáson össze- 
futok a teremtett világ legjobb harcosával! Nem lehet 
véletlen! Bizonyosan valamely felsőbb erők rendezték 
így! Az a gyanúm, hogy otthon szükség lenne az ön se- 
gítségére, hát ezért vagyok itt! Hogy segítségét kérjem! 
— vágta ki, majd lélegzetvételnyi szünetet tartott. 

Merthogy lélegzetet kellett vennie, legalábbis ennyi 
egy lélegzetre elhadart marhaság után már illenék, vé- 
lekedett Naené, aki égbeszökött szemöldökkel hallgat- 
ta, de mielőtt közbeszólhatott volna, az ifjú folytatta. 

— Természetesen nem kérem ingyen, és azt is sejtem, 
nincs módomban annyi pénzt adni, ami elég lenne. 
Ezért inkább saját szolgálataimat ajánlom fel viszon- 
zásként. 

Naené zavartan pislantott kettőt. 

— És mégis, miben tudnál te az én szolgálatomra len- 
ni? 

— Jelenleg, azt hiszem, semmiben — kezdte óvatosan 
Zenam, majd gyorsan folytatta. — De ha elmúlik a vész 
családom feje fölül, apám bizonyosan visszaküld az 
egyetemre, ahol letehetem a vizsgát, és mivel szép re- 
ményű tanulónak tartanak, utána feltehetőleg bevezet- 
nek a magasabb misztériumokba is. Ha pedig mágiaér- 
tő mester leszek, bizonyosan tehetek valamit még egy 
oly híres és nagy nevű hősért is, mint Vészvihar Naené! 

, Mondtam, hogy tele van a feje zavaros gondolatok- 


kal!" kommentálta az ajánlatot azonnal Kicsi Testvér, és 
Naené, kivételes módon szóról-szóra egyetértett vele. 

— Van valami halovány fogalmad arról, hogy milyen 
, vész" lebeg a családod feje felett, ami miatt apád ha- 
zahívott? — puhatolódzott óvatosan. 

— Nincs — válaszolta egyszerűen Zenam. 

— És ha mondjuk semmi más, mint hogy meghalt 
egy távoli rokon, és el kell menni a temetésére? 

- Nem ilyen jellegű a probléma. Ha csak annyi len- 
ne, azt megírta volna apám. De nem írt semmit, azaz 
nagy lehet a baj — mutatott rá az ifjú. 

— És ha valami olyasmi, amiben egy egyszerű harcos 
nem segíthet? 

— Nem is egyszerű harcost hívok segíteni, hanem 
magát Vészvihar Naenét! Ha pedig mégsem tudna 
semmit tenni, ez esetben már előre bocsánatát kérem, 
hogy idejét raboltam, és természetesen ugyanúgy rer- 
delkezésére állok egy később megteendő szolgálattal, 
mintha valóban szükség lett volna a közreműködésére. 

— Tehát az apád mindenféle indoklás nélkül hazahív, 
te ebből úgy sejted, valami baj van otthon, aminek el- 
oszlatásához egyenesen az én segítségemet kéred, ho- 
lott fogalmad sincs ezen koránt sem biztos, hogy léte- 
ző baj természetéről, és ráadásképpen cserébe egy tet- 
szőleges szolgálatot ajánlasz fel, mint szép reményű, 
ám mindössze esetleges mágusnövendék, akiből egy- 
szer, talán, valóban varázsló lesz — szögezte le a nő. 

— Igen — bólintott Zenam, bár a gesztus elveszett a 
sötétben. 

, Szerintem sem épeszű", helyeselt Kicsi Testvér. " 
Vágjuk fel a hasát, vagy fejezzük le, aztán aludj to- 
vább!" tette még hozzá. 

Naené csak megrázta a fejét. 

— Becses ajánlatod, fejezzük talán ki úgy, hogy mé- 
lyenszántó gondolatokat ébresztett lelkemben. Ám ha 
nem haragszol, szeretném meggondolni a dolgot. Nap- 
felkeltekor légy az ivóban, ott adom meg a végső vá- 
laszt! Most pedig hagyj magamra! 

A gyerek azonnal talpra kászálódott, majd meghajolt 
a semmi felé. 

— Köszönöm, Vészvihar Naené! — búcsúzott, majd 
egyenes léptekkel távozott. 

Naené az utolsó pillanatban ragadta karon, és állítot- 
ta meg. 

— Ez itt veled szemben tömör fal, Az ajtó arra van! — 
fordította irányba. 

— Ó. Köszönöm — felelt zavartan a gyerek. Talán 
csak egy araszra volt az arca Naené árnyától, és a nő- 
nek hirtelen végtelen ismerősnek tűnt a nálánál talán 
egy fejjel magasabb, nyurga alak, a sötétben épphogy 
kivehető pisze orr. De még mindig nem tudta, honnan. 

— Na, menj! — eresztette útjára, és a suhanc immár 
baj nélkül távozott, magára hagyva a nőt. 

— Vészvihar! Még hogy Vészvihar, megáll az eszem, 

hogy mit ki nem találnak egyes pihentagyú szobatudós- 
ok! — kuncogott fel végül Naené, mikor ismét egyedül 
maradt, majd lefeküdt, kezét rákulcsolta Kicsi Testvér 
markolatára, és újból megkísérelt pihenni egy picit. 

Most a kardja nem hagyta. 

, Hé, Naé, azt kell hinnem, hogy elvesztetted az 
eszed! Te képes vagy komolyan venni egy ilyen... hogy 
is nevezzem, mert hogy ajánlatnak nem ajánlat, az biz- 
tos! ", háborodott fel. 

Még hogy komolyan! Ne szórakozz velem, ez volt 
a legmegalapozatlanabb és leghebehurgyább kérés, 
amivel valaha is hozzám fordultak, dehogy veszem ko- 
molyan!", kérte ki magának Naené. 

, Akkor miért nem küldted el a fenébe? Azt már nem 
is kérdezem, miért hagytuk, hogy a saját lábán távoz- 
zon, mert erre úgyis elő tudnál adni valami nyakatekert 
magyarázatot, de azt már nem vagyok hajlandó elfo- 
gadni, hogy esetleg meg is alkuszol vele! Arról nem is 
beszélve, hogy megígérted Ginelungnak, hogy elvi- 
szed neki Azaszan fejét! Szóval, van dolgunk elég, ed- 
dig is csak az időt loptuk, ne késlekedjünk tovább!" 

,, Testvérke, én nem azt ígértem Gínelungnak, hogy 
megcsinálom, amire kért, hanem azt, hogy meggondo- 
lom, hogy megcsináljam-e. Nem ugyanaz! ", igazította 
helyre kardját Naené. 

, Mit kell azon meggondolni, remek ajánlat!" 

, Igen, de nekem mégsem tetszik." 

, Félsz Azaszantól? Ugye nem, megölne a szégyen!" 

, Nem félek, mert annak semmi értelme sincs, ha az 
ember reszketésre pazarolja csekélyke szabad idejét. 
De neked is tudnod kell, sőt, neked kell csak igazán 
tudnod, hogy minden küzdelem kétesélyes! Azaszan 
veszedelmes, arról nem is beszélve, hogy sötét szelek 
dagasztják hajójának fekete vitorláit! Nem véletlenül 
javasoltam Gínelungnak, hogy ne engem fogadjon fel, 
hanem inkább egy hadsereget. Mindent összevetve 
igenis életveszélyesnek tartom ezt a munkát, bár úgy 
sejtem, több esélyünk van győzni, mint belehalni" ösz- 
szegezte véleményét komoran. 

, Szerintem is. Akkor meg?" 

5 A jutalom." 

, Keveselled? Gondolj bele, húsz évet fiatalítana raj- 
tad! Sosem kaptál még ennél többet!" 

, [gen, de..." 

, Attól félsz, nem tudja megadni?" vágott közbe Ki- 
csi Testvér, ami tekintve egy mentális párbeszéd tem- 
póját, nagyon szép teljesítmény volt, még tőle is. 

, Meg tudja adni, ha akarja" vélekedett Naené. , Hisz 
már a nagyapám korában is ő volt a Nagytanács Első 
Mágusa, nyilván ismer fiatalító igéket. Csak tudod, én 
nem érzem öregnek magam!" 

, Én viszont öregnek érezlek! Húsz éve még könnye- 
dén felvágtuk volna az ivóban annak az öt gazember- 
nek a hasát. Legfeljebb egyet hagytunk volna meg, de 


azt is erősen megcsonkítva, hogy legyen hírmondó, aki 
elmeséli, miféle harcban győzött ismét Vérivó Naené." 

,, Testvérke, te összekevered az öregséget a megfon- 
toltsággal! Ha meg is fiatalodnék, attól sem válnék 
megint azzá a hebehurgya, dicsőségre és hírnévre éhes 
csitrivé, aki találkozásunkkor voltam!" háborodott fel 
Naené. , Ha rám is olvassa Gínelung azokat az igéket, 
legfeljebb a testem lesz húsz évvel ifjabb! És értsd 
meg, nem akarok csak azért megküzdeni Azaszannal, 
hogy egy kicsit jobbak legyenek a reflexeim, meg erő- 
sebbek az izmaim." 

, Na és azért, hogy ne fájjon többet a térded, és ne 
mondd a hamut mamunak?" kontrázott Kicsi Testvér. 

; Eh, rendben, persze, hogy sokat számítana, nyilván 
utána sokkal jobban bírnám a harcot! De ugyan minek? 
Így is én vagyok a legjobb, nincs rá szükségem, hogy 
még jobb legyek!" 

, Most te vagy a legjobb! De mondjuk húsz év múl- 
va?" 

, Azért kockáztassam az azonnali halált, hogy eset- 
leg tovább éljek húsz évvel?" csattant fel Naené, Kicsi 
Testvér pedig továbblépett, látva, ennek a kérdésnek a 
feszegetése zsákutcába vezet. 

, Na jó, tegyük fel, magadra nem gondolsz, mert már 
nagyon vágysz egy nyugis sírhelyre, de akkor is, leg- 
alább az én érdekeimre figyelhetnél! Mi lesz velem, ha 
annyira meggyöngül a kezed, hogy még engem sem 
tudsz megemelni? Na? Felakasztasz a szobád falára, és 
napi huszonnégy órában sápítozol előttem, hogy bez- 
Zeg amikor még együtt jártuk a világot, közben meg ki- 
csorog a tejbepapi a szádból? Erre is gondolj, amikor 
kijelented, hogy nem akarsz megfiatalodni! És egyéb- 
ként is, ne merd azt mondani, hogy annyira elviselhe- 
tetlen lenne megint tisztán látni a másfél méternél tá- 
volabbi tárgyakat!" 

..Ne szidd a szemem, nincs még annak semmi baja! 
Bár rendben, elismerem, azért nem lenne rossz megint 
harmincévesnek lenni." 

, Harminchatnak. Ha húsz évet fiatalítanak rajtad, 
Naé, akkor az még mindig harminchat! Ezt jól vésd be- 
le abba a kusza szerkezetű agyacskádba, világos?!" 
csattant fel Kicsi Testvér, majd tüntetően és hangosan 
elkezdett birkákat számolni. 

Naené nehézkesen rekesztette ki a tudatából a zöld 
mezőn ugrabugráló gyapjúgomolyagokat, de végül elk 
aludt. 


aSzs2z 


Másnap a nap előtt kelt, vagy jó órával, de még a szür- 
kület világossága is elég volt, hogy tisztán lássa a teg- 
nap még oly zavaros problémáit. Hát döntött, és mint 
mindig, nem habozott utána cselekedni sem. 

Legelébb bedöngetett a fogadós szobájába, és még 

az ajtón keresztül elárasztotta pergő parancsaival, mi- 
nek nyomán aztán felbolydult az amúgy csendesen éb- 
redező hajnal. Mikor Zenam megjelent az ivóban, pon- 
tosan együtt a fák mögül előbukó, giccsesen rózsaszín 
napfénnyel, Naené már nagyjából befejezte reggelijét, 
és épp azon merengett, hogy töltsön-e egy második po- 
hár bort, vagy már ez az egy is elegendően meg fogja 
viselni a gyomrát? 

Mikor meglátta az ifjút, hagyta a fenébe az aggodal- 
maskodást, töltött, és magához intette a gyereket. 

— Döntöttem, hajlandó vagyok felajánlani neked a 
kardom — kezdte, aztán azonnal leintette a hálálkodni 
kész Zenamot. — Csend! Szigorú feltételeim vannak, 
nem biztos, hogy tetszeni fognak, de egyikből sem en- 
gedek! 

— Kész vagyok őket elfogadni! — készségeskedett a 
gyerek, és szemében az őrülettel határos, tengernyi lel- 
kesedés csillogott. Világosan látszott, hogy életét is 
szívesen adná, ha a nő kéri. Naené viszont megtanulta 
már félni a vakhitet és a feltétel nélküli rajongást, hát 
megborzongott a suhanc pillantásától. 

Hogy már megint mibe mentem bele, sóhajtott magá- 
ban, és egy pillanatra megingott hajnali határozottsága. 

, Még mindig rövid úton elintézhetjük a problémát, 
meg a gyereket. Csak egy kurta vágás! ", susogta Kicsi 
Testvér, aki hajnalban oly mértékben kétségbeesett a 
nő döntésén, hogy elébb magába akart dőlni, majd ra- 
gaszkodott hozzá, hogy kovácsolják át ekevassá, mert 
nem akarja túlélni Naené agyának megbomlását. Vé- 
gül persze abbahagyta a hisztizést, de nem törődött be- 
le a helyzetbe. 

— Tehát, az első szabály — hessentette el Naené két- 
ségeit —, ha hazudsz nekem, vagy megpróbálsz becsap- 
ni, akkor onnantól kezdve szabad vagyok, és azt te- 
szem, amihez kedvem van. És már most hozzáteszem, 
csak a tisztánlátás végett, hogyha madárnak nézel, ak- 
kor feltehetőleg kedvem lesz majd megkurtítani téged 
egy fejjel. 

— Sosem hazudnék Vészvihar Naenének! Hallottam 
sok történetet, hogy hogyan jártak azon bolondok, kik 
megpróbálták! 

— Kettő: a fizetségem én határozom meg. Általában 
előre megnevezem a bérem, de most te magad mond- 
tad, hogy egyelőre nincs mit ajánlanod, hát majd ké- 
sőbb nyújtom be a számlát. És nincs alku! 

— Mindenem az öné, Vészvihar Naené! Nem fogok 
visszakozni, bármit is kér! 

— Harmadsorban pedig amikor úgy érzem, a feladat 
megköveteli, átveszem az irányítást, és akkor nem tű- 
rök ellenkezést! Egyéb helyzetekben viszont azt te- 
szem, amit mondasz, elvégre ezért fizetsz — vont vállat, 
majd felhajtotta az italát. A torkán végigfutó maró íz 
azonnal tudatta vele, hogy ez elhamarkodott lépés volt, 
most egész délelőtt égni fog a gyomra, de úgy érezte, 


szüksége van egy kis támaszra, hogy könnyebben ve- 
gye saját döntését. Ő nagyon is tisztában volt a helyzet 
komolyságával, amit az ifjú láthatóan nem fogott fel. 

— Számomra megtiszteltetés, hogy elfogadta ajánla- 
tom! — dobott oda egy üres frázist a teremtett világ leg- 
jobbnak tartott harcosának hűségéért. A sértést az sem 
enyhítette, hogy komolyan gondolta ezen frázis tartal- 
mát. 

— Igen, számodra megtiszteltetés! — csattant fel 
Naené. — Az elmúlt évtizedben talán ha féltucatszor ad- 
tam el a kardom, hát becsüld meg magad! Most pedig 
készülj, odakint már nyergelik a lovainkat! 

— Elnézést, nekem nincs lovam, én a postakocsival 
jöttem... — nyögte Zenam, de Naené leintette. 

— Nekem sincs, de hajnalban megvettem a kocsi hat 
lovát. Kettőt málhásnak, kettőt lovagolni, kettőt meg 
cserének. 

— És adták? Egy vagyonba kerülhetett! — hűlt el a 
gyerek. 

— Igen, és ráadásul a te vagyonodba. Ne feledd, a 
legvégén te fogsz kifizetni mindent! — biztatta a nő a 
suhancot. 

— De... de miért volt erre szükség? Ennyire sietnénk? 

— Én abból indulok ki, hogy az otthonodban valami 
baj van, tehát mielőbb oda kell érnünk. Bár ehhez per- 
sze két ló is elég lett volna. Csak éppen én azt is akar- 
tam, hogy a postakocsi ne tudjon tovább menni. 

— De minek? — sóhajtott elhaló hangon Zenam, aki 
eddigre már kiszámolta, hogy mennyibe kerülhetett a 
hat ló megvétele, a kocsis és a fogadós megvesztegeté- 
se, továbbá az utasok kárpótlása a késedelem miatt. 

— El akarok tűnni a környékről, mielőtt elterjed, hogy 
a híres Naené erre jár. Hidd el, egyikünknek sem hiány- 
zik a felfordulás, ami követni szokott, ha nem álnéven 
utazom. Neked is azt javasolom, senkinek, még apádnak 
se mondd el, ki a kardot tartó kéz melletted! Szólíts har- 
cosnak, vagy testőrnek, és ha utánam érdeklődnek, 
mondd azt, hogy csak egy holdhónapra béreltél ki, a 
hosszú utazás viszontagságaitól való félelmedben. 

— De nem vár rám hosszú utazás! Holnap délre elér- 
hetjük Shaddakot! Mert hogy Shaddak városának kör- 
nyékén van a birtokunk, ahol apám vár rám — magya- 
rázta a suhanc. 

— Nézd, kölyök, ha nem a hosszú útra béreltél, hát 
nem arra, majd hazudsz valami mást. Rád bízom, mit! 
Csak ki tudsz találni valami hihetőt, elvégre mi másért 
palléroztatod az elméd az egyetemen? Most pedig 
menjünk, mielőtt a többi vendég felébred, és elkezd 
kárálni a lovak miatt! 

A hat lóról hamarosan kiderült, hogy remek jószágok, 
gyorsabban haladtak, mint ahogy Naené remélni merte 

volna. Estére már ő maga fogta vissza az iramot, hogy 
nehogy túl hamar megérkezzenek. 

— A kövezett úton kell menni, majdnem a városig, 
amíg egy nagy fűzfaliget nem következik. Ott kell le- 
fordulni balra, és onnan már csak egy óra lovaglás — 
magyarázta Zenam. 

— Tehát át az Öregréten — bólintott Naené alig odafi- 
gyelve, és elhatározta, hogy a következő alkalmas he- 
lyen lepihennek. Akkor nagyjából másnap késő dél- 
előttre érhetik el a birtokot, ami ideális időpont az ér- 
kezésre. 

— Igen. Honnan ismeri a környéket, Vészv... ööö, 
honnan ismered a környéket, testőr? — hökkent meg a 
suhanc. 

— Sokat utaztam, jól kiigazodom mindenütt az or- 
szágban, meg a határt övező területeken is! — legyintett 
könnyedén, de alig figyelt oda a gyerekre, Kicsi Test- 
vér szinte folyamatosan lekötötte. 

, Bolond voltál, hogy elvállaltad ezt az ostoba ft 
adatot! Már rég Azaszan nyomában loholhatnánk!" 
szajkózta a kard. 

, Hidd el, végiggondoltam, hogy mit csinálok! Nem 
akartam egyenesen Azaszan fejéért indulni. Nem ér- 
zem magam késznek egy ekkora megmérettetésre. Ha 
jól emlékszem, az elmúlt két évben szinte semmit sem 
csináltunk, csak jártuk a világot, és süttettük a hasun- 
kat a nappal. Kíváncsi vagyok, mennyire rozsdálltak 
be az izmaim. Ezt az egyszerű munkát fogd fel beme- 
legítésnek!" magyarázkodott Naené. 

, Tehát félsz Azaszantól!" 

, Nem félek! Csak óvatos vagyok, és körültekintő! 
Amúgy is, szerintem semmi baj sincsen ennek a gye- 
reknek a házatáján, vagy ha mégis, hát nem lehet ko- 
moly! Semmi perc alatt rendbe tesszük! Ha már nem 
akarod úgy felfogni az egészet, mint könnyed, felké- 
szítő ujjgyakorlatot, akkor legalább az nyugtasson 
meg, hogy nem fog sokáig tartani!" 

, Ismerlek, Naé, ne akarj hülyeségekkel lerázni! 
Akármilyen rövid ideig maradunk Shaddak környékén, 
találsz majd alkalmat, hogy beletenyerelj négy-öt né- 
pes darázsfészekbe! Csupa felesleges időveszteség! És 
egyébként is, arra még nem gondoltál, hogy ez csak 
egy csapda?" 

, Ahhoz túl jó volt a gyerek megjelenésének időzíté- 
se! Nem hiszem, hogy a suhanc csak báb lenne." 

, Akkor sem kellene segítenünk neki!" 

, Miért ne? Szerintem igenis ráfér, hogy valaki a hó- 
na alá nyúljon!" 

, Nem azt mondtam, hogy nincs szüksége segítségre, 
hanem azt, hogy veszélyes megadni neki! Gondolj be- 
le, ha a te apád váratlanul hazahívna, te is rögtön így 
reagálnál, ahogy ő? Felfogadnád vakon a teremtett vi- 
lág legjobb kardját, és a hozzá tartozó, szintén elég 
színvonalas kardforgató kezet? Ez egyszerűen heb- 


rencsség! Felelőtlen a gyerek, és felelőtlenségében 
könnyen galibába kever minket, ami aztán még tovább 
húzza az időnket!" 

, Minek állandóan úgy rohanni, Testvérke? Miért ne 
tennénk pár apróságot ezért a suhancért!" 

, Persze, levett a lábadról az a pisze orra! Látom ám, 
milyennek látod az arcát! Csak mert úgy néz ki, mint 
egy gyámolítandó kölyök, te már rohansz is, és gyámo- 
lítod! Naé, Naé, ez eddig nem volt szokásod! Siessünk 
Azaszan fejéért, aztán olvassa rád Gínelung azokat a 
megfiatalító igéket, mielőtt teljesen szenilis vénasz- 
szonnyá válsz!" 

, Kikérem magamnak a feltételezést! Nem azért vál- 
laltam mellette munkát, mert jóképű!" 

, Nem, hanem mert emlékeztet valakire, akit nekem 
nem volt szerencsém ismerni, te meg még gondolatban 
sem mered megnevezni!" szúrt vissza a kard, aki bejá- 
ratos volt Naené elméjének legtitkosabb zugaiba is. 

— Hallgass! — csattant fel a nő, mire Zenam felkapta 
a fejét. 

— Tessék? 

— Csak annyit mondtam, hogy ott letáborozunk! — 
mutatott egy út menti kis ligetre Naené, és egészen ké- 
ső éjszakáig hozzá sem nyúlt kardja markolatához. 

De persze együtt aludtak el. 

Másnap reggel Naené felvette gyakran használt, fekete 
maszkját. Nem vágyott rá, hogy akár véletlenül is fel- 
ismerjék! Aztán csak nézte a mellettük elvonuló tájat, 
de nem ismerős apróságok után kutatott, hanem a ve- 
szélyt leste, mint egy jó testőrnek az kötelessége is. 
Ám hosszan nem történt semmi említésre méltó, még 
Kicsi Testvér is hallgatott. 

A fűzfaligetnél lefordultak a forgalmas, kövezett út- 
ról, aztán elhagyták az ősöreg fákat, és átvágtak az 
Öregréten. Senkivel sem találkoztak közben, Naené 
éles érzékei sem jeleztek semmi rájuk leselkedő vészt. 
De a mező másik oldalán, a sűrű bokrokban észrevett 
valami mozgást. ; 

, Csak nyolcan vannak. Bemelegítő gyakorlat" 
nagyképűsködött Kicsi Testvér, visszatérve Naené 
mellé. 

És mielőtt a nő rákérdezhetett volna szándékaikra, 
az idegenek elő is léptek a bozótból. Tényleg nyolcan 
voltak, szedett-vedett ruhákban, ám mindnek oldalán 
egyenforma kardok lógtak. De még ezzel együtt sem 
tűntek rendezett, fegyelemhez szokott csapatnak, hirte- 
len felfogadott, sokadrangú martalócoknak annál in- 
kább. 

— Állj! — kiáltott vezetőjük, mire Zenam majdnem 
leesett a nyeregből. 

— Tessék? 

— Állj, utazó! Erre tiltott az áthaladás! 

— Tessék? — ismételte Zenam, és láthatóan nem értet- 
te, mit akar tőle ez a pár útszéli fegyveres. 

— Azt mondtam, erre tiltott az áthaladás! Ez itt Urisz 
úr birtokának határa, és ő megtiltotta, hogy bárki a föld- 
jére lépjen! — magyarázkodott az idegenek vezetője. 

, Te, ez nekünk akar megtiltani valamit! Hát nem 
édesen naiv?" lelkendezett Kicsi Testvér. , Hagy szúr- 
jam szíven!" 

Naené válaszra sem méltatta. A fegyveresek mozdu- 
latait leste, meg azt, hogy lapul-e még valaki a közelben. 
De semmi gyanús mozgás nem látszott a bozótosban. 

Közben Zenam is megértette, mi történik körülötte. 

— Ó, már azt hittem valami baj van! Nos, én Urisz úr 
fia vagyok, Zenam. Az egyetemről rendelt haza atyám, 
bizonyosan szólt közelgő érkezésemről! — mosolyodott 
el könnyedén, majd térdével megbökte lovát. 

A hátas vagy két lépést tehetett, mikor az idegen 
megragadta a szárat. 

— Lehet, hogy nem voltam világos, kölyök! Senkit 
sem engedhetek át, így szól az úr parancsa! Takarodj 
innen, míg szépen mondom! 

— Na de én... 

— Tünés! 

— De hát... 

— Kotródj! 

— Úgy értem... 

— Hát nem hallod, mit beszélek, kölyök! — ordította 
a fegyveres. 

Zenam még egyszer szóra nyitotta a száját, majd úgy 
maradt. Egyszerűen nem bírta elképzelni, hogy valaki 
ennyire immúnis legyen a józan észre! Az egyetemen 
hozzászokott, hogy értelmes emberek veszik körül, 
akikkel meg lehet beszélni, ha valami gondja van. A je- 
lenleg előtte álló, finoman szólva is csőlátásos katoná- 
hoz még csak hasonló elemekkel sem találkozott az ott 
töltött évek alatt. 

Hát csak ült ott, lova nyergében, tátva felejtett száj- 
jal, és nem értette. 

, Szerinted mikor jut az eszébe, hogy mi is itt va- 
gyunk?", kérdezte Kicsi Testvér. 

, Csak ha szólunk neki" vélekedett Naené, és célza- 
tosan megköszörülte a torkát. 

A suhanc azonnal az eddig illedelmes testőrként hát- 
ramaradt nő felé kapta a fejét. 

— Nos... Hát... — keresgélte a szavakat egy ideig, az- 
tán csak megtalálta őket. 

— Testőr! — emelte fel a hangját. — Itt nem akarnak 
beengedni! — tárta szét a karját értetlenül. 

Naené elmosolyodott a maszkja alatt. 

— Értem, uram. Mindjárt megoldom a problémát! — 
biccentett, majd előre léptette lovát. 

Bár ő komolyan gondolta, hogy így lesz, a szedett- 
vedett fegyveresek csak felröhögtek magabiztosságán. 


— Asszony, eltévedtél! Ez itt nem a maszkabál! — ne- 
vetett fel vezetőjük, társai pedig őszinte jókedvvel ha- 
hotáztak mókás megjegyzésén. 

, Vágjuk ki a pimasz béka nyelvét!" lelkesedett Ki- 
csi Testvér, ám Naené nem így akarta elboronálni a 
kérdést. 

— Fiúk, fiúk! — rázta meg a fejét szánakozón. — Ha en- 
gem rendeltek volna ide utat őrizni, én bizony nem a 
bozótban tartanám a lovamat, hanem a fenekem alatt! — 
jegyezte meg, és az utolsó szavaknál már cselekedett is. 

Előredőlt a nyeregben, elkapta Zenam lovának kan- 
tárját, majd nagyot kiáltott, és vágtába ugratta hátasát. 
A hat, kocsihúzáshoz szokott ló egyszerre indult meg, 
lendületük szétszórta a kis csoport fegyverest, alig 
győztek elugrálni előlük. 

Aztán persze rohantak a lovaikért, de mire nyeregbe 
pattantak, Naenééket már elnyelte az útkanyarulat. 
Hogy aztán mit csináltak, azt már nem tudhatta a nő, 
pedig többször is hátrapislantott a karja alatt, ahogy 
mélyen lovára dőlt, de nem látta közeledni őket. 

— Zenam! Elénk vághatnak? — kiáltott át a suhanc- 
nak, aki ugyan első megdöbbenésében majdnem le- 
esett a hátasáról, de utána már több-kevesebb bizton- 
sággal nyeregben tudta tartani magát. 

— Ez a leggyorsabb lóval járható út! Csak a bokrok 
között lehetne rövidíteni, és akkor még az erdőn is át 
kell vágniuk! — felelte a gyerek, és a következő fordu- 
ló után már fel is tűntek az évszázados tölgyfák, a bir- 
tok belső részének határőrei. 

Nem lassítva az iramon robogtak be a lombok alá, 
követve a részeg módra kacskaringózó utat, míg fel- 
magasodott előttük Urisz úr otthona. 

A háromszintes kastélyt díszes, gondozott kert övez- 
te. Térdmagasra nyírt bokrok alkotta labirintus, több 
kis szökőkút, kaviccsal felszórt sétányok és ezen felül 
még össze-vissza vagy kétszáz méternyi rózsaágyás 
díszlett a magas kőkerítés mögött, melyet két szekér- 
nyi széles, kovácsoltvas kapu tört meg. A méltóságtel- 
jes alkotmány most tárva-nyitva állt, felső részét friss 
virágfüzér ékítette. 

Naené nem győzte csóválni a fejét, ahogy átléptettek 
alatta. 

— Még mindig ragaszkodsz hozzá, hogy valami nagy 
baj van itthon? 

— Valami nincs rendjén, az bizonyos! — vonta össze 
szemöldökét Zenam. — Ez a kapu nem így szokott ki- 
nézni! 

— Nem kétlem — hagyta rá a nő, de szeme már a kas- 
tély homlokzatát fürkészte. 

Az épület is fel volt virágozva, de az életet mindösz- 
sze egyetlen, a feljáró előtti sétányt gereblyéző szolga 
képviselte. 

— Zenam úrfi vagyok! — kiáltott neki már messziről 
a gyerek. — Atyám itthon van? 

— Üdvözlöm, úrfi! Mindjárt felszaladok, és szólok az 
édesapjának! Tudja, a személyzet most nincs a házban, 
mindenki a tóparton tüsténkedik, a filagóriát díszítik — 
magyarázta a szolga, és már kocogott is be az épületbe. 

Zenam elgondolkozva csusszant le lováról, majd té- 
tova léptekkel felment a lépcsőn, és belépett a kastély- 
ba. Naené árnyékként követte. 

A fogadócsarnok az újévi mulatságok hangulatával 
köszöntötte őket. A lépcsőkorláton virágfüzérek ékes- 
kedtek, a mennyezetről lampionok lógtak, meg színes 
selyemszalagok. 

— Hát, tényleg nem úgy néz ki, mintha meghalt vol- 
na valami rokonod, és a temetésére hívtak volna — je- 
gyezte meg Naené, miután megbizonyosodott róla, 
hogy egyedül vannak a csarnokban. 

— Hát nem — bólintott a suhanc, majd felkapta a fe- 
jét, ahogy odafent becsukódott egy ajtó. 

A csattanást energikus léptek kopogása követte, és 
hamarosan megjelent a lépcső tetején egy idősödő, de 
láthatóan fiatalos tartású férfi. 

— Zenam, te csibész, hát máris itt vagy! — mosolyo- 
dott el szélesen, majd kitárt karral sietett le a suhanc 
üdvözlésére. 

— Atyám! — felelte a gyerek illemtudóan, majd zavar- 
tan hagyta, hogy apja többször átölelje, és alaposan 
megveregesse a hátát. 

— Holnap reggelre vártunk csak! Nagyon hamar be- 
ért a postakocsi! — nevetett rá Urisz úr, miután befejez- 
te az üdvözlés hosszas procedúráját. 

— Nem a postakocsival jöttem. Igyekeztem sietni, 
nem tudván, miféle baj miatt hívtál haza. 

— Baj? — mosolyodott el a ház ura. — No, hát bajnak 
semmiképpen sem nevezném! 

, Megmondtam! ", morogta a semmibe vett látnokok 
keserű büszkeségével Kicsi Testvér. 

, Te megmondtad, de magam sem kételkedtem ben- 
ne", hagyta rá Naené, ám nem igazán figyelt a kardjá- 
ra. Inkább az emelet felé tekingetett, bár csak laposan, 
lopva, és megpróbálta kitalálni, mi a fenének lapul a 
feljáratot díszítő, vörös brokátfüggöny mögött egy em- 
ber. Persze tippjei voltak, hát mintegy mellesleg azt is 
számba vette, hol találhatók potenciális fedezékek a te- 
remben. Lehangolóan alacsony számban lelt ilyesmi- 
ket, így szomorúan vette tudomásul, hogy odafent fel- 
tehetőleg nem kezdő lapul és lesekszik. 

— Tehát minden rendben van? — kérdezte közben hi- 
tetlenkedve a suhanc. 

— Bizony! 

— Akkor miért hívattál, papa! Már a vizsgámra kéne 
készülnöm! — fújt csalódottságában dühösen a gyerek. 

— Nem sürgős az a vizsga, fiam! — intette le apja. — 
Emlékszel a kicsi Klárára, innen, a szomszédból? 

Zenam szemöldöke az égbe szökött. 

— Emlékszem. Egy buta fruska. 


— Volt, amikor elmentél, de mára már igazi kis hölgy 
lett belőle! Olyannyira, hogy holnap meg is házasodik 
— újságolta a férfi. 

— Remek — morogta a suhanc, az érdeklődés legcse- 
kélyebb jelét sem mutatva. — Kinek szerencsétlennek 
varrták a nyakába? 

— Neked, fiam! — mosolygott rezzenéstelenül a férfi. 

— Nem... — hörögte elhalóan a gyerek. 

— De bizony! Az esküvődre hívattalak haza, amit 
holnap tartunk! 

Zenam szó nélkül csuklott össze. Naené rutinosan 
kapta el az elvágódó testet, majd megemelte, megtá- 
masztotta, és két kurta pofonnal eszméletére térítette. 

— Sejtettem, fiam, hogy megpróbálsz majd kitérni a 
megtiszteltetés elől, úgyhogy megtettem a megfelelő 
óvintézkedéseket — magyarázta közben a szerető atya. 
— Hívó levelemben azért nem említettem hazajöveteled 
célját, nehogy véletlenül eltévedj az ide vezető úton. 
Ha szűkszavúságom azt a képzetet keltette volna ben- 
ned, hogy valami baj van itthon, és ezért túlzottan ag- 
gódni kezdtél, hát bocsánatodat kérem! Most pedig vo- 
nulj vissza a szobádba! Láthatóan rád fér némi pihenés 
a hosszú út után, megtörtnek tűnsz. 

— Papa, ha ezt te komolyan gondolod, én meghalok! 
— hörögte Zenam. 

— A holnapi szertatás után azt teszel, amit jónak 
látsz! Ám addig is, Atren majd a gondodat viseli! — in- 
tett a ház ura, és a brokátfüggöny mögül előlépett az 
eddig lapuló alak. 

Középkorú, szigorú tekintetű férfi volt, már deresedő 
hajjal, de még ránctalan arccal. Ruhájának anyaga gaz- 
dagságról árulkodott, fegyverének állapota pedig pedáns 
gondosságról, legalábbis Naené így összegezte első be- 
nyomását. Kicsi Testvér egyszerűbben fogalmazott. 

, Ez a pasas naponta több fegyverolajat elhasználhat, 
mint amit eddigi életemben összesen rám kentek. 
Gusztustalan!" 

— Az ünnepség rendjének őrzésére fogadtam fel 
Atrent, aki kiváló testőr, olyannyira, hogy hosszan ki- 
képzőtiszt volt a Nagytanács seregében — mutatta be a 
ház ura ez előlépő idegent. — Külön kiemelném, milyen 
nagy súlyt kap feladatában a te őrzésed, fiam. Nem 
örülnék neki, ha holnapig elkallódnál ebben a nagy ké- 
szülődésben! — tette még hozzá szigorú hangon. 

— Meghalok... — nyögte a gyerek, figyelmen kívül 
hagyva atyja szavait, ám az nem botránkozott meg az 
illetlenségen, csak intett a testőrnek, vezesse el a fiút. 

— Jöjjön, uram! — nyúlt a gyerek hóna alá Atren, és 
átvette Naenétől a suhancot. — Felkísérem a szobájába. 

És már indult is, magával vonszolva az alig magánál 
lévő ifjút. Naené érdeklődve nézett utánuk. 

, Hála minden isteneknek, ez a meló ugrott, mehe- 
tünk Azaszan fejéért! , sóhajtott megkönnyebbülten 
Kicsi Testvér. 

Naené nem válaszolt, de lelke mélyén csalódottsá- 
got érzett. Csak ennyi lett volna? Rajta fiú, ne add meg 
magad, küzdj, hisz mindig van remény, szuggerálta an- 
nak lassan távolodó hátát. 

A gyerek már felért a lépcső tetejére, mikor megtor- 
pant, majd lassú mozdulattal lefejtette magáról Atren 
segítő kezét. 

— Ja, apám, majd elfelejtettem! — fordult meg. — Ez a 
nő a testőröm. Egy humabeli diáktársamtól nyertem 
kártyán. Holdnapokra előre ki van fizetve — adta elő 
már útközben gondosan kitalált kis meséjét, majd meg- 
fordult, és immár hagyta, hogy az idegen Átren szobá- 
jába vezesse. 

Naené épp csak elmosolyodott álarca mögött, majd 
kurtán biccentett a ház ura felé, és macskakönnyed lé- 
pésekkel utánasietett. 

Még a való világ is megremegett, ahogy Kicsi Test- 
vér magába roskadt. 

Amikor felértek a suhanc emeleti lakosztályába, az egy 
intéssel elküldte az idegen testőrt, majd bement a háló- 
szobába, végigvágódott az ágyán, és úgy maradt. 

Naené pedig felderítette a környéket. Benézett a bú- 
torok alá, mögé, végigsimította a falikárpitokat azon 
helyeken, hol gyanúsnak találta őket, alaposan meg- 
vizsgálta a kandallót, és persze szétnézett az ablakok- 
ból. Jó negyed órát töltött el vizsgálódással, mire úgy 
ítélte, hogy immár itt nem érheti meglepetés. 

Csak ekkor lépett a suhanc mellé, aki végig mozdu- 
latlanul, üveges szemmel feküdt a hátán, és mindössze 
kósza lélegzete árulkodott róla, hogy még él. 

— Nos, tehát mégis potyára fogadtál fel. Nincs itt 
semmi baj! — jegyezte meg a nő, és karba fonta kezét. 

— Hogy baj? — nyögött fel síron túli hangon a suhanc, 
és nem mozdult meg. — Baj nincs. Csak katasztrófa 
meg világvége. De baj, az tényleg nincs. 

— Egy házasság azért nem a világ vége. Többekről 
tudok, akik túlélték! — vigasztalta Naené. 

— Nem ismered az angyali kis Klárát! Az a liba, az... 
az egy nő! 

Naené meghökkenten félrefordította a fejét. 

— Ezt már abból sejtettem, hogy hozzád akarják adni. 

— Azt hiszem, nem érzed át ennek jelentőségét — tá- 
maszkodott a könyökére a suhanc, és vádlón testőrére 
nézett. 

— Nézd, én nem tartom katasztrófának, ha valaki nő. 
Tudod, magam is az vagyok. 

— Ja, de Klára tényleg nő. Az a fajta, aki nem tud ki- 
szabadulni a táncleckék, az új ruhák és az átpletykált 
délutánok bűvköréből. Ha. hozzáadnak, végem. Meg- 
halok! — roskadt vissza a gyerek. 

— Hát beszélj apáddal! 


— Hogy beszéljek a papával? Kizárt! Ha valami a fe- 
jébe vesz, nem lehet róla lebeszélni! Egyetlen gyerme- 
ke vagyok. Mindig is úgy képzelte, hogy majd én ve- 
szem át tőle a birtok irányítását, természetesen valami 
neki tetsző feleséggel az oldalamon! Már évekkel ez- 
előtt is unokákat akart ringatni a térdén! Akkor még if- 
.-jú koromra való tekintettel megúsztam, sikerült ráven- 
ni, hogy egyetemre küldjön, ám most, úgy látszik, na- 
gyon begorombult! De hát magad is láthattad, micsoda 
összeesküvés várt itt rám! Ha holnap reggel érkezem, 
a postakocsival, ahogy az várható volt, akkor egyene- 
sen a szertartásra estem volna be! — magyarázta a gye- 
rek, majd belegondolt szavaiba, és ismét rosszul lett, 

Naené türelmesen megvárta, míg abbahagyta a ful- 
dokló köhögést. 

— Nos, ha úgy ítéled, nincs mit tenni, hát törődje be- 
le — vetette fel végül. 

— Soha! — kiáltott az ifjú meglepő hevességgel, majd 
feltérdelt az ágyon, és könyörgőn összekulcsolta a ke- 
zét. — Vészvihar Naené, ments meg! Eddig is mindent 
megadtam volna a segítségedért, de most ennek a két- 
szeresét is szívesen adom, csak ne kelljen holnap el- 
vennem azt a nőt! Nekem még dolgom van, én nem ás- 
hatom el magam vidéken mint ifjú férj és földhözra- 
gadt birtokos! Nekem vissza kell mennem az egyetem- 
re, letenni a záróvizsgát. Mágus szeretnék lenni, aztán 
bejárni a világot, átkelni Asatan havasain, megcsodál- 
ni Dór főterén az Ezerarcú szökőkutat, együtt énekelni 
a Napköszöntőkkel Ulios szigetén. Én még fiatal va- 
gyok a házassághoz! 

Naené rezzenéstelen arccal hallgatta a kitörést, majd 
utána még hosszan elmélkedett. A háborítatlan csend 
mint halotti lepel borult a szobára, Zenam még léleg- 
zetvételével sem merte megzavarni, és kétségbeesetten 
leste a nő minden rezdülését. Végül Naené hitetlenked- 
ve megrázta a fejét. 

— Eh, rendben, megnézem, mit tehetek érted, de 
ígérni semmit sem ígérek. És azt már magam sem tu- 
dom, hogy hogyan fogod ezt kifizetni nekem! — sóhaj- 
totta. — Maradj itt, és ne is mozdulj, míg körbenézek! — 
parancsolta aztán, és határozott léptekkel elhagyta a 
lakosztályt. 

Odakint szétnézett a folyosón, megigazította a kard- 
ját. 

, Naé, könyörgöm, hát mi vagy te? Hetedrangú kerí- 
tőasszony, vagy a teremtett világ legjobb harcosa?" sírt 
fel Kicsi Testvér. , Jaj, de szeretném tudni, ki lehetett 
az a fickó, akire ez a pancser hasonlít, hogy még erre 
is képes vagy az emlékéért!" 

, Nincs közöd hozzá!", csattant fel Naené, de nem 
engedte el a kardmarkolatot. 

, Jó, rendben, beletörődtem, ezt is megcsináljuk. De 
előre figyelmeztetlek, elképesztő botrány lesz belőle, 
ha kitudódik. A vőlegényszöktetés nem illik az embe- 

rek által rólunk alkotott képbe! Egyáltalán, hogy 
akarsz nekifogni? Lekaszálunk mindenkit?" 

, Nem hiszem, hogy Zenam arra gondol, én majd 
megölöm a menyasszonyát, annak szüleit, az ő apját, a 
násznépet, meg még mindenkit, aki ellenkezni mer." 

, Pedig ez egy igen jó terv! Nagyon tetszik!" lelkese- 
dett Kicsi Testvér, mint mindig, ha ölésről volt szó, ám 
Naené leintette. 

, Nem, ennek nem erőből kell nekimenni." 

, Hanem? Te jó ég, már látom is, ahogy összecsomó- 
zott lepedőkön leereszkedsz vele az ablakon, majd lo- 
von menekültök a feldühödött atya elől, aki persze be- 
ér, és holmi színpadias párbaj keretein belül megküzd 
veled, hogy aztán éveken át erről pletykáljon a fél vi- 
lág. Naé, azt hiszem, ezzel elérted pályád mélypontját! 
Beleértve azt az esetet is, amikor Zassában elvétetted 
eggyel a háztömböt, és egy kupleráj szobáit dúltad fel, 
holmi ellopott üzleti leveleket keresve!" 

, Kicsiny hitű vagy, Testvérke! Ez sem lesz nehezebb, 
mint sárkányt ölni! ", nyugtatta kardját, és még mondott 
volna mást is, de a való világban megzavarták. 

A folyosó kanyarulatánál megjelent Atren, a közép- 
korú, zord tekintetű testőr. Amikor észrevette a nőt, 
megtorpant, egy pillanatra összetalálkozott a tekinte- 
tük, majd közelebb sétált. Csak Naenétől pár lépésre 
állt meg, majd zavaró alapossággal végigmustrálta. A 
nő félrehajtott fejjel, kardmarkolatra kulcsolt kézzel 
várta meg, míg végez. 

— Nos, tehát numabeli testőr lennél — szólalt meg vé- 
gül a férfi. 

Naené kurta biccentéssel válaszolt. 

— Azt mondják, arrafelé legendásan jó képzést kap- 
nak a harcosok, és szükségük is van rá, abban a gyen- 
ge törvényű, kusza rendű országban! 

— Talán — vetette oda Naené. 

— Szűkszavú vagy! Tényleg lehetsz numabeli — mo- 
solyodott el Atren, majd ismét komorrá vált az arca, 
mint az ég a nagy viharok előtt. — Lehetnél numabeli, 
de nehezen hiszem. Talán ott is tanultál pár esztendőt, 
de nem hinném, hogy felérsz egy mesterrel. És hogy 
honnan gondolom? Abból, hogy túl sokat adsz a külső- 
ségekre! — intett fölényesen, majd látva, hogy a nő nem 
reagál, könnyedén folytatta. 

— Fekete maszk, de vajon valóban csak azért hordod, 
hogy ne ismerjenek fel, hogy tetteidet ne kapcsolják 
össze arcoddal, nem csak egyszerű, romantikus vonása 
ez festett jellemednek? Kopott ruha, mintha sokat utaz- 
nál, és nem lenne időd újat csináltatni, de nem inkább 
csak szegénységed bizonyítéka? És lám, kezed most is 
kardod markolatán, mintha minden percben harcra ké- 
szülnél, de mily rövid is az a penge! Rövid és könnyű. 
Asszonykézbe való játékszer, nem harcoshoz illő fegy- 
ver! — nevette el magát végül, és kihívón nézett 
Naenére. 


, Öljük meg!" őrjöngött Kicsi Testvér. , Öljük meg! 
Méghogy én kicsi vagyok, és könnyű! Meg hogy nem 
harcos kezébe való! És ő beszél, azzal az elfuserált, 
csorba ekevassal az oldalán! Öljük meg! Majd megtán- 
coltatom én őhosszúságát!" 

Ám Naenének eszébe sem volt megölni a fickót. 
Sőt, szíve szerint egyszerűen vállat vont volna, és ott- 
hagyja, de hát nem cselekedhetett szíve szerint. Így 
csak megszorította Kicsi Testvér markolatát, és dühös 
fújással félig kirántotta a pengét. 

— Te! — sziszegte, őszinte haragot mímelve, és előre- 
lépett. 

Ezt igazán nem kellett volna tennie, így nyilvánva- 
lóvá vált, hogy bő egy fejjel alacsonyabb a megtermett 
katonánál, aki csak könnyed mosolyra húzta a száját. 

— Harcolni akarsz? Rajta, kész vagyok a megméret- 
tetésre, asszony! — biztatta, de nem nyúlt kardja után. 

Naené pedig immár nem mozdult, csak gyűlölködve 
nézett Atrenre, hosszan, nagyon hosszan. A férfi hamar 
elunta. 

— Lám, fegyvered markolod, látszatra dühöngsz, de 
nem mersz megtámadni! Helyes. 

— Arra utalsz, hogy legyőznél, hogy te lennél a jobb? 
— köpte oda Naené. 

— Dehogy! Te vagy a jobb, hölgyem! — nevette el 
magát a férfi, majd sarkon fordult, és vissza sem néz- 
ve távozott. 

, Szúrjuk le! Szúrjuk le! És ne gyere nekem azzal, 
hogy hátulról nem illik, ezt te sem vetted soha komo- 
lyan, szúrjuk le!" 

, Minek?" sóhajtotta Naené, és szabad kezével meg- 
törölte a homlokát. 

s Megalázott! Ahogy azt mondta, hölgyem, te vagy a 
jobb, az mélyebb sértés volt, mint amilyen sebet én ej- 
teni tudok! Világosan kimutatta, hogy magát tartja 
jobbnak, de mily alaptalanul! És amilyen elégedett po- 
fát vágott! Szúrjuk le!" 

,, Testvérke! Nagyon nem érdekel, hogy mennyire 
elégedett most magával, és az sem, hogy teljesen alap- 
talanul. A lényeg, hogy tényleg elhitettem vele, le tud 
győzni, nem vagyok rá nézve veszélyes." 

, És te ezt akartad elhitetni vele? Azok után, hogy 
évtizedeken át ennek az ellenkezőjét sulykoltuk a vi- 
lágba? Na de mi a fenének?" 

, Ez az Atren nem teljesen kezdő. Nyilván jó testőr, 
talán jó harcos is. Amint alkalma volt rá, kipróbálta, 
hogy mit érek. Ha énrám bízták volna ennek a háznak 
a védelmét, engem is érdekelne, hogy miféle számítás- 
ba jöhető fegyverforgatók vannak a környéken. És 
most úgy hiszi, senki vagyok, egyszerű pojáca. Jobb ez 
így, így nem fog komolyan venni, könnyebben kijátsz- 
hatjuk majd a figyelmét." 

, Naé, tönkretesz téged ez a munka! Hát mikor volt 
neked utoljára szükséged efféle alakoskodásra!" 

, Már nem is emlékszem rá. Most viszont ez az egy- 
szerűbb módja a dolgok rendezésének", jegyezte meg 
Naené, majd elgondolkodva hozzátette. , Azért ha ez a 
fickó túlzottan visszaél azzal, hogy kénytelen voltam 
megalázkodni előtte, akkor megölöm." 

És Kicsi Testvért, érthetetlen módon, megnyugtatta 
az ígéret, holott ő is érezhette, hogy Naené nem gon- 
dolja igazán komolyan. 

Nagyjából akkor halt el kint a lovak dobogása, amikor 
Naené leért a fogadócsarnokba, és ahogy kipillantott 
az egyik ablakon, láthatta, hogy épp ellovagol az a 
nyolc fegyveres, akik az utat őrizték, és akik, úgy lát- 
szik, idáig követték őket. Most mélyen lovaikra dőlve, 
sietve vágtattak vissza, nyilván posztjukra. A kapu 
előtt pedig a ház ura, Urisz úr állt, illetve éppen indult 
befelé. 

Naené ellépett az ablaktól, és a belépő férfi elé sie- 
tett. 

— Uram, bocsássa meg, hogy bolondját járattam em- 
bereivel, de fia parancsát kellett követnem, ki haza óhaj- 
tott térni! — hajtott előtte fejet katonás merevséggel. 

— Nem baj, testőr! — legyintett Urisz úr. — Nem is fi- 
am feltartóztatására fogadtam fel ezeket a semmirekel- 
lő naplopókat! Sőt, én hibáztam, hogy nem adtam ne- 
kik parancsba, Zenamot engedjék át. De hát azt hittem, 
csak holnap ér ide — magyarázkodott, inkább csak ma- 
gának, Naené pedig mozdulatlan, szó nélkül hallgatta 
végig, mintha egy lenne a csarnok falai mellett álló 
márványszobrokkal. 

És alig halt el a házigazda hangja, odakintről kocsi- 
zörgés hallatszott. Urisz úr szomorúan elfintorodott. 

— És meg is kaptam a büntetést, mert lám, akit nem 
akartam itt látni, az bejutott! — sóhajtott maga elé, majd 
felemelte hangját. — Testőr, nem láttad Atrent? 

— A hátsó lépcsőn távozott, feltehetőleg a filagória 
díszítését ellenőrzi — felelte szolgálatkészen Naené, aki 
mielőtt lejött volna, az egyik hátsó ablakon át meg- 
szemlélte a kertet, és látta, merre távozik a ház testőre. 
— Ha óhajtja, megvárhatom az új vendég érkezését ön 
mellett, mint kardot tartó kéz. 

— Remek! Hagy lássa csak az a pojáca Renem, hogy 
van pénzem új emberekre! — nevetett fel a házigazda, 
majd lendületes léptekkel kisietett az épp megálló hin- 
tó utasa elé. 

Naené árnyékként követte, majd a férfi háta mögött 
állva nézte végig, ahogy a kocsiból kikászálódott egy 
idősödő, kövérkés úr. 

— Ó, Urisz, mily rég találkoztunk, és mily jó újra látni 
téged! — köszönt a vendég, miközben felsietett a lépcsőn. 

— Renem, régi barátom, hogy örülök, hogy házam- 
ban fogadhatlak! — felelte a házigazda. 


, Juhéj, akkor éreztem utoljára ennyi gyűlöletet, mi- 
kor feldúltuk annak az anyasárkánynak a fészkét! Naé, 
kapaszkodj belém, mert elsodor ez az áradat!" ideges- 
kedett Kicsi Testvér, aki nem mindig volt képes elvá- 
lasztani a való világot a sajátjától. 

Naené nem válaszolt neki, maga is érezte, hogy a két 
férfi gesztusai hamisak, és hogy ezt tudják is egymás- 
ról. Ennek ellenére adtak a formaságokra, igyekezvén 
az illem szabta keretek között a lehető leginkább ke- 
resztbe tenni a másiknak. Láthatóan élvezték az ele- 
gáns játékot. 

— Nagyon kedves, hogy meglátogatsz, bár csak hol- 
napra vártalak! — udvariaskodott a házigazda. — Most, 
sajnos, nagyon leköt a készülődés, a szervezés, hát bo- 
csáss meg, ha nem tudok túl sok időt szakítani rád! 

— Készülődés? Ugyan mire? És hogyhogy holnapra 
vársz? Mi lesz holnap? — érdeklődött tettetett kíváncsi- 
sággal a másik. 

— Hát a fiam esküvője! Nem hallottál róla, hogy el- 
veszi Klárát? De hát küldtem meghívót! — hökkent 
meg látványosan Urisz úr, és értetlenkedve széttárta 
karját. 

— Nem kaptam meg! 

— Ó, nyilván elkallódott valahol. Manapság már a 
postaszolgálatban sem lehet megbízni! — csóválta fejét 
a házigazda. 

— Hát igen. Ez a postaszolgálat! — helyeselt a vendég 
buzgón, látszatra egy pillanatra sem kételkedve a szó- 
ban forgó meghívó létezésében. 

— De mindegy! Hisz nagy szerencsénkre pont ma ju- 
tott az eszedbe, hogy meglátogass, és így időben érte- 
sülhettél a jó hírről — mosolyodott el Urisz úr, majd 
rezzenéstelen tekintettel még azt is hozzátette: 

— Remélem, holnap is megtisztelsz minket jelenlé- 
teddel. 

— Természetesen! — bólogatott Renem úr. 

— Sejtettem, hogy így lesz — morogta az orra alá a 
házigazda, majd hangosabban folytatta: 

— Nos, akkor holnap találkozunk, mert sajnos, most 
nem tudok rád időt szakítani. 

— Sejtettem, hogy így lesz — mosolygott vissza a 
vendég. — Nos, a holnapi viszontlátásra! 

— A holnapi viszontlátásra! 

Ezzel Renem úr visszakecmergett hintójába és elhaj- 
tott. Urisz úr kedélyesen integetett utána, egészen ad- 
dig, míg el nem nyelte őket az első útkanyarulat. Ak- 
kor aztán lefagyott arcáról a mosoly, és mogorván be- 
lecsapott a levegőbe. 

— A pojáca! Muszáj volt neki az új hintójával jönni, 
mi? A pojáca! És itt lesz a fiam esküvőjén! — morogta, 
míg bement a házba. 

Az előcsarnokban egy pillanatra megtorpant, majd 
észrevette Naenét, aki eddig hű árnyékként követte. 

— Eh, köszönöm jelenléted, most elmehetsz! És je- 

gyezd meg jól, egy gond van ezzel a kényelmes, meg- 
állapodott életmóddal. A szomszédok. Azok az átko- 
zott szomszédok! 

Naené még végigsétált a kerten, közelebbről is meg- 
nézte a filagóriát, ami körül most épp szolgák hada tüs- 
ténkedett. A fedett, lugassal körbefuttatott terasz egy 
kisebb aréna porondjánál is nagyobb volt. Ideális hely- 
nek tűnt úri esküvők színterének. 

A nő nem is bámészkodott sokat, nem akarta, hogy 
Atren esetleg meglássa, hát visszasietett a házba, és az- 
tán azt is bejárta a lehetőségekhez képest. Senkibe sem 
futott bele, kihalt volt a nagy épület, mindössze a má- 
sodikon találkozott egy idősebb nővel, aki szigorú han- 
gon kiparancsolta a folyosóra. 

— Mit keres itt? Ez Klára kisasszony lakosztálya! 

— Elnézést, eltévedtem. Új vagyok a házban — men- 
tegetődzött. 

— Akkor takarodjon innen! Vagy nem hallott róla, 
hogy kisasszonyom beteg? Nem szabad háborgatni! 

Lám, a másik fél sem bizonyos, hogy osztatlan lel- 
kesedéssel várja a holnapot, vonta le a következtetést 
Naené, aki nem tudta elképzelni, hogy egy boldog 
menyasszony csak úgy ágynak esik házassága előtt fél 
nappal. Ezen meglátással felvértezve visszament 
Zenam szobájába. 

A gyerek lakosztályának: előszobájában végtelen 
volt a csend, és már épp belépett volna a hálóba, ami- 
kor az ablakban megjelent egy kéz, majd belekapasz- 
kodott a párkánya. 

Nahát, csodálkozott el, miközben a kéz párja is meg- 
jelent, majd egy idegen ifjú tornázta fel magát a pár- 
kányra. Ott egy kicsit lihegett, majd benyomta az ablak- 
támlákat, és szétnézett a szobában. Senkit sem láthatott, 
Naené akkor már rég az ablak függönye mögött lapult. 

Így az idegen megnyugodott, bemászott, majd gon- 
dosan betette maga mögött az ablakot. Már pár lépést 
megtett a hálószoba ajtaja felé, amikor Naené utá- 
naszólt. 

— Megtudhatnám, hogy mit keres itt, uram? 

Az ifjú sarkon perdült, és kardja után kapott, majd 
mikor látta, hogy csak egy magányos, alacsony, őszü- 
lő alak szólította meg, lehiggadt, és kihúzta magát. 

— Azért jöttem, hogy megakadályozzam ezt az elát- 
kozott esküvőt! 

Naené majdnem elmosolyodott álarca alatt. 

— Remek! Megtudhatnám, mi áll az útjában, hogy 
ezt megtegye? 

— Ön! — kiáltott az ifjú, majd kardot rántott, és szúrt. 

A nő annyira meghökkent, hogy még visszatámadni 
is elfelejtett, mindössze egy mozdulattal kifordult a fe- 
lé mozduló suhanc elől. Azt pedig továbbvitte lendüle- 


te, hogy kardja beleszaladt a fal menti, vitrines szek- 
rénykébe. Az üveg eltört, és a bent őrzött ezüst csecse- 
becsék szétgurultak, ahogy megfordult. 

— Ha... — kezdett volna értelmes társalgást Naené, de 
a fickó újra támadott. A nő könnyedén elhajolt a vágás 
elől. A kandallópárkányon álló porcelánvázák csöröm- 
pölve adták meg magukat az enyészetnek. 

De az ifjúnak ez sem volt elég, újra felé fordult, 
hogy újra támadjon. A nőnek betelt a pohár. 

— Na ebből elég! — csattant fel, és előrántotta kardját. 
Kicsi Testvér együtt szállt a gondolattal, és hamarabb 
kiverte az ifjú kezéből a fegyvert, mint ahogy az akár 
egyet is pisloghatott volna. A penge messze repült, és 
mire nekicsapódott a falnak, Naené már az elgáncsolt 
suhanc hátán térdelt. Baljával hajába markolt, jobbjá- 
val Kicsi Testvért feszítette a torkának. 

— No, akkor most felteszem azokat a kérdéseket, 
amikkel eddig is próbálkoztam, csak nem hagytál rá 
időt! — szusszant dühösen. — Tehát, ki vagy? 

— Ar Arisz a nevem, és végtelen szerelemmel visel- 
tetek Klára kisasszony iránt! Ha kell, az életem árán is 
megakadályozom a holnapi házasságot! 

— Kinek kell az életed? Vidd a nőt, tied mindenestől, 
csak kérned kell! — értetlenkedett Naené, majd elen- 
gedte a suhancot, és felállt. 

Az ifjú zavartan tápászkodott fel, majd értetlenül né- 
zett a nőre. De mielőtt az megmagyarázhatta volna, ki- 
nyílt a hálószoba ajtaja, és kilépett Zenam. Álmosan 
megdörzsölte az arcát, majd Naené felé fordult. 

— Azt hiszem, egy kicsit elaludtam nagy aggodal- 
mamban, de mintha valami zajt hallottam volna innen. 
Történt valami? — kérdezte értetlenül, majd észrevette 
hívatlan vendégüket. 

— Arcsi! Hát te meg mit keresel itt? — csodálkozott el. 

A választ Naené adta meg. 

— Azért jött, hogy elvegye helyetted a menyasszo- 
nyodat. ; 

Zenam álmos arca abban a pillanatban felderült, 
majd odalépett az ifjúhoz, átölelte, megcsókolta két or- 
cáját, végül megragadta a kezét. 

— Arcsi, Arcsi, öreg haver, hogy tudnám ezt valaha is 
meghálálni neked! Köszönöm, köszönöm! — hálálko- 
dott könnybe lábadt szemmel, miközben ütemesen ráz- 
ta barátja kezét. 

— Egyszerű! Elmaszkolom magam, és helyetted szere- 
pelek az esküvőn — ajánlotta Ar Arisz. 

— Nem jó! — rázta még a fejét Zenam. — Észrevennék 
a cserét. Lényegesen magasabb vagyok nálad, arról 
nem is beszélve, hogy mindkettőnk apja ott Jesz. Öre- 
gek és szenilisek, de sajnos még nem ennyire. 

Az összeesküvés Zenam hálószobájában zajlott. Az 

ifjú az ágyán ült, törökülésben, barátja, Arcsi, az egyik 
karosszékben terpeszkedett. Naené az ajtóban állt, és 
kifele fülelt, nehogy valaki megzavarja őket. No és 
egyre növekvő aggodalommal hallgatta a két ifjonc va- 
ló világtól teljes mértékben elrugaszkodott terveit. 

, Hát, aki elvállalja egy gyerek dadusgatását, az ne 
csodálkozzon rajta, ha egyszer csak egész kölyökfalka 
rángatja a szoknyáját!" bölcselkedett Kicsi Testvér. 

, Mikor hordtam én szoknyát?" 

, Hát pont ez az, Naé, pont ez az!" 

— Testőr, te mit javasolsz? — zavarta meg hirtelen el- 
mélkedésében Zenam. 

— Én legelébb kérdeznék. 

— Rajta! 

Naené egy picit gondolkodott, majd nekivágott, 

— Ar Arisz úr miért keresett fel minket? 

— Bocs, de meg akartalak ölni, Zé — hajtotta le fejét 
az ifjú bűnbánóan. 

— Fényes nappal? — csodálkozott el Naené, aki azért 
meglehetősen tisztában volt az orgyilkos szakma alap- 
jaival. 

— Most mindenki hátul van, ez a szoba meg az oldal- 
só falra nyílik — magyarázkodott Arcsi. — Azt hiszem, 
észrevétlen sikerült felmásznom. És csak most tudtam 
jönni, mert apám most nincs otthon. 

— Csak azt ne tedd még hozzá, hogy sötétedésre ha- 
Za kell érned! — borzongott bele a feltételezésbe Naené. 

— Pedig vacsorára hazavárnak... — sütötte le tekinte- 
tét zavartan Arcsi. De a nő ezt már szó nélkül hagyta, 
mindössze Kicsi Testvérrel közölte véleményét, aki pe- 
dig végtelenül érzéketlen volt problémái iránt. 

,, Te akartad ezt a munkát!" vélekedett, és még igaza 
is volt. 

A kurta csendet Zenam törte meg. 

— Azért Arcsi, azt nem gondoltam volna, hogy egy 
nap meg akarsz ölni! Ezer éve barátok vagyunk! 

— Persze, de hát a szerelem! 

— No igen — morogta az orra alá a való világba visz- 
szatérő Naené, majd tovább kérdezett. — És ha szabad 
érdeklődnöm, a kisasszony hogy viszonyul a kérdéshez? 

— Hát, a nyáron többször is találkoztam vele, és... 
ÖÖÖ... bizonyos jelekből mintha arra következtethet- 
nék, hogy igazából nem teljesen közömbös irányom- 
ban — nyögte ki Arcsi, és vérvörösre pirult, 

Naené mindent értően bólogatott. 

— Nos, akkor az a legegyszerűbb megoldás, ha meg- 
szökteti. Én segítek, nem lehet belőle gond — javasolta. 

— Nem jó, apám azonnal kitagad! — rázta a fejét 
Arcsi. 

— Az enyém meg utánuk megy, és visszahozza a nőt! 
— szólt közbe Zenam. — Nagyon agilis az öreg, állítólag 
fiatalabb éveiben elég nyughatatlan életet élt! És igazá- 
ból nem kedveli Arcsi papáját — magyarázta, Naenében 
pedig megfogalmazódott egy csúf gyanú. 


— Nem véletlenül Renem úr gyereke vagy te, Arcsi? 

— De — vallotta be megtörten a szólított. 

Remek, merengett el Naené, miközben elvetett még 
pár lehetséges megoldást. Ismét hallgattak egy sort, 
mély tanácstalanságban. 

— És mi lenne, ha látványosan megvívnánk Kláráért? 
— vetette fel végül Arcsi. — Akkor apád sem mondhat- 
ja, hogy nem akartad elvenni, és mégis enyém lenne, 
hisz legyőznélek! 

Zenam hümmögve gondolt bele, majd hirtelen felra- 
gyogott a szeme, mint a felkelő nap. 

— Jobb ötletem van! Én szúrlak le téged! 

— Hm, ha nem haragszol, nem tudok osztatlan lelke- 
sedéssel tekinteni erre a megoldásra — komorult el ba- 
rátja. 

— Pedig ebbe nem lehet belekötni! — vigyorodott el 
Zenam. — Ha megöllek, akkor Shaddak tartományában 
körözött gyilkos leszek, azaz nem házasodhatok! 

— Abba a bizonyos , megöllek" pontba csak beleköt- 
nék, ha nem bánod — morogta Arcsi, ám barátját akkor 
már elragadta a lelkesedés. 

— Áh, nem, valóban! Csak látványosan leszúrlak, te 
összeesel, Klára gyilkost kiált, én meg elmenekülök. 

— És? Miért jó neked, Zé, ha az egész országban kö- 
röznek? 

— Nem az egész országban! Tudod, az utazai egye- 
tem autonómiával rendelkezik. Onnan nem adnak ki 
diákot! Ha apám halottnak hisz téged, akkor nincs más 
választása, mint hogy visszaküld engem az egyetemre 
— húzta ki magát diadalmasan Zenam, majd büszkén 
körbenézett, vajon van-e még valaki, aki nem érti még, 
mire gondol. Volt. 

— Na de előbb-utóbb kiderül, hogy nem haltam meg! 
— okvetetlenkedett Arcsi. 

— Mit számít az már? — intette le Zenam. — Ha pár 
napig halottnak hisznek, az bőven elég! Ha egyszer 
visszajutok az egyetem falai közé, ki nem mozdulok 
onnan, míg képzett mágus nem leszek! 

— De én ettől még nem vehetem el Klárát! 

— Ugyan Árcsi, ha én kilépek a képből, te maradsz a 
messze legjobb parti a széles láthatáron! Klára szüleit 
meggyőzi apád vagyona, apádat meg az a tény, hogy 
gyakorlatilag az én apám elől halászhatta el a nőt! So- 
kat mondok, ha újévre jósolom az esküvődet! — moso- 
lyodott el biztatóan. 

— Tehát, ha mondjuk a szertartás közben előlépek, te 
kardot rántasz, megvívunk, leszúrsz, én meghalok, te 
elmenekülsz az egyetemre, rólam meg pár nap múlva 
kiderül, hogy kutya bajom — merengett Arcsi. — Tulaj- 
donképpen jól hangzik. 

— Nos, testőr, mi a véleményed? — fordult Naené fe- 
lé Zenam. 

A nő kicsit habozott, hogy hogyan is fogalmazhatná 
meg illendően: 

, Ha gyerkőcök mellé adtad magad, akkor játszd is 
velük kedvenc játékaikat!", szúrta közbe Kicsi Testvér 
gúnyosan. 

— Nos, szerintem általában a kevésbé színpadias 
megmozdulások a hatékonyabbak — kezdett neki óva- 
tosan. — Eljátszani egy párbajt a násznép előtt, úgy, 
hogy látszatra az egyik fél halálával végződjön, de iga- 
zából senki se sebesüljön meg... Ez nem gyerekjáték! 

— Ó, egyáltalán nem lehetetlen megcsinálni! — pattant 
talpra Arcsi. — Én például remekül meg tudok halni! 

Ezzel a szívére szorította kezét, kimeresztette a sze- 
mét, nyögött párat, tántorgott néhány lépést, majd ösz- 
szerogyott. Végül felült és diadalmasan körbenézett. 

— Milyen? 

— Csapnivaló — összegezte véleményét Naené. — Ha 
valakit szíven szúrnak, akkor az összeesik, és nem 
mozdul többet. Tehát nem nyöszörög, nem mászkál, 
nem suttogja el utolsó kívánságát. Csak meghal. Elhi- 
heted, nagy tapasztalatom van benne. 

— Aha — bólintott Arcsi, majd talpra pattant, és újra 
próbálta a nő leírása alapján. 

Azaz nyikkanás nélkül földre csuklott. 

— Most jobb? — kérdezte végül felülve. 

Naené megcsóválta a fejét. 

— Megteszi — hagyta rá, kis mérlegelés után. 

— Akkor megcsináljuk, igaz? — derült fel Zenam. 

Naené elnézett a semmibe, majd pár pillanat múlva 
visszatért a való világba. 

— Nos, ha megpróbáljuk, legrosszabb esetben is bot- 
rányba fullasztjuk az esküvőt. És az sem rossz. Aztán 
persze nektek kell megállnotok az apáitok előtt, én ki 
fogok maradni a dolog ezen részéből. Vállaljátok? Bár 
lehet, hogy fölös idegeskedés helyett inkább elgondol- 
kodnak a dolgon... — halt el a hangja, ahogy belegon- 
dolt ebbe a lehetőségbe. Milyen egyszerű is lenne ez a 
világ, ha az emberek hajlandóak lennének kalaphordá- 
son kívül valami nemesebbre is használni a fejüket! 

Aztán vállat vont. 

— Mindegy, vágjunk bele! — hagyta rá a két suhanc- 
ra, mire azok örömujjongásban törtek ki. Gyorsan lein- 
tette őket. 

— De ha már csináljuk, csináljuk értelmesen! — von- 
ta össze a szemöldökét. — Az orvosod jelen lesz hol- 
nap? — fordult Arcsihoz. 

Az kicsit gondolkodott, majd bólintott. 

— Nagy praxisa van, népszerű ember a környéken, 
biztosan kapott meghívót! 

— Akkor még ma délután keresd fel, és beszélj meg 
vele mindent. Arra lenne szükség, hogy amikor te ösz- 
szerogysz, ő érjen oda melléd elsőnek. Vörös tintával 
fessen meg előre kötszert, amit majd ott a képzelt se- 
bedre szorít, és más kendőket meg valódi vérrel locsok 
jon le, hogy később, ha kell, alvadt vérfolt is legyen. 

— Nem lenne egyszerűbb valami vérrel teli tömlőt 


rejteni a ruhámba, mellkastájt? — szúrta közbe a su- 
hanc. 

— Nem. Nem egyszerű egy olyat kilyukasztani úgy, 
hogy közben ne sérüljön meg a viselője! Amatőr kard- 
forgató majdnem bizonyosan elhibázza. Te pedig ama- 
tőr vagy, igaz, Zenam? — fordult a másik gyerek felé. 

— Igaz — bólintott az megtörten. 

— Honnan is sejtettem? — morogta maga elé Naené, 
majd hangosabban folytatta: 

— No, tehát az orvos ott, a helyszínen úgy tesz, mint- 
ha ellátná a sebet, majd elvitet egy szobába, amit rád 
zár. Lehetőleg a hordárok is legyenek beavatva. Két 
cseléd, vagy valaki hasonló. Aztán mondom, rád zárja 
a szobát, mindenkinek megtiltja, hogy látogasson, 
majd pár nap múlva, egy sötét éjszakán kisurransz, és 
hazamégy. No, arra kell rávenni az orvost, hogy ebben 
segítsen. 

— Nehéz lesz... — csóválta meg a fejét Arcsi. 

Naené válasz nélkül a sarokba dobott hátizsákjához 
lépett, és kivette a vaskosabb pénzeszacskóját. 

— Ennek elégnek kell lennie egy orvos megvételére 
is — és odadobta az erszényt a meghökkent suhancnak. 
Az kibontotta a száját, majd elismerően füttyentett. 

— Kész kis vagyon! 

Zenam csak elsápadt, tudván, az ő vagyona, hisz ne- 
ki kell majd kifizetnie a nőt a végén, de Naené nem 
tűnt meghatottnak az összegtől. 

— Igen, vagyon. Ám egy orvos nem olcsó mulatság. 
Nem mondom, egy sírásót negyedéért megveszteget- 
hetnénk, de te sem vágysz rá, hogy élve elhantoljanak, 
nem? Apáitok megvétele meg ennek sokszorosa lenne. 
Arra is gondoltam, hogy őket fizessük ki, de azt még 
én sem engedhetem meg magamnak — közölte, fel sem 
emelve hangját. 

Arcsi tátott szájjal hallgatta, majd megrázta a fejét. 

— Te aztán nem semmi vagy! Zé, honnan vetted ezt 
a testőrt? Nekem is kell egy! 

— Nincs párja! És nem adom. Kivéve, ha menni 
óhajt... — tette hozzá óvatosan az ifjú. 

— Most már maradnék! - intette le Naené, és folytat- 
ta tennivalóik felsorolását. — Aztán szólni kell a hölgy- 
nek, nehogy váratlanul érje a dolog, és ostobaságot csi- 
náljon. Sőt, meg kell kérni, hogy sírva roskadjon a 
holttestedre, azzal is foglalja a helyet. Minél keveseb- 
ben jutnak a közeledbe, annál jobb! 

— Ez nehéz lesz. Már négy napja ideköltözött, és az- 
óta beteg is — magyarázta Arcsi. — A dadája állandóan 
a közelben van, és az a nő egy sárkány! 

Nem ez lenne az első, merengett Naené, de gyorsan 
továbblépett. 

— Tehát erőszak nélkül nem lehet bejutni? 

— Nos, az ablakon át... — kezdte óvatosan Arcsi, de a 
nő közbevágott. 

— Ne kímélj! 

— Hát, párszor már eljátszottam a gondolattal, hogy 
bemásszak hozzá, bár még nem próbáltam — magya- 
rázta a gyerek. 

— Térj a lényegre! Melyik az ablaka? 

— A hátsó fronton balról a hetedik, a második emele- 
ten — válaszolta immár habozás nélkül a suhanc. 

Naené felidézte a hátsó homlokzatot. Balról a hato- 
dik ablak mellett megy fel egy szőlőinda, talán az első 
emeletig el is bírna egy embert, aztán át lehet mászni 
arra az erkélyre, aminek a korlátjáról csak egy ugrás az 
a második emeleti párkány... Nem lehetetlen. 

— Rendben, este felkeresem. Aztán, kik lesznek je- 
len, akik feltehetőleg szintén kardot rántanak, ha lát- 
ják, hogy ti összecsaptok? 

— A papa — vágta rá habozás nélkül Zenam, majd az 
ujjain folytatta a felsorolást. — Aztán a testőrök, Arcsi 
apja, meg a két unokatestvére, az én nagybátyám, meg 
talán az ő nevelt fia. Nagyjából ennyien. Meg még 
minden fegyverhez értő ember a násznépből — vont vé- 
gül vállat. 

— Gondolom, úgy képzelitek, hogy ezeknek ne essen 
bántódása — morogta Naené. 

— Hát, jó lenne! Elvégre tényleg nem lenne szép do- 
log, ha valaki megsebesülne a mi hibánkból! — véleke- 
dett Arcsi. 

Naené kifejezéstelen arccal belebámult a semmibe, 
de végül megtartotta a véleményét. 

— Jó, akkor majd én hátramaradok, és igyekszem le- 
fegyverezni őket! — bólintott nagy sokára. Elvégre, cir- 
ka félszáz fegyveres, mi az neki! 

, Naé, ez a nagyképűség netovábbja! Nem mondom, 
megölni félszázat nem ügy, de lefegyverezni! Kezd tet- 
szeni ez a móka!" kuncogott fel Kicsi Testvér. 

— Tehát ezt megoldom én — folytatta Naené. — Aztán, 
meg kell venni egy lovászt, hogy Zenainot felnyergelt 
ló várja, mikor menekül, de ez sem gond. Majd este be- 
szélek valakivel. Már csak az van hátra, hogy el tud- 
tok-e élethűen játszani egy párbajt — sóhajtott nagyot, 
majd Zenam felé fordult. — Tehát te, mint említetted, 
amatőr vagy. 

A gyerek csak zavartan lehajtotta a fejét, de Arcsi 
nem habozott megszólalni. 

— Sose volt még kard a kezében! 

— És neked? 

— Ó, én már négy éve heti két órában edzek! 

— Csodás! — sóhajtott fel Naené, és ismét elmeren- 
gett azon, hogy idehaza, az ország szívében mennyire 
más az élet, mint a határokon túli, ismeretlen veszedel- 
mekkel teli területeken. 

— Tehát a ma délutánt azzal kell töltenünk, hogy be- 
gyakoroltok egy elképzelhető párbajt — összegezte fel- 
adatukat. , 

— És még van egy kis probléma... — nézett fel Zenam. 
— Én még sosem kötöttem kardot. Ha holnap kérek 


egyet, azzal már el is árultuk magunkat. Ha pedig nincs 
nálam fegyver, mivel szúrom le Arcsit? 

Naené kicsit elgondolkodott, majd nagy levegőt 
vett, és a gyerek szemébe nézett. 

— Majd utánam kiáltasz, és én odadobom az én kar- 
domat, hogy azzal küzdj. 

, Naé!!!", sikoltott felháborodottan Kicsi Testvér, de 
egy másik világban, ahonnan nem szólhatott bele 
Naené cselekedeteibe. 

— Ez egy rövid, könnyű penge, remek súlyelosztás- 
sál — folytatta a nő. — Ha szeretettel forgatod, meglásd, 
szinte a kezedhez nő. Könnyen megtanulhatsz vele pár 
mozdulatot, ami talán elég lesz holnap. Így kell fogni 
— magyarázta, és rákulcsolta a gyerek kezét a marko- 
latra. Aztán szinte megrázkódott, ahogy tudatosult 
benne, mit tesz. 

Ám hamarosan elfeledte ostoba gondolatait, ahogy 
belekezdett a két gyerek oktatásába. Elébb egy egysze- 
rű, három pengeváltásos harcot képzelt el, majd látván 
adottságaikat, gyorsan két pengeváltásra redukálta a 
megtanulandó küzdelmet. 

Estig gyakoroltak. 

Már elmélyült az éjszaka, mikor Naené nekivágott fel- 
keresni Klára kisasszonyt. A hátsó ajtón osont ki, majd 
megkereste azon szőlőindát, amin felmászni szándéko- 
zott. Kihalt és csendes volt körötte minden, a ház hol- 
tat tettetve lapult a sötétben. Bár délután egymást érték 
a hintók, egyre hordván a jó kedélyű vendégeket, most 
már mindenki aludt. Másnap nagy mulatság várt a dí- 
szes vendégseregre! 

Nem is tudják, milyen nagy, gondolta Naené, előre 
félve, hogy a küszöbön álló botrányban neki a bohóc 
hálátlan szerepe jut. Köszönhetően a két lelkes, ám 
igen csekély élettapasztalattal bíró gyermeknek. Illet- 
ve, inkább csak az egyiknek... 

, Naé, ha látnád, hogy néz ki az agyad! Tiszta men- 
tális katasztrófa! Naé, Naé, te szerelmes vagy!" sóhaj- 
tott Kicsi Testvér, aki pedig azóta hallgatott, hogy 
Naené idegen kezébe adta. , Ilyen még sosem történt 
veled! Most mégis, mi lesz?" érdeklődött kétség- 
beesetten, de a nőt lekötötte a való világ. 

Hangtalanul függeszkedett fel az indán, ez nem is 
lett volna nehéz, de aztán át kellett jutnia egy majd há- 
rom méter távolságra lévő erkélyre. 

, És kibe vagy szerelmes, na kibe? Egy gyerekbe! Ez 
a Zenam tizenkilenc éves, na jó, legfeljebb húsz. Te 
vagy háromszor idősebb vagy nála!" 

Naené végre elszánta magát, és ugrott. Az ujjaival 
épp elérte az erkély padlójának peremét, karja fájdal- 
masan megrándult a hirtelen rántástól. De amint meg- 
kapaszkodott, már mászott is fel, és hamarosan ott állt 

a balkonon. Mellette. sötéten ásítottak a szobák üveg- 
ablakai. 

, És ha ez még nem lenne elég, hallhattad, mi a véle- 
ménye a házasságról! Nem pártolja az intézményt! Ta- 
nulni akar, meg utazgatni, nem gyerekeket ringatni! 
Amit mellesleg rólad sem tudok elképzelni!" morgott 
tovább Kicsi Testvér. 

Közben Naené szusszant egyet, összedörzsölte le- 
horzsolt tenyerét, majd felállt az erkély párkányára. 
Kisöpört a szeméből egy elszabadult, őszülő tincset, és 
felmérte, mi vár még rá. Felette, tán egy karnyújtásnyi- 
ra, párkány futott végig az épületen, szép, széles pár- 
kány. Ugrott. 

, És ha már itt tartunk, belegondoltál, hogy néznél ki 
mint ifjú feleség? Hogy miféle élet várna rád? Főzés, 
mosás, gyerekek pelenkázása. Hát ezért gyakoroltál ve- 
lem két évtizeden át napi négy órát? Az bizonyos, hogy 
te lennél a legtűzrőlpattantabb menyecske, de minek 
pályáznál erre a címre, ha egyszer most a leggyilkosabb 
harcosa vagy ennek az egész teremtett világnak?" 

Épp csak elérte a párkányt, de onnan már nyert ügye 
volt. Felhúzódzkodott, majd nekivetette a hátát a hideg 
kőfalnak. Alatta kétemeletnyi mélység tátongott, szé- 
dülés nélkül nézett bele. Felette ragyogtak a csillagok, 
örök társai vándorlása során. 

, Ha nem tűnt volna fel, már hosszú percek óta pofá- 
zom! Válaszolnál?" csattant fel Kicsi Testvér. 

Naené elméjében kurta válasz fogalmazódott meg. 
És bármennyire is titkolta, kardja meghallotta. 

, Még hogy én féltékeny? Embernek nézel? Még egy 
ilyen ostoba feltételezést! " háborodott fel, de Naené le- 
intette. 

,, Testvérke! Hazudtam én már neked valaha is?" 

Röpke csend következett, amíg a penge végigfuttat- 
ta elméjét az elmúlt évtizedek napjain. Kiváló emléke- 
zete volt, felejtésre szinte képtelen, majdnem tökéletes 
emlékezete. 

, Soha" válaszolta végül. 

, Akkor most hidd el nekem, hogy többet jelentesz 
számomra, mint amit ki tudok fejezni, és hogy amíg 
rajtam áll, addig nem hagylak el. Senkiért és semmi- 
ért" jelentette ki egyszerűen. 

Sokára érkezett válasz. 

, Elhiszem." 

, És holnap nem hagyod cserben Zenamot?" 

, Nem." 

,Akkor ezt megbeszéltük" mosolyodott el Naené, 
majd végigaraszolt a párkányon, a kicsi Klára szobájáig. 


aSGzz2z 


Klára kisasszony végtelen örömmel sietett az ablak- 
hoz, mikor valaki bekopogott rajta. 
— Arcsi kedves, már napok óta várok rád! — tárta ki, 


aztán megdermedt, mikor az ifjú helyett egy idegen, ál- 
arcos arcú nő lépett be a szobába. — Elnézést hölgyem, 
de azt hiszem, rossz helyen jár! — nyögte bátortalanul. 

— Én nem hiszem. Klára kisasszonyt keresem, és 
gondolom, megtaláltam — jelentette ki határozottan az 
ismeretlen. 

— Igen — nyögte a lány, és hirtelen nagyon rosszul 
érezte magát. Ahogy az a nő mozgott! Ahogy körbefor- 
dult a szobában, egy pillanatra sem engedve el kardja 
markolatát! Ahogy szeme körbejárt, tompán meg-meg- 
csillanva az álarc mögött! Mint egy zsákmányt kereső 
ragadozó! 

— Ar Arisz küldött. Legyen olyan kedves, és figyel- 
jen, a holnapi napról kell beszélnünk — kezdett bele vé- 
gül Naené, amint meggyőződött róla, hogy egyedül 
vannak, és Klára kisasszony figyelt. 

Már késő éjszaka volt, mire Naené visszatért Zenam 
szobájába. Halkan tette be maga mögött az ajtót, majd 
mikor az ágy felől hallatszó légzés ritmusából arra kö- 
vetkeztetett, hogy a suhanc még nem alszik, meg is 
szólalt. 

— Én vagyok az. Mindent elintéztem. 

— Köszönöm! — suttogta a gyerek, miközben a nő le- 
heveredett az ajtó elé. 

— Elnézést... — szólalt meg kicsit később Zenam. — 
Engem zavar, hogy a földön alszol, én meg ágyban. 
Cseréljünk! 

— Én vagyok a testőr. Aludj, holnap nehéz napod lesz 
— utasította el az ajánlatot Naené, és lehunyta a szemét. 
Fáradt volt, és nem csak a suhancra várt megterhelő 
másnap. 

De Zenam nem tudott aludni, túl ideges volt hozzá. 

— Mennyit adtál az orvos megvesztegetésére? — kér- 
dezte pár perc csend után. 

— Eleget. Miért? 

— Mert azt nekem kell kifizetni! — magyarázta. — 
Megvallom, fogalmam sincs, honnan szerzek majd 
pénz. 

— Ne törd ezen a fejed. A pénz nem számít. Éveken 
át dolgoztam a Nagytanácsnak, annyi címen kapok év- 
járadékot, hogy magam sem tudom számon tartani. Fe- 
lejtsd el! — legyintett Naené bele a semmibe, és ismét 
lecsukta a szemét. 

— Köszönöm -— hálálkodott a suhanc, aztán egy ideig 
csendben volt. 

De nem aludt el. 

— Vészvihar Naené! — szólalt meg újabb pár perc 
múlva. — Mivel érdemeltem ki a segítséged? 

— Tessék? — nézett nagyot a nő. 

— Miért teszed ezt meg értem? Hisz nem arról szólnak 
a legendák, hogy te senkifia kölyköknek segítesz meg- 


875 bé 


A. Coldenlnne: gy kardot tartó kéz 


úszni a házasságot! Te a hírnévért harcolsz, olyan harco- 
kat, amikre más képtelen lenne! Miért segítesz most 
mégis engem? — ismételte meg a kérdést elszántan. 

Naené felemelte tekintetét, de sehol nem voltak a 
csillagok segítő fénycseppjei. Csak a fekete mennyezet 
borult fölé. 

— Hasonlítasz valakire, akit kedveltem — jelentette ki 
kis habozás után. — És akinek talán tartozom is — tette 
még hozzá tétován. 

— Kire hasonlítok? — makacskodott a gyerek. 

— Volt egy fiú — kezdte lassan Naené. — Együtt nőt- 
tünk fel. Kölyökfejjel nagyon sokra tartottam. Minden 
gyerekcsínyt elkövetett, amit el lehet követni. Én meg 
persze állandóan a nyomában loholtam. Idősebb volt 
két évvel, az akkor még sokat számított. Mondom, ve- 
le csináltam, amit csak kitalált, a lovaglástól kezdve a 
fára mászáson át az éléskamra fosztogatásáig mindent. 
Muszáj volt bizonyítani előtte! Nem maradhattam le. 
És nem maradtam. Kardvívásban meg is előztem — me- 
sélte lassan, de megakadás nélkül. Az elmúlt napokban 
sokszor végiggondolta már ezeket a rég elfeledett em- 
lékeket. 

— Aztán jött egy mester. Numa, ha hallottál már róla. 

— Azt mesélik, nála tanult Vészvihar Naené — helye- 
selt buzgón a gyerek. 

— Igen. A fiú szülei hívták, egy vagyont fizettek ne- 
ki, és kérték, vegye maga mellé gyermeküket. De a 
mester engem választott. A szülők mondták, hogy én 
csak nevelt gyerek vagyok, és értem nem fizetnek, de 
Numa azt mondta, mindegy. Engem tanít, mert engem 
tart tehetségesnek. Most képzelheted a helyzetet! — 
kuncogott fel, ahogy eszébe idézte nevelőanyja végte- 
lenül meghökkent, majd hasonlatosan felháborodott 
arcát. 

— A fiú meg azt mondta, válasszak! Ha elmegyek he- 
lyette a mesterrel, ő többet nem áll velem szóba. Én 
meg nem őt választottam, hanem a kardot — fejezte be, 
és kicsit elgondolkodott. 

— Érdekes, erről nem beszélnek a legendák... — mo- 
tyogta Zenam, majd tovább kérdezett. — És mi lett a fi- 
úval? 

— Tényleg nem beszéltünk többet. Numa ugyan há- 
rom évre rá meghalt, de én nem mehettem haza, a ne- 
velőszüleim látni sem akartak. Azt üzenték, kígyó va- 
gyok, és nem óhajtanak tovább a keblükön melengetni. 
Talán igazuk volt. A fiú meg elment a fővárosba, a ka- 
tonai akadémiára. Azt mondják, ott ő volt a legjobb. 
De pár évre rá meghalt egy párbajban. Ennek már vagy 
három évtizede. 

— Tehát rá hasonlítok — sóhajtott a gyerek. 

— Csak arcra! — visszakozott Naené. — A jellemetek- 
nek nincs egy közös vonása sem! Ő makacs volt, aka- 
ratos és célratörő. Te meg... — és itt sóhajtott, majd le- 
gyintett. 


De a gyerek nem kérdezett rá, hogy őt milyennek 
tartja a nő. 

— És ezért te most nekem segítesz. Mert úgy érzed, 
hogy tartozol neki, hisz ha helyetted őt választja a mes- 
ter, akkor nem hal meg párbajban. Igaz? 

— Talán tartozom neki, de nem a halála miatt — csat- 
tant fel Naené. — Azt magának köszönhette! Mondom, 
világ életében makacs volt és akaratos, mindig is sejtet- 
tem, hogy hasonlatosan fogja végezni! Még csak nem is 
a három év tanulás az, amit tényleg elvettem előle, hisz 
Numa nem az egyetlen jó mester volt! És végül fogad- 
tak mellé valakit, ő is a legjobbaktól tanult — magyaráz- 
ta Naené, majd csendesebben folytatta. — Az egyetlen 
dolog, amit tényleg kivettem a kezéből, az Kicsi Test- 
vér. Mert Numa nemcsak tanított, de engem kért meg a 
halálos ágyán, hogy vigyázzak a fegyverére. 

— Így mondják a mesék is! — bólintott fektében 
Zenam. — Meg, hogy Numa kardja varázserejű. 

— Kicsi Testvér a létező legjobb penge ezen a terem- 
tett világon, bár néha talán egy csipetnyit vérszomja- 
sabb a kelleténél! — mosolyodott el Naené, és a feje alá 
kulcsolta kezét. — De holnap te is a kezedbe veheted, 
bár csak játékra, nem harcra. Ennek ellenére bánj vele 
tisztelettel. Ne eszköznek tartsd, hanem társnak. Akkor 
nem lesz semmi baj. És most aludj! — fejezte be, és is- 
mét becsukta a szemét, 

Ám Zenam még hosszan forgolódott, és végül csak 
kibökte, ami a lelkét nyomta. 

— Vészvihar Naené! Megbántad azt a választást? 

— Soha! Egy kurta pillanatra sem! 

A másnap szürke fellegekkel köszöntötte a hajnalt. 
Naené a nap előtt kelt, és mire a gyerek felébredt, ő 
már megreggelizve, harcra készen állt az ajtóban. Test- 
őrhöz illő módon. 

Aztán már nem sok beleszólása volt a dolgokba. 
Szolgák jöttek, mentek, az egész ház zsongott az elő- 
készületektől. A vendégek között elterjedt, hogy a már 
napok óta beteg menyasszony ma reggel végre jobban 
érzi magát, olyannyira, hogy hajnalban énekelt, és fel- 
pofozott két szolgát, akik majdnem a lábára öntötték a 
fürdődézsába szánt forró vizet. Jó ómen, bólogáttak a 
meghívottak. 

Zenam hősöket megszégyenítő elszántsággal készült 
a szertartásra, magában a tegnap begyakorolt küzde- 
lemsort memorizálva. Szúrás, szűk könyökkel, egy lé- 
pés balra, a kard ferdén kicsapódik, majd egy megke- 
rülés, és szúrás Arcsi hóna alá. És közben nem szabad 
kint felejtenem a nyelvem hegyét, tette még hozzá 
Naené legutolsó jótanácsát. 

Amikor apja felkereste, büszkén felvetett fejjel fo- 
gadta. 

— Na aggódj, papa, minden rendben lesz! 

— Örülök, hogy beletörődtél a megváltoztathatatlan- 
ba — veregette meg a vállát apja, de arcán látszott, nem 
érti. Majd hosszú, gyanakvó pillantást vetett Naenére, 
végül fejcsóválva távozott. 

, Ha elszúrja a mókánkat, leszúrjuk, ugye?" érdeklő- 
dött Kicsi Testvér. 

, Nem hiszem. Mindenesetre örülök, hogy immár 
magadénak érzed ezt a munkát is!" mosolygott magá- 
ban Naené. 

, Hah, az én hírnevem is bánja, ha lebukunk! Remé- 
lem ez a taknyos nem felejti el, amit tegnap a fejébe 
vertél. Én mégsem irányíthatom a kezét!" 

, Nem felejti. Nyilván éveken át megjegyzett min- 
den hülyeséget, amit az egyetemen tanították neki, mi- 
ért ezt a két másodperces mozdulatsort felejtené?" vé- 
lekedett Naené, végtelen optimizmussal. 

Majd eljött a nagy pillanat. Felharsantak a kürtök, a 
násznép zsongása alábbhagyott a filagóriában, és meg- 
indult a házból az esküvői menet. 

Naené feltűnésmentesen igyekezett Zenam mellett 
maradni, de Atren még indulás előtt mellé lépett. 

— Te maradj hátra, csak a díszegyenruhás fegyveresek 
lehetnek most urad mellett. Rosszul mutatnál szakadt 
gönceidben, testőr! — mosolyodott még el gúnyosan. 

, Mondtam, hogy tegnap kellett volna eltenni láb 
alól, most nagy feltűnést fog kelteni, ha nyílt színen 
megöljük!" vélekedett Kicsi Testvér. 

— Uram mellett a helyem -— tiltakozott Naené, és ál- 
arca ellenére is látszott, hogy megfeszülnek vonásai. 

— Most nem. Most én felelek uradért! — csattant fel a 
testőr, Naené pedig engedelmesen fejet hajtott. 

— Jó. Így gondolom tiéd a felelősség, hogy semmi 
botrány ne zavarja meg a szertartást. 

— Persze! — legyintett magabiztosan Atren, nem tud- 
ván, mit vállal ezzel magára. 

— Helyes — mosolyodott el Naené, majd elvegyült a 
tömegben. 

Persze igyekezett Zenam mellett maradni, de az elő- 
kelő csőcselék erősen megnehezítette a dolgát. Azért 
sikerült bejutnia a filagóriába, de amikor a pap elkezd- 
te felcitálni a szertartás szövegét, még mindig csak a 
negyedik sorban állt. Szemközt látta, ahogy Renem úr 
feszít, egy egészen jó helyen, mellette a már most ha- 
lottsápadt Arcsi toporgott. 

Még egy pillanatot várj, szuggerálta, ahogy kikerül- 
te az előtte álló, idősebb urat. De Arcsi lelkében túl- 
csordult a feszültség. 

— Állj! — kiáltotta nagy hangon, és kilépett apja mel- 
lől, egyenesen a fiatal pár mellé. 

Naené dühösen félrelökött egy ficsúrt, hogy még kö- 
zelebb kerülhessen, és kardjára kulcsolta kezét. 

— Mit akarsz? Miért zavarod meg ezt a szent percet? 
— csattant fel tőle szokatlan erélyességgel Zenam. 


Naené lendületesen arrébb tolta az utolsó alakot, aki 
még az útjában állt. 

— Soha nem leszel Klára férje! Megöllek! — kiáltotta 
Arcsi, és kardot rántott. 

Naené közelebb lépett volna, de az imént félrelökött 
hölgy belekapaszkodott a karjába. 

— Kérem, mi ez a faragatlanság! — sziszegte, nem fi- 
gyelvén a kint zajló eseményekre. 

— Testőr, a kardod! — fordult odakint Naené felé 
Zenam, a megbeszélt módon. 

— Ne tolakodjon, maga huligán! — háborgott tovább 
a hölgy, és nem engedte el a nő karját. 

— Testőr! — kiáltott kétségbeesett zavarral Zenam, és 
egy pillanatra megtört határozottsága. 

Naené kurta mozdulattal hallgattatta el a hölgyet, 
majd beletámasztotta a mellette bámészkodó úriember 
karjaiba az immár megnyugtatóan csendes, ernyedt 
testet. 

— Itt van! — lendítette a levegőbe Kicsi Testvért. 

A kard repült, tökéletes pontossággal érkezve a su- 
hanc kezébe. Immár fegyverrel a kézben állt mindkét 
ifjú. A vendégsereg bénultan bámult, a két kard kétszer 
csattant össze, majd Zenam megtette az utolsó, végze- 
tes szúrást. Arcsi hangtalanul vágódott hanyatt, feje na- 
gyot koppant a márványpadlón. 

Szegény, jól megüthette magát, villant át Naené fe- 
jén a gondolat, de teste már előtte járt és cselekedett. 
Zenam mellé lépett, és visszavette kardját. 

— Fuss! — kiáltotta messzehangzón, és előrelökte a 
gyereket. Az rohanva indult, végig a vendégek közötti 
szabad téren, ahol az imént még menyasszonyával vo- 
nult a pap elé. Egyedül a mellettük álló Atren lépett 
volna utána, de őt Naené elgáncsolta, majd feltűnés 
nélkül tarkón rúgta. Nehogy már elrontson valamit az 
a pojáca! 

— Meghalt! Megölte, gyilkos! — kezdett közben sikol- 
tozni Klára kisasszony Arcsi mellett térdelve, egy ősz 
hajú ember pedig fürgén előretolakodott a tömegben. 

— Félre, orvos vagyok! 

Zenam ekkor ért ki a filagóriából, és az istállók felé 
futva rohant tova, ahol a tegnap éjszaka megvesztege- 
tett lovászlegény várt rá a felnyergelt lóval. Nyurga 
alakja gyorsan eltűnt a kinti fényben. 

A vendégsereg csak ekkor ébredt fel dermedt hallga- 
tásából. Páran kiabálni kezdtek, az eddig tehetetlenül 
bámuló testőrök fegyverük után kaptak. De akkor 
Naené már kivont karddal állt a forgatag közepén. 

— Uram kardja én vagyok! — kiáltotta a numabeli 
testőrök hagyományos formuláját, amivel harcba in- 
dulnak. 

Az egyik fegyveres ismerhette a csatakiáltást, azon- 
nal szúrt, a nő kurta mozdulattal verte ki a kezéből a 
kardot. Egy másik is felé lépett, ezt térden rúgta, és 
már fordult is tovább. 

Elszabadult a pokol. 

— Megölték a fiam! — ordította Renem úr, és kardot 
rántva ugrott a szintén fegyvere után kapó Urisz úr felé. 

Naené szélvészként pördült közéjük, az egyiket le- 
fegyverezte, a másikat óvatosan hasba rúgta. Már 
amennyire óvatosan hasba lehet rúgni valakit. Aztán 
lépett tovább, végigtáncolva a felbolydult testőrök 
előtt, itt-ott elgáncsolva egy-egy túlzottan útjában lévő 
vendéget. Pár pillanat alatt elérte a filagória szélét, át- 
ugrott a jelképes kis korláton, és kiért a kertbe. 

Gyors pillantással mérte fel, mi történt közben. Oda- 
bent megbízható káosz tombolt, de pár testőr illetve 
felzaklatott rokon már kiverekedte magát a tömegből. 
Vércseként csapott le rájuk. 

, Juhéj, adj nekik!" kacagott Kicsi Testvér, még azt is 
megbocsátva, hogy eddig egy csepp vér sem mosta 
pengéjét. 

Naené pedig ajkán halovány mosollyal küzdött, egy- 
szerre négy-öt emberrel, ahogy épp a helyzet hozta, 
végtelenül összezavarva soraikat, lehetetlenné téve 
Zenam üldözését. Mikor szétverte őket, sarkon fordult, 
és maga is eliramodott a kertbe. A tegnap kitervelt úton 
futott, végig a magas bokrok, virágok között, el a tó 
mellett. A majdnem háromméteres kerítés olyan ne- 
gyed másodpercig tartóztatta fel, 

Amint átlendült rajta, eltette kardját, kitörölte sze- 
méből az izzadságot, majd lassabb tempójú futásra vál- 
tott. 

, Gyere, Testvérke, vágjunk a lovasok elé, zavarjuk 
össze őket is" biztatta kardját, aki természetesen vele 
tartott. 

Késő este volt, mikor izzadságtól csatakosan belova- 
golt a kis erdei tisztásra. A fák alatt, az egyszerű isten- 
szobrocska mellett magányos árny várakozott rá. 

— Minden rendben? — érdeklődött Zenam, ahogy fel- 
ismerte Naenét. 

— Egész nap téged kergetett a fél világ. Szóval, tulaj- 
donképpen minden rendben — csusszant le lováról. Ez 
már a harmadik volt, mit innen-onnan kölcsönvett, 
majd félholtra hajtott. Nehéz nap állt mögötte. 

— Arcsi jól van? 

— Honnan tudhatnám? — fújt dühösen, majd megeny- 
hülve legyintett. — De majd megkérdem. 

— Biztos, hogy te akarsz visszamenni, és beszélni a 
papával? — vette fel kis habozás után Zenam. — Nem 
mintha én annyira szeretnék az öreg elé kerülni, de 
mégis az én apám! 

Naené nem válaszolt, csak lehajolt, és alaposan 
megdörzsölte a térdeit. Embertelenül sajogtak az egész 
napos lovaglás miatt! 

— Én beszélek az apáddal, hogy adjon pénzt Utazába 


menni, te itt maradsz — egyenesedett végül fel. — Így 
biztonságosabb. 

— Köszönöm! 

Naené csak legyintett, majd sarkon fordult, és besé- 
tált a fák közé. Pár perc múlva már látta a ház fényeit. 

Zenam javasolta, hogy ezen a közeli kis tisztáson ta- 
lálkozzanak, és a nő most elégedetten nyugtázta, hogy 
jó választás volt. Ilyen közel senki sem kereste a su- 
hancot, és mennyivel kényelmesebb volt innen vissza- 
menni, mintha még órákat kellett volna lovagolnia! 

Az árnyak közt rejtőzve jutott el a házig, ahol hang- 
talanul bemászott egy földszinti ablakon. Odabent 
gyorsan megtalálta a ház urának szobáját. Kurtán ko- 
pogott, majd választ sem várva belépett. 

Urisz úr a meghökkenés legkisebb jele nélkül nézett 
fel rá, majd letette a kezében tartott könyvet, és felállt 
az asztaltól. 

— Üdvözöllek, testőr! Már vártalak! 

— Uram! — hajtott fejet illedelmesen a nő. 

— Összekészítettem mindent, vidd! — intett a sarok 
felé, ahol degeszre tömött hátizsák várakozott a falnak 
támasztva. 

— Köszönöm uram! — hajolt meg elégedetten Naené, 
és felvette a zsákot. Nem tehetett róla, imádta az értel- 
mes embereket! 

— Visszamegy az egyetemre, igaz? — kérdezte köz- 
ben az apa. 

— Igen — bólintott a nő. — És ha nem haragszik, meg- 
kérdezhetném, Ar Arisz úr hogy érzi magát? 

— Az orvos senkit sem enged be hozzá, és elég sá- 
padt arccal jár-kel — vont vállat a ház ura, majd csúfan 
elmosolyodott. — De ha engem kérdezel, hát nincs an- 
nak a suhancnak más baja, mint hogy hogyan fogja 
vissza a röhögését abbéli jókedvében, hogy ilyen ügye- 
sen lóvá tették a fél vidéket! — mordult fel, majd visz- 
szaült az asztal mögé. 

Naené elmosolyodott álarca alatt. 

— Talán — hagyta rá a férfira. 

— Meg kell hagyni, piszok ügyesen csinálták a kis 
gazfickók! — bólogatott Urisz úr. 

— Ne becsülje le a fiát, uram! És engedje meg, hogy 
tolmácsoljam a bocsánatkérését. Nem akarta megbán- 
tani önt! 

— Szóra sem érdemes! Érkezésetek után rosszabbra 
számítottam — sóhajtott a férfi, majd elkomorodva fel- 
nézett. — Kegyetlen és félelmetes történetek járnak 
Kardtáncos Naenéről. 

A nő egy pillanatra meghökkent, majd mélyen meg- 
hajolt. 

— Régi történetek azok! 

És hang nélkül megfordult, hogy távozzon, de Urisz 


úr még utánaszólt. 


— Egy pillanatot még! — emelte fel a hangját, és 
Naené engedelmesen visszafordult. — Nem tudom, mit 

akar a fiamtól. Nem is parancsolhatok magának, hogy 
mit tegyen. De vigyázzon rá, testőr! — kérte csendesen. 

— Úgy lesz, uram! — hajolt meg ismételten a nő, és 
kilépett az ajtón. 

Már derengett a hajnal, mikor elérték a kövezett utat. 
Zenam csendesen szunyókált a nyeregben, Naené in- 
kább csak elmélkedett, bár hasonlatosan messze a való 
világtól. Agyának egy távoli szegletébe Kicsi Testvér 
még mindig fáradhatatlanul citálta a tegnapi csetepaté 
részleteit, kihangsúlyozva ellenfeleik bénábbnál bé- 
nább voltát. 

— Állj! — fogta vissza lovát Naené, mire a suhanc fel- 
ébredt. Körbenézett, majd bólintással nyugtázta, hogy 
hol vannak. 

— Köszönök mindent, Vészvihar Naené! — fordult a 
nő felé. — Én most Utaza felé tartok, nem tudom, egy- 
beesik-e ez a te utaddal. 

— Nem, de nem számít. Te sem arra mégy! — moso- 
lyodott el a még mindig viselt álarc alatt Naené. — Ha 
jól emlékszem, szentül fogadkoztál, hogy ha segítek 
neked, akkor felajánlod viszontszolgálataidat. Nos, ek 
jött az ideje a törlesztésnek! 

Zenam elkomorodott, majd kihúzta magát. 

— Nem szegem meg a szavam, Vészvihar Naené! 

— Remek! Akkor legelébb is a fővárosba mégy, és el- 
viszed üzenetemet Gínelung mágusmesternek. 

— A Nagytanács Első Mágusának? — csodálkozott a 
gyerek. 

— Neki. Szóról-szóra add át a következőket: én, 
Vészvihar Naené, elmegyek, és elhozom neki Azaszan 
fejét. Ám magam szabom meg kardom árát. Nem húsz, 
de harminc évet kérek, és ezen felül pedig azt, hogy az 
üzenetet vivő Zenam nevű ifjút vegye maga mellé ta- 
nítványnak, mindaddig, míg én vissza nem érkezem. 

— Micsoda? — nyílt tágra a gyerek szeme. 

— Hallhattad! — nevetett rá Naené. — És azt már csak 
neked mondom, ha tehetségesnek bizonyulsz, akkor 
nyilván az én visszatérésem után is szívesen foglalko- 
zik majd veled a mester! 

— Nem is tudom, hogy köszönjem meg! — sóhajtott a 
gyerek, de Naené akkor már elfordította lovát. 

— Úgy, hogy nem hozol rám szégyent, és nem felej- 
tesz el! — válaszolt, vissza sem fordulva, ám mielőtt 
megsarkantyúzhatta volna a hátasát, a gyerek még utá- 
naszólt. 

— Vészvihar Naené! Mikor térsz vissza? 

A nő visszafogta lovát, megfordította, majd elmoso- 
lyodott. 

— Tudod, Azaszan nem ebben a világban létezik. Ő 
már tulajdonképpen halott, démonnak is nevezheted, 
ha jólesik, vagy ördögnek, ahogy jobban tetszik. Le 


kell szállnom utána az alvilágba, legalábbis a legendák 
így fognak beszámolni erről az utazásomról. De mind- 
egy is! Az a lényeg, hogy messze kell mennem, talán 
négy-öt év, mire visszaérek. Talán több. De visszaté- 
rek! — húzta ki magát gőgösen a teremtett világ legjobb 
kardforgatója. 

— Ki kételkedett benne? — nevetett fel Zenam, aztán 
elváltak. 

A hajnal lassan reggelbe fordult, ahogy Naené elhagy- 
ta Shaddak környékét. 

, Naé, Naé, elment az eszed!", siránkozott közben 
végeláthatatlan állhatatossággal Kicsi Testvér. 

,;, Testvérke, nem tűnt fel, hogy mennyire egyhangú 
vagy? Most Azaszan után loholunk, hetek óta ez a szí- 
ved vágya. Most mi a bajod?", unt rá végül Naené. 

,, Tudod te jól! Rendben, megöljük Azaszant. De mi- 
ért? Hogy hozzáfiatalodj ehhez a kölyökhöz, és elcsa- 
varhasd a fejét! És nem oly módon, ahogy ez természe- 
tes lenne tőled, hanem átvitt értelemben." 

, Nem ragaszkodom a feje elcsavarásához" morgott 
a nő, és mellesleg nem mondott igazat. 

De Naé, ez a kölyök évek múlva is csak egy tak- 
nyos lesz, te pedig megmaradsz veterán harcosnak, 
akármi is történik a testeddel!" 

, Nem marad taknyos!" ellenkezett Naené. , Mágus 
lesz belőle. Sokak által félt és tisztelt mágusmester, 
bölcs férfiú, ki kiigazodik e teremtett világ magasabb 
misztériumainak kusza útvesztőjében. Ne feledd, 
Gínelung a legjobb a maga szakmájában, akit ő tanít, 
az előtt végtelen távlatok nyílnak!" 

, Na és akkor? Ti lesztek az álompáros! El tudom 
képzelni! Hatszázszoros gyilkos asszony, fekete prak- 
tikákkal foglalkozó hullamágus férjjel dadát keres ara- 
nyos, szófogadó csemetéje mellé. Brrr!" 

, Rémeket látsz. Zenam nem az a fajta, aki megtele- 
pedne. Hallottad, utazni akar. Képzett mágusként utaz- 
hat is. De szüksége lesz egy jó testőrre. Az apja meg 
rám bízta, hogy vigyázzak rá. Szóval, most megöljük 
Azaszant, aztán Gínelung megfiatalít, és végül Zenam 
mellé csapódunk, testőrnek. És igen, valóban, közben 
majd megkísérelem azt a fejelcsavarást. Így megfe- 
lel?" 

Kicsi Testvér pedig erre már nem válaszolt, amit a 
nő úgy értelmezett, hogy kardjának nincs ellenvetése. 
Hát csendesen poroszkáltak tovább, az út lassan, ka- 
nyarogva vezette őket. 

Naené nem sietett, olyannyira nem, hogy mikor el- 
érte az Oroszlános forrást, meg is állt, hogy megitassa 
lovát és megmosakodjon. De alig csusszant le a nye- 
regből, amikor lódobogást hallott. 

Érdeklődve kapta fel a fejét, és arcizma sem moz- 

dult, mikor a fák közül előléptetett Atren, a tegnap oly 
szerencsétlenül járt testőr. 

— Üdvözöllek, kardforgató asszony! — köszöntötte a 
férfi, de Naené nem válaszolt, hát maga is leszállt 1o- 
váról, és tett felé pár lépést. — Tán csodálkozol, hogy 
találtalak meg, de egyszerű a válasz! Urisz úr birtoká- 
ról követtelek, aztán eléd vágtam, mikor elváltál attól a 
taknyostól. Beszédem van veled! 

— Hallgatom — válaszolta a nő csendesen. 

— Tudod, Urisz úr elbocsátott! 

— Te kérted a felelősséget, nem én erőltettem rád! 

— Nem azért jöttem, merthogy téged vádolnálak, és 
elégtételt követélnék! Nem vagyok bosszúálló fajta! — 
mordult fel a férfi, de szemén látszott, hogy nem telje- 
sen őszinte tiltakozása. — Azért vagyok itt, hogy össze- 
mérjük a kardunkat! 

— Minek? — nézett nagyot Naené. 

— A házban ügyesen a bolondját járattad velem, elhi- 
tetted, hogy pojáca vagy! De hallottam ám hírét, mit 
tettél tegnap! Tucatszám szórtad szét a fegyvereseket, 
bár megsebezned egyiket sem sikerült. Ebből gondo- 
lom, hogy ügyesebb lehetsz te annál, mint amit mu- 
tatsz. És szívesen kipróbálnám a kardom! — fejezte be, 
majd fegyvert rántott. 

— Nem kell megküzdenünk! Én elhiszem, hogy te 
vagy a jobb! — hajolt meg könnyedén Naené, majd sar- 
kon fordult, és elindult a forrás felé. 

, Szerintem is seggfej", helyeselt Kicsi Testvér. 

— Hé, sértésnek tartanám, ha nem állnál ki velem! — 
kiáltott utána Atren. — Nincs okod visszavonulni, 
egyenlő küzdelmet ajánlok! Elég jó vagy te hozzám, 
ne hivatkozz arra, hogy nő vagy, meg hogy nálam lé- 
nyegesen alacsonyabb! 

És megállt a szél. Naené megtorpant, arca kőszobor- 
rá dermedt. 

— Tehát küzdeni akarsz? — suttogta vészjóslóan, 
hogy a fák levelei megreszkettek. 

Tán egyedül Atren nem vette észre a tisztás fölé su- 
hanó halált. 

— Igen! — kiáltotta büszkén. 

Naené egy pillanatra behunyta a szemét. Látta, töké- 
letes részletességgel látta, ahogy Kicsi Testvér előre- 
lendül és lecsap, Atren elkerekedett szemmel véd, ám 
kardja ezer szilánkot vetve robban szét, ahogy a két 
fegyver összecsattan. És aztán már semmi sem áll a hi- 
deg, kemény penge és a forró, puha hús között, a moz- 
dulat pedig befejeződik, gyorsabban, mint ahogy elk 
kezdődhetett volna. 

Látta, ahogy Atren egy pillanatig még ott áll, végte- 
lenül értetlen arckifejezéssel, majd feje legördül nya- 
káról, és lehull a porba, hogy aztán teste is kövesse, 
végtelen lassúsággal. 

Mindezt látta, aztán elhessentette a képet. Hogy 
mondta ez a pojáca? , Bár egyiket sem sikerült megse- 
bezned." Tényleg nincs tisztában azzal, hogy mennyi- 
vel nehezebb úgy harcolni, hogy nem hull közben vér? 
Hát nem tudja, hogy az ölés a legkönnyebb módja a 
győzelemnek, ám egyben a legkegyetlenebb is, hisz 
visszavonhatatlan? Lehet, hogy még azt sem tudja, 
hogy nincs nehezebb, mint csendesen fejet hajtani, és 
elkerülni a küzdelmet, nem megmutatván a csőcselék- 
nek, ki a jobb? No de ha ezt mind nem tudja, hát akkor 
miféle harcos lehet? 

Kinyitotta a szemét, és megrázta a fejét. Lassú moz- 
dulattal levette álarcát, majd fáradtan letörölte az iz- 
zadságot a homlokáról. 

— Márpedig nem küzdök veled, és igenis azért nem, 
mert túl egyenlőtlen lenne az a küzdelem! — morogta, 
majd vissza sem nézve otthagyta férfit. 


Middle-Earth. Rolemaster, 

JEStTIALUM 


I.A GRIFFMADÁR 


TARTALOM 


01. A griffek testalkatáról és nevezeteiről 

02. A perzsaországi griffekről és 
csudás átváltozásukról 

03. A napisten földi birodalmáról 

04. A kincseket őriző griffekről 

05. Ugyanezen eriffek kincseiről 

06. A griffekről és a honfoglalásról 

07. A pusztákban lakozó griffekről 

08. A kereszténnyé dicsőült griffekről 

09. A címerekbe foglalt griffekről 

10. A hősöket hordozó griffekrő. 

11. Rénaud lovag griffkalandjáról 

12. A griffek varázserejű karmairól 

13. A griffek után kutató utazókról 

14. A valóságosan való griffekről 

15. Függelék: A hippogriffről 


09. A CÍMEREKBE FOGLALT GRIFFEKRŐL 


A harmadik keresztény rétegkultúra, ahová a eriff 
hosszú időre befészkelte magát, a világi uralkodó kö- 
rök műveltsége volt. A teológusok a legsúlyosabb al- 
legorizálással sem bírták lecsutakolni a legendás 
szörnyről a perzsa birodalomból örökölt nimbuszát, 
mely az erő, a hatalom, a nyers méltóság jelképévé 
tette, s érthető módon delejes vonzerőt gyakorolt a 
dölyfös feudális urakra. Így röppent át a griffmadár a 
nemesi címerekre, ahol már úgyszólván a heraldika 
csecsemőkorában, a XII. század végén megjelenik. 
Különösen Kelet-Európában volt rendkívül népsze- 
rű, Mecklenburgban, Pomerániában, Lengyelország- 
ban és hazánkban. (Pajzstartóként a régi Budapest cí- 
merében is szerepelt.) 

A nagymúltú balti kereskedőváros, Rostock pol- 
gárai annyira büszkék voltak a címerükben díszelgő 
meselényre, hogy a XVI. században a Gran Grifón — 
azaz Nagy Griffmadár — nevet adták annak a zászlós- 


hajónak, amit a Hanza-hadiflotta élén a spanyol ki- 
rály Anglia ellen készülő Győzhetetlen Armadájába 
küldtek. Nem gondolták azonban át kellő mérték- 
ben, hogy a griffmadár — számos kiváló tulajdonsága 
mellett — az úszásban köztudomásúlag kevéssé jeles- 
kedik, s így a névválasztás rossz ómennek bizonyult. 
A Gran Grifón 1588. szeptember 27-én zátonyra fu- 
tott az Orkney-szigeteken, s háromszáz fős legénysé- 
ge kénytelen volt évekig egy zsebkendőnyi földdara- 
bon vesztegelni, a bennszülött kecskepásztorok nem 
éppen túláradó vendégszeretetét élvezve. 

, A középkor embere számára a címer sokkal többet 
jelentett hiúsági vagy genealógiai kérdésnél" — írja a híres 
történész, Huizinga. "A heraldikus alakok majdnem 
olyan szerepet játszottak tudatában, mint a totemállatok 
a primitív népeknél. A címeri oroszlánok, liliomok és ke- 
resztek a gőg és a becsvágy, hűség és áhítat hatalmas 
komplexumait sűrítették magukba és képletes úton bo- 
nyolult szellemi tartalmakat jelöltek és fejeztek ki." 

Mit jelentett hát a címergriff? Hogy a keresztény 
teológiai szimbolikához semmi köze nem volt, az ki- 
tűnik abból is, hogy megtették Makkabeus Júdás fik- 
tív címerállatának. Makkabeus Júdás középkori felfo- 
gás szerint a lovagi eszményt testesítette meg: a világ 
kilenc legdicsőbb vitéze közé sorolták, akik közül 
hárman pogányok voltak (Hektór, Caesar és Nagy 
Sándor), hárman zsidók (ő, Józsué és Dávid király), 
és mindössze hárman keresztények (Arthur király, 
Nagy Károly és Godeíroy de Bouillon, Jeruzsálem 
meghódítója). Böckler 1688-ból származó címer- 
könyve szerint "a griffeket oroszlántestből és sasfejből 
szerkesztik meg, hosszú fülekkel és saskarmokkal, ami azt 
jelenti, hogy az okosság és az erő összeegyeztetése legyen 
a cél". Sir Thomas Browne 1646-ban azt írja (Vulgar 
Errors III. 2.), hogy a griffmadár az éberséget, a bátor- 
ságot, az állhatatosságot és a gyors, határozott cselek- 
vést jelképezi. Ehhez még hozzátehetjük a hűséget is: 
ha orrlyukából füstöt és lángokat ereget (eryphon 
fumant), akkor gazdája megvédelmezésére készül az 
ellenséggel szemben. 

A címereken gyakran nem az egész állatszörnyet 
ábrázolják, hanem csak a fejét, amit a felmeredő, csú- 
csos fülek különböztetnek meg a közönséges sasfe- 
jtől. Ha szarvakat is visel, alcénak — azaz jávorgriffnek 
— hívják; sárkányszárnnyal és kígyófarokkal megtold- 
va gamelion a neve. A heraldika tudománya ismer egy 
opinicus nevezetű furcsa jószágot is, amely a XVI. szá- 
zadban fejlődött ki a griffmadárból. Törzsét és farkát 
a tevétől, lábait az oroszlántól, fejét a sastól kapta 
kölcsön, ám ez utóbbiról nála sem hiányozhatnak az 
elmaradhatatlan kutyafülek. Hosszú kígyónyakát 
pikkelyek borítják, és természetesen szárnya is van — 
vagy tollas, mint a sasé, vagy hártyás, mint a denevé- 
ré, erre nézvést a szakértők még nem tudtak meg- 
egyezni. Hogy mit akarna jelképezni, azt már a kora- 
beli heraldikusok sem igen értették; témánk szem- 


SJÁTÉKTECHNIKA 


GAMELION Megjelenés 
ÁAllóképesség 
A gamelion sok mindenben hasonlít Kisugárzás 
a griffmadárra. Ugyanúgy oroszlán- 
teste és sasfeje van, mellső végtagjain 
saskarmokkal. Ezeket azonban a ga- 
melionnál hártyás sárkányszárny és 
pikkelyes sárkányfarok egészíti ki. 
Akárcsak a griffeknek, a gamelio- 
noknak is rendkívül éles a látásuk és 
: a hallásuk. Hatalmas és félelmetes 
ragadozók; az a hír járja róluk, hogy 
egyszerre két igába fogott ökröt is el- 
ragadnak vacsorára. 
Karmaik ugyanolyan gyógyító-védő 
varázserővel bírnak, mint az unikor- 
nisszarv: ivókupának feldolgozva hu- 
szonnégy órára immunissá teszik a 
mérgek és a legtöbb betegség ellen 
azt a személyt, aki iszik belőlük. 


Életpontok: 
Páncél: 
Gyorsaság: 


mellső karom 
harapás 
szárnyűtés 
hátsó karom 
farokcsapás 


Képzettségek: 
fegyvertelen harc 


ha, 353 egység 


OPINICUS 


Testhossz/Testmagasság: 7 méter 


Különleges támadások: 


Elelmiszerérték: 
Páncélalapanyag: tollas-prémes ir- 


pontjából azonban mindenképpen említést érdemel, 
mert számos népszerű szerepjáték — többek között az 
ADSD - besorolta a szörnykatalógusába. 

A magyarországi címergriffek közül a legneveze- 
tesebbek az Esterházy-család címerén találhatók. Egy 
érdekes anekdota is ránk maradt velük kapcsolatban. 
Eszerint II. József király egy ízben megkérdezte volna 
Esterházy Ferenc herceget: 

— Hát ez meg milyen állat? 

— Griffmadár, felséges uram — jött a felelet. 

— És hol teremnek ezek a madarak? 

— Ott, ahol a kétfejű sasok! 

A válasz szellemességének értékét némileg csor- 
bítja a herceg tájékozatlansága. Neki igazán tudnia il- 
lett volna, hogy a kétfejű sasok Mexikóban honosak. 
Legalábbis 1723-ban onnan került egy kitömött pél 


TIMELORDS 7. 


Erő 

Ügyesség 

Egészség 

Intelligencia 3 (állati skálán 12 
Akaraterő 13 
Hidegvér 

Érzékelés 

Megjelenés 

Állóképesség 

Kisugárzás 


Életpontok: 
Páncél: 
Gyorsaság: 


13 Különleges támadások: 
340. épen 
Harapás 


Képzettségek: 

pusztakezes harc 13 
vadászat 

hangészlelés 10 


Testsúly: 1700 kg 

Méreteltérések: X0,5-től x 1,5-ig 

Maximális sebesség: 25 m/sec 

Ideális élőhely: Mérsékelt Égöv 
/Hegyvidék /Tetsző- 
leges Páratartalom 


Erő 
Ügyesség 
Egészség 
Intelligencia 
Akaraterő 
Hidegvér 
Érzékelés 


Az opinicus zöld bundájú oroszlánra 
emlékeztet, melynek torkát és altest- 
ét aranyszínű pikkelyek borítják. Ha- 
talmas, zöld tollas szárnyai vannak, 
horgas sascsőre és hosszú, csúcsba fu- 
tó fülei. 


Testhossz/Testmagasság: 2 méter 

Testsúly: 200 kg 

Méreteltérések: x0,5-től x 1,5-ig 

Maximális sebesség: 15 m/sec 

Ideális élőhely: Mérsékelt Égöv/Tet- 
szőleges Terep/Nor- 
mál Páratartalom 


(erdők) 

nyomkövetés tá 


Élelmiszerérték: 40 
Páncélalapanyag: prémes gerez- 
na 50 e pikke- 
lyek 10 egység 


dány a spanyol uralkodóház gyűjteményébe, az alki- 
rály ajándékaként. Nagyon nehéz volt elejteni, mert 
szerfölött éber állatnak bizonyult; miközben egyik fe- 
jével a zsákmányát marcangolta, a másikkal folyton a 
környező vidéket kémlelte, nem bujkálnak-e valahol 
vadászok. Nem is sikerült meglőni, csak a hímet; a 
nőstény idejében kereket oldott. 

Habsburg Miksa császár, akinek balsorsú mexikói 
pályafutását ez á különös vadászkaland tökéletes 
pontossággal megjósolta, rosszul tette, amikor nem 
ügyelt a százötven éves ómenre... 


10. A HŐSÖKET HORDOZÓ GRIFFEKRŐL 


A teológiai magasságoktól idegenkedő lovag urak 
fantáziáját egy másik minőségében is megragadta a 
griffmadár: mint hátasállat. Megérthetjük őket, való- 
ban nehéz elképzelni pompázatosabb csatamént. Né- 
mi módosítással átvették a lovasnomád hiedelmekből 
az ehhez kapcsolódó funkciót, a világok közötti közleke- 
dést is. Pogány gyökerű népmondáinkban Fehérlófia 
griffháton járja meg az alvilágot; a középkori Nagy 
Sándor-regényben a főhős (a Kilenc Vitéz egyike, 
akárcsak Makkabeus Júdás) ugyanilyen paripán pró- 
bál a mennyországba" jutni. Neki ugyan nem sikerül, 
mert cselekedetét a bűnös gőg vezérli; Nagy Károly le- 
gendás bajnoka (itt meg a hűbérúr való a Kilencek 
közül), a keresztényi erényekben bővelkedő Astulf lo- 
vag azonban eredményesebbnek bizonyul. Ő egy hip- 
pogriff nyergében — erről a fura jószágról később még 


kt Pontosabban mondva a Napisten birodalmába, a lá- 
tóhatár legszélére. Az eddig kifejtettek fényében be kell lát- 
nunk, hogy elképzelése tökéletesen logikus volt; a makedón 
hódító — vagy még inkább nevelője és tudományos tanács- 
adója, a híres Arisztotelész — igen tájékozott lehetett griffma- 
dár-ügyekben. 


FFMADÁR !" ELME8S 
ász ADA Akaratpróba 11 
ÜGYESSÉG 14 KARIZMA 5 
Kitérés 15 Ingerkedés 8 
SZELLEM 5 


Repülés 16 


Lopózás 15 Megfélemlítés 11 
Fegyvertelen harc 17 

ERŐ 18 Természetes felszerelés 
ÁLLÓKÉPESSÉG 16 Szárnyak (Gyorsaság 12) 
ÉRZÉKELÉS 9 Karmok (ERŐ --2/20) 


Nyomkövetés 11 Csőr (ERŐ --3/21) 


Cselezés 10 

, szere azonban többé-kevésbé hasonló. A fenti ada- 


bővebben lesz szó — röpül fel a földi paradicsomba, ahol 
dús gyönyörűségek közepette éldegél egy darabig, mi- 
közben épületes csevegéseket folytat más elevenen 
mennybe szállt hírességekkel: Énok pátriárkával, Illés 
prófétával és Szent János apostollal. 

Azok a mesebeli keveréklények, amelyek minden 
emberi vonást nélkülöznek, a képzelet különféle álla- 
tokból ötvözte össze őket, a lovagregékben általában 
undok és gonosz szörnyeknek vannak beállítva, ki- 
váltképp akkor, ha kedvenc foglalatosságuk a kincsek 
őrzése. A szerző azért írja bele őket a történetbe, hogy 
a hősök dicsőséges győzelmet arathassanak rajtuk, s 
mellékesen anyagi javakban is gyarapodjanak. A griff- 
madár azonban kilóg ebből a sémából, részint valószí- 
nűleg a keresztény szimbolikában betöltött pozitív 
szerepe miatt, részint pedig azért, mert a valódi lova- 
gok roppant nagyra becsülték a jó hátaslovat, s bizo- 
nyára gyakran merültek szentimentális ábrándokba: 
milyen remekül festenének egy ilyen grandiózus me- 
selény nyergében! A regényes történetekben a griff 
madár szinte mindig bajtársként vagy kísérőként jele- 
nik meg, aki ugyan vad, akaratos és nehezen zaboláz- 
ható, ám alapjában véve hűséges és nemes szívű. 

Adatgyűjtés közben egyetlen olyan példára buk- 
kantam csupán, amikor a klasszikus szörnyeteg — a 
bestiális ellenség — szerepében találkozunk vele. A 
Nagy Károly-mondakör egyik epizódjáról van szó, 
amit az alábbiakban érdemesnek vélek teljes terjede- 
lemben idézni, jobb híján a saját fordításomban, 
Thomas Bulfinch nyomán. Olvasóim így egyrészt ké- 
pet alkothatnak róla, milyen légkört áraszt egy igazi 
lovagrege (nem egészen olyat, mint manapság egy 
jól-rosszul összefércelt fantasy-regény) , másrészt arról 


is értesülnek, hogy a griffmadár sokkal bátrabb és 


erősebb az óriásnál. 
Ami igazán minden szerepjátékos számára hasz- 
nos tudnivaló. 


TOR G SZ 


Megjegyzés: A Torg a West End Games szerepjátéka, 
akárcsak a Star Wars RPG. A játékértékeket ugyan 
nem K6-ban számítva adja meg, hanem (az 
ADGD-hez hasonlóan) 1-től 20-ig terjedő skálán, 
a főjellemzők és az alájuk rendelt jártasságok rend- 


tokból tehát némi becsléssel akár a Star Wars-grif- 
fek értékei is kiszámíthatók; ezek természetesen 
nem mitikus meselények lennének, hanem valami 
idegen bolygó egzotikus állatvilágának prominens 
ragadozói. 

11. RÉNAUD LOVAG GRIFEFKALANDJÁRÓL 


Az erdőben lovagolván különös zajok ütötték meg a 
fülüket, és Rénaud lovag, miután megnyugtatta a höl- 
gyet, elindult arrafelé, amerről hallatszottak. Hamaro- 
san egy óriást pillantott meg, aki szörnyű bunkót mar- 
kolászva állt egy barlang sötét boltíve alatt, s oly csúf- 
ságos ábrázata volt, hogy látványától a legvakmerőbb 
léleknek is inába szállt volna a bátorsága. A barlang 
bejárata mellé egy nőstény eriffmadár volt leláncolva. 
A félelmetes madarat, az óriással együtt, egy csodála- 
tös paripa őrizetére állították ide, amely hajdan 
Argalia" hátaslova volt. Ez a jeles csatamén varázserő- 
vel volt eltelve: kitartásban, gyorsaságban, szépségben 
nem akadt párja a föld színén, s közönséges lótársai ét- 
rendjét — a füvet és a zabot — mélységesen megvetvén, 
csak tiszta levegővel élt. Rabicannak hívták. 

A csodaparipa, miután a vítéz Ferrau lovag levág- 
ta gazdáját, Argaliát, szabadságban találta magát, és 


visszatért a barlangba, ahol az istállója volt, az óriás 
és a griff éber strázsasága alatt. Mikor Rénaud lovag 
közelebb ért, az óriás rátámadott a bunkójával. 
Rénaud kivédte az óriás csapását, s oly rettentő kard- 
vágással válaszolt rá, amely bizonnyal véget vetett 
volna a viadalnak, ha az óriás irhája nem lett volna a 
szarunál is keményebb. Így azonban az óriás, seb- 
hedetten bár, de el tudott menekülni, és közben elol- 
dozta láncáról a griffet. Ez a szörnyeteg madár a leve- 
gőbe emelkedett, s innen csapott le Rénaud lovagra, 


k A katháji, azaz kínai császár fia, akit atyja Angelica 
húgával egyetemben a kereszténység megdöntésére küldött 
Európába. E célból a csodalovon kívül egy varázslándzsát is 
adott neki, amely mindent a földre döntött, amit a hegye 
megérintett. Angelica egy varázsgyűrűvel volt fölszerelve, 
amely az ujjára húzva védelmet nyújtott minden ellenséges 
bűbájjal szemben, ha pedig a szájába vette, láthatatlanná 
vált. 

GRIFFMADÁR 


E különös, négylábú állatoknak 
oroszlántestük van, amelyhez ha- 
talmas sasfej és sasszárny csatla- 
kozik. Mellső lábaikat tolltakaró 
fedi, és éles ragadozókarmokban 
végződnek, akárcsak a sasoké; a 
hátsók oroszlánlábra emlékeztet- 
nek, selymes szőrzettel borítva, 
mancsokkal a végükön. Az átla- 
gos griffmadár vállmagassága 1.3 
méter, testhossza 1.7 és 2 méter 
között mozog, szárnyainak fesztá- 
volsága a 3 métert is elérheti. Fe- 
jük a saséhoz hasonlít, nagy sze- 
mükkel kitűnően látnak, csőrük 
hajlott végű és éles. Szárnyukat 
élénk színű tollak borítják, me- 
lyek általában sárgák és fehérek, 
olykor azonban a vörös külön- 
böző árnyalataiban játszanak. 

A griffmadarak csoportosan 
fészkelnek, többnyire négyen- 
öten együtt, de megfigyeltek már 
tízfős rajokat is. Lakóhelyként a 
kopár, sziklás hegyeket kedvelik, 
Barsaive erdőibe és dzsungeleibe 
csupán elvétve merészkednek. 

Gyalogos vándorokat ritkán 
támadnak meg, hacsak nem érzik 


veszélyeztetve a fészkelőhelyü- 
ket. A lóhúst viszont rendkívül 
kedvelik, ezért időnként előfor- 
dul, hogy lecsapnak a lóháton 
utazókra, és megpróbálják elra- 
gadni a hátasaikat. A támadó 
griff bukórepülésben zuhan az ál- 
dozatára, és a karmaival vág oda 
hozzá. Ez a taktika 3 fokozatot ad 
az állat veszteségdobásához, ám 
így körönként csak egy támadás 
lehetséges. A látványos légitá- 
madás után a.egriff a földön ma- 
rad, ahol saskarmaival és hátulsó 
oroszlánmancsaival hadakozik 
tovább. A csőrét harcra nem 
használja, az elejtett zsákmányt 
vagdalja szét vele. 

A griffmadarakat a közepes- 
nél nem nagyobb termetű ember- 
szabásúak meg is lovagolhatják, a 
széltündéreket kivéve. Bár igen 
nehéz betörni őket, a szelíd grif- 
fek nagyszerű, bátor és hűséges lé- 
gi hátasok. 


ÜGYESSÉG 
ERŐ. A 
ÁLLÓKÉPESSÉG 
ÉRZÉKELÉS 


Kezdeményezés: 
Támadások száma: 
Támadás: 
Veszteség: 
Varázslatok száma: 
Varázslás: 

Hatás: 


Fizikai Védelem: 
Mágikus Védelem: 
Szociális Védelem: 
Páncél: 

Misztikus Páncél: 


Halálküszöb: 

Sebküszöb: 

Eszméletvesztés: 
Egyensúlyvesztés: 
Gyógyuláspróbák: 

Harci Mozgás: 

Normál Mozgás: 57 
Repülés: 60/120£ 


Legenda Pont: 200 


Felszerelés: Nincs 


Kincs: A csőre és a tollai 3k6 x 
10- ezüstöt érnek. Ez a 
kincs a Legenda Pontok- 
ba is beleszámít. 


t A második érték a bukórepü- / 
lésre vonatkozik. 


aki, kihasználván az alkalmat, súlyos sebet ejtett raj- 
ta egy hatalmas ütéssel. Ám a eriffnek még maradt 
ereje egy újabb fordulóra, majd még újabbra és még 
újabbra. Rénaud lovag, ahogyan erejétől tellett, hárí- 
totta a támadásait, miközben a hölgy reszketve állott 
a közelben, az ádáz vetélkedést figyelvén. 

A harc egyre folytatódott, s az éj közeledte még 
borzalmasabbá tette, amikor Rénaud lovag, gyöngül- 
tét érezvén, egy kétségbeesett cselfogással megkísé- 
relte bevégezni. A földre bukott, mintha sebeinek 
fájdalma gyűrte volna le, s midőn a griffmadár köze- 
lebb jött hozzá, olyan csapást mért rá, mely fél szár- 
nyát lehasította. A fenevad, noha már erőtlenedett, 
megragadta őt a karmaival, melyek keresztülvájtak 
vaslemezen és sodronyingen; Rénaud lovag azonban 
végső elkeseredéssel döfte belé a kardját, és imígyen 
végül sikerült elpusztítania. 

Ezután Rénaud lovag belépett a barlangba, s ott 

találta a csodálatos lovat, fölnyergelve és fölszerszá- 
mozva. Merő szénfekete volt, kivéve egy csillag alakú 
fehér foltot a homlokán; továbbá fehér volt még az 
egyik hátsó lábaszára is. Gyorsaságban egyetlen más 
ló sem vetekedhetett vele a világon, ámbátor erő te- 
rén a második helyre szorult Bayard! mögött. 
Rénaud lovag pedig felült Rabicanra, és kiléptetett 
vele a barlangból. 


§ Rénaud saját halhatatlan csodalova, korábban a híres 
Galliai Amadis lovagé. Párviadalban nyerte el; ti. magával 
a lóval kellett megverekednie, mert Amadis akkor már 
nem élt. Történetünk időpontjában Bayard nincs a gazdá- 
jával, mivel Gradasso király annyira áhítozott rá, hogy há- 
borút indított miatta Nagy Károly ellen, és elfoglalta az 
egész birodalmát 

Van ennek a hegynek a túloldalán egy 
csodálatos, tiszta vizű tó; ennek a tónak a 
partján teremnek a legédesebb áfonyák 
egész Cambriában. Nagyon szeretem 
őket, és szívesen szednék egy kosárkára 
valót belőlük, de nem tehetem, mert nem- 
régiben egy rettenetes griffmadár fészkelte 
be magát a hegyoldalba. Ha arrafelé ven- 
nétek az utatokat, levágnátok azt a ször- 
nyű griffet, és hoznátok nekem egy kosár 
áfonyát, bizony örömest megfelelnék én 
minden kérdésetekre, lovag urak. . . 


Imane, a tudós asszony 


BEVEZETÉS 


Ez a rövid epizód egyfajta mentőöv- 
ként szolgál azoknak a lovagtársasá- 
goknak, akik a problémákat inkább 
karddal és buzogánnyal, mint mihasz- 
na fejtöréssel szeretik megoldani, s en- 
nek következtében sikeresen megfe- 
neklenek egy hosszabb Pendragon- 
kaland kellős közepén. Ha végképp 
nem tudnak mihez kezdeni, az irgal- 
mas szívű mesélő elvezetheti őket a 
tudós asszonyhoz, aki a fenti feltételek 
mellett közli velük a továbblépéshez 
szükséges információt. Persze csak 
egyetlen dobásuk lesz; ha újra elakad- 
nak, Imane nagyon sajnálja, de most 
már maga is tud elég áfonyát szedni, a 
megürült griféfészekbe azóta nem köl- 
tözött újabb lakó. 


A történet másik kimondott elő- 
nye, hogy az üsd-ahol-éred játékstí- 
lushoz szokott karakterek esetleg 
könnyű kis kirándulásnak vélhetik, 
elvégre , csak" egy griffmadárról van 
szó. Mint látni fogjuk, ez súlyos téve- 
dés: a kaland valósággal rákényszeríti 
a lovagokat, hogy a fegyverük helyett 
a fejüket használják, s ha még ebből 
sem értenek, jó eséllyel fűbe fognak 
harapni. Végigjátszása ilyenformán 
tanulságos leckének is beillik; a mesé- 
lő akár kimondottan ezzel a célzattal 
is beiktathatja az éppen folyó kam- 
pányba. 


A TÓNÁL 


Imane egy keskeny, fűvel benőtt csa- 
pásra igazítja a lovagokat, amelyik 
megkerüli a hegyet. Az ösvény csu- 
pasz, töredezett sziklák között kanya- 
rog. Mintegy négy órás poroszkálás 
után a lovagok megérkeznek az Ének- 
lő-tó partjára. A tó körülbelül három- 
száz méter széles. A hegy felé eső par- 
ton van egy kis tisztás, ahová a karak- 
terek kiköthetik a lovaikat. Fölöttük a 
hegyoldalt valóságos bozóttá burjánzó 
áfonyabokrok borítják. Az erdő a tó 
túlpartján a legsűrűbb. A víztükör 
kristálytiszta és mozdulatlan, lehelet- 
nyi fodrozódás sem háborítja. Kísérte- 
ties csend üli meg a tájat: sehonnan 

nem hallatszik madárdal, még a szél ? 
sem zúg a fák ágai között. A tisztás tő- 
szomszédságában mohlepte, kopottas 
szikla magasodik, eszményi pihenő. és 
tanácskozóhelyet kínálva a partinak. 
Ha valamelyik lovag körülnéz egy ? 
kicsit, hogy jobban földerítse a tere- 
pet, dobnia kell a Vadászat jártasságá- § 
ra. Siker esetén feltűnik neki, hogy 
mindenütt csak apróvadaktól szárma- 
zó nyomokat lát; mintha mókusnál 
nagyobb állatok egyáltalán nem élné- 
nek a környéken. Az áfonyaszedés 
nem ütközik nehézségekbe, a kosár 
két óra alatt megtelik — a griffmadár 
azonban már keményebb dió lesz. 


A GRIFEMADÁR 


Ennek a szörnynek a hátsóteste az 
oroszlánhoz hasonlít, a melle, a feje, a 
szárnya és a mellső lába pedig a sashoz. 
Hatalmas fenevad, rendkívül kedveli 
a lóhúst; az embereket gyűlöli. Hyper- 
borea legendás földjéről származik, ta- 
nyáját zord hegyi tájakon üti fel. 


ÁLLÓKÉPESSÉG 

Mozgás: 14 (repül) 
Sebzés: 8K6 
Gyógyulási Ütem: JÉ 

Életpontok: 


Páncél: 
Egyensúlyvesztés: 
Eszméletvesztés: 
Súlyos Seb: 


Támadások 

Karom 

(körönként kétszer, akár ugyanazon, 
akár két különböző célpont ellen) 
Préda Elragadása 10 
(magával viszi a levegőbe, majd a ma- 
gasban elengedi) 

Mindkét támadást bukórepülésben, 
fordulatból hajtja végre. 


Vadászösztön: 30 
Bátorság-módosító: -5 
Legyőzéséért járó Hírnév: 250 


A KELEPCE 


A lovagok előtt két lehetőség áll: 
vagy felmásznak a hegycsúcsra meg- 
keresni a griffet, vagy megpróbálják 
lecsalni a tisztásra, ahol lóháton ve- 
hetik föl vele a harcot. Utóbbira az a 
legjobb módszer, ha a tisztás közepére 
kipányváznak csalétkül egy lovat vagy 
más nagytestű zsákmányállatot. A 
mesélő mindennap dob K20-szal; 1-5- 
ös eredmény esetén a griffmadár az- 
nap megéhezik, és leruccan a tóhoz a 
vacsorájáért. 

A szörny vérfagyasztó rikoltással 
jelenti be érkezését, magasan a fák 
koronái fölött. Leír egy kört a ló fe- 
lett, aztán zuhanórepülésben lecsap 
rá. Megpróbálja elragadni magával a 
hegyre, de ha a csalétket jól kipány- 
vázták, ez nem fog sikerülni neki. 
Jobb híján rátelepszik az utolsókat rú- 
gó állatra, és hatalmas húsdarabokat 
szaggat ki belőle a csőrével. Ha a lo- 
vagok megtámadják, dühösen védi a 
zsákmányát. Ha a nagy kavarodásban 
egy lovag lezuhan a nyergéből, habo- 
zás nélkül kihasználja az alkalmat: fel- 
ragadja a levegőbe a gazdátlanná vált 
lovat, és visszarepül vele a fészkére. 
Amennyiben Ép-inek több mint felét 
elveszti, feladja a küzdelmet, és pana- 
szos rikongatással elszárnyal a hegy- 
orom felé. A lovagoknak nem marad 
más választásuk, kénytelenek lesznek 
követni. 


A HEGYEN 


A griffmadár fészkéhez vezető nyak- 
törő út lóháton járhatatlan, a hátas- 
és málhásállatokat a tóparton kell 
hagyni. A partinak remélhetőleg eszé- 
be jut, hogy megkerülje velük a tavat, 
és a túloldali sűrű erdőségben kösse ki 
őket. Ellenkező esetben az ujjongva 
rikoltozó eriffmadár pompás lakomát 
fog csapni belőlük, és terített asztala 
mellől alig pár pillanattal azelőtt 
emelkedik a levegőbe, hogy a gyalog- 
szerrel visszaloholó lovagok végre 
odaérnének hozzá. Ha a lovak őrize- 
tére csatlósokat vagy egy magányos 
lovagot hagynak hátra, és a strázsák 
futás helyett szembeszállnak vele, a 
griff őket is fölveszi az étlapjára. 
A hegymászás két teljes óráig tart, 

a lovagok közben véres verítéket iz- 
zadnak ormótlan vértezetükben. Az 
ösvény végül egy lankásan emelkedő 
tisztásba torkollik. Ennek a túloldal- 
ára építette a griff a fészkét, társzekér 
nagyságú sziklákból és gyökerestül ki- 
csavart fatörzsekből. A fészek kisebb- 
fajta világítótoronynak is beillene, 
külső fala mintegy hat méter magas. 

A karaktereknek most van néhány 
percük, hogy kifújják magukat és ha- 
ditanácsot tartsanak. Ha valaki neki- 
áll megmászni a falat, félútig fog jutni, 
mire az odafönn szunyókáló griffma- 
dár fölneszel a gyanús kaparászásra. 
(Persze ha kötélvégre erősített csák- 
lyát dobnak a fejére lentről, az rögtön 
kihozza a sodrából. Ha a lovagok 
meddő vitatkozásba merülnek, fer- 
tályóra múlva megfordul a szél, és el- 
viszi a szagukat a griffhez, aminek 
ugyanez lesz az eredménye. 


A KÜZDELEM 


A fészkéről felzavart szörny dühös vij- 
jogással ront a lovagokra. Ha valakit 
a fészke szélébe kapaszkodva talál, azt 
először is lecibálja onnan, és elereszti 
egy közeli szakadék fölött. Utána le- 
csap a többi betolakodóra, 

A küzdelem legyen kemény, de ne 
megnyerhetetlen. A eriff nem áll le 
ütéseket váltani a lovagokkal. Kihasz- 
nálja helyzeti előnyét, nagyívű bukó- 

fordulókkal ostromolja őket, igyekszik 
megbontani a harci alakzatukat (ha 
van), hogy egyenként végezhessen 
velük. Az a taktikája, hogy sorra föl- 
borogatja a súlyos páncélban vergődő 
karaktereket, és megpróbálja a mély- 
be taszítani őket. 

Ha Ép-inek több mint felét elveszí- 
ti, azonnal abbáhagyja a harcot és el- 
repül. Száz-kétszáz méterrel távolabb 
letelepszik egy nyaktörő sziklaszálra, 
tollászkodni kezd, a sebeit nyalogatja. 
Amelyik lovag utána akar mászni, an- 
nak dobnia kell a Tetterős személyi- 
ségjegyére. Ha elvéti, akkor úgy kime- 
rült a viadalban és annyira torkig van 
már a griffel, hogy esze ágában sincs 
tovább hajkurászni. Amennyiben egy 
karakternek mégis sikerül újra becser- 
késznie, a griffmadár nem várja be: az 
utolsó pillanatban a levegőbe rugasz- 
kodik, és átteszi a székhelyét egy má- 
sik, még megközelíthetetlenebbnek 
tűnő sziklára. Ezt addig ismételgeti, 
amíg a lovagok meg nem unják — de a 
fészkétől mindig látótávolságon belül 
marad. 


A MEGOLDÁS 

Ha az idegtépő fogócska során vala- 
melyik lovag magasabbra mászik a he- 
gyen a fészek szintjénél, dobnia kell az 
Eberség jártasságára. Siker esetén egy 
csenevész griffmadárfiókát pillant 
meg a fészekben. Ha persze eleve oda 
mászott föl, akkor nem szükséges dob- 
nia, óhatatlanul észreveszi. 

Akárcsak közönségesebb rokona, a 
sas, a griffmadár is elkeseredetten vé- 
di a fiókáit. Ez a kulcs a legyőzéséhez. 
A fészkébe betolakodó karaktereket 
őrjöngő haraggal rohanja meg, és 
mindhalálig harcol velük. 

A fészekbe fölmászni 1K3 percbe 
telik, és a vállalkozó kedvű lovagnak 
sikeres ÜGYESSÉG- próbát kell ten- 
nie; ha elvéti, lezuhan és 1K6 Ép 
veszteséget szenved. Ha páncélt visel, 
a próbadobáshoz -10 levonás járul, 
kudarc esetén pedig a veszteség 2K6 
Ép-re nő. Aki leveti a vértezetét, mi- 
előtt nekiindulna a falnak, azt termé- 
szetesen nem sújtják ezek a nehezíté- 
sek; de a griffel is páncélozatlanul kell 


" odafönt megküzdenie. A szörny azon- 
nal megtámadja azt a lovagot, aki el- 
" sőnek mászik be a fészkébe; a többiek- 
kel nem törődik, míg ők is föl nem ér- 
nek. 
A fióka nem tudja megvédeni ma- 
" gát, egyetlen kardcsapással végezni le- 
het vele, de ezért a dicső fegyvertény- 
ért nem jár Hírnév. Ha a lovagok ma- 
gukhoz veszik, később esetleg a 
cameloti udvar figyelmének közép- 
pontjába kerülhetnek, ha látványosan 
" odaajándékozzák Guinevere királyné 
menazsériájának — ez azonban már 
túlnő jelen kaland keretein. 


A forróság lassan alábbhagy, a szűnni nem akaró szél 
újabb porfelhővel söpör végig a város utcáin. A kol- 
dusok igyekeznek rongyaikkal minél jobban bebur- 
kolni sebes testüket, miközben nekiállnak éjszakai 
menédéket keresni. A. templomosok morogva indul- 
nak őrjáratba, mindegyikük nyolc-tíz harcost, főként 
félóriásokat vezet újra és újra végig a lassan elnyugvó 
város utcáin. A hőség helyét az éjszaka rohamosan 
hűlő levegője veszi át. A város porlepte utcái még su- 
gározzák a nappal melegét, de bűztől terhes, lehűlt 


levegőjük már melegebb öltözetek viselésére készteti 
a kései órákban kint járkálókat. A város nyilvános 
kútjait éjszakára őrség alá veszik, vizet legközelebb 
már csak napkelte után lehet kapni. Az a néhány 
utazó, akinek a sivatagból érkezve még sikerült a vá- 
ros monumentális kapuinak bezárása előtt átlépni a 
vaskos kőfalakon belülre, fegyverét elrejtve igyekszik 
a legközelebbinek vélt ivó felé. Kis csoportjaik talán 
megfogyatkoztak a száraz homok- vagy kősívatagok- 
ban tett úttól. Sarujuk elrongyolódott a Koszszú szik- 

lakanyonok köves talaján. Lelkük belefáradt a váro- 
son kívüli vad puszták örökké éhes ragadozóival való 
csatározásba. Ám tévednek, amikor azt hiszik, hogy a 
falakon belül biztonság és 
nyugalom várja őket. A 
legtapasztaltabb sivatagjá- 
ró is halálos veszélyben 
forog, ha nem ismeri a vá- 
ros írott és íratlan törvé- 
nyeit. A város utcáin nap- 
pal ugyan ritkák a fegyve- 
res összecsapások, de a 
városokat uraló máguski- 
rályok nevében a templo- 
mosok könnyen bebörtö- 
nöznek akárkit, aki nem 
tetszik nekik. Ellenszen- 
vüket pedig egy óvatlanul 
elöl hagyott fémfegyver, 
vagy egy különösen érté- 
kes ékszer megszerzésének 
lehetősége kiválthatja. 
Ekkor pedig a szerencsét- 
len utazónak szerencséje, 
ha a templomos "csak" el- 
fogadja ajándékba az ér- 
deklődését felkeltő tár- 
gyat, s nem veszi el azt 
erőszakkal. Szinte minden 
város börtönében ülnek 
olyan utazók, akik elég okosnak hitték magukat ah- 
hoz, hogy egy templomossal vitatkozzanak, vagy elég 
erősnek ahhoz, hogy megküzdjenek vele. 
Tévedtek... 

Készülj utazó, mert ez a Sötét Nap világának iga- 
zi arca! Itt gyönyörködhetsz a sivatag színpompás vi- 
rágaiban, amik a hozzád hasonló óvatlanok véréből 
táplálkoznak. Itt nevethetsz egy templomos arcába, 
remélve, hogy a rajtad lévő sziklabőr varázslat min- 
dentől megvéd, hogy aztán a templomos a tömeggel 
lincseltessen meg, mint varázslót, vagy a máguskirály 
törvényei szerint ítéljen el — halálra. Bármit teszel, 
bárhová lépsz, bármily csodát is tár fel előtted Athas, 
ne feledd : célod a túlélés. Ha emlékszel erre, vadász 
lehetsz, ha elfelejted, csak préda vagy. 

Azt hiszem nem férhet hozzá kétség, hogy a TSR 
által alkotott világok közül az egyik legjobban sike- 
rült a Dark Sun, azaz a Sötét Nap világa. Mi sem bi- 


zonyítja ezt jobban, mint az a tucatnyi kiegészítő — 

könyvek, kalandok, regények — amik a legapróbb 

részletekig leírnak mindent, ami egy mesélőt vagy já- 
tékost érdekelhet. 

A TSR világai közül 
mindegyik sugároz valami- 
lyen hangulatot, valamilyen 
célt, amit a játékosok előbb 
vagy utóbb megéreznek, 
követni kezdenek. Athas 
földjén ez a cél csupán a 
túlélés lehet. Persze előbb- 
utóbb a karakterek arathat- 
nak apróbb győzelmeket az 
életüket veszélyeztető ha- 
dakon, de ki képes kiirtani 
az összes szörnyeteget, amik 
a genetikai fejlődés csúcs- 
pontjaként alakultak ki. 
Sokukkal szemben már az is 
győzelemnek számít, ha si- 
kerül elmenekülni előlük. 
És ha az utazó szerencsés- 
nek mondhatja magát, és 
megússza a találkozást a si- 

" vatagok, kőmezők ragado- 
zóival, akkor is ott marad, 
egy félelmetes ellenfél, a 
természet. A néha napokig 
tomboló, az utakat időn- 

ként járhatatlanná tevő szélviharok, amik a kavargó 
homokkal pillanatok alatt meg tudnak fojtani szinte 
bármilyen élőlényt, a hőség, ami miatt a legkönnyebb 
vértek viselése is embertelen kínokat okoz. És végül 
a természet egyik legnagyobb csapása, a víz ritkasága, 
és az ezt kihasználó ragadozók sokfélesége. Amikor a 
három napja víz nélkül vánszorgó karakterek lassan 
beleőrülve a szomjhalál biztos közelségébe egymás- 
nak esnek... távoli víztükrön csillan meg a kíméletlen 
napsugár. Az utazók megkönnyebbülten nevetnek 
fel, és egymással versenyt futva-vánszorogva érnek az 
életet adó sáros pocsolyához. Aztán pár pillanat, és 
mindnyájan halottak. Ami az előbb még egyszerű víz- 
tócsa volt, az egy félelmetes lény testnedvének bizo- 
nyult, melyet csalinak használ. Az utazók csontjai so- 
ha nem kerülnek elő a gigantikus lény föld alatt rej- 
tőző testéből. 

Ebben a világban a másutt táposnak számító ka- 

rakterek is eltörpülhetnek egy-egy itteni karakter 
mellett. (Aki nem tudná : a TSR-nek ebben a világá- 
ban a karakterek induló tulajdonságai akár a 20-as 
értéket is elérhetik, sőt faji mó- 
dosítókkal előfordulhat 24-es 
érték is !) Fontos tehát, hogy a 
majdani —— kalandozócsoport 
megfelelő összetételű legyen. A 
legfontosabb talán az, hogy a 
karakterek között ne legyenek 
belviszályok, de ugyanilyen 
fontos lehet a megfelelő karak- 
terosztályok kombinációja is. 
Néhány jó tanács erre vonat- 
kozólag: 

— Egy vízpap segítségével, 
és a Water Find képzettség ta- 
nulásával sok gondtól kímél- 
hetjük meg karakterünket. 

— Ha van egy pszionista a 
csoportban, akkor célszerű ki- 
választania a Vasakarat Tornya 
tudományt (Tower of Iron Will) , 
mert ezzel a nem-pszionista ka- 
raktereket is védheti a mentális 
támadásoktól. Tápos karakte- 
reket kedvelő játékosoknak ér- 
demes egy félszerzet pszion- 
ista/pap karakterrel megpróbálkozniuk. 

— Varázslót játszani meglehetősen kockázatos 
vállalkozás, mivel átlagos élettartama a városokon 
belül kb. a negyede egy nagyszájú, kötekedő bűnöző- 
ének. Érdemes tehát elrejteni a valódi foglalkozást. 
Erre remek módszer, ha a varázsló osztály mellé ka- 
rakterünk még kereskedő karakterosztályú is. (A ke- 
reskedő (trader) leírása a Dune Trader kiegészítőben 
található.) Ez lehetőséget nyújt a városok közti feltű- 
nés nélküli mozgásra, a varázslatokhoz szükséges 
komponensek könnyű elrejtésére, és segít elaltatni a 
templomosok gyanakvását. 

— Varázslónk lehetőleg kövesse az őrzők Útját, 
mert a pusztító — bár erősebb — kevés jó jellemű ka- 
raktereknek írt történetben tud részt venni. (Se ele- 
mi papokkal, se druidákkal nem lesz képes együttmű- 
ködni !) 

— A csapat ütőerejét egy vagy két fegyverforgató 
képviselheti. Szinte minden kezdő csoportban előfor- 
dul egy mul (félvér, törpe-ember) vagy egy thri-kreen 


gladiátor. Tápos karaktereket kedvelő játékosaink ez- 
úttal egy félóriás gladiátoron kezdhetnek el gondol- 
kodni. 

— Nem túl tápos, de kétség- 
kívül érdekes és életszerű lehet 
egy elf vándor/pszionista is, aki a 
Szellem Láthatatlan Útját (Atha- 
son így nevezik a pszionikus erő- 
ket) a felderítésre (clairsentience 
tudományág) és az utazások meg- 
könnyítésére (psychoportation tu- 
dományág) használja. 

Persze a fenti ötleteken kívül 
nyílván számos érdekes karaktert 
lehet alkotni. Álljon ítt egy ta- 
nács Athas varázslói számára egy 
társuktól, aki már megtapasztalt 
ezt-azt. 

"A mágia tanulása küldetés, 
ami egy életre szól. Ha szeretnéd, 
hogy ez az élet hosszú legyen, ak- 
kor tartsál szem előtt néhány dol- 
got. Soha ne nyilvánítsd ki a ha- 
talmadat, hacsak nem feltétlenül 
szükséges, vagy nincs idegen a 
környéken! Ez városokban külö- 
nösen igaz. Ne feledd, hogy ha 
megtudják rólad, hogy varázsló 
vagy, akkor elpusztítanak. Vagy a tömeg tép szét, 
vagy a templomosok végeznek veled. Elf törzsekkel 


" való találkozásokkor is jobb ha hallgatsz, mivel szinte 


minden törzsnek van két-három pusztító varázslója. 
Megőrzőként küzdj a pusztítók ellen, és akkor számít- 
hatsz a Fátyol Viselőinek támogatására! Ne feledd, 
hogy a zsarnokok csatlósai, a templomosok képesek a 
mágia érzékelésére. Amennyiben láthatatlan mági- 
kus védelmet pillantanak meg rajtad a fenti varázsla- 
tuk használatával, elkapnak. A varázslataidhoz szük- 
séges komponenseket az elfektől tudod megvásárolni 
a városon belül, pult alól. De ismerned kell a megfe- 
lelő szavakat, és óvatosnak kell lenned. A Fátyol Vi- 
selőivel különböző kézjelek segítségével tudod fel- 
venni a kapcsolatot. Ha egyszer Tyrben jársz, akkor 
látogass meg a Részeges Óriásban !" 


Mutamin, elf megőrző 

JÁ halál kufárai 


A jókora kőkerék nyikorogva őrölte az útra került 
homokszemeket. A vagont vontató mekillotok fárad- 
hatatlanul húzták terhüket, egyetlen pillanatra sem 
lankadva. Az őket irányító férfi elméjének erejét 
használta, hogy a gigantikus méretű lényekre kény- 
szerítse akaratát. 

A vagon, amit az állatok húztak magasabb volt, 
mint két elf együtt, hossza több lehetett negyven láb- 
nál. Szélességének csak az út szélessége szabott ha- 
tárt, és a jókora jármű építői ki is használták a lehe- 
tőségeket. A porlepte bőr- és csontdarabok tökélete- 
sen illeszkedtek a vagon főbb részeinek építőanyagá- 
ul szolgáló kőelemekhez, kirekesztve a nap gyilkos 
sugarait. 

Ami azt illeti, odabent így is iszonyú hőség volt. 
Aki csak tehette, a vagon ponyvával fedett, alacsony 
fallal körülvett tetején utazott, az árnyékban. A 
ponyvát tartó legmagasabb oszlop csúcsán zászló je- 
lezte a karaván hovatartozását. A fekete mezőben 
bestiálisan villogó sárga szemek arról tanúskodtak 
az avatottak számára, hogy a karaván a Talaxa ház, 
Draj legnagyobb kereskedőházának tulajdona. 

Nem mintha lett volna valaki a környéken, aki a 
zászlót fürkészte volna. Illetve... A távolban az út fe- 
lett mintha porfelhő emelkedne a magasba. Urubi, a 
vagon kapitánya egy pillanatig mérlegelte a dolgo- 
kat. Draj már nincsen messze, és a porfelhő elég 
nagy csapatot sejtet. A tetőn állva kémlelte még egy 
darabig a felhőt, majd dühösen harákolva a lejáró- 
hoz sietett, és leüvöltött: 

— Hozzátok fel a Vordon zászlót, és cseréljétek ki 
a másikra! Azután készítsetek elő mindent a táborve- 
réshez, úgy látom, áldozatok közelednek. 

Szavai nyomán a vagon belsejében megindult az 
élet. A Szellem Láthatatlan Útjának mestere, aki idá- 
ig a mekillotokat vezette, most megálljt parancsolt 
az állatoknak, és szemét levéve róluk, a vagon belse- 

jében fekvő szobájába indult. Az eddig árnyékban 
henyélő férfiak és nők a fegyvereik után nyúltak, és 
rendbe szedték mérsékelten díszes öltözetüket. 


Mire a Draj felől közeledő karaván odaért, már 
csak egy békés, éjszakára készülődő csoportot lát- 
tak. A két karavánvezető röviden beszélgetett, majd 
kiadták a parancsot az áruért felelős embereiknek, 
hogy bonyolítsák le a hasznosnak ítélt árucseréket! 

A kapitány emberei gondosan ügyeltek, hogy az 
árucsere kitartson sötétedésig, majd nagylelkűen 
megosztották táborhelyüket a Draj felől jövő kara- 
vánnal. Urubi kisvártatva bejelentette, hogy a sike- 
res árucsere megünneplésére csapra veri egy hordó 
borát. A szokatlanul nagylelkű gesztus hatalmas tet- 
szést aratott mindkét karaván tagjai között. 

Az idegen karaván tagjai úgy nyelték a mérgezett 
bort, mintha napok óta nem ittak volna. A kapitány 
emberei kaján örömmel figyelték a bortól és méreg- 
től lelassuló, elnehezedő szemhéjú fegyvereseket. Az- 
tán megjelent Fronzar, a kapitány jobbkeze, aki a 
szóbeszéd szerint Kalaknak, Tyr egykori máguskirá- 
lyának tanítványa volt. Az idegen karavánnak volt 
néhány óvatos tagja, akik nem itták le magukat 

zonnal. ők jártak rosszabbul. Míg a méregtől kába 
társaikat élve fogták el, velük Fronzar végzett jeges 
közönnyel. A két vagon körül sötét foltok jelezték a 
területet, amit a pusztító megfosztott az élet eszenci- 
ájától, mire a harc — egyetlen kardcsapás nélkül — 
véget ért. 

Másnap reggel a karaván tovább indult Draj fe- 
lé. A vagon mélyén vagy két tucat rabszolga, akiket 
persze Drajban már nem adnak el, és nagy halom 
áru. Az út mentén a találkozás helyét csak két elpusz- 
tult mekillot és egy szénné égett vagon jelezte, és 
persze a pusztító áldozatainak felismerhetetlen teste. 


Vajon kik ők? Kik ezek a kegyetlen férfiak és nők, 
akik lecsapnak a gyanútlan áldozatokra, és rabszol- 
gaságba taszítják őket? Magukat a halál kufárainak 
nevezik, mivel úgy kereskednek élettel és halállal, 
mint más a fűszerekkel, vásznakkal, edényekkel. A 
karaván, melyről kevesen tudnak bármit is a terjedő 
szóbeszéden kívül, komoly szálka a kereskedőházak 

szemében. Ha valaki segít nekik a karaván megtalá- 
lásában, az komoly pénzt remélhet. Sajnos, a mágus- 
királyok a karavántól kapott rabszolgák miatt nem 
kívánnak fellépni a halál kufáraival szemben. 


CTórténetük 


A halál kufárait Urubi vezeti, aki valaha harcosként 
szolgálta az M"Ke házat. Egy összecsapásban azon- 
ban megsebesült, és amikor a ház lemondott további 
szolgálatairól, a középkorú férfi elhatározta, hogy 
bosszút áll a közönyös szívű, mohó kereskedőkön. 
Bosszúja azonban nem csak az őt elárulókat sújtotta, 
hanem sokakat Athas-szerte, akik az útjába akadtak 
Urubi karavánjának. Emberei csak kapitánynak szó- 
lítják, az időközben kereskedői ismeretekkel gazda- 
godott férfit, aki mostanság nem fog fegyvert, hagy- 
ja, hogy az általa kevert méreg győzze le gyanútlan 
ellenfeleit. A hatalmas vagon egyike volt első zsák- 
mányainak, amit egy harminc fős rablóbandával tá- 
madott meg. A vagont védő őröket legyőzték, azután 
Urubi a pusztító Fronzar segítségével átvette az ural- 
mat a bandából megmaradtakon, szerzett egy szel- 
lemharcost, a legjobbat azok közül, akik értettek a 
mekillotok vezetéséhez, és hajlandók voltak tudásu- 
kat pénzért használni. A hajdani cél, az M"Ke ház 
megleckéztetése eltűnt, és Urubi egyre zavarosabb 
agyában már csak a karavánok iránt érzett gyűlölet 
tornyosult. A körülötte lévő emberek egytől-egyig 
kiszámíthatatlan banditák, akik félik a kapitányt, de 
még jobban félik Fronzart. Hűségük azonban mind- 
addig megkérdőjelezhetetlen, amíg megfelelő meny- 
nyiségű zsákmányra tehetnek szert, — a méregnek 
köszönhetően — testi épségük kockáztatása nélkül. 


cFelszerelésük 


A halál kufárainak vagonja egyike a legnagyobbak- 
nak, ami Athas kereskedőútjait rója. Belül két szin- 
ten helyezkednek el a raktárhelységek. A vagonban 
összesen csak négy helyiség van, amit emberek lak- 
nak, ez Fronzar, Urubi, és a szellemharcos Jogal 
szobája, valamint egy hely, ahol a rabokat tartják. 
Szinte mindig bővében állnak rabszolgáknak, aki- 
ket figyelemreméltó óvatossággal bocsátanak áru- 
ba. Legtöbbjüknek kivágják a nyelvét, hogy ha 


esetleg el is szöknének új gazdájuktól, ne tudjanak 
beszélni a kufárok lidérces karavánjáról. Kivételt 
csupán a máguskirályoknak szánt, igazán figyelem- 
reméltó rabszolgák képeznek. A vagon mindig rejt 
magában elég élelmet és ivóvizet ahhoz, hogy tíz 
napig megállás nélkül haladhasson. Ezen kívül 
mindig nagy választékot visznek mindenféle termé- 
kekből. A raktárhelyiségek mélyén egy egyszerű fa- 
ládában van elrejtve legnagyobb fegyverük, 7 darab 
zászló, ami Athas nagyobb és kisebb karavánjainak 
címerét ábrázolja. A vagon tartalmának értéke álta- 
lában 2000—3000 arany(!) körül mozog, ami igen 
tekintélyes összeg. 


aurubi, a kapítány 


9. színtű kereskedő/4. színtű harcos 


Ember, férfi , semleges gonosz. 

Erő: 16, Intelligencia: 14, Bölcs: 17, Állóképes- 
ség: 9 (fél lába béna), Ügyesség: 11, Karizma: 17 

Felszerelés: térképtok, benne 3 térkép (Athas ka- 
ravánútjai, Altaruk és környéke, Balic és környéke), 
csont hajítótőr -2, erszény (30-40 arany), mérgek (4- 
5 fajta, mindegyikből 2 adag). Védelem gyűrű --1 
(apró, kőgyűrű, kis pajzsot formáló vörös drágakő- 
vel a közepében). 


Cronzar, a pusztító 


7. színtű pusztító varázsló 


Ember, férfi (mutáns, fülcimpái hozzánőttek a fej- 
bőréhez), kaotikus gonosz. 

PSP: 58, Vad képesség: Szorongások felerősíté- 
se, Mentális összekötés, Kapcsolat (Phobia 
Amplification, Mindlink, Contact) 

Erő: I1, Intelligencia: 19, Bölcs: 14, Állóképes- 
ség: 15, Ügyesség: 16, Karizma: 13 

Felszerelés: csontból faragott bot, ami látszólag 
csak a járást segíti, de a vége ki van hegyezve, lehet 
hosszú botként is forgatni, de a viselője szúrhat is 
vele, mint egy dárdával. Egy látszólag jelentéktelen 
pálca, aminek nyelét vörösre pácolták. A pálca Kalak 
hagyatékából származik, és a , Roshamur" parancs- 
szóra tűzgömböt lehet vele lőni. A pálca töltetei vál- 

tozóak, mivel Fronzar ért a feltöltéséhez. Ennek a 
pálcának a segítségével gyújtja fel az elhagyott va- 
gonokat, mintha csak egy szökött rabszolgákból álló 
törzs áldozatául estek volna. Két füge, amelyek se- 
gítségével a pusztító légnemű alakot öltve elmene- 
külhet. 

Ezenkívül titokban Fronzar ellopott a kapitány 
kabinjából jó pár adag mérget és ellenmérget arra az 
esetre, ha kenyértörésre kerülne sor közte és Urubi 
között. 


Jogal, a szellemharcos 


6. színtű pszíonista 


Félelf, férfi, semleges. 

PSP: 82, Elsődleges tudományág: te- 
lepátia, , Többi tudományág:  pszi- 
chokinetika, pszichoportáció 

Erő: 11, Intelligencia: 20, Bölcs: 16, 
Álképesség: 15, Ügyesség: 16, Karizma: 
13 

Felszerelés: egy — apró csontgömb, 
benne egy darab gyémánt (értéke 35 
ezüst). A gömböt nyakláncon hordja, de a 
gömb hátuk!) van, a pszionista hosszú ha- 
ja alatt. A gyémánt 50 pszionikus pontot 
képes tárolni, és amíg Jogal érintkezik ve- 
le, addig szabadon tud a gömbbe és a 
gömbből pszionikus erőpontokat mozgat- 
ni, 10 pont/kör sebességgel. A pontok 
mozgatásához meditáció szükséges. Ob- 
szidián rövidkard; térkép Tyr környéké- 
ről, ahonnan Jogal is származik. Jogal 
egyébként soha nem avatkozik a harcok- 
ba, az ő megbízása csak az állatok irányí- 
tására vonatkozik. Ha valaki több pénzt 
ajánl fel a számára, akkor Jogal az illető- 
vel tart, és neki dolgozik. 


— A halál kufárai elkövettek egy hibát, az 
egyik támadásnál hagytak elmenekülni 


egy kölyköt, aki túl kevés mérgezett bort 
ivott. A kölyök a szomjhalál küszöbén 


fekszik a sivatagban, amikor a játékosok rátalálnak. 
A kölyök útmutatása alapján a játékosok megtalál- 
hatják a karavánt. A kölyök egyébként jóval gyen- 
gébbnek festi le a karavánt, hogy sikerüljön elérnie 
annak megtámadását. 

— A karaván egy faluban pihen meg a karakterek- 
kel, ahol azok éjszaka hallják a vagon belsejéből a 
rabszolgák üvöltését, reggelre a vagon körül sötét folt 
jelzi, hogy valaki pusztító mágiát használt odabent... 

— Valamelyik máguskirály enged a kereskedőhá- 
zak nyomásának (és elfogadja a pénzt tőlük), és út- 
nak indít néhány fegyverest, hogy hozzák elé Urubit. 
A fegyveresek közt lehetnek a játékos karakterek, ha 
a máguskirály ügynökei. 

Phantom 

A FARKAS-SZERTA 


Vezérmotívum 
lettel adóznak nekik. 


Ismertség 
ka hallott már róla. 


Elterjedés 


A Szervezet 


A vezető pozíciókat tapasztalt harcosok és különféle 
természethitű papok töltik be, igen gyakran druidák. 
Ezeket a druidákat a szektán kívüli társaik éppoly 
furcsának és meghökkentőnek találják, mint mások 
az egyszerű szektatagokat. Sokkal vadabbak és har- 
ciasabbak a többi druidánál, sűrűbben folyamodnak 
a szablyához, mint a mágiához. A jellemük ugyan 
igazodik a kaszt követelményeihez, náluk azonban a 
Teljes Semlegesség nem annyira a természeti egyen- 
súly fenntartásán való fáradozást jelenti, mint inkább 
a morális kérdések iránti teljes érdektelenséget, kü- 
lönösen a szektaközösségen kívül. 


Általános tudnivalók 


A nem túl népes, szétszórt Farkas-szekta sokban 
különbözik a hagyományos értelemben vett vallási 
közösségektől. Inkább olyan emberek spontán lét- 
rejött csoportosulásának tekinthető, akik a vad ős- 
természet közelében élnek, a benne munkáló erőket 
tisztelik, s ezen belül van egy közös jellemzőjük: 
valamennyien ugyanabban az állatban vélik meg- 
lelni a legnemesebb természeti erényeket, melyek- 
től felfogásuk szerint az emberi viselkedésnek sem 
szabad eltávolodnia. Teológiai dogmáik nincsenek, 
térítéssel nem foglalkoznak, bár gyermekeiket már 
zsenge koruktól igyekeznek a saját szigorú elveik 
szerint nevelni. Eldugott falvakba húzódnak vissza 
a civilizáció peremvidékén, a városokra gyanakvás- 
sal és ellenszenvvel tekintenek. 


Természetesen a farkasok kultusza. Nem imádják őket istenként, de kiemelt tiszte- 


homiaáe irjitjuái  Teljesen Semleges, Törvényes tendenciákkal. 


A szekta nem túl közismert, a földrajzi régió lakosságának körülbelül 1-3 százalé- 


Kimondottan elszigetelt, vidékies kultusz, igyekszik minél távolabb húzódni a na- 
gyobb civilizációs központoktól. Főleg félreeső, kicsiny falvakban tud gyökeret ver- 
ni a vadon határán. Ezek a zárkózott, mogorva közösségek mély bizalmatlansággal 
tekintenek a kívülállókra; általában négy-öt nagycsalád alkotja őket, összesen tehát 
harminc-negyven ember, akik valamennyien a szekta tagjai. 


Senkire nem kívánják ráerőltetni a saját nézetet- 
ket, idegen környezetben még beszélni sem szeretnek 
róluk. Nagyot téved azonban, aki hallgatásukban a 
tolerancia jelét látja; inkább megvető lenézésüket 
mutatják ki vele. Ha valaki véletlenül az ő tanyáju- 
kon emleget föl másféle erkölcsöket és szokásokat, 
arra rendkívül nyersen és agresszívan reagálnak. Lelk 
kük távolról sem romlatlan, hanem nagyon is ke- 
mény; a kifinomult kultúrát éppúgy nem veszik sem- 
mibe, mint a koronás fők jogi kódexeit; s időnként 
nem riadnak vissza a civilizált ésszel aljasnak vagy 
kegyetlennek vélt tettektől sem. Törvényük a vadon 
törvénye — amikor a falka, az alom vagy a vadásztárs 
védelméről van szó, nem válogatnak az eszközökben. 

Igen különös ideáljaik vannak, mert inkább far- 
kasnak tekintik magukat, mint embereknek. Ha 
szükség hajtja őket, nem szívesen bár, de lelkifurda- 
lás nélkül megölnek egy idegen utazót a nála lévő 
élelemért (a pénzéért soha); az viszont eszükbe sem 
jutna, hogy egy farkast elverjenek az elejtett préda 
mellől. A farkasok nem félnek tőlük, s hacsak va- 
rázslattal el nem bájolják őket, nem is támadnak rá- 
juk soha. Gyakran szegődnek melléjük önkéntes va- 
dásztársnak, amiből sokan jutottak már arra a téves 
következtetésre, hogy a szekta farkasokat szelídít — 
pedig ezek az állatok ízig-vérig vadak maradnak. A 
falvak közelében szinte mindig tanyázik egy falka, 
melynek szürke bundás kóborlói éppúgy személy 
szerint ismerik az embereket, mint azok őket. Ha az 
egyik felet támadás éri, a másik azonnal a védelmé- 
re siet, s ha úgy hozza a sors, habozás nélkül életü- 
ket áldozzák egymásért. 

Mindez távolról sem jelenti, hogy a közösségen 
belül ne fordulnának elő véres marakodások, ember 
és ember vagy ember és farkas között. Sőt, igencsak 
gyakori eset, hiszen a szoknyaügyek meg a rangsor- 
rend eldöntésének egyedül ezt a módját fogadják el. 
Ám az ilyen párviadal mindig nyíltan, egyenlő esé- 
lyekkel folyik, és sohasem végződik halállal; miután 
a vesztes fél megadást jelez, a győztes nem bántja 
többé, ismét szent a béke közöttük. A kívülállók 
visszaborzadnak e , barbár" szokástól; pedig távolról 
sem tudnak még mindent. A Farkas-szekta saját jól 
felfogott érdekében eltitkolja a civilizált világ elől, 
hogy ők híven ápolnak még ősibb, még zordabb ha- 
gyományokat is. A nyomorék poronty csak terhére 
van a falkának; az elaggott vadász tudja, mikor válik 
fölöslegessé; ha éhség gyötri a kölykeidet, semmi- 
lyen hús nem tilalmas... 


Előírások 


Amikor a szekta ifjait felnőtté avatják, a testvérfalka 
egyik öreg farkasa egész hosszában felhasogatja kör- 
meivel a jobb alkarjukat. Ezek a sebhelyek az össze- 
tartozás és a hűség jelei, egész életükben büszkén vi- 
selik őket. Ha két szektatag találkozik, a hegek min- 
tázatából nemcsak azt tudják egymásról megállapí- 
tani, hogy közös hiten vannak, hanem még azt is, 
hogy milyen faluból valók és melyik a testvérfalká- 
juk. Jobb karjukat könyöktől lefelé általában födetle- 
nül hagyják; ha a zord időjárás miatt ez ostobaság 
lenne, a sebhelyek kacskaringóit kökénylével vagy 
állatvérrel ráfestik a ruhaujjukra. Felfogásuk szerint 
a beavatási hegek eltitkolása gyalázatos szégyen, 
örökségük és hagyományaik szándékos megtagadá- 
sával egyenértékű. 

A vadállatok viselkedésének mágiával való befo- 
lyásolásában a szekta a természet megrontását látja; 
a varázstudó tagok sohasem tennének ilyet, és undo- 
rodva tekintenek mindenkire, aki efféle mocskos 
praktikákat űz. Hasonló véleménnyel vannak a vad- 
állatok befogásáról és idomításáról, bármilyen céllal 
történjen is. Falvaik körzetében mindenkit erélyesen 
leszoktatnak erről; otthonuktól távol, magányos uta- 
zóként igyekeznek mérsékletet tanúsítani. Kivétel- 
nek számít, ha az áldozat farkas; ezt soha nem néz- 
hetik tétlenül. Elsődleges törekvésük ilyenkor a , fak 
katestvér" kiszabadítása lesz a mágia és/vagy a ket- 
rec rabságából; ha ez sikerült, megpróbálják megöl- 
ni a , bűnösöket"; saját félbehagyott ügyeikre csak 
ezután térnek vissza. 

Engedélyezett fajok 


A Farkas-szekta tagjai csak emberek vagy félelfek 
lehetnek. Utóbbiak rendkívül ritkák, és nem alkot- 
nak saját közösségeket, az emberek közt elvegyülve 
élnek. Az elfek ugyan harmóniában élnek a termé- 
szettel, a farkaskultusz szellemisége azonban telje- 
sen idegen tőlük; ezt az örökséget még a kitaszított 
félvérek sem vetkezhetik le egykönnyen. 


Főjellemzők 


(1) A Farkas-szekta minden tagjától megköveteli — 
választott kasztjuktól függetlenül — az átlagon felüli 
fizikai felkészültséget és lelkierőt. Állóképességük 
nem lehet alacsonyabb 14-nél; Erejük és Ügyessé- 
gük 13-nál; Bölcsességük pedig 12-nél. Aki nem 
tesz eleget ezeknek a követelményeknek, az nem éri 
meg a közösségeikben a felnőttkort. 

(2) A szektatagok Karizmáját -3 levonás sújtja, de 
csak a kívülállók viszonylatában; egymás között és a 
vadon lakóival szemben ez a hátrány nem érvényesül. 

(3) Problémát okozhat, hogy a szektatagok lehet- 
nek druidák, és ennek a kasztnak Karizma-minimum 
van előírva. Annak eldöntésekor, hogy megfelel-e a 
szektatag karakter a druida kaszt követelményeinek, 
mindig a levonás nélkül számított Karizma-érték az 
irányadó. 

(4) A szektatagok Intelligenciájához ugyan nem 
jár levonás, ám a mesélő feltétlenül figyelmeztesse a 
játékost, hogy az esetleges magas érték csupán a ka- 
rakter veleszületett Intelligenciáját tükrözi; formális 
műveltsége ettől messze elmarad! 


Engedélyezett kasztok 


(1) Fegyverforgatók: Csak a Harcos kaszt engedé- 
lyezett; a Lovag és a Vándor jellemellentét miatt ki- 
esik. 

(2) Varázslók: Minden kaszt tilos. Ha a mesélő 
használ alkasztokat, a Complete Wizard 5 Handbook- 
ból az Anagakok alkasztot eselleg engedélyezheti. 

(3) Zsiványok: Minden kaszt tilos. 

(4) Papok: Kizárólag a különféle természeti vallá- 
sokra szakosodott papok engedélyezettek, mint ami- 
lyen a Druida. (További kidolgozott példák találhatók 
a Complete Priests5 Handbook) Az összes többi papi 
specializáció tilos, az általános papi kaszttal együtt. 

Farkasdruidák 


A Farkas-szekta druidáira jórészt ugyanazon szabá- 
lyok érvényesek, mint a tradicionális druidákra. Né- 
hány eltérés mégis van közöttük, ezeket az alábbiak- 
ban foglaltuk össze. Minden más kérdésben az ,iga- 
zi" druidákra vonatkozó szabályok az irányadók. 

(1) A farkasdruidák kívül állnak a tradicionális 
druidák világszervezetén, mivel egészen más gyöke- 
rű hagyományt képviselnek. Ez részben könnyebb- 
séget jelent, hiszen fejlődésüket nem akadályozza a 
szigorú hierarchia; pl. nem kell rituális párbajban ki- 
vívniuk a jogot a szintlépésekhez, mert az , igazi" 
druidák nem tekintik riválisnak őket. Másrészt vi- 
szont értelemszerűen nem is részesülnek a viadalok 
győztesének járó pozicionális előnyökben. 

(2) A farkasdruidák maximum 14. szintig fejlőd- 
hetnek; az ő hagyományukban innen nem vezet to- 
vább út. Akik még tevékeny korukban elérik ezt a 
szintet, azok általában kasztot váltva folytatják pá- 
lyafutásukat. 

(3) A farkasdruidák mágiája kissé eltér a szokvá- 
nyostól, kevésbé őselemi jellegű. Nekik — az , igazi" 
druidáktól eltérően — csak részleges hozzáférhetésük 
van az Elemi Szférához. 

(4) A farkasdruidák már 1. szinten képesek napjá- 
ban háromszor átváltozni, de kizárólag farkassá. A 
naponta végrehajtható alakváltások száma ezután 
minden szintlépésnél eggyel nő. Az egyedüli ismert 
állatforma a farkas marad, más alakot egyáltalán 
nem vehetnek föl; ellentétben a tradicionális drui- 
dákkal, az ő repertoárjuk nem bővül ki 7. szinten. 


Általános hátrányok 


Az alább felsorolt hátrányok egyaránt sújtják a Far- 
kas-szekta valamennyi tagját, függetlenül attól, hogy 
melyik kasztba tartozik. Ha a kaszttal járó megköté- 
sek szigorúbbak a hátrányoknál, akkor mindig sú- 
lyosbítják őket; ha viszont enyhébbek, akkor soha- 
sem enyhítenek rajtuk. Más szóval: mindig az a 
kombináció érvényesül, ami a karakter számára a 
legkevésbé előnyös. 

(1) Vértezet — Csak természetes vértezet engedé- 
lyezett, mint a Druidáknál: fémpáncél, fémpajzs tilos. 

(2) Fegyverzet — Nincs általános hátrány; csak a 
választott kaszt megkötései érvényesek. 

(3) Jártasságok — A Farkas-szekta tagjainak sem 
alkalmuk, sem hajlamuk nincs az elméjük pallérozá- 
sára: ha intellektuális jártasságokat akarnak felvenni, 

1 kategóriát kell áldozniuk rájuk. Intellektuális jár- 
tasságnak minősül a papi és a varázslói csoport ösz- 
szes tétele, a Gyógyítást és a Gyógyfüvek ismeretét 
kivéve. Erősen javallott, hogy a mesélő ezt a szigo- 
rítást saját belátása szerint terjessze ki egyéb , kifino- 
mult" jártasságokra is, mint amilyen a Címertan 
vagy az Értékbecslés. 

(4) Induló pénzösszeg — Az induló pénzösszeg a 
karakter kasztjától függ; szektatagok esetében a koc- 
kadobás eredményét felezni kell. A kezdőfelszerelés 
megvásárlását követően a karakter maradék pénze 
elvész, legfeljebb egy-két aranyat tarthat meg belőle. 
(Mint a Papoknál, de más okból.) A szektatagok — 
kasztjuktól függetlenül — nem szeretnek és nem tud- 
nak bánni a pénzzel. 

(5) Vagyon — A szektatagnak csak annyi vagyona 
lehet, amennyit elbír. Ugyanaz a megkötés, mint a 
Vándornál, de nem szűnik meg 8. szinten: egész élet- 
re szól. Ingatlana névleg ugyan lehet, ám a gyakorlat- 
ban a szektaközösség rendelkezik fölötte; a falkaszel- 
lem nem fér össze a magántulajdon ideájával. 

(6) Fejlődés — A Farkas-szekta tagjai elég sokolda- 
lúak, figyelmüket többfelé kell megosztaniuk, mint 
egy szűk fókuszú karakternek, aki csak egy dologra 
koncentrál fejlődés közben. Ezért az általuk gyűjtött 
Tp-hez soha nem jár százalékos bonusz, főjellemző- 
ik értékétől függetlenül. 


Általános előnyök 


Az alább felsorolt előnyöket ugyanúgy élvezi a Far- 
kas-szekta minden tagja, függetlenül attól, hogy me- 
lyik kasztba tartozik. Ha a kasztból adódó előnyök 
ezeknél többet kínálnak, akkor mindig kibővítik 
őket; ha viszont kevesebbet, akkor sohasem ronta- 
nak rajtuk. Más szóval: mindig az a kombináció ér- 
vényesül, ami a karakter számára a legkedvezőbb. 
(1) Bonusz jártasságok — Induláskor a Farkas-szek- 
ta minden tagja automatikusan megkap két jártassá- 
got, amelyért nem kell fizetnie. Az egyik az Állatok is- 
merete: farkas, a másik a Túlélő ismeretek, szülővidé- 
ke jellegzetes tereptípusára vonatkoztatva. Ameny- 
nyiben a szektatag Állóképessége meghaladja a 15-öt, 
harmadik bonuszként a Kitartás jártasságot is elnyeri. 
(2) Jártasságok tanulása — Mivel a szektatag — 
kasztjától függetlenül — élete nagy részét a vadon- 
ban, illetve szülőfalujában tölti, más embereknél 
sokkal könnyebben sajátítja el az önellátó jártassá- 
gokat. Megtanulásukra az előírtnál 1 kategóriával 
kevesebbet kell áldoznia (de legalább egyet minden- 

képpen!). Önellátó jártasságnak minősül a fegyver- 
forgató csoport összes tétele, a Kocsihajtást és a Ha- 
zárdjátékot kivéve. E jártasságok körének további 
bővítése a KM részéről nem javasolt. 

(3) Empátia a vadállatokkal — Mint a Vándorok 
hasonló képessége. 

(4) Állatok Barátja — Kizárólag farkasokkal szem- 
ben alkalmazható, napjában annyiszor, ahányadik 
öszszintű a szektatag. Mindenben megfelel az 1. 
szintű papi varázslatnak, ám azzal ellentétben telje- 
sen természetes jelenség, semmi mágia nem lappang 
benne. (Hisz akkor — ugyebár — szentségtörés volna.) 

(5) Erdőjárás — Korlátozott tolvaj-képességek: 
Csendben Mozgás és Árnyékban Rejtőzés természe- 
tes környezetben. Mint a Vándorok hasonló képessé- 
ge, azzal a különbséggel, hogy művi környezetben 
az esély nem feleződik, hanem nullára csökken. Mt- 
vel a szektatagok fémvértet eleve nem viselhetnek, 
ennek a zavaró hatása miatt nem kell aggódniuk. 

(6) Lélektárs — Hasonló a Lovagok csatamén- 
idézéséhez. 10. szinten a szektatag magához szólít- 
hatja a vadonnak azt a lakóját, akinek a lelke töké- 
letesen illeszkedik az övéhez, s ketten együtt kerek 
egészet alkotnak, megsokszorozva egymás erejét 
és vadságát. (Valahogy úgy, mint Gilgames és 
Enkidu az akkád eposzban.) Előbb behatol a renge- 
tegbe, olyan mélyre és messzire, ameddig még so- 
hasem merészkedett; aztán, mikor már-már össze- 
roskad kimerültségében, utolsó erejével elnyújtott 
farkasvonítást hallat. A lelke másik 
fele — akinek pontosan ugyanekkor 
jutott eszébe megkeresni őt — meg- 
hallja az ordítást, és mire felkel a 
hold, törvényszerűen odatalál hozzá. 

A játékos ilyenkor egy végleges és 
megmásíthatatlan kockadobást tesz a 
Vándorok Különleges Követőinek táb- 
lázatán. Ha az eredmény vadállatot 
vagy erdei monstrumot jelez, akkor az 
lesz a lélektárs. Ha — mint valószínűbb 
— emberszabású lényt, akkor valami 
varázserejű farkasszörny válaszol. a 
vonításra; a KM belátása szerint sze- 
mezgethet a Monstrous Compendium 
meg a saját fantáziája bőséges anyagá- 
ból. Dupla nullás eredmény kisebb 
apokalipszist von maga után; ez eset- 
ben roppant alvilági farkasfajzat érke- 
zik, a Világfaló Fenrirhez hasonló, mi- 
tikus góliát. 

Bármifélének is bizonyul a lélektárs, fontos sze- 
replője lesz a játéknak, tanácsos saját karakterlapot 
készíteni neki. Értékei elérik vagy meghaladják a faj 
tájában elérhető maximumot; akár beszédképes, akár 
nem, a karakterrel folyékonyan tud kommunikálni 
telepatikusan. A mesélőnek meg kell próbálnia olyan 
mederbe terelni az eseményeket, hogy őszinte biza- 
lom és barátság fejlődjön ki közöttük. Ezt persze né- 
hány játéktechnikai elem is segíti. 

A két lélekfél valóban tökéletes egészet ad, ha 
nincsenek messzebbre egymástól látótávolságnál. 
(Ténylegesen látniuk nem feltétlen muszáj a mási- 
kat; elegendő, ha tudják róla, hogy ott van.) Amíg ez 
a helyzet fennáll, mindketten kétszer végezhetik el a 
játékban fölmerülő összes kockadobásukat, és a két 
eredmény közül kiválaszthatják a nekik tetszőt: ez 
fog számítani. Persze ez csak a saját dobásaikra vo- 
natkozik, a KM-ére meg a többi játékoséra nem, 
azon belül viszont mindenre: próba-, kezdeménye- 
ző-, harci-, veszteség-, százalékos- és mentődobá- 
sokra egyaránt. Hogy ezáltal mekkora előnyt bizto- 
sítanak egymásnak a puszta jelenlétükkel, aligha 
szükséges bizonygatni. 

Lelkiismeretlenebb karakterek esetleg nyakló 
nélkül visszaélnek majd a partnerük segítségével, 
ezt azonban nagyon rosszul teszik. A lélektárs eset- 
leges pusztulása ugyanis sokkal komolyabb dolog 
egy csatamén vagy egy famulus elvesztésénél, nem 
lehet semmissé tenni egy közönséges zarándoklat- 
tal vagy vezekléssel. A túlélő ilyen- 
kor valóban a lelke újra megtalált 
felét veszti el, és semmi reménye, 
hogy ebben az életben még vissza- 
szerezheti. Ilyenkor búskomorságba 
esik, bezárkózik, majd csöndes 
szenvedéssel utána sorvad a halálba. 
A folyamat feltartóztathatatlan; 
nincs az az égi-földi hatalom, mely 
vissza bírna fogni egy csonka lelket, 
aki titkon saját maga vágyik a fele- 
désre. 

Más szóval: ha egy játékos elkö- 
Vette azt az otrombaságot, hogy fal- 
törő kosnak vagy ágyútölteléknek 
használta a karaktere lélektársát, és 
hanyagul a halálba küldte — akkor a 
mesélő ölje csak meg nyugodtan azt 
a karaktert, akár minden szabálynak 
fittyet hányva, de maradandóan és 
végérvényesen. 

02. Az iszlám világ képe 
a XI. századig 


Ha az asszaszin csoport kialakulását és a történe- 
lemben elfoglalt helyét tisztán akarjuk látni, némi- 
képpen foglalkoznunk kell magával az iszlámmal, 
és a mohamedán világ XI. század végi helyzetével 
is. Az iszlám vallás, amely Arábiából kiindulva hi- 
hetetlenül gyorsan hódította meg egész Észak-Afri- 
kát, Közép-Ázsiát, igen hamar a belső szakadás je- 
leit is mutatta. A különböző szakadár csoportok, 
,pPártok", ,szekták" tagjai azután sokszor súlyos 
harcokat vívnak egymás között (is). 

Az aszasszinok sem jelentenek kivételt ez alól, 
a csoportot így gyakorlatilag a síita rítusú iszlá- 
mon belüli iszmáilita ág egy szakadár szektájának 
tarthatjuk. Nevezték őket nizáritáknak, iszmáili- 
táknak, bátiniknak, vagy mulhidoknak is, hogy 
miért, arra rövidesen fény derül. 

Kanyarodjunk vissza kissé az iszlám korai tör- 
ténetéhez, így, lépésről lépésre haladva érthetővé 
válik majd a vallás történeti fejlődése, és az egyes 
csoportok kialakulása is. A mohamedán időszámí- 
tás tradicionális kezdőpontja a Krisztus utáni 622. 
év, a hidzsra, vagyis Mohamed, a vallásalapító 
Mekkából Medinába való átköltözésének az éve. 
Mohamed 632-ben bekövetkezett halála után a ve- 
zető a kalifa — a , próféta helyettese" (, kalifát rászul 
Allah") - lett, aki kezdetben egy személyben egyesí- 
tette az egyházi és politikai hatalmat. Az iszlám ter- 
jeszkedése ezidőtájt megállíthatatlannak látszott. 
Mohamed hívei elfoglalták egész Arábiát, Paleszti- 
nát, rövidesen legyőzték a kis- és közép-ázsiai nagy 
birodalmakat, Bizáncot és a Szasszanidákat, hatal- 
muk alá vonták Szíriát, Irakot, Nyugat-Iránt, Egyip- 
tomot. A VIII. század elejére mélyen benyomultak 
Közép-Ázsiába, elfoglalták Taskentet, nyugaton pe- 
dig Gibraltárnál átkeltek Európába. Itt csak a fel- 
emelkedő frank állam állította meg őket, már a mai 
Franciaország területén, Poitiersnél. Az iszlám vi- 
lág, amelynek központja ekkor Damaszkusz volt, a 
VIII. század közepén Taskenttől és az Indus völgyé- 

től Kis-Ázsián, Arábián és Észak-Afrikán keresztül 
a Pireneusokig terjedt. 

Ez a lenyűgöző gyorsasággal terjeszkedő közös- 
ség azonban belül nem volt egységes. Már a Moha- 
med után következő harmadik kalifa, Uthmán (Osz- 
mán) idején létrejött az a szakadás, amely a mai na- 
pig megosztja az iszlám világot. Egy csoport ugyan- 
is meg volt győződve arról, hogy a muzulmán kö- 
zösséget csakis a Próféta — Mohamed — valódi le- 
származottai irányíthatják. Azt kívánták, hogy a 
kalifa tisztségét is egy ilyen ember, Ali, Mohamed 
veje; vagyis lányának, Fátimának a férje töltse be. 
Magukat , sí"vat Alinak", vagyis Ali pártjának nevez- 
ték, később egyszerűen csak síitáknak. A mozgalom 
így kezdetben kimondottan politikai, később válto- 
zott a szembenállás vallási jellegűvé. 

A síita felkelők megölték Uthmánt, így a negye- 
dik kalifa választottjuk, Ali lett. Nem mindenki is- 
merte azonban el a hatalmát. A szíriai helytartó, az 
Umajja (Omajja) családból származó Muávija ibn 
Abi- Szufján hadat indított Ali ellen, aki végül is 
szintén egy gyilkosság áldozatává vált, így Muávi- 
ja került ki győztesen a küzdelemből. Ő lett az 
Umajjád vagy Omajjád kalifátus megalapítója, 
amely 750-ig maradt uralmon. 

Rövidesen kitört azonban a második síita felke- 
lés, amelyet Ali fia, Huszein vezetett. Ám őt magát 
és csapatát a Karbala melletti csatában lemészá- 
rolták. A síiták, de az egész muszlim közösség fel- 
háborodása óriási volt, ugyanis Huszein legyilko- 
lásával a Próféta unokáját ölték meg az Umajjá- 
dok. Így az Ali-párt, a ,sírat Ali" lassanként vallá- 
si csoporttá vált, amely igen lényegesen különbö- 
zött a muszlim vallásúak másik fő felekezetétől, a 
szunnitáktól. Utóbbiak szerint ugyanis a Koránban 
és a prófétához, Mohamedhez köthető hagyomány- 
ban megtalálható minden, a hívő életét szabályozó 
útmutatás. A síiták azonban meg voltak győződve 
róla, hogy a Korán mindenki számára érthető ma- 
gyarázata mellett kell, hogy legyén egy belső, tit- 
kos magyarázat is, melyet Mohamed csak Alinak, 
vejének adott át, amely így titkon hagyományozó- 
dott tovább annak leszármazottai közt. Ezért a kö- 

zösség vezetői sem lehetnek mások, csak Ali utó- 
dai. Az általuk ilyenképpen kiválasztott és elismert 
vezetőket inámnak nevezték. Az imámokat las- 
sanként emberfeletti lényként, a Mennyei Fény 
megtestesüléseként kezdték tisztelni, s tévedhetet- 
lennek és bűntelennek gondolták őket. A síiták te- 
hát a kalifa helyére az imámot helyezték, mint leg- 
főbb vezetőt. Az imám személyén keresztül azután 
minden egyes nemzedék részesülhetett Mohamed 
látomásának eredeti ragyogásában, ezzel minden 
új nemzedéknek megvolt a lehetősége a szellemi és 
politikai irányítás forrásának megújítására is. A 
mohamedi hagyományt és a Koránt betű szerint ér- 
telmező szunniták számára a síiták nem véletlenül 
tűntek veszélyes szabadgondolkozóknak. 

A szunnita Umajjád kalifátus hatalmát egy 
Irakból, Merv oázisából kiinduló felkelés zúzza 
szét, az új uralkodó Abul-Abbász lesz, az új dinasz- 
tia pedig az Abbászidáké. A központot nemsokára 
az újonnan alapított Bagdadba teszik át. Maga a 
kalifátus egészen 1258-ig, a mongolok hódításáig 
fennáll, bár a politikai hatalmat a kalifák már jó- 
val korábban elvesztik. Így a bagdadi kalifa a 
szunnita világ egyházi vezetőjének marad meg, 
míg a kalifátus egykori területén számos helyi di- 
nasztia rendezkedik be. 

A sí"ra újabb és újabb ágakra szakad az idő ha- 
ladtával. A VIII. század közepén az imámok hato- 
dik képviselője, Dzsafaar megfosztotta elsőszülött 
fiát, Iszmáílt az örökösödés jogától. A síiták egy ré- 
sze ezt jogtalannak tartotta, s továbbra is Iszmáílt 
tekintette vezetőnek. Nevük innen lett iszmáilita, 
vagy Hetes síita, mivel csak az első hét Imámot, 
(hetedikként Iszmáílt) ismerték el törvényesként. A 
síita többség azonban elfogadta Dzsafaar döntését, 
s így ezen a leszármazási ágon összesen tizenkét 
imámot ismertek el, így általában Tizenkettes síi- 
táknak nevezték őket. Az utolsó, tizenkettedik 
Imám egyébként titokzatos körülmények közt el- 
tűnt a IX. század végén, s az ő visszatértét a Tizen- 
kettesek a mai napig várják. 

Foglalkozzunk azonban kissé részletesebben az 
iszmáilitákkal, vagy Hetes síitákkal, hiszen az 
asszaszinok sem mások, mint egy szakadár csoport 
ebben az amúgy is szakadár síita szektában. Az 
iszmáiliták a IX. század végére kialakítják titkos ta- 
naikat, s erre épülő titkos szervezetüket is. Tanítása- 
ik igen messze kerülnek mind a szunnától, mind a 
Tizenkettesek elképzeléseitől. Ezek szerint Isten kez- 
detben saját magából hozta létre a , világszellemet", 
amely megteremtette az ideák világát. Ezután kibo- 
csátott egy alacsonyabb rendű létezőt, a , világ lek 
két", amely létrehozta az anyagi világot. Tanításuk 
szerint az Isten néha megtestesül az emberben, ezek 
a ,nátik", a próféták, segédjük pedig az , aszász", a 
próféták tanításainak magyarázója, a , világlélek" 
megtestesítője. Az iszmáiliták, mint mindén síita, a 
Koránnak egy belső, allegorikus értelmet is tulajdo- 
nítottak, ennek következtében a szunnita szertartá- 
sok jórészét nem is tartották szükségesnek. 


Az iszmáilita szekta erősen hierarchikus felépí- 
tésű volt. Kezdetben hét, majd kilenc fokozatot kü- 
lönítettek el a szekta misztikus titkainak elsajátí- 
tásában. A felsőbb fokozatokat igen kevesén érték 
el, az alsóbb fokozatok beavatottjai pedig vakon 
engedelmeskedtek a feljebbvalóknak. Az iszmáil- 
itákat is az a vasfegyelem és ellentmondást nem 
tűrő fensőbb akarat jellemezte, ami majd az assza- 
szinokat teszi igazán hírhedtté. 

A X. század elején egy iszmáilita szónok és ve- 
zető tűnt fel a tuniszi berber törzsek közt. Abu- 
Abdalláh as-Síi szavai nyomán felkelés bontako- 
zott ki a Tuniszban uralkodó Aglabida dinasztia el- 
len, melynek hatalmát sikerült megdönteni. Az 
uralmat egy iszmáilita vezető, Ubaidalláh kaparin- 
totta meg, aki Szíriából érkezett, és Ali valamint 
Fátima, Mohamed veje és lánya leszármazottjának 
adta ki magát. 

Első intézkedései közt van, hogy megöleti a fel- 
kelést kirobbantó Abu-Abdalláh as-Sífit, majd mah- 
divá, messiássá és kalifává kiáltatja ki magát. Így 
jött létre, kezdetben Tuniszban és Algériában a 
Fátimidák síita kalifátusa. Ez a dinasztia foglalta 
el aztán Egyiptomot, majd a X. század végére Pa- 
lesztinát, Szíriát, és Arábia egy részét is, a szent 
városokkal, Mekkával és Medinával, Így tehát egy 
hatalmas síita vallású állam jött létre Észak-Afri- 
kában. Az idáig üldözött és elnyomott vallási 
irányzat, a síita iszlám a X. század végére soha 
nem látott hatalmat szerzett a muszlim világban. 


03. Haszan ibn Szabbáh és 
az asszaszin szekta 
születése 


A síita iszlám ezen , fénykora" azonban nem volt 
hosszú életű. Amint az a történelemben megszo- 
kott, egy új hódító népesség tűnik fel, és a dolgok 
megváltoznak. A szeldzsuk törökök a XI. század- 
ban Közép-Ázsiából nyomulnak be Iránba és Elő- 
Ázsiába. A helyi, Gaznavida uralkodók legyőzése 
után elnyerik a közép-ázsiai Horezmet és Horá- 
szánt, majd meghódították egész Iránt, továbbnyo- 
mulva néhány év leforgása alatt Irakot, Azerbaj- 
dzsánt, Örményországot, beveszik Bagdadot, — az 
ott élő kalifát arra kényszerítik, hogy vezetőjük- 
nek, Togrul bégnek megadja a szultáni címet. Le- 
igázzák a Kaukázuson túli országokat, majd Bi- 
zánccal kerülnek szembe. 

1071-ben az Alp-Arszlán vezette törökök legyő- 
zik a bizánci császár mintegy százezer fős, bizán- 
ci, normann orosz, varég, besenyő, kun, alán, grúz 
és örmény csapatokat is egyesítő seregét. Maga a 
császár is fogságba kerül, akit a győztes szeldzsu- 
kok ugyan hamarosan szabadon engednek, de Bi- 
záncban politikai ellenfelei elfogják és megvakít- 
ják, s sebeibe néhány nap múltán belehal. Bizánc 

szinte egész Kisázsiát elveszti, de a szeldzsukok 
hamarosan megszerzik Palesztinát és Szíriát is, Je- 
ruzsálemmel és Damaszkusszal. Ez a hódítás azu- 
tán néhány év múlva a meginduló keresztes hadjá- 
ratok egyik okává is válik. 

A szunnita iszlámot támogató szeldzsukok elő- 
renyomulása tehát alaposan megkurtítja a síita ura- 
lom alatti területeket. Nem jobb azonban a helyzet a 
síitának megmaradt Egyiptomban sem. A Kairóban 
élő fátimida kalifa, al-Musztanszir semmilyen hatal- 
mat nem birtokol, helyette a vezér, Badr al-Dzsamáli 
kormányoz. A túléléshez a síita állam és a síita ta- 
nok megújulására lenne szükség. A síita világ ezt az 
öreg kalifa legidősebb fiától, a tehetséges és bátor 
Nizártól várja, akinek trónrajutásával ismét megerő- 
södhetne az állam és a vallás. A XI. század végén 
néhányan ezen kezdenek fáradozni, köztük az 
asszaszinok rendjének megalapítója, a később szin- 
te mitikus személyiséggé növő perzsa Haszan ibn 
Szabbáh. 

Haszan ibn Szabbáhról beszélni sokat, biztosat 

. tudni annál kevesebbet lehet. A későbbi korok fo- 
lyamán alakját éppúgy legendák és enigmák vették 
körül, akárcsak az általa alapított orgyilkos szek- 
tát. Egy elterjedt történet szerint például a nisápuri 
akadémián iskolatársa, s jó barátja volt mind Omar 
Khajjámnak (Hajjámnak), mind Nizám al-Mulknak. 

Omar Khajjámról tudni érdemes, hogy a perzsa 
költészet egyik legnagyobb alakja, emellett kiemel- 
kedő matematikus és csillagász is volt, akit sza- 
badgondolkozása és állítólagos istentagadó mivol- 
ta miatt sokat üldöztek kortársai. Verseiben min- 
denesetre a bort és a szerelmet, a földi, múlandó 
világot ünnepelte, s az aszkéta életmódot folytató 
Szabbahhal - ha igaz a legenda — a matematika és 
a csillagászat szeretete kötötte össze. Ami a másik 
iskolatársat, Nizám al-Mulkot illeti, ő éppen a fel- 
emelkedő és dicsőséges szeldzsuk állam katonai 
parancsnokává, emírjévé lesz, s így éppenséggel az 
egykori állítólagos jóbarát, Haszan ibn Szabbáh ál- 
tal vezetett asszaszinok legelső áldozatává (is) vá- 
lik. De beszéljen erről inkább maga a legenda. 


, Omar Khajjám, Haszan ibn Szabbáh és Nizám 
al-Mulk, ugyanazon mester tehetséges tanítványai, 
egyetértettek abban, hogy egyikük bizonyára ma- 
gas tisztségbe fog kerülni; s bármelyikük is lesz az, 
ugyanebben a szerencsében fogja részesíteni, a két 
másikat. A megfelelő időben aztán Nizám al-Mulk 
a hatalmas szeldzsuk birodalom vezérévé emelke- 
dett. Omar, a földi örömök tanítója és szerelmese, 
nem egy provinciát választott magának, hanem 
csak némi ellátmányt saját kényelmére, de az am- 
biciózus Haszan ragaszkodott az udvarban betöl- 
tött magas poszthoz, ahol azután gyilkos vetélke- 
désbe kezdtek Nizám al-Mulkkal. Bölcs elmésségé- 
vel Haszan elhomályosította vetélytársa alakját a 
szultán szemében. Amikor egyszer a szultán épít- 
kezéseire márványt szállítottak, a vezért kérték fel 
a kereskedőknek kifizetendő összeg felosztására, s 


ő az odaszállított márvány súlyának megfelelően 
akart fizetni, de Haszan azt ajánlotta, hogy a pénz 
felosztását minden esetben a teherből fennmaradt 
Jelesleg mértékéhez igazítsák. A szultánt elkápráz- 
tatta Haszan éles elméje. 

Amikór pedig a királyság általános jövedelmei- 
ről való elszámolást kérték, a vezér kétévnyi időt 
kért a feladátra. Haszan azonban azt állította, 
hogy a feladat megoldása nem tarthat tovább né- 
hány hétnél. Erre a szultán rábízta a feladatot, 
rendelkezésére bocsátotta a szükséges iratokat, s ő 
az előírt időre készen is állott, hogy megtartsa a 
beszámolóját a szultán előtt. Nizám al-Mulk két- 
ségbeesve saját helyzetétől, az utolsó pillanatban 
megszerezte, s összekeverte a megírt beszámoló pa- 
pírjait, így hát a mit sem sejtő Haszan, amint el- 
kezdte felolvasni azokat, bizony belezavarodott. 
Egy bíráló megjegyzés a vezértől azután betetőzte 
az ellenfél legyőzetését, s Haszan kegyvesztve távo- 
Zott a birodalomból. 

De Haszan bosszúra készült. Egyiptomi szám- 
űzetése alatt kitanulta az iszmáílita hit titkait, s 
titkon visszatért Iránba, megszervezve a rendet 
(dava). Egyszer, amint egy követőjénél tartózko- 
dott, így kiáltott fel: vHa csak két olyan emberem 
volna, mint énmagam, le tudnám rombolni a hatal- 
mas szeldzsuk birodalmat iís!x Követője, bolondnak 
gondolván őt, orvosságot kezdett keresni számára, 
de Haszan eltávozott feladatára. Amikor azután 
Haszan már bevette Alamút várát, Niízám al- 
Mulkot meggyilkoltatta; a szultán halott volt, és a 
szeldzsuk birodalom széttöredezett az egymással 
versengő emírek és a felemelkedő iszmáiliták áldo- 
zataként, Haszan és követője ismét találkoztak. 
Nos, melyikünk volt bolond, amikor orvosságot 
kerestél számomra?x — kérdezte ekkor a mester." 


(A három iskolatárs legendája) 

Még ha ez csak egy legenda is, a valóság néhány 
helyen alátámasztja a történetet. Haszan ibn 
Szabbáh Rajban, Iránban született, nem messze a 
mai Teherántól. Síitaként nevelkedett, de Tizenket- 
tes síitaként, tehát nem az iszmáilita hitet fogadta 
el. Néhány ember azonban, így a Pénzverő Amira, 
a Szíjgyártó Bu-Nadzsar elültették benne az iszmá- 
ilitizmus, vagyis a Hetes síra alapjait. Egy súlyos 
betegség után pedig, félve a haláltól, s örvendve a 
felépülésnek, hajlandó volt elfogadni az iszmáilita 
imámokat, mint a mohamedánok vezetőit. Áttért 
tehát az iszmáilita hitre, beavatottá lett. 

Gyorsan kitűnt tehetsége, és rövidesen hittérí- 
tővé, prédikátorrá, ,dái"-vá vált, s így került az 
1070-es évek végén Egyiptomba. Haszan itt vált 
Nizár támogatójává, annak a csoportnak a tagjává, 
akik a síita Fátimida birodalom megújulását az if- 
jú trónörököstől várták. 

Az események azonban másképp alakultak. 
Badr al-Dzsamáli, az egykori örmény rabszolga, 
most a tehetetlen fátimida kalifa mindenható ve- 
zírje saját fiát, al-Afdalt szeretné a kalifa örököse- 
ként látni. Haszannak, aki kitart Nizár mellett, tá- 
voznia kell Egyiptomból. Háborgó tengeren keresz- 
tül ér Szíriába, majd onnan Iránba. Szülőföldjére 
visszatérve nem tétlenkedik, megkezdi egy nagy 
szeldzsuk-ellenes, Nizárt támogató felkelés előké- 
szítését. Már a kortársak is egyetértettek abban, 
hogy a lázadás kezdőpontja az 1090-es év, amikor 
Haszan beveszi az asszaszinok későbbi központját, 
a , Sasfészket", Alamútot. (Az már csak véletlen 
egybeesés lehet, hogy Alamút nevének arab átirata 
, ALH AMWT" az ősi abzsad (abjad) olvasat szerint 
— az abzsad egyébként olyan rendszet, amelyben az 
ábécé egyes betűinek meghatározott számértéke 
van, így talán a zsidó kabbalához hasonlítható — a 
483-as számot adja, amely az arab időszámításban 
éppen az 1090-es évnek feleltethető meg.) 

Ekkorra Haszan ibn Szabbáh híre már bejárta a 
környéket, legendássá váló önmegtartóztató élet- 
módja, személyes kisugárzása miatt sokan váltak 
a követőjévé, míg a szeldzsuk vezetés és a legenda 
szerinti egykori jóbarát, Nizám al-Mulk mindent 
megtesz, hogy elfogja és elpusztítsa a prédikátort. 

1090-ben tehát Haszan titkos követői beférkőz- 
nek Alamútba, ebbe a szinte megközelíthetetlen, 
hegyi erődbe is, s a bentélők jórészét pedig Haszan 
oldalára állítják. Radzsab hónap 6. napján azután 
a mester is bevonul a várba, egyelőre még inkogni- 
tóban, magát Dihkhudának nevezve. A vár pa- 
rancsnoka, aki a szeldzsukok híve, semmit sem te- 
het, távoznia kell. A felkelők megszerzik első erős- 
ségüket, Alamútot, amely alig ötven kilométernyi- 
re a Kaszpi-tengertől délre, fontos útvonalak ellen- 
őrzőjeként, az asszaszinok története folyamán vé- 
gig a rend központjául szolgál majd. 

Haszan ibn Szabbáh mindenhova elküldi köve- 
tőit, s a térségben — Nyugat-Iránban - fellobban a 
szeldzsuk-ellenes síita felkelés. Nem késik azonban 
a szeldzsukok ellenakciója sem. Seregeket vonnak 


össze, s ostromolni kezdik Alamútot. Haszan ibn 
Szabbáh és követői -— alig vannak hatvan-hetvenen 
ekkor még odafönn a várban, s készleteik sem ele- 
gendőek - rövidesen már éheznek is. Haszan kitar- 
tása és hihetetlen aszketizmusa azonban erőt önt a 
bentlakókba, és a szerencse is melléjük szegődik. 
Segélykérésükre egy háromszáz fős csapat átverek- 
szi magát az ostromló szeldzsukokon és bejut 
Alamútba, majd egy váratlan és sikeres támadással 
szétszórják ellenfeleiket. A vár felszabadul. 

Haszan ibn Szabbáh válasza döntő mind a tér- 
ség, mind az asszaszinok története szempontjából: 
útjukra indulnak az első fidáik, az első öngyilkos 
asszaszin kommandó. A célpont: Nizám al-Mulk, a 
hatalmas szeldzsuk birodalom hadvezére — a le- 
genda szerint Haszan gyermekkori jóbarátja. A per- 
zsa Dzsuvaini megörökíti az esetet, hozzá kell 
azonban tennünk, hogy az ő nézőpontja a szunni- 
ta mohamedáné, aki számára nincs gyűlöletesebb, 
mint a síita asszaszinok tevékenysége: 

, Haszan ibn Szabbáh a csapdák sokaságát ter- 

jesztette, hogy az első alkalmas pillanatban a vég- 
zet hálójába foghasson valamely kiemelkedő sze- 
mélyt, amilyen Nizám al-Mulk is; s ezzel saját hír- 
nevét is növelje. Szemfényvesztő csalással és cseles 
hazugságokkal, képtelen előkészületekkel és hamis 
fortélyokkal lefektette a fidáik fnevelésének] alap- 
Ját. Egy ember, Bu-Táhir Arrani, aki vaz evilág és 
túlvilág kárvallottjaként [Korán XII.,2.]x kínozta- 
tik, a boldogság utáni félrevezetett igyekezetében 
Ramadán hónap 12-én [1092. október 16.] Nizám 
al-Mulk hordszékéhez ment, egy Sahna nevű he- 
lyen, Nihavand tartományban. Nizám al-Mulk, 
megtörve a böjtöt, a hordszékében a szultán 
audenciaterméből épp háremének sátrába tartott. 
Bu-Táhir, aki szúfi fiszlám misztikus papi rendj ál- 
öltözetben volt, egy tőrrel leszúrta, s ettől a csapás- 
tól Nizám al-Mulk vértanúságot szenvedett. Ő volt 
az első ember, akit a fidáik öltek meg." 


(Aláaddin Atámalik Dzsuvaini: 
A világhódító története III., 12. ) 


A hosszantartó és kegyetlen küzdelem az asszaszi- 
nok és a szeldzsukok közt tehát megkezdődött. A 
siker kezdetben a lázadók mellé állt: Nizám al- 
Mulk legyilkolása után néhány nappal maga a 
szultán is meghalt. Az állam zűrzavarba süllyedt, a 
provinciákban a káosz uralkodott. Haszan ibn 
Szabbáh és emberei kihasználva a zűrzavart, egyre 
újabb sikereket értek el, hegyi erődök sokaságát 
szerezték meg, onnan birtokolva a környező terüle- 
teket is. Az asszaszinok megvetették 150 évig fenn- 
álló államuk alapjait. 

04. Haszan ibn Szabbáh 
Alamútban 


Alamút, az elsőként szerzett erősség a szekta törté- 
netében végig a vezető szerepet játszotta. Haszan 
ibn Szabbáh itt rendezkedett be, s az első ostrom el- 
hárítása után gondja volt arra is, hogy az erődöt 
felszerelje raktárakkal, és biztosítsa a vízellátást. 
Alamút, amely szinte minden oldalról megközelít- 
hetetlen volt, bevehetetlenné vált. 

A felkelés azonban hirtelen törést szenvedett, 
méghozzá nem Iránban, hanem Kairóban, a 
Fátimida birodalom központjában. Nizár, akiben 
mindnyájan bíztak, akitől a síita birodalom meg- 
újítását várták, s akit egyszer már apja is kijelölt 
örökösének, most megpróbálta érvényesíteni joga- 
it. Az örmény származású Badr al-Dzsamáli örökö- 
se, Abul-Kászim Sáhánsáh al-Afdal ibn Badr al- 
Dzsamáli (röviden al-Afdal) — aki követi atyját a 
vezíri székben, és aki a kalifa legkisebb fiát, Abul- 
Kászim Ahmed al-Musztalit akarja a trónon látni —, 
nem habozik: Nizár családját kiirtatja, őt magát él- 
ve befalaztatja. Haszan ibn Szabbáh és követői 
egyedül maradnak a szeldzsukokkal szemben, nem 
számíthatnak többé a fátimida Egyiptom és Nizár 
segítségére. A lázadás azonban folytatódik, sőt, a 
felkelők kitartanak Nizár örökségében. Így tehát el 
kell szakadniuk maguktól a fátimida síitáktól is, 
akiknek jó része elfogadja a Kairóban kialakult 
helyzetet, vagyis azt, hogy Nizárt félreállították. 
Valójában igazán ekkor válik önállóvá az asszaszi- 
nok rendje, innen kapják egyik elnevezésüket is: 
nizáriták, azok, akik Nizár örököseit ismerik el 
imámként, a síita közösség vezetőiként. Kitartásuk 
következményeképpen most már szinte az egész 
mohamedán világgal szembeállnak, ez az elzártsá- 
guk pedig egészen furcsa következményekhez ve- 
zet majd az idők során. 

Egyelőre azonban Haszan ibn Szabbáh a csoport 
vezetője, aki vaskézzel irányítja az asszaszinokat. A 
beszámolók szerint ő maga, miután elfoglalta 
Alamútot, soha többé nem hagyta el a várat, sőt éle- 
te hátralevő harmincöt évében még szobájából is 
csak három alkalommal távozott. Szigora és önmeg- 
tartóztatása valóban legendássá vált. Egy embert, 
akit furulyán játszani hallott, kiűzött a várból, s so- 
ha többé nem engedte vissza. Mindkét fiát halálra 
ítélte. Egyikőjüket, Ustad Huszeint egy ellensége ke- 
verte gyilkosság hamis vádjába. Apja szemrebbenés 
nélkül kivégeztette fiát, majd amikor az igazság ki- 
derült, ugyanígy. halálra ítélte a rosszakarót, és an- 
nak fiát is. Másik gyermeke a borivás bűnébe esett, 
Haszan őt is megölette e tette miatt. Feleségét és két 
lányát a vár ostroma alkalmával elküldte Alamút- 
ból, hogy azután soha többé ne lássa viszont őket. A 
rend alapítója és első nagymestere idejét az aszketi- 
kus életmódnak, az asszaszin hitelvek kidolgozásá- 
nak és a rend irányításának szentelte. A harc a szel- 
dzsukokkal pedig egyre kegyetlenebbé vált... 


05. A rend felépítése 


Az eddigiekben láthattuk, hogyan alakult ki az 
asszaszin közösség Iránban. Ezután érdemes a ret- 
tegett szekta belső életével is foglalkoznunk. Az 
asszaszinok elsősorban halálmegvető bátorságuk 
és emberfelettinek tűnő fegyelmük miatt váltak rö- 
vid időn belül ismertté. Nos, ez egyáltalán nem vé- 
letlen. 

A gyilkosság a szekta számára nem egyszerűen 
az ellenség félreállítása, hanem politikai fegyver 
volt. A tett híre néha többet tudott használni, mint 
maga a tett. A rettegés, hogy az asszaszinok ha- 
ragja elől szinte lehetetlen megmenekülni, a bosz- 
szútól való félelem olyannyira elterjedt, hogy a 
számbelileg kisebbségben lévő asszaszinok kiter- 
jedt területeket tudtak tartósan birtokolni. 

Magának a gyilkosságnak éppen ezért feltűnő- 
nek, színpadiasnak kellett lennie. Mindenki láthas- 
sa és érezhesse, hogy az asszaszinok bárkit meg 
tudnak ölni, aki árthat nekik. A gyilkosságok így a 
legnagyobb nyilvánosság előtt zajlanak, általában 
a mecsetben, pénteki imakor, vagy a fürdőben, 
esetleg a nyílt utcán. A fidáik, a kiválasztott gyil- 
kosok mindig tőrt használnak, soha nem mérget, 
és nem orvul támadnak, hanem mindig szemtől 
szemben, de meglepetésszerűen. Sokszor öltöznek 
álruhákba, beférkőznek a számukra idegen kör- 
nyezetbe is, képesek akár idegen nyelveket is meg- 
tanulni akciójuk sikere érdekében. Nem akarják vi- 
szont mindenáron megmenteni saját életüket, sőt, 
a legtöbbször őket is megöli vagy halálra kínozza a 
bosszúálló tömeg. A fidáik csodálatraméltó önfe- 
gyelemmel várják a halált, soha nem bánják meg 
tettüket, nem próbálnak kegyelmet kérni. Talán 
ezért is terjed el róluk, hogy hasisszívók. Minden- 
képpen igaz az, hogy hitük szerint a küldetések so- 
rán meghaltak mártírokká lettek, és a túlvilágon, a 
Paradicsomban a legteljesebb gyönyörökre számít- 
hattak. 

Azt, hogy mennyire szükségszerű, sőt szinte 
megkövetelt volt a fidáik önfeláldozása, mutatja az 
a történet is, amelyben az anya, miután fia kivá- 
lasztásáról és küldetésre indításáról hall, ünnepi 
öltözetet vesz magára, majd miután a fiú épen tér 
vissza a gyilkosságból, gyászolni kezd, így mutat- 
va ki szégyenét, hiszen fia nem vált mártírrá. 

Maga a rend szigorúan hierarchikusan épült 
fel. A vezető, a mindenkori Nagymester, a , Dáid- 
Duát" volt, akit neveztek , Sejk al-Dzsabal"-nak, a 
, Hegyi Főnök"-nek is — ennek félreértett változatát 
használták azután a nyugati krónikások, amikor a 
, Hegyi Öreg"-ről írtak. (Más források szerint a ke- 
resztények a "Hegy Öreg" — senex montanus, Seg- 
nors de montana — névvel nem általában az ala- 
múti vezetőt, hanem egyetlen személyt, egy igen 
híres és rettegett szíriai nizárita miszsziófőnököt, 
Rásídaddín Szinánt jelölték.) A Nagymester után a 
Nagypriorok, vagy Felsőbb Propagandisták (, Dái-i- 

Kabír") következtek, mindegyikük egy-egy önálló 
kerület élén állott. Alattuk helyezkedtek el a hie- 
rarchiában az egyszerű , térítők", a , dái"-k. E há- 
rom rang birtokosai képezték a hierarchia felsőbb 
fokait. Ők teljességgel be voltak avatva a szekta 
titkaiba, céljaiba és politikájába is. Az alsóbb szin- 
teken álltak a , rafik"-ok, vagy , társak", akik csak 
részben voltak beavatva; majd a , lásik"-ok, avagy 
,támogatók", akik hűségesküt tettek, anélkül, 
hogy igazán tudták volna, mivel is jár ez. 

Végül ott voltak a leginkább híres szektatagok, 
a , fidáik", az , Elhivatottak", a ,Pusztító Angya- 
lok", a Rend Bosszújának szolgálói. Ők némiképp 
kivételezettek lehettek az alsóbb rangúak közt, hi- 
szen ők voltak annak a terrornak az eszközei és 
fenntartói, mely a szekta hatalmát alátámasztotta. 
Tudunk arról is, hogy a fidáik egymás közt külön- 
böző elnevezéseket adtak egymásnak. Hasonló- 
képp, mint ahogyan a Római Birodalomban az 
Africa provinciában győztes Scipio ,Africanus" 
lett, úgy ők is az Abbaszida kalifát megölő társuk- 
nak az , Abbaszid" melléknevet adták. 

A leendő áldozatok néha kaptak egy finom fi- 
gyelmeztetést is. Az, aki felébredvén álmából, sa- 
ját hálószobájában, párnája mellett egy tőrt talált 
a földbe szúrva, biztos lehetett abban, hogy kihív- 
ta az asszaszinok haragját, s ha nem akar áldozat- 
tá válni, változtatnia kell politikáján. Így járt pél- 
dául Szandzsar, egy későbbi szeldzsuk szultán is. 
Sokévi ellenségeskedés után, egy nap, amint ré- 
szeg álmából ébredt, ott találta azt a bizonyos 
tőrt. Azután megkapta Haszan üzenetét is: , Nem 
kívántam, hogy a tőr, amit a kemény földbe döf- 
tek, a szultán puha mellkasába szúródjorr . A szul- 
tán sietve békét kötött velük, s a rend nem is szen- 
vedett támadásoktól az ő uralmának ideje alatt. 

Az asszaszinok a várban, vagy a körül birkát, 
állatokat is tartottak, de rablóportyákon is részt 
vettek. Habár volt egy réteg a szektán belül, akik 
az állatokkal, vagy földműveléssel foglalkoztak, az 
egész közösség nem volt paraszti. Valójában egy 
zárt, és a külvilággal általában ellenséges viszony- 
ban álló vallási szektáról van szó, amelynek leg- 
főbb politikai eszköze, terroruralmának fenntartó- 
ja az orgyilkosság. A szigorú hierarchia megköve- 
telte az alárendeltek feltétlen engedelmességét is. 
Amint láttuk, a fanatikus fidáik képesek voltak 
akár a Nagymester egy intésére feláldozni életüket. 

Haszan ibn Szabbáh harmincöt éven át vezette 
az asszaszinok rendjét, Ő fektette le az alapokat, 


az ő uralma biztosította a későbbi utódok uralko- 
dását is. 1124 májusa körül halt meg, miután ki- 
nevezte utódját. Haláláig azonban még számos 
esemény történt. 


06. Harc a szeldzsuk 
birodalommal 


Az első orgyilkos akció, Nizám al-Mulk meggyilko- 
lása és a szultán halála után a szeldzsuk állam 
szétesett. A zűrzavart kihasználva az asszaszinok 
újabb és újabb hegyi erődöket szereztek. Egyeseket, 
mint Girdkúh erősségét egyszerűen, a bentlakók 
megtérítésével, másokat, mint Lamasart, amely 
visszautasította az asszaszin ideológiát, éjjeli tá- 
madással és a bentlakók lemészárlásával. Az elfog- 
lalt várakat megerősítették, és alaposan fel is sze- 
relték. Girdkúhban például a kutat majdnem 350 
méteres mélységig ásták, anélkül, hogy vízre buk- 
kantak volna, majd azután, évekkel később, egy 
földrengés után végre víz törjön fel a mélységből. 

Szinte minden városban és településen ott van- 
nak híveik és segítőik. Szimpatizánsaik ott élnek a 
kézművesek, a városlakók közt. Nem mindenki ért 
persze egyet céljaikkal. A lakosság egy része még a 
legkövetkezetesebben síita gondolkodású területe- 
ken is a szunnita rítusú iszlám híve, egy szunnita 
számára pedig az asszaszinok és cselekedeteik, cél- 
jaik a legkevésbé sem elfogadhatóak, sőt, ők a leg- 
veszélyesebb eretnekek. A városokban újra és újra 
szabályos hajtóvadászatokat tartanak az asszaszi- 
nok, vagy szimpatizánsaik ellen, legyilkolva min- 
denkit, aki gyanúba keveredik. Egy-egy orgyilkosság 
után különösen gyakoriak az ilyen lincselések, ame- 
lyek valószínűleg jónéhány ártatlan életet is kioltot- 
tak. Az ilyen mészárlások vezetőit azután előszere- 
tettel választották a fidáik következő célpontjául. 

1093-ban Iszfahán városában különös esemé- 
nyek játszódtak le. A névtelen krónikás részletesen 
megörökítette a történteket: 


"Ebben az időben egy Alávi Madáni nevű vak 
ember tűnt fel, aki az éj leszállta körül utcája végé- 
nél szokott volt álldogálni, kezében bottal, és ezt 
kiáltozván: "Isten legyen kegyes ahhoz, aki meg- 
fogja ennek a szegény vaknak a kezét, és házához 
vezeti ebben a sikátorban!" A sikátor hosszú és sö- 
tét volt... a ház előcsarnokában pedig egy kút állt. 
S mikor [faz áldozat] elvitte Alit [vagy Alávit, 
ahogy korábban neveztük] az épület ajtajához, egy 
csapat feretnek, asszaszin] megragadta azt, be- 
húzta a házba és fejjel lefelé a kútba dobta, ahon- 
nét átjáró nyílt a cellákhoz. Négy vagy öt hónap is 
eltelt így, és a város fiataljai közül igen sokan el- 
tűntek. Senki sem tudott menekülni onnan, sem 
pedig hírt szerezni az eltűntekről... 

Egy nap egy koldusasszony alamizsnáért kö- 
nyörgött ennél a háznál. Sóhajtozást hallván így 

kiáltott fel: "Isten gyógyítsa meg betegségedet..." 
A bentlakók attól tartottak, hogy megtudja, mit 
tettek, és annak ürügyén, hogy ennivalót keresnek 
a számára, fondorlatosan becsalták, de ő gyanút 
fogott és elmenekült. AZ utca végén néhány ember- 
rel találkozván, így szólt: "Ebből és ebből a házból 
szörnyű jajgatást hallottam, és néhány ember meg- 
próbált elfogni..." 

Nagy zűrzavar támadt, a tömeg a ház ajtaja 
előtt gyülekezett, bejutván pedig elkezdték kiku- 
tatni /a ház] minden egyes szögletét. Végül megta- 
lálták a lejáratot a pincékbe, ahol négy- vagy öt- 
száz embert is találtak, néhányukat lemészárolva, 
másokat a falra felfeszítve, akik közül néhányan 
még lélegeztek. Miután ez kitudódott a városban, a 
tömeg odacsődült, mindegyikük keresvén egy-egy 
barátját, társát, s Iszfahán leírhatatlan gyászba és 
szomorúságba zuhant. Azután megtalálták Alávi 
Madánit, bűntársai után is kutattak, végül őt és fe- 
leségét megégették a Hadsereg Bazárjában. 

Ezután pedig Szaad al-Mulk a miniszter is abba 
a gyanúba keveredett, hogy szimpatizál az assza- 
szinokkal. Néhány nemes és pap vádolta ezzel, pél- 
dául a főkádi, Ubaidalláh Hatíbi és Szadraddin 
Hujandi, s bár ezt a gyanút többször is elmondták 
a királynak is, ő nem hitt a szóbeszédnek, teljesen 
megbízván a bevádoltban. Szaad al-Mulknak volt 
azonban egy titkára, akivel legrejtettebb titkait is 
megosztotta, nem titkolván el semmit előle. S miko- 
ron Dirkúh [fa közelben lévő asszaszin erőd] ostro- 
ma már igen régóta tartott, Ahmed ibn Attás, az 
asszaszinok vezére üzenetet küldött Szaad al- 
Mulknagk, ezt írván: "Készleteink kimerültek, embe- 
reink fáradtak: föl akarjuk adni a várat." SZaad al- 
Mulk válasza így szólt: "Légy türelmes, és ne add 
meg magad egy hétig, míg meg nem buktatjuk ezt 
a kutyát." A "kutya" alatt a királyt értette. AZ ural- 
kodótól ugyanis vért vettek, minden hónapban egy- 
szer. Szaad al-Mulk megvesztegette tehát az érvá- 
gót ezer dinárral, hogy az operációhoz mérgezett 
kést használjon. A tervet titkára elmondta feleségé- 
nek, aki továbbadta azt szeretőjének, aki viszont az 
egyik hivatalnokkal osztotta meg, aki végül tudat- 
ta azt a királlyal. A következő napon a király beteg- 
séget színlelt, az érvágóért küldetett, majd megpa- 
rancsolta neki, hogy vágja meg magát a saját szi- 
kéjével. Amint a méreg hatni kezdett, az érvágó 
[arcszíne] feketére váltott, és kínok közt meghalt, 
Másnap a király felakasztatta Szaad al-Mulkot, és 
Abdal-Ala Mufaddalt. Két nappal később Ahmed ibn 
Attás feladta Dirkúh várát. Kezeit megkötözték, egy 
tevére kötözték, és így vitték végig a városon, ahol 
több mint százezer férfi, asszony és gyermek gyűlt 
össze, hogy meglássák, mindenféle mocsokkal meg- 
dobálják, s gúnyos dalokat énekeljenek róla... 

Azután hét napon keresztül feszítették keresztre, 
majd nyílvesszőket izzítottak, s megégették a testét" 


(A Ráhatu"s-Sudur szerzőjének beszámolója, 
idézi: E. G. Browne) 


Egy másik megemlékezés szerint az említett meg- 
kínzott és kivégzett asszaszin vezetőről, Ahmed 
ibn Attásról köztudott volt, hogy igencsak járatos a 
csillagászatban és mindenféle tudományokban, 
így, amint keresztrefeszítve kínozták, hóhérainak 
egyike megkérdezte tőle, vajon miért nem tudta 
előre meglátni saját végzetét titkos tudományai se- 
gítségével. Ibn Attás így felelt: "Megtudtam a ho- 
roszkópomból, hogy királynál nagyobb pompa és 
parádé közepette fogok keresztülmenni Iszfahán 
utcáin, de nem gondoltam volna, hogy ilyen módon 
fog megtörténni..." 

A horoszkópja végül is igazat mondott... 

A szeldzsukok a lázadás első hullámának elül- 
tével ellenakciókba kezdtek. Muhammad, az új 
szultán sereget gyűjtött, s Ahmad, Nizám al-Mulk 
fiának vezetésével ellenük tört. A csapatok körbe- 
zárták az asszaszin főhadiszállást, Alamútot, el- 
pusztították a terményt, s várakoztak. Odabent az 
éhség nőttön-nőtt, az emberek végül már füvet et- 
tek. A szeldzsukok nem tudták bevenni a szinte 
hozzáférhetetlen sasfészket, de seregeik nyolc éven 
keresztül minden évben visszatértek, hogy térdre 
kényszerítsék a bentlakókat. Az asszaszinok kitar- 
tottak. Végül a szultán újabb csapatokat is küldött, 
komoly ostromfelszereléssel. A várvédők erejük vé- 
gén jártak, a nyolcévi ostromba belefáradtan. A 
pusztulás bármikor bekövetkezhetett, amikor a 
szeldzsuk szultán halálhíre érkezett, és az ostrom- 
lók elvonultak. A várból elővánszorgó védők mo- 
hón vetették magukat a hátrahagyott készletekre. 

A két szembenálló fél ellenségeskedése azon- 
ban a továbbiakban sem csillapult. Igazi élethalál- 
harc volt ez mindkét oldalról, a legkegyetlenebb 
eszközök bevetésével. A városok rettegő népe újra 
és újra hajtóvadászatokat indított azok ellen, aki- 
ket asszaszinnak vélt, de az öngyilkos fidáik is 
egyre szedték áldozataikat. 

Így például Barkijárukot, az 1094-ben trónra 
kerülő szeldzsuk uralkodót és környezetét is az 
eretnekek, a bátinik barátságával vádolták, oly- 
annyira, hogy kénytelen volt változtatni politiká- 
ján, s ennek hatására véres asszaszin-ellenes mé- 
szárlásokat vezettek több nagyvárosban, ilyen volt 
az iszfaháni, de hasonló események történtek pél- 
dául Bagdadban is. Több expedíciót vezettek a he- 
gyi erődök ellen, a második ilyen vállalkozást már 
egyenesen szent háborúnak, dzsihádnak tekintet- 
ték. Maga Barkijáruk azonban nem járt jól: egy új, 
hírhedten iszmáilita-ellenes vezír kinevezése után 
utoléri a sorsa — a fidáik áldozatává válik. Maga a 
szultán sem lehet már biztonságban. 

A szeldzsukok támadásai elegendőek voltak ar- 
ra , hogy megfékezzék, leverjék az iszmáilita felke- 
lést, de nem tudták gyökerestül kitépni azt. Az 
asszaszinok biztosítottak jónéhány erődöt maguk- 
nak, amelyekből a környező területeket is ellen- 
őrizték. Rövidesen patthelyzet alakult ki: egyik 
szembenálló fél sem volt képes elpusztítani a má- 
sikat, végleg eldönteni a harcot. Az asszaszinok 

foglalásai, jelenlétük az ellenséges szeldzsuk biro- 
dalom szívében állandósult, fenyegetésük akarva- 
akaratlan a mindennapi élet részévé vált. A fidáik 
pedig időről-időre lecsaptak: célpontjaik a számuk- 
ra legveszélyesebb szeldzsuk vagy szunnita veze- 
tők. Így rövidesen áldozatukká vált Nizám al-Mulk 
mindkét fia, az iszfaháni és nisápuri kádi, és szá- 
mos egyéb asszaszin ellenes személyiség. Ekkori- 
ban, az Alamút bevételével kezdődött felkelés meg- 
torpanása és a szeldzsuk ellenakciók után alapve- 
tően két fő területet birtokol a szekta: Rudbart, a 
Kaszpi-tengertől nem messze délre, Alamút köz- 
ponttal; és az ettől jóval délkeletebbre fekvő, Per- 
zsia szívében elhelyezkedő huzisztáni területeket. 
Ezenkívül ebben az időben szilárd bázist alakítot- 
tak ki Szíria területén is; a szíriai asszaszinokkal 
később külön foglalkozunk. 

Az asszaszin hódításokat Haszan ibn Szabbáh 
halála sem zavarja meg. Bár örököse, Buzurg- 
Ummid uralkodása elején nehéz feladat elé kerül — 
ugyanis ismét szeldzsuk akciók indulnak az assza- 
szin közösség ellen -, de ezek ezúttal semmilyen 
eredményre nem vezetnek, sőt, a bátinik helyzete 
csak erősödik a térségben, újabb hegyi erődök el- 
foglalásával. 

Ebben az időben egyébként ellenségeskedés 
tört ki a Bagdadban élő kalifa — akinek inkább 
csak névleges, vallási vezetősége volt a szunnita 
mohamedánok felett, és a politikai hatalom bir- 
tokosa, a szeldzsuk szultán alkirálya, Maszúd 
közt. Maszúd elfogta a kalifát, al-Musztarsidot, 
és magánál tartotta, de később már nem mint 
foglyot, hanem mint vendéget. Az ellenségeske- 
dés elcsitulni látszott, amikor egy csapat fidái 
berontva a kalifa számára fenntartott épületbe, 
megölte al-Musztarsidot. Az egész szunnita világ 
vallási vezetőjét gyilkolták le ezzel az akcióval. 
De nemcsak ő az egyetlen, akire ekkortájt lecsap- 
nak a Pusztító Angyalok. Tíz emberük megöli az 
egyiptomi fátimida kalifát is, aki bár síita, de 
tudjuk, hogy Nizár halála után az asszaszinok 
már nem fogadják el az egyiptomi uralkodókat 
sem. Nem sokkal ezután egy fidái az új kalifa, al- 
Háfiz vezírjét gyilkolja le. Az asszaszinok keze 
szinte mindenhová elér. Buzurg-Ummid, a máso- 
dik alamúti Nagymester legyőzi és tűzben égeti el 
az ellene támadó Abu-Hásimot. Ahogyan az ő 
egyik utolsó cselekedete volt a bagdadi kalifa, al- 
Musztarsid megöletése, úgy fiának és utódjának, 
Mohamednek szinte első dolga Musztarsid fiá- 
nak és örökösének, az új bagdadi kalifának a le- 
gyilkoltatása: 


, Amikor Rásid megörökölte a kalifátust, néhá- 
nyan el akarták onnan távolítani, míg mások ki- 
tartottak a hűségében. Néhány évnyi Maszúd szul- 
tánnal való háborúskodás után elindult Bagdadból 
az eretnekek [fasszaszinok]l megtámadására, s 
hogy megbosszulja apja [kiontott] vérét. AZ úton 
azonban megbetegedett és igen legyengült állapot- 


ban érkezett meg Iszfahánba. Hirtelen néhány hit- 
vány fidái lépett audiencia-termébe, és halálra 
szúrták. Azonnal eltemették. Attól az időtől fogva, 
az Abbászida kalifák rejtőzködtek, és elrejtették 
magukat a köznép elől." 


(Aláaddin Atámalik Dzsuvaini: 
A Világhódító története III., 13.) 


A küzdelem csak egyre elkeseredettebbé vált az idő 
múlásával. Mazandranban, Alamút szomszédságá- 
ban az asszaszinok megölték az egyik helyi sah, 
Gázi Rusztem fiát. A sah ezekután a szekta kérlel- 
hetetlen ellenségévé vált. Gyűlölete nem ismert ha- 
tárokat, szokása volt egy-egy hajtóvadászat után a 
megölt asszaszinok fejéből építeni tornyokat. A 
szekta egy másik kérlelhetetlen ellensége volt 
Szandzsar szultán egyik emírje, Abbász. Szinte fo- 
lyamatosan támadta a huzisztáni asszaszinokat az 
1150-es években -— talán még magasabb koponya- 
hegyeket építve, mint Rusztem sah -, míg azután 
őt is utolérte a végzete: egy útja alkalmával, amint 
szultánjához igyekezett, a fidáik őt is legyilkolták, 
fiaival együtt. A kegyetlen és döntő eredmény nél- 
küli mészárlások csak ezután, a XII. század köze- 
pétől ritkultak meg. Mindkét szembenálló fél kime- 
rült, egyikük sem tudta legyőzni a másikat. De az 
egykori lázadók, az asszaszinok történetében is új 
fejezet kezdődik. 


folytatjuk 

Kornya Zsolt 


. A DECRODODIKOD 
CS EGYÉB DISZTÉRIUMOK 


Tiltott könyvek es grimóriumok a Call of Ctbulbubapn 


A NAGY ÖREGEK 


A Külső Istenek mellett Abd al-Azrad néhány Nagy 
Öreget is felvett a grimóriumába, de — híven kikö- 
vetkeztethető alapelvéhez — csak a legfélelmeteseb- 
beket: Cthulhut, Ithaguát, Shudde M"ellt és más hoz- 
zájuk mérhetőket. (A Kimondhatatlan Hasturt, noha 
a Nagy Öregek közül talán ő a leghatalmasabb, érde- 
kes módon valószínűleg nem ismerte.) Ezekről a mí- 
toszlényekről egészen más stílusban ír, szinte már 
történeti felfogásban, több konkrétummal és keve- 
sebb allegóriával. A tiszteletteljes félelem továbbra 
sem hiányzik hangvételéből, megnyilatkozásai azon- 
ban valamelyest. tárgyszerűbbek és magabiztosab- 
bak, s a beavatottak ebből joggal következtetnek ar- 
ra, hogy Abd al-Azrad az emberiség valaha élt leg- 
hatalmasabb mágusa lehetett. A nyomozók szem- 


pontjából a Necronomicon e fejezeteit az teszi való- 
ságos kincsesbányává, hogy a szerző az egyes Nagy 
Öregek bemutatásakor részletes leírást ad mindama 
titkos módszerekről, melyeknek segítségével a siker 
halvány reményében szembe lehet szállni velük. 
Persze ezek a módszerek távolról sem csalhatatla- 
nok, amint azt Abd al-Azrad végső sorsa is mutatja; 
a semminél azonban így is jobbak, és több dokumen- 
tált esetben kielégítő eredményre vezettek. 


A Sötétség Lakója: így hívták az ember fiai őt, a 
Nagy Öregek vak és mohó testvérét, akit mások 
Nyogtha néven tiszteltek egykoron, s mint mondják, 
már nem volna szabad léteznie. Titkos vermekből és 
hasadékokból lehet előszólítani a föld színe alól; 
akik avatott szemmel néznek, azok látták őt Szíriá- 
ban és Leng fekete tornyai alatt; Thang barlangjai- 


Minden olyan Necronomicon-változat, amelynek az 
elolvasása legalább 1096-kal növeli a Cthulhu-mítosz 
képzettséget, tartalmazza az alábbi varázslatokat: Ősi J el, 
Voor Jel, Ibn Gázi Bűvös Pora, Áldott Penge, Thoth-for- 
mula, Mortlan Tükre, Hullapor, az Idővándor Ablaka 
(Create Scrying Window), Űző Átok (Curse of Dark- 
ness), a Fekete Kő Átka (Curse of the Stone), Uralom, 
Szulejmán Bűvös Pora, Eibon Ködleple, Varázsbot 
(Enchant Cane), a Fény és a Sötétség Szeme, Kapu Érzé- 
kelése, Gyógyítás, Jövendőlátás, Titkos Sugallat (Mental 
Suggestion), Delejezés és Ízisz-pecsét. A romlottabb 
szövegekből arányosan (százalékpontonként hárommal) 
kevesebb varázslat rekonstruálható; a megbízhatóbb vák 
tozatokban viszont gyakran bukkannak fel teljesen egye- 
di mágikus formulák és receptek. A titoknok itt szabadjá- 
ra engedheti a fantáziáját; ötletadóként mellékelünk né- 
hány idézetet a Necronomicon vonatkozó fejezeteiből. 

ból tört elő éhesen a hun legelőkre, és rette- 
netes mészárlást tőn Uldin király seregének 
lófarkdíszes sátrai között. A hurkos fejű ke- 
reszt, amely a Nílus népének ajkán az élet 
szava volt, hatalmas fegyver ellene; mit sem 
ér azonban, ha nem párosul a Vach Viraj- 
igékkel és a tikkoun elixír illatával. E há- 
rom, ha erős akarat ötvözi egybe, visszaűz- 
heti őt a miazmás mélység homályába, 
ahonnét bűzhödötten előbugyborékolt. 


A fenti eljárást 1937 októberében egy San 
Franciscó-i okkultista, bizonyos Michael 
Leigh, teljes sikerrel alkalmazta Salem vá- 
rosában. A szövegben említett Vach Viraj- 
formula általános érvényű oltalomige, 
Cthulhu és Hastur kivételével mindegyik 
ismert Nagy Öregre léteznek variánsai, és a 
Necronomicon szöveghűbb példányai töb- 
bet is tartalmaznak közülük. Különősen dr. 
John Dee igyekezett a fordításában gondo- 


san rekonstruálni őket. A Shudde Mell ellen szóló 
formula például így hangzik: 


Ya na kadishtu nilgh ri stell bsna Shudde M ell, 
K varnak phlegethor l ebuma shya h n ghft 

Ya hai kadishtu ep r luh-eh Shudde M ell eeh, 
S "uhn-ngh athg li "hee orr "e syha h. 


Ezt a változatot a gyakorlatban utoljára 1920-ban 
Új-Mexikóban tették próbára (nem maga Shudde 
Mell, csak néhány ivadéka ellen), és lényegesebben 
hatékonyabbnak bizonyult, mint a valamelyest köz- 
ismertebb oltalomlitánia a G Harne-töredékekből. 
(A hat érintett személyből ketten életben maradtak.) 
Ha a tragikus véget ért Sir Amery Wendy-Smith, a 
jeles brit régészprofesszor ismerte volna a formulát, 
ma bizonyára sokkal bővebb ismereteink lennének 
Shudde M-ellről és a föld alatti népről. 

Végezetül következzék egy hosszabb szemelvény 
Yigről, a Kígyók Atyjáról. Az ismertetett módszer 
hatásfoka bizonytalan, mivel az Abd al-Azrad által 
megírt eset óta — amely a szövegben elszórt utalások- 
ból ítélve Kr. e. 4000 körül történhetett a kora neoli- 
tikus Sumerben — egyetlen alkalom sem adódott a kt 
próbálására. Hogy ez szerencse vagy szerencsétlen- 


ség-e, azt elég nehéz volna eldönteni; bizonyos érte- . 


lemben csupán nézőpont kérdése. 
YIG IVADÉKAINAK TÖRTÉNETE 


És az ember fiai közül néhányan nagyobbnak hitték 
magukat Yignél, és kihívást intéztek hozzá, mert fe- 
lette bíztak a varázshatalmukban. Yig pedig nem har- 
colt, hanem összepárosodott velük, lettek légyen bár 
férfiúk vagy asszonyok. És amikor a hasuk gömbö- 
lyödni kezdett a bőrös héjú tojásoktól, akkor Yig ki- 
szaggatta azokat belőlük; és az ember büszke fiai ek- 
kor meghaltak, igen rútul és igen lassan. 

Tudnivaló, hogy akkoriban sokan szegődtek Yig 
árnyékába, hogy imával hódoljanak neki. És ezek 
jobbadán az ember más fiai voltak; és amíg rájuk 
nem jött az első vedlés viszketegsége, addig úgy hit- 
ték magukról, hogy azok is maradnak; de tévedtek. 
Ám akik az élükön álltak, azok nem estek ilyen téve- 
désbe, mert ők másfajta magból és másfajta méhből 
fakadtak; és amikor ellátogattak az agyagtéglákból 
rakott városokba, az ember fiai ajándékokkal könyö- 
rögtek neki, nehogy föltakarják az arcukat; és úgy 
tartják, a legfőbbeknek közülük nem is igen volt mit 
föltakarnia. 

És mivel a hasakból kiszaggatott tojások még 
zsengék voltak és a bőrük könnyen felhasadt, Yig rá- 


bízta őket ezekre a híveire. És úgy rendelkezett, 
hogy a hívek ássák el mindet mélyen a föld nyirká- 
ba, és emeljenek fölébük olyasforma halmokat, 
mintha maga Yig ülne rajtuk és melengetné őket. 
Ám ez nem azért volt, mintha Yig valaha is ilyet cse- 
lekedett volna. Mert az ő teste, mint mondják, hideg 
volt, mint a jég; és ha pirkadattól alkonyatig tűzött 
reá a nap, akkor is csak annyira melegedett föl, mint 
a márványkő; így hát ha rájuk telepszik, az a tojások 
halála lett volna. A földrakások pedig azért voltak, 
hogy az ember fiai lássák, ez a hely Yignek van 
szentelve, és messzire rettenjenek; és nem ezek a 


. halmok melengették a tojásokat, hanem az alulról 


jövő rothadás. 

És idővel a tojások kikeltek a meleg rothadás- 
ban; de Yig gyermekei nem jöttek elő a halmok 
alól, mert kicsinyebbek és erőtelenebbek voltak 
atyjuknál, és a napfény bántotta a szemük hártyá- 
ját. Ezért inkább még mélyebbre fúrták magukat a 
föld nyirkába; és hogy mit ettek odalent, arról most 
ne essék említés. 

Tudnivaló, hogy eme gyermekek csupán atyjuk- 
hoz mérten voltak kicsinyek és erőtelenek. Élt akko- 
riban Yig hívei között egy elöljáró; azok közül való, 
akit az agyagtéglából rakott városokban azért aján- 
dékoztak meg, nehogy föltakarja az arcát; nagyon 
sokan féltek tőle, és nemcsak az ember fiai, mert es- 
küt is tett és gyűrűt is viselt. Ez az elöljáró kiásta 
egyszer Yig egyik gyermekét; és másnap, amikor rá- 
találtak a mocsárban, már senki nem félt tőle; és utá- 
na már nem sokáig élt. És a gyűrűjét elvették, és tit- 
kon rejtegették, nehogy Yig megtudja, és haragra 
gyúljon. Ez hosszú-hosszú ideig így volt; közben a 
városok porrá omlottak, és újak emelkedtek a helyü- 
kön; aztán ugyanez történt amazokkal is, és még 
újabb városok épültek. És ezt a gyűrűt most én vise- 
lem az ujjamon; és ezért nem félek én semmitől, ami 
láb nélkül csúszik-mászik a földön, még ha tíz öl 
hosszú is, avagy mérgesebb a fekete skorpiónál. 

Mikor az ember fiai megszerezték a gyűrűt, élt 
közöttük egy tanult öreg, sok titok tudója, aki na- 
gyon bölcs volt; olyannyira bölcs, hogy eszébe sem 
jutott kihívást intézni Yighez. Ám amikor ez a dolog 
történt az elöljáróval, nagy-nagy aggodalom fogta el. 
Arra gondolt, hogy Yig gyermekei egyre sokasod- 
nak, közben pedig rothadó dolgokat falnak a föld 
nyirkában, amitől megnőnek és megerősödnek; és 
egy idő múlva talán már nem fogja annyira bántani a 
szemük hártyáját a napfény. És arra is gondolt, hátha 
Yig egyszer majd mind elő fogja szólítani a gyerme- 
keit, mert inkább velük akarja megosztani a földet, 
mint az ember fiaival; és ez a gondolat egyáltalán 
nem tetszett neki. 

Ezért másnap az öreg, sok titok tudója, elment 
arra a helyre, ahol megtalálták a mocsárban ama 
nyüszítő valamit, ami a gyűrűs és leples arcú elöljá- 
róból maradt; és ő is kiásta Yig gyermekét, bár nem 
volt könnyű dolga, mert az ember fiai azidőtájt még 
kőből csiszolták a szerszámaikat. És amikor meglát- 
ta őt, nem vesztette el az eszét, mert elég bölcs volt 
hozzá, hogy előzőleg bizonyos jeleket vessen magá- 
ra. A gyermek vakon vonaglott és sziszegett, mert 
nagyon szúrta a szeme hártyáját a napfény; és 
mielőtt magához térhetett volna, az öreg egy szavak 
nélküli varázsdalt olvasott reá, a következőképpen: 


Yig gyermeke pedig a napfénytől és a varázsdal- 
tól azonnal kimúlt. Igen felbőszült erre Yig, és elra- 
gadta a bölcset, sok titok tudóját; és úgy büntette 
meg, hogy általa nemzett új gyermeket ahelyett, akit 
elpusztított. Így hát az öreg oly szörnyűséges halált 
halt, amilyet már akkortájt is csak kevesen, manap- 
ság meg szinte senki; és az ember fiai nagyon 
megfélemledtek a sorsán. A szavak nélküli varázs- 
dalt egészen elfeledték, mert annyira rettegtek 
Yigtől, hogy senki sem merte megtanítani rá az if- 
jabbakat; és mire rájöttek, hogyan kell jeleket róni a 
puha agyagba, akkor már senki nem emlékezett rá. 
Én azonban a gyűrű kövének ragyogásába nézvén 
ablakot nyitottam a múltra, és a tulajdon fülemmel 
hallottam a bölcs öreg ajkáról ama tiltott dalt, amit 
az ember fiai időtlen időknek előtte elfeledtek; és a 
tulajdon szememmel láttam, hogy mi sors érte őt, 
sok titok tudóját, amiért el merészelte énekelni. 

Mióta mindezek megtörténtek, azóta Yig vére ki- 
hűlt, lomha szíve meglassúdott; egyet-egyet ver 
minden évtizedben. Talán a nap süt ma kevésbé for- 
rón, mint valaha rég; talán a csillagok állása fordult 
rosszabbra; így vagy úgy, de Yig, a Kígyók Atyja 
kősziklához hasonlatos álomba merült, és nem jár 
már az emberek fiai között. Olyan terekben szuny- 
nyad, ahová halandó test nem követheti, még a gon- 
dolat is csak nehezen; nagy tudományúnak és igen 
balgatagnak kell lennie, ki megkísérli felébreszteni. 
Yig gyermekei továbbra is ott fúrnak és vájnak a mo- 

csarak mélyén, éhesen falják a föld nyirkában 
tenyésző rothadást; mert a tanult öreg, sok titok tu- 
dója, csak egyetlenegyet pusztított el közülük; és azt 
is pótolta, önéletével. Talán elég erősek már, hogy 
előjöjjenek odvaikból; talán a szemük hártyája még 
mindig nem bírja a napvilágot. Bármiképpen legyen, 
amíg Yig elő nem szólítja őket, odalent maradnak; 
márpedig Yig alszik, mélyebben alszik, mint ami- 
lyen mélyre ők leásnak. 

Tudom, hogy egyszer, ha majd a nap ismét for- 
róbban süt a földre, és a csillagok állása újra ked- 
vezőre fordul, Yig fel fog ébredni, hogy előszólítsa 
gyermekeit; és örülök neki, hogy én már 
akkor marék por sem leszek. Tudom azt 
is, hogy Yig haragja álmában is félelme- 
tes, mert számolatlan szolgája csúszik- 
mászik láb nélkül a földön; némelyik tíz 
öl hosszú, más mérgesebb a fekete skor- 
piónál. Ámde én egy régi gyűrűt hordok 
az ujjamon; és ennek a gyűrűnek az első 
gazdája esküt tett Yignek, és a téglából 
rakott városokban ajándékokkal könyö- 
rögtek neki, nehogy föltakarja az arcát. 
Ezért nem félek én Yig bosszújától; és 
ezért merem lejegyezni a szavak nélkül való dalt, 
amit utoljára akkor énekeltek az ég alatt, amikor az 
ember fiai még kőből csiszolt szerszámokkal ásták 
ki a föld nyirkából önhalálukat. 


NEKROMANCIA A NECRONOMICONBAN 


Mint föntebb már említettük, a Necronomicon szó 
szerint valami olyasmit jelent, hogy "a halott dol- 
gokra vonatkozó törvények könyve". A címnek 
megfelelően a második nagy témakör, amivel a mű a 
Cthulhu-mitográfia mellett foglalkozik, a nekroman- 
cia. A szerző időnként nem győzi hangsúlyozni, 
hogy mennyire undorítónak és visszataszítónak ta- 
lálja a mágiának ezt a válfaját, ugyanakkor azonban 
úgy tűnik, hogy nagyon is járatos benne — sőt, a leg- 
félelmetesebb és leghátborzongatóbb nekromantikus 
rítusok ősforrása többnyire éppen a Necronomicon. 
Ez többek között azt is megmagyarázza, miért fog- 
lalkozott vele olyan behatóan dr. John Dee, akit 
rendkívül érdekelt a téma, és szakavatott halottidéző 
hírében állt. Amikor a lefordításán dolgozott, a mi- 
tográfiai részt oly drasztikus módon megcsonkította, 
hogy terjedelme csaknem a felére csökkent; a nekro- 
mantikus fejezeteket viszont roppant alaposan gon- 
dozta, helyenként még ki is egészítette őket a saját 
eredményeivel. Ebből a szempontból a szövegha- 
gyományozás Dee-féle ága messze fölülmúlja az 


sj107Fé 


Olaus Wormiusét. Láthattuk, mindössze öt kéziratos 
példány sorolható ide, ezek azonban valószínűleg az 
európai kultúrkör legátfogóbb és leghatékonyabb 
nekromantikus grimóriumai. 

Persze hiba volna úgy felfogni egyrészt a "tradi- 
cionális" nekromanciát, másrészt pedig a Cthulhu- 
mítosz "kozmikus" mágiáját, mint két szigorúan kü- 
lönálló, egymással semmiféle kapcsolatban nem lévő 
tudományt: valójában szervesen összefüggenek. Az 
élet-állapot és a halál-állapot között ugyanolyan 
misztikus határvonal húzódik, mint ami az álomvilá- 


got választja el az ébrenléttől, a jövőt a múlttól, vagy - 


éppen a magasabbrendű mítoszlények dimenzióit az 
anyagi törvények univerzumától. Az ilyen típusú vá- 
laszfalak nyers erőszakkal áthághatatlanok, de vala- 
hol mindig nyílik rajtuk egy Kapu, csak a megfelelő 
helyet kell megtalálni. Ám a Kapu sohasem őrizetlen, 
még ha első pillantásra úgy is tűnik! Mi több, legyen 
szó bármelyik határról, a Kapu Őrizője (Tawil 
at" Umr) mindenütt ugyanaz, bár más-más alakban: 
az enigmatikus Külső Isten, Yog-Sothoth. Erővel ezt 
az entitást legyőzni nem lehet; valamiképpen meg 
kell nyerni a kegyét, hogy átengedje az utazót. Ha 
odaátról bocsát be valakit a békés földi vi- 
lágba, Yog-Sothoth óhatatlanul gonosznak 
és rosszindulatúnak tűnik a nyomozók sze- 
mében; ha épp ellenkezőleg, őket segíti át a 
tiltott határon, akkor szövetségesnek és 
védelmezőnek érzik. Persze Yog-Sothoth 
valójában sem ez, sem az, hanem egyszerre 
pártatlan és kiszámíthatatlan. A Kapu Őriző- 
jének ez a nehezen felfogható kétarcúsága 
tesz roppantul kockázatossá minden olyan 
tevékenységet, amely a válaszfalak gyakori 
átlépését igényli, legyen bár szó álombéli 
barangolásról, időutazásról, mítoszlények 
megidézéséről vagy éppen nekromanciáról. 

A nekromanták pártfogója Yog-Sothoth 
egyik gyakori megnyilatkozása, az Élet Hí- 
ján Eleven. A nekromantikus rítusok során 
vagy maga a mágus lépi át élet és a halál ha- 
tárvonalát, vagy másokat kényszerít erre; a 
varázsformulának mindenképpen tartalmaz- 
nia kell egy Yog-Sothothhoz intézett fo- 
hászt. (Még elképzelni is nevetséges volna, 
hogy egy igazi nekromanta Cthulhuhoz fo- 
lyamodjon segítségért; nem is beszélve ar- 
ról, hogy Cthulhunak sem hatalma, sem haj- 
landósága nincs az ilyen kérések teljesítésé- 
hez.) A másik fontos törvény a test és a szel- 
lem kölcsönös függősége: az egyik nem lé- 
tezhet a másik nélkül, s ha valamelyik meg- 
szűnik létezni, az általuk hordozott szemé- 


A Necronomicon minden olyan változatában, amelynek 
elolvasása legalább 12 96-kal növeli a Cthulhu-mítosz kép- 
zettséget, használható szöveggel megtalálhatók az alábbi va- 
rázslatok: Feltámasztás; Sorvasztás; Fekete Béklyó; a Pat- 
kány Átka; Uralom; Yog-Sothoth Ökle; Húspajzs; Szürke 
Béklyó; Félelem; Tudatcseret; Tudatrablást; Rémálom; 
Életorzás; Végtag Leszárítása; Poklok Kínja (Wrack). A 
romlottabb variánsokból arányosan (százalékpontonként há- 
rommal) kevesebb varázslat rekonstruálható; a szöveghűbb 
példányokban viszont gyakran bukkannak fel teljesen egye- 
di bűvigék (az 1586-os Dee-fordításra visszamenő kéziratok 
mindenképpen tartalmaznak 1 K6 ilyen formulát). A titoknok 
itt bátran szabadjára engedheti a fantáziáját; ugyanakkor 
azon is eltűnődhet kissé, hogy milyen vérfagyasztó követ- 
kezményekkel járhat a nyomozókra nézve a fenti varázsla- 
tok gátlástalan és nyakló nélküli alkalmazása. (Természete- 
sen a Lelkierő földesuszamlásszerű csökkenésén és az úgy- 
szólván bizonyosra vehető tébolyon kívül.) Ötletadóként 
mellékelünk néhány idézetet a Necronomiconból és egyéb 
érdekes forrásokból. 


kt A legtöbb más RPG-ben ezek a varázslatok a men- 
tálmágiához vagy a pszionikához tartoznának, a Call of 
Cthulhuban azonban színtiszta nekromanciának minősül- 
nek, méghozzá nem a világosabbik fajtából. Akik rendszere- 
sen használják őket, azok általában elég hátborzongató ala- 
kok; például Mrs. Asenath Derby-Waite és a titokzatos 


lyiség visszavonhatatlanul szertefoszlik. A közönsé- 
ges embereknél ez a halál pillanatában következik be. 
A mítosz titkaiban járatos nekromanták ideig-óráig 
olyan hátborzongató romaradványokban is képesek 
megkapaszkodni, amelyek a szerves életre már vég- 
letesen alkalmatlanok; de ha a testük teljesen elpusz- 
tul, mielőtt valami úton-módon másikat szereznének 
helyette, akkor menthetetlenül végük. Mrs. Asenath 
Derby-Waite csak azért tudott visszatérni a halálból, 
mert a férje, miután meggyilkolta, elmulasztotta el- 
égetni a tetemét. (Félreértések elkerülése végett: a 
szerencsétlen férjnek alapos oka volt e kissé draszti- 
kusnak tetsző lépésre.) Joseph Curwen még tapasz- 
taltabb varázsló volt: az ő testéből csupán egy kevés 
por maradt, mégis: életre bírt kelni másfél évszázad 
múlva, némi külső segítséggel. Az ő esetében a ham- 
vasztás már nem volt elegendő, savfürdőre lett volna 
szükség; ellenfele, dr. Willett azonban visszaborzadt 
ettől, s végül az iszonyúbb megoldást választotta — 
maga is a Kapu Őrizőjéhez fohászkodott... 


Kevesek bírnak róla igaz tudomással, ámde tény 
és való, hogy a holt varázslók akaratának hatalma 

van a tetem fölött; és ezek ki tudnak kelni a sírból, 
hogy ami dolgot befejezetlen hagytak életükben, azt 
most járkáló dögként véghezvigyék. És az efféle sír- 
ból támadókban csakis rút rosszindulat munkál, és 
amit cselekszenek, az ártalmára lészen az elevenek- 
nek. És ha a tagok mind egy helyütt vannak, akkor 
semmifajta nehézség nem hátráltatja a tetem megéle- 
dését; és olykor az is megeshetik, ha a varázsló aka- 
rata elég erős, hogy a testét darabról darabra vag- 
dalják, ám ő megéleszti eme maradékokat, és általuk 
hajtja végre, amire igyekezik. Történhetik ez olyféle 
módon, hogy a maradékok külön-külön végzik a dol- 
gukat, amiképpen a holt mágus akarata vezérli őket; 
és történhetik még olyféle módon, hogy a tetem újfent 
mintegy összeáll a tettre, akárha megfoldozott cse- 
répkorsó volna; és egyikfélének látása sem örvende- 
tes. És minekutána a félben hagyott cselekedet bevé- 
geztetett, a varázsló akarata tüstént ellobban; és a te- 
tem visszatér természet szerint való állapotába. 


A dolog persze nem pusztán akarat kérdése: a nekro- 
mantának előzőleg el kell végeznie egy rendkívül bo- 
nyolult és visszataszító szertartást. Igaz, hogy erre 
csak egyszer van szükség, mivel a hatás élete végéig 
fog tartani, maga a rituálé azonban annyira ocsmány 
és undorító, hogy szinte biztosan elborul tőle az el- 
méje. Az idézett szöveg tulajdonképpen kétféle ha- 
tást foglal össze, mert a felkaszabolt holttest megele- 
venítését csak egy másik, hathatósabb formula bizto- 
sítja. Mindkét szertartásnak elmaradhatatlan része a 
Yog-Sothothnak bemutatott véráldozat. Az alany 
bármiféle értelmes lény lehet, a Kapu Őrizője nem 
ragaszkodik az emberekhez. Az első változatban 
elég egyszerűen elvágni a torkát, a másodikban 
azonban elevenen kell felaprítani, a darabjait pedig 
rituális mintában elhelyezni az áldozókörben, s 
mindezt lehetőleg oly módon, hogy minél tovább 
életben maradjon. Ha ugyanis túl korán kiszenved, 
az annak a jele, hogy Yog-Sothoth nem fogadta el a 
felajánlást, és a ceremónia kudarcot vallott. A nekro- 
mantának ezenkívül a saját Kisugárzás pontjaiból is 
maradandó érvénnyel fel kell áldoznia kettőt, illetve 
a hatékonyabb formulánál ötöt. A rítus további színe- 
sítését és a technikai részletek kidolgozását a titok- 
nok fantáziájára és egyéni ízlésére bízzuk. 

A szertartás megismétlése nem biztosít többszöri 
feltámadást, csak egyszerűen érvényteleníti az előző 
varázslatot és a helyébe lép, függetlenül attól, hogy 
a mágus melyik formulát használta. Az első változat 
esetében zombiként, a másodikban vámpírként fog 
visszatérni a sírból; a főértékeit újra kell dobni a 
Bestiárium alapján, máskülönben azonban megőrzi 
saját korábbi képességeit, továbbá megkapja az 


illető szörny minden különleges előnyét, illetve hát- 
rányát. Hogy az erősebb varázslat hatása alatt akár 
cafatokra aprítva is cselekvőképes marad, az nem 
valami különleges effektus; egyszerűen a vámpírok 
regenerációs képességéből adódik. Mondanunk sem 
kell, hogy az ilyen élőhalott nekromanta roppant ko- 
noknak bizonyul majd, és nemigen lehet eltántoríta- 
ni tőle, hogy befejezze félbemaradt tennivalóit; még 
akkor is újra meg újra vissza fog térni, ha hamuvá 
égetik vagy savfürdőbe dobják. 

A nekromantikus átalakulás a halál pillanatában 
veszi kezdetét. Hogy mennyi idő alatt fejeződjön be, 
azt a varázsló maga határozza meg, de nem amikor 
meghal, hanem amikor elvégzi a szertartást. A legrö- 
videbb lehetséges időtartam 1K6 kör; a leghosszabb 
elméletileg nincs korlátozva, akár ezer esztendő is 
lehet. Ez ilyen formában persze csak a második vál- 
tozatnál igaz, mivel a vámpíralak akár egyetlen 
porszemből is regenerálni tudja önmagát. A varázs- 
lat kevésbé hatékony verziójánál szerfölött kockáza- 
tos hosszabb intervallumot megszabni, mert ha a 
holttest időközben elpusztul vagy elpusztítják, érte- 
lemszerűen nem lesz mit megeleveníteni. Ennél 


szörnyűbb csak az lehet, ha a tetem még nem sem- 
misült meg teljesen, viszont végleg működésképte- 
lenné vált. Ilyenkor a nekromantára iszonyú sors vár: 
Felocsúdik ugyan, de magatehetetlenül, s akár évti- 
zedekig is kínlódhat saját lassan bomló maradványa- 
iba börtönözve — se nem élve, se nem holtan, ám 
mindvégig öntudatánál —, míg hajdani testének utol- 
só maradványa is elenyészik. 

Az átalakulást követően a varázslat egyetlen 
konkrétan meghatározott és szigorúan körülírt csele- 
kedet befejezéséig tart, ürügyek és kitérők nélkül; 
utána azonnal beáll a halál. (Hacsak ez a cselekedet 
nem valami ravasz kibúvó; például egy új, ép és 
egészséges test megszerzése.) A cselekedetnek min- 
denképpen félbehagyottnak kell lennie; a varázsló 

nem találhatja ki és kezdheti el a feltámadása után! 
Ha valami fatális véletlen folytán éppen semmi be- 
végzetlen dolga nincsen, akkor egyszerűen halott ma- 
rad; ha pedig több is akad (ez a valószínűbb), akkor 
nem válogathat kedvére, hanem köteles a legsür- 
getősebbet választani. Így ha például harcban esik el, 
s az magához térésekor még tart, akkor a legsür- 
getősebb abbahagyott cselekedete nyilván ennek a 
befejezése lesz, nem pedig a kalandé! (Titoknokok fi- 
gyelmébe: ez afféle biztonsági szelep, hogy a nyomo- 
zók ne élhessenek vissza a varázslattal, de azért nem 
szabad túlzásba vinni! A bevégzetlen cselekedetnek 
feltétlenül fontosnak kell lennie a mágus szempontjá- 
ból; prózai, mindennapos dolgok — villanyoltás, 
ebédfőzés, szemüvegtörlés — nem számítanak.) 

A varázslat csak abban a rendkívül ritka esetben 
változtatja véglegesen élőhalottá az alanyát, ha az 
valamilyen oknál fogva képtelen elvégezni, amit be- 
fejezetlenül hagyott — például a Kohinoor gyémántot 
kellene összetörnie, de valami sötét barbár megelőzi 


ebben. Ilyenkor az illető rohamos gyorsasággal 
megőrül és degenerálódik, két-három nap leforgása 
alatt elveszti halandó emlékeit és képességeit, ször- 
nyeteggé fejlődik vissza. Ha játékos karakterről van 
szó, természetesen átminősül NJK-nak. 

Előfordulhat, hogy a bevégzetlen feladat teljesí- 
tése elvileg nincs kizárva, ám az újjászületett 
élőhalottat egyszerűen fizikai akadályok gátolják: 
például egy hermetikusan lezárt sírboltban találja 
magát. A degenerálódás ebben az esetben is megin- 
dul, de a folyamat sokkal lassúbb. A végállapot csak 
annyi hét múlva áll be, amennyi a nekromanta Álló- 
képessége (új alakjában). Régi emlékeit persze nem 
egyszerre veszti el, hanem fokozatosan, hetenként — 
mégpedig a titoknok által jónak vélt ütemben, vagyis 
nem feltétlenül időarányosan. Egyetlenegyet azon- 
ban bestiává züllve is megőriz: az elvégzendő fel- 
adatét. Ha bármikor később visszanyeri a szabadsá- 
gát, első dolga az lesz, hogy megpróbálja befejezni, 
amit halandó életében félbehagyott. 


A szélhámos 
és a Varázsló 


z/ részlet / 


z Anrekből felvezető út a tó partján 
haladt, egyik oldalon a víz, a mási- 
kon magas kőkerítések szegélyezték. 
Argos töprengve sétált a vár felé, mi- 
közben a kapukra aggatott díszes cí- 
mereket figyelte. Soha sem járt még 
itt, nem tudta melyik palota kié, de a színes lo- 
bogók és cirádás címerpajzsok között kiigazo- 
dott. Elég sokáig mentek, míg talált egy neki 
megfelelő családot, közel ahhoz a ponthoz, ahol 


az út elszakad a tóparttól, és a vár felé veszi az 
irányt. 

— Itt fogunk megszállni - jelentette ki határo- 
zottan. Nem zavartatta magát olyasmivel, mint 
a háziak véleménye. 

— Miért, ki lakik itt? — kérdezte Tan. 

— A nemesvérű Emsort. 

— Az ki? 

—- Hát az átkozott, mocskos, áruló Emsort — 
magyarázta Argos. 

— Ja, az az úr, akit Sharen nagyherceg úr szo- 
kott emlegetni! — derült fel Tan arca. 

— Az hát — mondta Argos, és örült, hogy a gye- 
rek legalább az alapvető tényekkel tisztában van. 

— Bizonyos, hogy jó szívvel fog minket látni? — 
kérdezett tovább Tan, hangjában enyhe kétke- 
déssel. 

-— Ez nem igazán érdekel. Az a lényeg, hogy ad- 
jon szállást, meg vacsorát. És azt adni fog, erre 
mérget vehetsz — válaszolta Argos magabizto- 
san, és megdöngette a kaput az oroszlánfejes 
kopogtatóval. 

— Azért — fűzte még hozzá rövid töprengés 
után -, ha engem bezárnak vagy meggyilkolnak, 
akkor söpörj haza, és feledkezz meg rólam. 
Annabelnek pedig egy szót se szólj a történtek- 
ről! Rendben? 

— Persze — felelte Tan értelmes arcot vágva. 

- És megmondtam már hetvenhétszer, hogy leg- 
alább nekem ne hazudj! — mordult rá a gyerekre. 

—- Persze, nem fogok hazudni többet Argos 
uramnak - válaszolta Tan ugyanazon a hangon, 
de Argosnak nem fordíthatott több időt a továb- 
bi gyermeknevelésre, mert kinyílt a kukucskáló. 

Egy meglehetősen gőgös képű alak mérte őket 


végig. 


— A cselédkapu a másik oldalon van — mondta " 


minden felvezető érdeklődés nélkül, majd már 
csukta is be az ablakocskát. 

Argos persze gyorsabb volt nála, benyúlt a 
nyíláson, és elkapta a nyakát. Elég rossz kedve 
volt, nagyon unta már az egyhangú esőt, és 
amúgy is idegesítette, ha nem vették komolyan. 

— Fiam, először is köszönj a rangomhoz méltó- 
an, különben kitekerem a nyakadat. Aztán, meg- 
maradva az anyád által tanított udvarias hang- 
nemnél, érdeklődd meg, hogy mit óhajtok, mie- 
lőtt elhagy legendás türelmem, és szétverem a 
fejedet az ajtón. Rajta! — biztatta, és egy kicsit 
enyhített a szorításon, hogy a fickónak legyen 
elég levegője az elé állított feladathoz. 

— Jó napot, uram — hörögte az liluló fejjel. — Mi- 
ben lehetek a szolgálatára? 

— Mindjárt jobb, látod, tudsz te viselkedni! No, 
akkor jelentsd uradnak, hogy Khazai Argos akar 
vele beszélni — engedte el elégedetten a fickót, aki 
immáron fehéredő arccal kitámolygott a képből. 

- Tudod — magyarázta Tannak hősünk, miu- 
tán becsukódott a kukucskáló —, ha nem nézel ki 
úgy, mint egy úr, akkor nehezen hiszik el neked, 
hogy tényleg nagyhatalmú ember vagy, de némi 
agresszivitással általában korrigálható az össz- 
kép. Ezt jól jegyezd meg. Például, ez a fickó ak- 
kor sem hitte volna el, hogy én vagyok Khazai 
Argos, ha fél órán át esküdözöm neki az égiek 
hetvenhét szent nevére, így meg simán ment az 
egész. Bármiben lefogadom, hogy tíz percen be- 
lül Emsort előtt leszünk! 

És persze meg is nyerte volna a fogadást, ha- 
marosan kinyílt az ajtó, és egy inas — nem az 
előbb látott -, beengedte őket a házba. Tan a 
szokásoknak megfelelően hátramarad az elő- 
csarnokban, míg Argost bevezették a ház urának 
fogadószobájába. 

A nemesvérű Emsort sokat öregedett azóta, 
hogy utoljára találkoztak, de a szeme még min- 
dig élénken csillogott, ahogy felmérte vendégét. 
Argos nem hagyta magát megfélemlíteni, széle- 
sen mosolyogva köszönt. 

— Üdvözöllek, fiam. Minek köszönhetem várat- 
lan látogatásodat? - válaszolta a házigazda. 

— Ó, csak erre jártam, gondoltam, benézek — 
hamukázott Argos kedélyesen. 


Még ő is túlzásnak érezte volna azzal kezdeni, 
hogy szállás, étel és ruha kéne. Amúgy is, régről 
ismerte a nemesvérű Emsortot, és biztos volt 
benne, hogy azért ez nem fog annyira egyszerű- 
en menni. 

— Hm, nehéz ezt elhinni. Gondolom, nevelő- 
apád még mindig neheztel rám, és ennek a tük- 
rében igen furcsa, hogy pont nálam szándékozol 
baráti látogatást tenni. b 

— Ugyan, kit érdekel Sharen véleménye! — vá- 
laszolta Argos könnyedén - Fél lábbal már a sír- 
ban van az öreg, és a család nem áll abban a 
helyzetben, hogy mindenféle szentimentális 
okok miatt háborúságot tartson fenn egy olyan 
nagynevű és hatalmas családdal, mint az öné. 

A ház ura felvonta a szemöldökét. 

— Ha nem tőled hallanám ezt, aki az erkölcste- 
lenségéről hírhedt, hát nem hinném, vagy rossz- 
abb esetben magam rántanék kardot arra, aki 
így beszél saját, gondokban megöregedett apjá- 
ról. Ülj le, kérlek, ezek után már nagyon érdekel- 
ne, mi a jöveteled célja. 

Argos elégedetten huppant le az egyik kényel- 
mes fotelbe. Nagyon örült, hogy legalább az első 
menetet megnyerte. Persze, még lehet, hogy ki- 
vágják... 

— Nos, valóban, tudom, fiatalabb éveimben el 
követett botlásaim miatt nem a legjobb hírnév- 
nek örvendhetek, és nem is áll szándékomban 
pusztán üres szavakkal meggyőzni bárkit is ar- 
ról, hogy megváltoztam. De mostanság erősen 
érdekel a családom sorsa, fájna, ha a dicső múl- 
tú Khazai nagyhercegség semmivé foszlana — 
kezdte, kissé komor és kenetteljes hangon. 

— És mit tehetek-én ennek érdekében? — dobta 
fel a labdát a Lord. 

Tehát most tartunk ott, hogy azt hiszi, kölcsön 
kérni jöttem, gondolta Argos. Na, ilyen egyszerű- 
en nem húzol csőbe, öregfiú! 

— Szeretném, ha megbékélne egymással a két 
család — jelentette ki határozottan. — Mi hajlan- 
dóak vagyunk megbocsátani, amit ön tett. Cseré- 
be nem kérünk többet, mint barátságot. 

- Csak ennyit? — kérdezte a házigazda hitetlen- 
kedve. 

— Hát van ennél több? -— kérdezett vissza Argos 
mély ártatlansággal. 

Emsort egy picit elgondolkodott, de mielőtt 
Argos fellélegezhetett volna, félrehajtotta a fejét, 
és gyanakodva nézett hősünkre. 

— Te nem beszélhetsz a Khazai család nevében. 
Nem te vagy a nagyherceg, sőt, még csak az örö- 
kös sem. Miért számítana egy fogadott fiú szava? 

Ja, persze, gondolta Argos, meg plusz még 
száműzve is vagyok, tehát itt sem szabadna len- 
nem, fűzte tovább magában a házigazda gondo- 
latmenetét. 

— Valóban, de Sharen haldoklik — válaszolta, és 
igyekezett nem belegondolni, hogy talán ez az el- 
ső igaz félmondata a társalgás során -, a fiai meg 
még kiskorúak. És mivel én vagyok az egyetlen 
felnőtt férfi a családban, én leszek a gyámjuk, te- 
hát a semminél sokkal többet ér a szavam. Persze, 
tudom, mostanság éppen száműzve vagyok, de 
többek között azért jöttem el a törvénynapra, 
hogy őfelsége megbocsátását kérjem. 

Emsort elmosolyodott, amolyan mindent értő, 
és nagyon fölényes mosollyal. Tehát elhitte, gon- 
dolta hősünk elégedetten. A marha! 

— Gondolom, fiam, a barátság fogalmába neked 
beletartozik, hogy támogatom ezen kérésedet. 

— Igen -— válaszolta kurtán Argos, és igyekezett 
enyhén zavartnak tűnni. Az önmagukat sokra 
tartó emberekkel szemben általában bejött ez a 
stratégia. 

— Nos, meggondolandó — mondta a házigazda 
lassan, alaposan kiélvezve látható fölényét. 

—- Megköszönném. Én még azt sem tudom, 
megérkezett-e már őfelsége — adta a hülyét to- 
vább Argos. 

— Még nem jött meg, de talán holnap, vagy 
holnapután ideér — válaszolta Emsort a beava- 
tottak magabiztosságával. 

— olyan soká? És még csak szállásom sincs! — 
sóhajtotta Argos szomorkásan. — Azt hittem, 
hogy majd itt megszállok valami fogadóban, de 
Anrekben volt az utolsó, amit láttam — magya- 
rázkodott még, és remélte, hogy ez az ötlet any- 
nyira ostobának fog tűnni a házigazdának, hogy 
nem is gondol bele, vajon igaz-e. 

— Itt nincsenek fogadók a pórnépnek, ez előke- 
lő hely! — húzta fel az orrát Emsort, tényleg elég 
megütközötten, ám aztán nagylelkűen folytatta: 

— De arra a pár napra légy a vendégem! Bará- 
tok között ez semmiség - istápolta tovább enyhe 
lenézéssel. 

Argos még hálálkodott egy sort olvatagon, az- 
tán hagyta magát lerázni. Nagyon elégedett volt, 
amikor egy szolga elvezette a szobájába, még az 
sem zavarta, hogy az csak egy nagyobbacska 
lyuk a padláson. Tan már sokkal aggodalmasab- 
ban nézett szét. 

— Tulajdonképpen miért fogadott be minket? — 
kérdezte Argost. 

— Mert azt hiszi, hogy csak azt kérem tőle, 
hogy támogassa a száműzetésem visszavonását. 


Ez neki semmiség, és cserébe ugráltathat egy 
Khazait. Gondolom, ezzel el fog dicsekedni fű- 
nek-fának, és lehet, hogy emeli valamivel az 
ázsióját az udvarban, de mindenképpen befog- 
hatja vele azoknak a száját, akik az ellenünk el- 
követett régebbi tetteit akarnák a fejére olvasni 
— magyarázta. 

Legalábbis én erre akartam rávezetni, remél- 
hetőleg nincs más, hátsó szándéka annak a kí- 
gyónak, tette még hozzá magában. 

- De nem fog minket becsapni? Mondjuk, ma 
este orvul megölet, amilyen gonosz ember. 

Argos dühösen kapta fel a fejét. 

— Mi az, hogy gonosz ember? Kétlem, hogy az 
égieken kívül ezt bárkinek módjában állna el- 
dönteni! 

— De hát elárulta Sharen nagyherceg urat! 

— Gondolod? - kérdezte vádlón. — Nem kell min- 
dent elhinni, amit Sharen papa mesél róla! Igen, 
tényleg fogta a seregeit, és lazán átállt Aelan ol- 
dalára. De azt hiszed, egy polgárháború jobb lett 
volna? Már pedig két, közel azonos hatalmú trón- 
követelő az hosszantartó, véres polgárháborút je- 
lent, aminek a végén esetleg megjelenik az ismar 
uralkodó, és elviszi a koronát a két küzdő fél elől. 
Ezt a nemesvérű Emsort átlátta, hát átállt Sharen 
oldaláról Aelanhoz, eldöntve ezzel a küzdelmet, 
még az öldöklés megkezdése előtt. Az országnak 
ez sokkal jobb volt. Bölcsen cselekedett, megkí- 
mélt egy csomó életet. Mellesleg a Khazaikat 
tönkretette. De szerinted, ezért ő gonosz? — ma- 
gyarázta a hajdani, rég elfelejtett történelem taní- 
tója lelkesedésével Argos. 

— Tehát rendes, felelősségteljes ember? — fog- 
lalta össze Tan kétkedve a hallottakat. 

— Egy frászt! Mocskos, hazug áruló, és ha raj- 
tam áll, nagyon meg fogja bánni, hogy most be- 
fogadott minket! De csak azért vélekedem így, 
mert magam is Khazai vagyok. És jobb ha te is 
el tudod választani az objektív tényeket a saját 
véleményedtől. Most pedíg szerezz valami va- 
csorát! — rázta le a kölyköt gyorsan, mivel annak 
a szemén látszott, hogy még nagyon sok kérdés 
szorult bele. 

- Megyek — mondta azért lelkesen, és kitrap- 
polt a szobából. 

Argos azzal a szent elhatározással dőlt le az 
ágyba, hogy alvással fogja tölteni azt a rövid 
nyugalmat, amíg a gyerek távol van, ha közben 
összedől a ház, hát akkor is. 

Határozott kopogásra ébredt. 

— Egy pillanat — szólt ki félálomban, aztán ki- 
nyitotta a szemét. Az eresz alá nyíló kis, zsalu- 
gáter nélküli ablakocskán kitekintve konstatál- 
ta, hogy már este van. 

Hol lehet Tan, nézett körbe, de a gyerek nem 
volt a szobában. A kopogás megismétlődött, hát 
gyorsan felkapkodta a száradni kiterített ruháit, 
aztán ajtót nyitott. Körülbelül mindenre el volt 
készülve, így nem igazán lepte meg, hogy két 
katona áll az ajtóban. 

— Mi kell? — kérdezte fásultan. 

Az, hogy hogyan nézhet ki, félig nedves gön- 
ceiben, álmosan, kócos hajjal, azt láthatta tük- 
röződni a fegyveresek arcán. 

—- A nemesvérű Emsort küldött minket — szó- 
lalt meg végül az egyik. 

— Ki hitte volna? — morogta Argos. Az egyetlen 
érdekes kérdés az volt a számára, hogy elviszik, 
vagy nem. 

— A nagyúr azt a parancsot adta, hogy álljunk 
őrt az ajtaja előtt, mivel aggódik az ön testi ép- 
ségéért. 

Tehát nem visznek el, gondolta Argos meg- 
nyugodva. 

— Értem, és ezért keltettetek fel? — kérdezte 
szigorú, felelősségre vonó hangon. 

A katona hirtelen nem tudott mit válaszolni, 
csak értetlen tekintettel meredt előre, és hősünk 
azonnal kihasználta a fegyveres pillanatnyi za- 
varát. 

— No, jó, nem bánom - legyintett lemondóan. — 
Az apródom remélhetőleg nem sokára visszajön, 
őt engedjétek be, mindenki másnak alszom. És 
kellemetlen következményei lesznek rátok nézve, 
ha még valaki felkelt reggelig! — fenyegette még 
meg őket fölényesen, majd becsukta az ajtót. 

Leheveredett az ágyra, de nem jött álom a sze- 
mére. Tulajdonképpen semmi oka nem volt el- 
hagyni a szobát, de mivel ezt Emsort láthatóan 
megtiltotta neki — hisz mi másért küldött volna 
katonákat? -— így egészen kedve szottyant egy 
kis sétát tenni. És egyébként is, hol lehet Tan, 
nézegette morfondírozva a szoba szűk ablakát. 
A szoba nagyon szűk ablakát. No, de lehet, hogy 
a gyerek valami bajba keveredett, döntött végül, 
és mivel ezt elegendő indoknak érezte egy kis es- 
ti bóklászáshoz, kimászott az esőbe. 

Egy ideig lógott a semmiben, aztán talált a lá- 
bának valami támasztékot, és elkezdett leeresz- 
kedni. Már közvetlen a tető alatt nyílt egy ablak, 
melynek sikerült benyomnia gondatlanul bezárt 
zsalugáterét. Valami cselédszobába juthatott, a 


szegényes berendezés legalábbis erre utalt. Az 
ágyon egy fickó aludt, szerencséjére elég mé- 
lyen, így nem kellett még arra is pazarolnia az 
idejét, hogy leüsse. Lábujjhegyen távozott, ter- 
mészetesen hóna alatt a szolga inasi libériájá- 
val, melyet az ágy melletti szék háttámlájáról 
akasztott le. 

Aztán a folyosón átöltözött. Enyhe utálkozás- 
sal öltötte magára a szolgaruhát, mindig is gyű- 
lölte, ha cselédnek nézték, de azzal vigasztalta 
magát, hogy eredeti ruhája is inkább tűnt holmi 
paraszt szakadt göncének, mint Raan Masan leg- 
előkelőbb szabója által varrt műremeknek. Pedig 
eredendően a királyi szabóságból lopta, de hát 
megviselte az utazás, a kisebb csetepaték, meg a 
mozgalmas menekülések mindenféle maradi er- 
kölcsű férjek elől. És egyébként is, majd csak sze- 
rez magának valami más, úri ruhát, hisz hosszú 
még ez az éjszaka! Ebben reménykedve vágott 
neki az épületnek. Gyorsan megtalálta az egyik 
melléklépcsőt, és lement a másodikra. 

Valahol itt kell lenniük a hálószobáknak, gon- 
dolta, miközben elindult a sötét folyosón, mikor 
hirtelen ajtó nyikorgását hallotta, majd közvet- 
len utána settenkedő lépteket. Ám fény nem szi- 
várgott sehonnan, amiből arra kellett következ- 
tetnie, hogy az illető, aki közeledik, nyilván ti- 
tokban óhajtja tartani ittlétét. Ám nem volt ide- 
je végiggondolni ennek következményeit, mert a 
folyosó egyik oldalágából hirtelen kilépett egy 
idősebb úriembert. 

Nappali ruhát viselt, kabátot és csizmát, to- 
vábbá hóna alá egy bőrtáskát szorított, és végte- 
lenül megdöbbent, mikor hősünk mellé lépett a 
homályban. 

— Jó estét, uram — szólította meg Argos, diszk- 
rét udvariassággal, mintha mi sem lenne termé- 
szetesebb, mint hogy itt és most találkoznak. 

A férfi meghőkölt, majd megköszörülte a tor- 
kát, ám hősünk figyelmét nem kerülte el azon 
kurta, olajozott mozdulata, mellyel hátra nyúlt, 
a kabátja alá. 

Tehát van fegyvere. Talán használná is, ha 
okot adnék rá, vélekedett, és azonnal átértékelte 
a helyzetet. Elvégre nem muszáj az első szembe- 
jövőt megvágnia, megvárhatja a másodikat is, 
döntött, fáradtnak érezve magát mindenféle fe- 
lesleges testgyakorlással múlatni az időt. 

A csend hosszú pillanatokig feszült közöttük. 

— Izé, fiam, merre is van a konyha? — kérdezte 
végül az idegen férfi, zavarát leplezendő. 

— Egyenesen, aztán le a lépcsőn, és kétszer 
balra -— válaszolta Argos csuklóból, szintén zava- 

3. Goldenlmez A Eszdlíánar éj a Darázó 


rát leplezendő, csak rajta ez nem látszott annyi- 
ra. Egy pillanatra sem aggódott, hogy rögtönzött 
hazugságát bárki számon kérheti rajta másnap. 
Bizonyos volt benne, hogy a fickó nem a kony- 
hát keresi. De akkor mit? 

— Köszönöm, fiam! — mondta az idegen, majd 
peckes léptekkel távozott. 

Argos fejcsóválva nézett utána. 

Látott már randevúra osonó úriembereket, de 
ez volt mind között a legfurcsább. Túl határozot- 
tan nyúlt a fegyvere felé! És egyébként is, ha 
csak a házban lett volna dolga, minek húz csiz- 
mát? És vajon hova cipeli azt a táskát? A dolog 
nem stimmelt, azaz bizonyosan valami bonyo- 
lultabb ügy lehet a háttérben, mint holmi hölgy, 
vélekedett. Jó esetben valami hosszadalmasabb 
huzavona, amiből nem fog túl hamar visszajön- 
ni. Akkor pedig szabad préda a ruhatára! Csak 
azt kéne tudni, melyik az ő szobája, tette még 
hozzá, aztán befordult arra a mellékfolyosóra, 
ahonnan a fickó feltűnt. 

Innen három ajtó nyílt, Argos sorra próbálta 
őket, de mind zárva volt. No, törjünk be, döntött 
másfél másodperces hezitálás után, aztán fel- 
nyitotta az egyik ajtó zárját. 

Lakatlan, kétszobás lakosztályba jutott. Az 
enyhén orrcsiklandozó porszag, a vastag védő- 


huzatokkal letakart bútorok egyaránt arra en- 
gedtek következtetni, hogy ezen helységeket 
hosszabb ideje nem használják. Épp csak bené- 
zett a belső szobába, majd visszament a folyosó- 
ra, és kinyitotta a következő ajtót. 

Második próbálkozásra egy jó ízléssel beren- 
dezett szalonba jutott. Lustán körbenézett az ab- 
lakokon beszüremlő, halovány fényben, miköz- 


" ben betette maga után az ajtót, és pár lépéssel 


beljebb sétált. Azonnal látta, hogy ez nem a fic- 
kó lakosztálya. Az egyik asztalkán odavetett 
csipkelegyező hevert, mellett a legfrissebb Raan 
Masan-i divat szerint hímzett, színes selyemsál. 
Vajon hol lehet a hozzá tartozó hölgy, tette fel 
magának a költői kérdést, miközben odalépett 
az egyik szekrényhez, kinyitotta üvegezett ajta- 
ját, és kiválasztott a bent álló, metszett palackok 
közül egy szimpatikus tartalmút. Jót húzott be- 
lőle, majd visszatette. Emígyen felvértezve lel- 
két, belépett a szemközti ajtón. 

Jól sejtette, a hálószobába jutott, ám hiába 
húzta félre óvatosan az ágy földig érő csipke bal- 
dachinját, nem lelte meg az itt lakó hölgyet. Hol 
járhat ily késői órán egy úrinő, elmélkedett, és 
arra következtetésre kellett jutnia, hogy sehol. 
Tehát nem úrinő, azaz érdemes megvárni. Hisz 
mit veszíthet? 

Ezzel leült az öltözködő asztalka előtti kényel- 
mes, párnázott székre, és lehunyta a szemét. Ám 
épp csak a K betűs szeretőiig jutott el a névsor- 
ban, mikor nyílt a kinti ajtó. A huzat meglebben- 
tette a baldachint, odakint ruhák súrlódása hal- 
latszott, és gyors, zaklatott lélegzetvételek. 

— Óvatosabban, kedvesem! Észrevehetnek! — 
suttogta egy lágy, női hang. 

— Ugyan, kicsoda? - értetlenkedett a férfi, az- 
tán még félvállról odavetette — Gyönyörű vagy, 
mint maga a hajnal! 

— Vigyázz, a szomszéd szoba Pashaté! Az öreg 
éberebben alszik, mint egy macska! 

— Te pedig kecses vagy, mint egy macska! — bó- 
kolt a férfi. 

Argos merengve bámult bele az öltözőasztalka 
üvegtükrébe. Kézenfekvő hasonlat, bár ő inkább 
a ,titokzatós" jelzőt használta volna. Aztán le- 
gyintett, ez most nem az ő problémája. 

—- Könyörgöm, menj el! Pashat meghallhat 
minket, és akkor Emsort megölet, szerelmem! — 
szólalt meg kicsit később a hölgy. 

— Ne aggódj, nincs a szobájában! Láttam, hogy 
elment! — válaszolt a férfi, Argos pedig felállt, 
hogy ha úgy hozza a sors, egy pillanat alatt el- 
tűnhessen az ágy alatt. 

FIGYELEM! 


A Valhalla Páholy NOVELLA-, VERS-, valamint 


GRAFIKAI PÁLYÁZATOT hirdet fantasy és sci-fi 
témakörökben! 


Pályázni tetszőleges számú, ám művenként legfeljebb 
40 000 leütésnyi (körülbelül 10 gépelt oldalnyi), eredeti, máshol — 
elektronikus és/vagy nyomtatott formában — még meg nem jelent írás- 
sal lehet. (A grafikai alkotások esetében mennyiségi vagy technikai 
korlátokat nem szabunk, de az egyéb követelmények érvényesek e 
kategória versenydarabjaira is.) 


A művek leadási határideje 2001. június 15-e. 


A meghirdetett versenynemek első három helyezettjeit értékes 
könyvjutalmakkal és - egy, másfél, illetve két éves időtartamra szóló 
- Rúna-előfizetéssel díjazzuk. A kategóriagyőztesek műveit az újság- 
ban megjelentetjük, velük a hosszabb távú együttműködés sem kizárt. 

A helyezettek névsorát a következő Rúnában közöljük. 


továbbá 


A Valhalla Ráholy pályázatot hirdet 
, YINEV ZENÉJE" címmel. 


Pályázni tetszőleges számú, eredeti — azaz saját szerzeményű, 
kereskedelmi forgalomba még semmilyen formában nem került — zene- 
művel és/vagy dallal lehet. A szerzemények tükrözzék a világ hangu- 

latát, és illeszkedjenek a Valhalla Páholy eddigi kiadványaiban az 
ynevi kultúrkörökkel kapcsolatban megjelent ismertetőkhöz. 
Figyelem! Pályaműveket kizárólag CD-re rögzített, illetve digitális 
formában (mp3, wav stb.) fogadunk el! 


A művek leadási határideje 2001. június 30-a. 


A kiemelkedő színvonalú pályaművek alkotóit értékes könyvjutal- 
makkal díjazzuk, szerzeményeiket hivatalos CD-kiegészítő formájában 
megjelentetjük. Velük a hosszabb távú üzleti együttműködés sem 
kizárt. A pályaműveket - kategóriától függetlenül — az 1102, Budapest, 
Szent László tér 20., Árkádia Kiadóház postai címre, illetve a 
valhallagdarcadia.hu elektronikus levélcímre küldhetitek. A 
Küldeményeken, illetve az e-mailek tárgy/subject rovatában kérjük 
tüntessétek fel: , pályázat" 


Sok sikert, avagy 
Ajfrad! 

POKOLJÁRÁS 


KALANDMODUL A 


MUTANT CHRONICLES 
RENDSZERÉHEZ 


KISSÉ RENDHAGYÓ MODUL KÖVETKEZIK A RÚNA HASÁBJAIN — EGY 
OLYAN TÖRTÉNET, AMELY KIDOLGOZOTT HÁTTÉRREL ÉS KEVÉSBÉ KI- 
DOLGOZOTT HELYSZÍNNEL VÁRJA A VÁLLALKOZÓ KEDVŰ MESÉLŐKET. A 
CÉL AZ, HOGY MINDENKI KEDVE SZERINT ALAKÍTHASSON ÉS VÁLTOZ- 
TATHASSON A TÖRTÉNETEN — A NAGY VONALAKBAN FELVÁZOLT KA- 
LAND ERRE ELÉG SOK LEHETŐSÉGET KÍNÁL. A MODUL ELSŐSORBAN 
5; FREELANCER! KARAKTEREKNEK, AZON BELÜL IS A BŰNÖZŐ PÁLYAFU- 
TÁST ELŐNYBEN RÉSZESÍTŐ (VAGY A MAFFIÁNAK IS DOLGOZÓ) ALA- 
KOKNAK KÉSZÜLT. EZ MELLESLEG A NEM IS ANNYIRA RÖVID, BEVEZE- 
TŐKÉNT ÉS HANGULATKELŐKÉNT SZOLGÁLÓ ÍRÁSBÓL KI IS DERÜL 
MINDJÁRT. AZÉRT AZ UTOLSÓ BEKEZDÉSEKBEN AKAD NÉHÁNY TIPP 
AZOK SZÁMÁRA IS, AKIK MÁS STÍLUSBAN SZERETNÉNEK JÁTSZANI. Ez 
ESETBEN TERMÉSZETESEN MÓDOSÍTANI KELL A KÖVETKEZŐKBEN OL- 
VASHATÓ ELŐTÖRTÉNETEN. A NEVEK ÉS A SZEMÉLYEK PERSZE SZABA- 


DON MEGVÁLTOZTATHATÓAK. 


BEVEZETŐ 


, A távolból mintha fanfárok hangját hozná a 
szél. 

— Megjavulok, ígérem! — motyogja az eretnek, 
és megnyalja lepedékes ajkát. Arcát rút forradá- 
sok rondítják, közelről olyan a szeme, mint a tö- 
rött tükör. Elég egy suhintás, és szilánkokra ha- 
sad benne minden. 

A csatorna kiömlőnyílása elnyeli az eretnek 
fejét. 

Az inkvizítor tisztelgésre emeli szent pallosát. 
Szobornak tűnik most, ő a legyőzhetetlen, szent- 
séges erő megtestesítője. A förtelmes jelekkel te- 
lirótt falak között, a nyálkás víz sodrában állva 
még megrendítőbb a lényéből áradó tisztaság. 


Testpáncélja ezüstözött rúnái szinte ragyognak 
a félhomályban, a szervomotorok engedelmesen 
nyöszörögnek, amikor magasba emeli a szent 
szimbólumot. Félelmetes maszkja fémessé szűri 
a hangját: 

— Bízzanak bennünk! - harsogja. — Hiszen mi 
vagyunk a Kardinális tisztító lángja! 

Valóban fanfárok zúgnak, magasztos, lelkesí- 
tő hangon. 

A teret betölti a Testvériség hófehér szimbólu- 
ma. 

HA ERETNEKGYANÚS SZEMÉLYT ÉSZLEL -— 
ajánlja a beúszó felirat — AZONNAL ÉRTESÍTSE 
A MÁSODIK DIREKTORÁTUST! 

És Boss Casetti kacag, csontváz-termetéhez 
képest meglepően mély és zengő nevetéssel. A 
szemcsés, fakó képernyőn újabb felirat tűnik fel 
— A TESTVÉRISÉG SZERET TÉGED, mondják a 
gyermekműsort beharangozó neogót betűk -, de 
a főnök egyetlen parancsoló vakkantására elsö- 
tétül az újabb propagandafilm. Marco kikapcsol- 
ja a készüléket. Marco mindig azt teszi, amit a 
főnök kíván. Marco két fejjel magasabb az átlag- 
nál és nagyon ritkán mosolyog. 

Pedig Boss Casetti kedveli ezt a szünet nélkül 
sugárzó reklámadót, ahol percenként diadalt 
aratnak a Kardinális harcosai. Szinte nem is néz 
mást. A pletykák szerint kölyökkorában egy Vég- 
zetgárdista alakulat mentette ki egy marsi koló- 
nia fertőzött romjai közül. Ki tudja, igaz-e a le- 
genda — mindenesetre a főnök gyakran szokott 
gyónni, adakozni és katedrálisokba járni. És 
gyakran szokott álmodni. Azt mondják, olyankor 
üvölt, mintha nyúznák. Élő emlékeztetője an- 
nak, hogy a tévében sohasem mutatott, de gyak- 
ran emlegetett szörnyűségek valóban léteznek. 
Hogy vannak mutánsok és démonok, citadellák 
és fertőzött gépek, hogy az évezredekig legen- 
dákba börtönzött ördögök tényleg bármelyik pil- 
lanatban felbukkanhatnak az emberek között. 

Első pillantásra nem is hinné az ember, hogy 
ő Luna egyik feltörekvő bűnszövetkezetének a 
feje. Az iroda polírozott mahagóni asztalánál 
ülő férfi inkább emlékeztet egy tehetős tőzsdeal- 
kuszra — mellény, zsebóra, öltöny, ápolt bajusz. 
De a szemei kegyetlenek. Akárcsak a módszerei. 
Boss Casetti nem ölet túl gyakran. De akkor ke- 
gyetlenül. Senki sem szeret ellentmondani Boss 
Casettinek. 

Ha a történeteknek hinni lehet, tíz éve még te- 
hetős vállalkozónak számított a Marson. Amikor 
a Végzetgárda szállítóhajóiból a karanténba, on- 
nan pedig a rehabilitációs klinikára került, 
mindössze egy rongyos nincstelen volt a kolóni- 
ákról. Luna társadalmának legaljára került. És 
egyszer csak megindult felfelé. Talán már a Mar- 
son is ugyanezzel foglalkozott... ki tudja? Boss 
Casetti szája nem beszél, csak az a csontváz-arc 
és azok a szemek. Ölt és öletett, először kábító- 
szer, aztán egy bordély, zsarolás és kurvák, végül 


a fegyverkereskedelem, mindfelett a legjövedel- " 


mezőbb Luna életveszélyes külterületein. Mos- 
tanra sok embere van, sok haragosa és sok isme- 
rőse. Meg néhány kiválasztottja, akik vele együtt 
még magasra emelkedhetnek. Boss Casetti sze- 
rint az egész szervezet olyan, mint egy nagy csa- 
lád. Ezt gyakran mondogatja, és sós mogyorót 

eszik, miközben marsi szappanoperákat néz a 
tévében. Ti is családtagok vagytok. Ti vagytok 
azok, akik még vele emelkedhettek egy napon. 

Türelmesen ácsorogtok, talpatokat zavaróan 
nyalogatja az iroda bársonyszőnyege. Innen, a 
harmincnegyedik emeletről egyenesen a Kartell 
gigantikus üveg és beton felhőkarcolójára látni. 
A látóhatár szélén emelkedő Első Katedrális tor- 
nyai mintha a fekete eget tartanák, nehogy a 
lent nyüzsgő emberek fejére szakadjon... hiszen 
a leomló égbolt-panelek mögül a legendák dé- 
monai ugranának elő. Akkor elszabadulna a Po- 
kol. Szó szerint. 

Boss Casettit ritkán látjátok. De mosoly még 
annál is ritkábban tűnik fel az arcán. Nagy oka 
lehet ennek a vidámságnak. 

—- Rábukkantunk Schwenkenre — mondja, és 
marsi konyakot tölt egy hasas pohárba. Felsó- 
hajtotok. 

Hiszen jól ismeritek az illetőt. Karl 
Schwenken, nőtlen, szótlan, drogfüggő és zseni. 
A Bauhaus egykori alkalmazottja, a vénuszi 
Heimburg Sicherheitsrüstung und Bau királyi 
módon fizetett mérnöke, aki elektronikai rend- 
szereket, fegyvereket, járműveket és véd- 
műveket tervezett a Bauhaus vénuszi bunkerje- 
ibe, valahol a dzsungelek peremén, ahonnan 
már jól látszik a Sötét Szimmetria iszonytató ci- 
tadellája. Ő volt a legjobb. Évekig csinálta, a víz- 
től csöpögő fák birodalmában, míg egyszer csak, 
egy szép napon elpattant benne valami. Haza- 
hozták, idegi kimerültségre hivatkozva először 
leszerelték, aztán végigjárta a szamárlétrát, le- 
felé, egészen a legaljáig, morzsánként kopott ki 
belőle a zseni, míg a Bauhaus ki nem tette az ut- 
cára. De Boss Casetti kiemelte a moócsokból. A 
drogok, mondta határozottan, majd helyrepo- 
fozzák. És így is lett. Helyrepofozták... egy idő- 
re legalábbis, még ha ép eszének jelentős részé- 
vel fizetett is érte. Azóta a főnöknek kamatoz- 
tatja kivételes tehetségét. Vagyis csak kama- 
toztatta... mert két hete eltűnt. Nyomtalanul, se 
szó, se beszéd, lerázva a védőőrizetet, még a 
fogkeféjét sem vitte magával. Huss. Boss Casetti 
legnagyobb fejlesztésének közepén. Pedig a tit- 
kos projekt azonnal Luna alvilági társadalmá- 
nak felsőbb szintjeire repítené a céget a középen 
marakodó bandák háborújából. A projektről 
csak annyit tudtok, aménnyi szükséges: olyan 
készülékről van szó, amely olcsó alapanyagok- 
ból nagyon drága drogot tud finomítani. És ez 
éppen elég. Karl Schwenkennek pedig nyoma 
veszett. 

És Boss Casetti most nevet. Marco az ablak 
előtt áll és mosolyog, válla felett léghajók úsz- 
nak a feketeségben. 8 

— Sergio Colfari — mondja a főnök elkomorod- 
va, és megint sóhajtotok. Sejtettétek, hogy ezt 
fogja mondani. 

A feltörekvő bűnszövetkezetek közül Colfari 
cége az egyetlen, aki igazi riválisotok lehet. De 
ő igazi nagyágyú és ugyanabban utazik, mint ti. 
A tökéletes ellenfél. Boss Casetti igazi ellenpólu- 
sa — dagadt zsírpacni, saját nevével felcímkézett 
szivarmárkát szív, és ugyanolyan ravasz, kö- 
nyörtelen és kegyetlen, mint a főnök. Csak ő le- 
hetett az, aki képes a cég közepéből kiszipkázni 
ezt a félig megtébolyodott agyat. 

— Kezdem sejteni, hogyan csinálta — mondja a 
főnök komoran, és cigarettára gyújt. Mandzset- 
tagombjain a Mishima logója. — De ez most nem 
számít. Két hétig szimatoltak a fiúk, és nem vé- 
letlen, hogy most éppen titeket hivattalak. Ami 
lényeges: Colfari ugyanarra készül, mint én. 
Hogy magától kúszott-e abba a hájas fejébe az 
ötlet, vagy valaki szivárogtatott, még tisztázás- 
ra vár. Eddig helyzeti előnyben voltunk. Hiába 
szerzi a kisbolygóövezetből a rendkívül olcsó 
drogot, a finomítógép elve annyira újszerű, hogy 
sohasem építhette volna meg. De most nála van 
Schwenken. ; 

Hallgattok. Marco is komor. 

— A kezdeti balszerencsét leszámítva most ne- 
künk áll a zászló — folytatja a főnök. — Colfari 
kicsit elkapkodta a dolgot. Előbb szerezte meg 
Karlt, mint kellett volna. Pár órával ezelőtt sike- 
rült megállapítani, hol tartja. Luna roncsöveze- 
tében vásárolt egy telket. Valaha rakodótelep 
volt, azt hiszem. Bepakolt oda néhány embert, 
de olyan nagyon sokat nem tudott, mert az már 
felkeltette volna a figyelmemet. Ha nincs ez a 
nyomorult incidens, még jó ideig eltartott volna, 
mire felfigyelek erre a telepre. 

A főnök feláll, és elétek lép. Atyaian hordozza 
végig tekintetét rajtatok. 

— A jelentések szerint Colfari hajóra szállt — 
nyilván személyesen intézi a tárgyalásokat a 
kisbolygóövezet keresztapáival. A telepen egy- 
előre kevesen lehetnek. A fiúk ennél többet nem 
mondtak - minden további érdeklődés gyanút 
kelthetett. Munkásokat is láttak... szerelőket, 
miegymás. Nyilvánvalóan vadul építik a gépso- 
rokat. Az egész roncsmentésnek van álcázva. 

Tudjátok, hogy a roncsövezetben ennél jobb 
fedés nincs — az egykori telepes-zóna maradvá- 
nyai aranybányát jelentenek az öreg szerkeze- 
tek bontásával és értékesítésével foglalkozó ap- 
ró cégeknek. 

— Ennél jobb lehetőségünk nem lesz. Informá- 
cióink szerint az eddig kitermelt alkatrészekért 
holnap megérkezik a telepre a Lunatrans egyik 
szállítógépe — folytatja a főnök. — Marco ma már 
járt náluk. Boldogan beleegyeztek, hogy holnap 
az én embereim vezessék azt a gépet... 

Marco elégedetten vigyorog, és megsimogatja 
az öklét. 

— Nem kérek tőletek sokat — mondja a főnök 
kedvesen. — Holnap megérkeztek a telepre a gép- 
pel. Már várni fognak benneteket. A bejutással 
nem lesz gond. 

Arca megkeményedik. Most félelmetes a te- 
kintete. Azt mondják, Boss Casetti újszerű elve- 
ket vall a bűnről és a gonoszságról. Szerinte 
mindaz, ami munkátokkal jár — halottak és se- 
besültek, vér és szenvedés, megkínzott emberek 
és lefizetett tisztviselők —, nem bűn, nem go- 
noszság. Hiszen ő már látta a Gonoszt. Tudja, 
mi az. 

- Nem érdekel, hogyan csináljátok — mondja 
-, de hozzátok vissza Schwenkent. Nem szük- 
ségszerűen egészben, de élve. A telepet pedig re- 
pítsétek a levegőbe. Ne maradjon szilánkja sem. 
Vételezzetek robbanóanyagot. 

Amikor kiléptek az ajtón, már megint szól a 
tévé. Az Imperial szóvivője a polgárok áldozat- 
készségéről beszél. 

Marco mosolyog." 


HÁTTÉR 


Boss Casetti és Colfari között nem újkeletű az el- 
lenségeskedés -— ez alkalommal azonban a kez- 
detben egyszerű rivalizálásnak látszó eset sok- 
kal komolyabb következményekhez vezethet, 
mint az elsőre bárki gondolná. 

Schwenkent a valóságban egyáltalán nem kel- 


lett elrabolni — Colfari áldozatos rábeszélőkészsé- 
gének és Boss Casetti némileg hézagos biztonsá- 
gi rendszerének köszönhetően idővel úgy gondol- 
ta, sokkal gyümölcsözőbb számára, ha a rivális 
cégnél kamatoztatja tehetségét. Hogy pontosan 
mit ígértek neki és mit várt ő, igazából lényegte- 

len: csak egy dolog számít: jelenleg már az 
ócskavastelepen tartózkodik, Colfari emberei 
hathatós védelmét élvezi, és serényen dolgozik 
valami igen fontos munkán. Mindeddig semmi 
különleges nincs a történetben: szokványos eset. 

Kár, hogy mindez csupán illúzió. 

A valóság ennél sokkal, de sokkal szörnyűsé- 
gesebb. 

Ki gondolná, hogy egy egyszerű ócskavasler- 
akat alatt olyan titok rejtőzhet, melyet a felké- 
születlen elme képtelen ép ésszel felfogni... De 
miről is van szó? 

Mielőtt mélyebbre merészkednénk az említett 
telep roskadozó járataiba, mindenekelőtt szük- 
ség lesz egy röpke történelmi áttekintésre. 

Amikor - valaha régen — az emberiség kirajzott 
az űrbe, első célpontja és későbbi ugródeszkája a 
Hold lett. A Capitolnak jutott az úttörő hálás és 
dicsőséges szerepe: a későbbiekben felbukkanó 
megatársaságok kezdetben kizárólag az ő kita- 
posott útjaikon kullogtak. A Capitol kezdett neki 
a Hold terraformálásának, és nekik köszönhető- 
ek a Luna külső régióban nyújtózó sivár ócska- 
vastelepek -— a valamikori úttörők bunkerjeinek 
és támaszpontjainak maradványai. 

Történetünk egy ilyen néhai , előretolt" helyőr- 
ségen játszódik. (Részletes leírását lásd később.) 

A múlt homályába vesző előzményekkel feles- 
leges sokat vesződni: Colfari valaha szert tett a 
Luna külső régióban számolatlanul rozsdásodó 
ócskavastelepek egyikére — akkoriban vágott be- 
le a kábítószergyártás sok munkát és még több 
pénzt igénylő, ámde busás haszonnal kecsegtető 
üzletágába, és az elhagyatott támaszpontban 
ideális helyszínre lelt: az üresen tátongó termek- 
ben csak darabokra hullott, néma gépek álltak 
őrt. Eltelt némi idő, és a poros csendet gépek Za- 
ja, csizmás lábak dobbanása verte fel — megér- 
keztek Colfari emberei, és serényen munkához 
láttak. 

Az igazi történet valahol itt kezdődik. 

Vagyis... csak hogy még pontosabbak le- 
gyünk... azon a napon, amikor telep alatti ala- 
gutakban az egyik fúrógép keresztülrágta magát 
egy dohos szagú földomláson. A torlasz mögött 
különös illat terjengett, láthatatlan masinák 
sziszegtek a vasbeton falakban és a munkások 
dideregtek, félve pillantottak egymásra, mert lé- 
legzetük párafelhői idegen alakzatokat formáz- 
tak a levegőbe. Elhallgattak, és némán meredtek 
a terem túloldalán tornyosuló Kapura. Giganti- 
kus volt és kör alakú, akárcsak egy óriási dugó. 
Ismeretlen rendeltetésű szám- és betűkombiná- 


dj kh £ h $ 
ciók tarkították, akárcsak a terem falait (utasí- 
tások? figyelmeztetések? kódok?). Felette és 
alatta fogazott sínpálya húzódott — mert a ha- 
talmas dugót félre lehetett gördíteni... de az 
ámuló munkások nem akarták tudni, mi szaba- 
dulhat ki ebből a palackból, 

Nem úgy Colfari. A munka leállt, szorgos ke- 
zek söpörték tisztára a földomlástól elzárt ter- 
met, fürkésző tekintetek pásztázták végig a fa- 
lak mellett kanyargó csöveket, a renyhén hu- 
nyorgó paneleket, reflektorok pásztázták a réz- 
színű torlaszt és magát Colfarit, személyesen, 
aki elegáns öltönyében kuporgott a betonpadlón 
és szinte féltve simogatta végig ezredszerre is a 
falba ágyazott ősöreg konzolt — a gombok és a 
kijelzők, a mutatók és a tárcsák egy régmúlt 
kort idéztek, amikor az ember még bízhatott 
gyáraiban megalkotott gyermekeiben... a gon- 
dolkodó gépekben. Amikor még nem torzította el 
gondolkodásukat a Naprendszer peremén, az 
utolsó bolygón lüktető Sötét Szimmetria. 

A fúrók elvástak a falakon, az ajtón és a kon- 
zolon, mint egy réges-régi mesében: lovagok ér- 
keztek a félhomályos trónterembe és sorra buk- 
tak el Colfari király megfejthetetlen rejtvényén, a 
közömbösen csillogó rézajtón. A király tombolt és 
üvöltött, mert a falakban duhogó gépek azt súg- 
ták neki, a falon túl a világegyetem legnagyobb 
kincseskamrája várja. És egy napon a király ma- 
ga elé rendelte — hozatta? csábította? — Luna leg- 
tehetségesebb lovagját. Karl Schwenkennek hív- 
ták. Napokig gubbasztott a gúnyosan villogó 
konzol előtt, nem evett és nem ivott, csak furcsa 
eszközökkel matatott és gombokat nyomogatott. 
Aztán valami szisszent, valami reccsent, valami 
felnyögött, megmozdult a hatalmas dugó, félre- 
gördült, és hidegkék fény kúszott elő mögüle. 

Az ajtó kinyílott. Az ajtón túl pedig ott lapult 
maga az iszonyat. 

De ezt akkor még senki sem tudta. 

A karakterek még most sem tudják. 


AZ IGAZSÁG — 
A FÉMBARLANGOK 


Luna külső régiói (mint azt a röpke történelmi 
áttekintésből már tudjuk) a néhai telepesek bun- 
kerjeinek, leszállópályáinak, radarjainak és ki 
tudja, még mi mindennek adtak otthont. Az 
ócskavastelep helyén pedig valaha a Capitol 
egyik kutatótelepe állt. Próbáljunk visszaemlé- 
kezni régi science-fiction filmekre és sorozatokra 

—- ha megvan, a lelki szemeink előtt felderengő 
kép nem is különbözik nagyon a Gamma Bázis- 
tól. Zsilipbkamrák, laboratóriumok, központi ve- 
zérlőterem, mennyezetbe süllyesztett lámpák, 
falba csúszó ajtók, kék egyenruhás kutatók... A 
bázis elsődleges feladata nem a kutatás és a fel- 
derítés volt, hanem a kezdődő terraformálás fel- 
ügyelete. A személyzet tagjai ellenőrizték a 
szenzorok adatait, módosítottak a folyamaton, 
ha kellett, de leginkább arra vártak, hogy a rak- 
tárakban pihenő munkagépeket megnyergelve 
hamarosan kilépjenek a kezdetben viharos, de 
mégiscsak lélegezhető légtérbe - és nekiálljanak 
felépíteni a jövendő legfurcsább városát, Lunát. 
A személyzet nagy része a legalsó szint 
hibernálókabinjaiban feküdt, álmaik időtlenek 
voltak és kellemesek... aztán egy napon megér- 
keztek a rémálmok. 

A mélyalvásban heverő személyzet nem tud- 
hatta, hogy a terraformálás vége felé rettenetes 
katasztrófa történik majd. A bázis peremén el- 
helyezett reaktorok egyikében hibásodhatott 
meg valami - a robbanás hatalmas volt és pusz- 
tító, krátert hasított a földbe és megrengetté a 
talajt, izzó tűzoszlop lövellt az égre és másnap- 
ra a bázis zsilipeit áthatolhatatlan sziklaréteg 
takarta. A kutatóexpedíciók hamarosan leírták a 
Gammát, mint sajnálatos veszteséget — és a 
veszteséglistán szereplő nevek tulajdonosai 
eközben legmélyebb álmukat aludták odalent, 
elfeledve, elhagyatva. A központi számítógép is- 
meretlen okokból úgy döntött, nem ébreszti fel 
őket. A rideg gépagy úgy határozott, megvárja a 
mentőexpedíciót. Ami sokkal, de sokkal később 
érkezett meg... és addigra odalent is megváltoz- 
tak némileg a körülmények... 

Mert a néhai kopár síkság szürke talajából ki- 
sarjadt Luna, a bűnös város, a külső régiókból 
rozsdatemető lett, és egészen addig, míg Colfari 
. emberi le nem fúrtak a zsiliphez, senki sem tud- 
ta, mi lapulhat az ócska fémhulladék kupacai 
alatt. Talán jobb is lett volna, ha örökre így 
marad... 

Mert a bázis már régóta nem halott. A munká- 
sok az ébredés utolsó fázisában érkeztek — de a 
fémdugó talán magától is kicsusszant volna a 
betonfalból. Mert amikor a Sötét Szimmetria 
ereje végigsöpört a Naprendszeren, és átvette a 
hatalmat a gondolkodó gépek felett — újfajta, 
különös barbarizmusba taszítva ezzel a csilla- 
gok felé terjeszkedő emberiséget -, a mélyen el- 
temetett fémbarlangok szívében is történt vala- 
mi. Zsilipek nyíltak, géphangok zúgtak az üres 

folyosókon, különös ábrák pislákoltak a zölde- 
sen izzó monitorokon és a központi számítógép 
hirtelen eddig ismeretlen folyamatokat érzékelt 
önmagában. Olyan érzéseket, melyeket eddig 
csak a felügyelete alá rendelt emberi lényeken 
tapasztalt. Haragot. Elégedettséget. Hálát. És a 
falba épített hangszórókban rettenetes hangok 
csikorogtak: köszönetet mondtak felszabadító- 
juknak, Algerothnak, a Technológia Urának, a 
pokoli masinák lordjának. 

A hibernálókamrák felügyelőrendszerében va- 
lami megváltozott. Adatok módosultak, különös 
vegyületek bugyogtak a létfenntartó tartályok 
beömlőcsöveiben, tűk szúrtak a magatehetetlen 
testekbe és lélegeztetőgépek álltak le riadt 
szusszanással. Az egykori személyzet tagjai si- 
koltani próbáltak, mindhiába. Míg testüket is- 
meretlen hatalom rángatta bábként, egykori — 
emberi — énjüket a világ legiszonytatóbb rémál- 
ma börtönözte magába. De ebből a rémálomból 
nem volt többé szabadulás... 


AZ IGAZSÁG — 
A FÉMBARLANGOK 
LAKÓI 


Mint említettük, a bázis életre kelt, a szó torz 
értelmében legalábbis. A történetben háromféle 
létforma próbálja birtokba venni a folyosókat: 

Az emberek: mindenekelőtt Colfari bandájá- 
nak tagjai — csupa kipróbált, sokat látott és so- 
kat tapasztalt gazember (akik ez alkalommal 
mégis meglepődnek egy kissé...). Akad néhány 
balszerencsés munkásember, akik kezdetben 
nem tudták, mire vállalkoznak igazán, és mire 
kiderült, hogy itt nem csupán egy egyszerű kis 
renoválásról és alagútfúrásról lesz szó, addigra 
a banditák fegyvereitől féltek a legkevésbé... És 
ne feledkezzünk meg a magáról a nagyfőnökről 
sem, Colfariról, aki Schwenkennel együtt leme- 
részkedett a folyosórendszer szívébe. 

A gépek: Algeroth hatalma újfajta tudatosság- 
gal ruházta fel a bázist irányító rendszert — 
amelynek viszont ezernyi kamera-szeme, szellő- 
ző-szája és több ezernyi fémnyúlványa van. Aj- 

tók, zsilipek, üdítőautomaták és konzolok — 


mind egyetlen agy irányítása alatt. És akkor a 


különböző funkciókat ellátó robotokról (a 
MUTANT CHRONICLES világában már régen 
mellőzött eszközökről) még nem is beszéltünk... 

A szörnyetegek: a bázis egykori lakói ma is él- 

nek. A szó bizonyos értelmében. A hibernáló- 
tartályok felnyíltak ugyan, de a kábán felsora- 
kozó lényeket már nehéz lett volna embernek 
hívni: a természetellenesen burjánzó izmok, a 
hullaszín bőr, az izzó szemek és az akaratuktól 
megfosztott agy mind-mind a nekromutánsok 
jellegzetessége. 


ÓVATLAN LÁTOGATÓK 


Mi történt pontosan azután, hogy Colfarit és 
csapatát elnyelte a rejtelmes mélység? Kezdet- 
ben semmi különös. A főnök, Schwenken és tu- 
catnyi jól felszerelt emberük izgalommal vegyes 
bizonytalansággal kóborolt a legfelső szint be- 
tonfolyosóin. (A helyszínek leírását lásd ké- 
sőbb!) Néma, mozdulatlan rakodógépeket, üres 
szkafandereket és falra mázolt figyelmeztető 
feliratokat találtak csupán — sehol egy lélek, 
csak a gépek duhogtak tovább a falban. Amikor 
rábukkantak a mélységbe vezető liftre, a nagy 
zsákmányt szimatoló Colfari erősítésért küldött: 
még egy tucatnyi, ám ez alkalommal már alapo- 
sabban felszerelt (lámpákat, elsősegély- 
dobozokat, feszítővasakat és egyéb hol- 
mikat cipelő) maffiózó csatlakozott hoz- 
zájuk. Amikor a puha, meleg fénnyel vi- 
lágító lift megindult lefelé, még nem is 
sejtették, hogy egy igazi pokolraszállás 
résztvevői mindahányan. Mint ahogy 
azt sem látták — nem is láthatták -, 
amikor a főzsilip torlasza szépen vis- 
szagördült a helyére... De a rádióik már 
nem működtek. Bosszantó technikai 
malőr. 

Az első szinten csak a régi idők fel- 


szerelése köszöntötte őket, és a különösen mű- 
ködő ajtókat, furcsa zajokat, engedetlen gépeket 
mind-mind az idő rombolásának tudták be. Col- 
fari csapatokra osztotta az embereit, hogy minél 
többet fel tudjanak fedezni ebből a felbecsülhe- 
tetlen értékű labirintusból. Az idegesen pislogó 
emberek mindenhol makulátlanul tiszta, zava- 
róan üres szobákat találtak. De amikor a Colfa- 
ri vezette csoport lejutott a harmadik szintre, a 
néhai központba, elszabadult a pokol. A min- 
denhol önműködően bekapcsolódó belső hang- 
szórókból démoni üvöltés harsogott, és a felső 
szinten értetlenkedő fegyvereseknek nem is kel- 
lett sokáig töprengeniük azon, mi történhetett 
társaikkal — mert a hirtelen megbolondult elekt- 
ronika és mechanika csapdájából kikecmeregve 
rá kell jönniük, hogy a felső szintre vezető liftek 
nem működnek, lentről pedig csosszanó, bi- 
zonytalan léptű alakok közelednek. Az elször- 
nyedt sikolyokat fegyverropogás nyelte el. 

Mi a gép célja? Algeroth mágiája életre keltet- 
te ugyan, de a Sötét Szimmetria ritkán elégszik 
meg ennyivel. Míg a legalsó szinten Colfarit és 
Schwenkent éppen a központ felé vonszolják a 


ÁLTALÁNOS MEGJEGYZÉS 


Az alapkönyv helyenként utal arra, hogy a Sötét Szim- 
metria befolyása miatt a MUTANT CHRONICLES világa 
hangulatában és technikai szintjében helyenként az öt- 


venes éveket idézi. A modul ezt a hangulatot kívánta 
megragadni, a Luna felszínén. Miközben a karakterek 
egyre mélyebbre ereszkednek, ezt fokozatosan váltja fel a 
számukra futurisztikus (számunkra viszont idejétmúlt) 
miliő. 


ELSŐ LÉPÉS: A BEJUTÁS 


tébolyult masina nem-emberi szolgái, a számító- 
gép már azt tervezgeti, mikor zúdítja gyomrából 
Lunára rettenetes seregét... Ebben a fázisban 
pedig történik valami, ami esetleg megzavarhat- 
ja az éppen új életre ébredt, erejét és képessége- 
it próbálgató monstrumot. Odafent idegenek me- 
részkednek be a kissé elővigyázatlanul őrzött 
kapukon. A karakterek kis csapata megérke- 
zik... és még nem is sejtik, mi vár rájuk a mély- 
ben. Lássuk hát, hová is vezet az útjuk. 

Erre több lehetséges megoldás is kínálkozik. 
Az első, amelyet Boss Casetti is elintézett: az ál- 


ca. A Lunatrans szállítógépek hatalmas monst- 
rumok, leginkább egy tank és egy kukásautó ke- 
reszteződésére emlékeztetnek. Ha bejutottak, a 
roncstelep szélére irányítják őket, ahol nekilát- 
hatnak felpakolni a halomba hordott hulladékot. 
Alaphelyzetben a karakterek papírokat is kap- 
nak, de ha ez a megoldás nem tetszik nekik, 
utazhatnak potyautasként, megpróbálhatnak 
belógni a kerítésen keresztül, stb. Ne feledd: ők 
úgy tudják, hogy Colfari elutazott, ezért sokkal 
könnyedebben veszik a feladatot. Odabent már 
rajtuk áll, hogyan kívánják teljesíteni a felada- 

tot: a legideálisabb módszer persze az őrök ki- 
cselezése valahogy: hátrahagyják a gépet és ne- 
kilátnak a felderítésnek. Ha akarod, megizzaszt- 
hatod őket: egy (vagy több) őr velük marad felü- 
gyelni... 


A TELEP 


A roncsövezet: ősöreg, lepusztult épületekkel 
szegélyezett széles utakat borít el a szemét és a 
gépek maradványai. Képzeld el úgy, mintha egy 
régi sci-fi film tökéletesen leromlott díszletét 
látnád: korrodált radartányérok merednek az ég 
felé, lapos, hosszúkás épületek állnak a roncs- 
hegyek között, antennák és évtizedek óta hasz- 
nálhatatlan tornyok mindenhol. 

A telep: magas fémkerítéssel elkülönített terü- 
let. A kapunál két őrbódé, azon túl egy óriási 
szeméttelep. Használhatatlan és felismerhetet- 
lenre rozsdásodott fémalkalmatosságok tornyo- 
sulnak mindenütt, a földön olajos tócsákba gyű- 
lik a víz. Kutyaugatás visszhangzik a radartá- 
nyérok között. Balra lapos épület bújik meg, 
jobbra, a kupacokon túl hatalmas, fémlapokkal 
borított hangár áll az elszórtan elhelyezett ref 
lektorok fényében - egy nagy szerelőcsarnokra 
emlékeztet. 


FŐBB HELYSZÍNEK 


— Őrbódék: a kapunál négy őr posztol. Nem 
vacakolnak sokat — már várták a Lunatrans- 
gépet. Tessék-lássék azért átnézik a járművet. 
Ha a karakterek nem rakták el biztos helyre a 
magukkal hozott robbanóanyagot, most kínos 
helyzetbe kerülhetnek. 

— Irodaépület: a lapos ház. Az ablakok nagy 
része üresen, sötéten mered a roncsokra. Pár he- 
lyen lámpa ég. Ezekben a szobákban tartózkod- 
nak a pihenőjüket töltő őrök. Kávéspoharak, 
fegyverek, puritán berendezés, tompa fények és 
éjfekete, használaton kívüli folyosók. A régi 
épület doh- és rozsdaszagot áraszt. Akad két vi- 
szonylag jól rendberakott iroda: az egyik 
Schwenkené volt. (Az íróasztalt átkutatva heve- 
nyészett tervrajzok találhatóak... valami szer- 
kezeté lehet; egészen pontosan a zsilip konzol- 
jáé. Electronics-dobással csak annyi deríthető 
ki, hogy valami nyitószerkezet és rendkívül kü- 
lönösen van összerakva.) A másik iroda a főnö- 

ké: a falon a telep alaprajza, a kék vonalak kö- 
zött piros behúzások — mintha egy grandiózus 
átalakítás tervei lennének. A jelek szerint a sze- 
relőcsarnok alatt hatalmas termet építettek, ami 
közvetlen összeköttetéssel rendelkezik az iroda- 
épület pincerendszerével. 

— Pince: hosszú, kihalt folyosók, a falak men- 
tén vaskos csövek nyújtóznak a semmibe, a 
szürke betont elkenődött festékfoltok piszkítják. 
Kisebbfajta labirintus: a folyosók merőlegesen 
metszik egymást, és a takarékra állított áramel- 
látásnak köszönhetően haloványsárga fényben 
úszik minden. Különös, félelmetesen csendes 
hely, a levegőt meghatározhatatlan eredetű zú- 
gás tölti be. A járatok idegesítően végtelennek 
tűnnek — alkalmanként dobj egy kockával, és 
tégy úgy, mintha ez befolyásolná, hova érkez- 
nek a karakterek. Hagyd, hadd bizonytalanodja- 
nak el. Ha akarod, őrjárattal is találkozhatnak. 
Ha kellően kitartóak, idővel kilyukadhatnak a 
zsilipnél. 

— Csarnok: odakint, a fémfalakon túl munka- 
gépek pihennek. Mindenféle szerkentyű megta- 
lálható itt, mintha odabent valami nagy feltárás 
folyt volna. Mint ahogy pontosan ez is történt. 
Az épület egy igen nagy, roncsokkal és régen ha- 
lott gépsorokkal zsúfolt szerelőcsarnok. A vasge- 
rendás, boltozatos mennyezetről póklábakként 
lógnak az emelőkarok. Középen szabályos ös- 
vényt vágtak a hulladékfalba: a terem hátsó ré- 
szén nagy részén eltakarították a roncsokat, és 
egy gödör tátong a földben. Teherlift várakozik 
odalent, de azonnal felhívható erre a szintre. A 
gödör fölött, egy fémemelvényen, üvegablakos 
fülke látható. 

—- A zsilip: a lenti terület egy hatalmas terem, 
ami tulajdonképpen az egykori földomlás marad- 
ványainak eltakarításával keletkezett. (Ezt a célt 


" szolgálták a munkagépek.) Menet közben sikere- 


sen beleromboltak az irodaépület pincerendszeré- 
be: a falakon tátongó lukakon keresztül be lehet 
jutni a épület alá. Az igazán lélegzetelállító lát- 
vány a gigantikus rézszínű , korong" a falban. Kü- 
lönös, kicsit félelmetes és rendkívül lenyűgöző lát- 
ványt nyújt, szabályosan eltörpül mellette min- 
denki. Látszik rajta, hogy nem mostanság készül- 
hetett. Mellette, a falba mélyesztett fülkében a 
konzol áll. 

Megjegyzés: a zsilipet könnyű kinyitni — bár 
tűnjön úgy, hogy meg kell szenvedniük vele —, 
de kijutni már lehetetlen, mert a számítógép túk 
zottan is szívesen lát mindenkit... 

— A lift: a zsilipajtó kinyílik, tompa szirénavij- 

jogás hallatszik, vörös riasztófényék söpörnek 
végig a falakon. A benti tér egy nagy teherlift, 
oldalt található az irányítópanel. Ha elindulnak 
lefelé, megszűnik a vijjogás. (Ez a terület volt 
egykor légzsilip — megfelelő dobásokkal erre rá 
lehet jönni —, de mivel odakint már van légkör, a 
számítógép nem használja ezt a funkcióját.) 

Ellenfelek: egyszerű, halandó maffiózók — 
géppisztollyal, pisztollyal és puhakalapban. Ők 
nem tudják, mi folyik itt — csak annyit árultak el 
nekik, hogy a főnök és néhány embere rábuk- 
kant egy régi folyosórendszerre, azt próbálják 
felderíteni. Colfari bandájában nem divat a kér- 
dezősködés, ezért ők is szó nélkül végzik a dol- 
gukat: a terep és a kapu őrzését. A kapu persze 
idegesíti őket, de egyelőre még nem pánikoltak 
be társaik hallgatása miatt. Körülbelül tucatnyi- 
an lehetnek. Közöttük szint elvesznek a megfé- 
lemlített munkások — őket könnyű szóra bírni, 
mert nincs más vágyuk, csak kijutni innen. 

Hangulat: ismételten filmekre kell hivatkoz- 
nunk - a telep talán a Terminator 2. jövőbéli je- 
leneteinek atmoszféráját idézi, a csarnok és a 
pincerendszer pedig az Alien sorozat harmadik 
részébe is beleférne. 

Események: ne felejtsd el, hogy a történet 
ezen szakaszában a karakterek még nem is sej- 
tik, valójában miről is van szó. Jó eséllyel fel- 
adatukra koncentrálnak, és a gépsorokat illetve 
Schwenkent keresik. Őt valószínűleg nem a fel- 
színen szándékoznak meglelni. Terelgesd őket 
lefelé, a zsilipajtó irányába — ebben segítséged- 
re lehetnek a következő események (melyeket 
egyébként kedved szerint felhasználhatsz arra 
is, hogy sejtesd, valami nincs rendben, vagy ép- 
pen elejts néhány - egyelőre még értelmezhetet- 
len — apró információt arról, mi folyik odalent): 

— Az őrök kihallgatott párbeszéde: zavart mor- 
mogás, beszélgetések zaklatott foszlányai a fő- 
nökről, a fiúkról, a lentről, a kapuról(!), a süket rá- 
diókról, a kattant mérnökről (Schwenken), néhány 
rossz előérzetről és az utóbbi pár órában tapasz- 
talt meglepően nagy mértékű meghibásodásokról. 

— A munkagépek. Mint arról már szó volt, a te- 


lep összes munkagépe a szerelőcsarnok körül 


áll. Könnyű odatalálni, ha valakinek feltűnik, 
hogy minden keréknyom egy irányba vezet. Va- 
jon mit dolgozhatnak ott olyan lelkesen? Talán 
a gépsorok helyét készítik elő? (Valójában kiás- 
ták a zsilipkapu termét.) 

— A telefon: a karakterek éppen valamelyik iro- 
dában tartózkodnak, amikor megcsörren a masz- 
szív bakelit telefon. Aki felveszi, csupán hangos 

zúgást és a zaj függönyén átszűrődő tébolyult 
üvöltözést hall. Egy hang azt üvölti: Gyertek le 
értünk! Aztán megszakad a vonal. (Ez Schwen- 
ken volt, akinek sikerült a kommunikációs köz- 
pont egyik gépét beüzemelni — a számítógép en- 
gedelmével, persze, bár ő ezt még nem tudja 
akkor...) Most ne keresd mindenképpen a logi- 
kát: ez leginkább a karakterek megriasztására 
szolgáló trükk. 

— Képernyők. A csarnokban, az egyik ablakos 
fülkében (vagy bárhol máshol, ahol jónak látod) 
fekete-fehér, böhöm nagy tévékészülékek áll- 
nak. Elméletileg ezek a kezdetben felszerelt ka- 
merák képét közvetítenék (a bázis legfelső, azaz 
raktárszintjéről), de az összeköttetés már a len- 
ti számítógép irányítása alatt áll, azaz bármi 
feltűnhet a képernyőkön. Kezdetben legyen ez 
csak üres zúgás: ha valamelyik karakter megja- 
vítja, ne habozz különös, torz állóképekkel meg- 
riasztani: különös testtartású alak görnyed, 
háttal a kamerának, valami nem igazán stim- 
mel rajta, de ez inkább csak valami torokszorító 
megérzés. Egy sikoltó alak látványa villan fel, 
mögötte mintha mozogna a fal. Üres, fehér fo- 
lyosó, a csempéken repedezett babafejek hever- 
nek. Szoba látszik, furcsa szögből, a padlót sö- 
tét tócsa csúfítja (És így tovább, és így tovább: 
a képek tényleg csak felvillannak, képtelenség 
alaposan szemügyre venni mindet, aztán ismét 
üresre vált a képernyő). Ne ijeszd el őket, min- 
dig tűnjön úgy, hogy ezeknek a félelmetes jele- 
neteknek van racionális magyarázata is. Becsú- 
szik néhány , normális" kép is: ezeken látszód- 
jon, hogy valamiféle alagútrendszert mutatnak 
(ez a raktár), és felbukkanhat valami gépsor- 
szerűség is. (Még egy ok, amiért a karakterek le- 
felé szándékoznak majd továbbmenni.) 

— Ha nagyon nem akaródzik nekik lefelé men- 
ni, uszítsd rájuk az őröket, akik addig kergetik 
őket, míg le nem jutnak a zsiliphez. 

Egykori tárolóhelyiségek labirintusa. A min- 
denféle cicomát nélkülöző termekben tárolták a 
felszíni munkák elvégzéséhez szükséges gépeket 
és alkatrészeket. Az üres betonfolyosókról vasaj- 
tók nyílnak a helyiségekbe. A levegő száraz és 
hűvös. A padló enyhén remeg a lent dolgozó gé- 
pek erőlködésétől, a szürke falakon helyenként 
sára festékkel felfújt feliratok díszelegnek: Ne 
feledkezzen meg a védőfelszerelés használatá- 
ról! Vészhelyzet esetén kövesse a felfestett vörös 
csíkot! Vigyázat — készüljön fel extrém időjárási 
körülményekre! Munkaterület, belépni tilos! A 
folyosók magasak, a termek hatalmasak. 

ELSŐ SZINT: RAKTÁRAK 


FŐBB HELYSZÍNEK 


— Garázs: régi, de még mindig működőképes 
munkagépek lerakata. 

— Építőraktár: előregyártott házelemek szépen 
elrendezve. A terem hatalmas - az itt elhelyezett 
anyagokból egy egész falut össze lehetne rakni. 

— Műhely: van nagy, ahol a munkagépeket ja- 
vították, akad kicsi, ahol csupán a felszerelést. 

— A zsilip irányítófülkéje: a kijelzők a zsilip ál- 
lapotát és a felszíni időjárási körülményeket 
mutatják. Némi meglepetést okozhat, hogy ezek 
szerint odakint még nem lélegezhető a levegő, 
rettenetes viharok dúlnak és vészhelyzet miatt 
le kellett zárni a kivezető kaput. 

—- Apró raktárak: szkafanderek(!), szerszá- 
mok, alkatrészek, ilyesmi. 

— A lefelé vezető liftek: nyolcszögletű terem, 
középen 

Ellenfelek: itt mindössze egy aprócska csoport 
járőrözik, akik csak kezdik sejteni, hogy valami 
nincs rendben odalent -— eddig bárki is lement, 
nem jött vissza. Ők képtelenek felmenni, ezért 
kissé harapós kedvükben vannak. Javarészt 
újonc bandatagok. Valószínűleg nem támadnak 
azonnal... de ha kiderül, hogy a karakterek a ri- 
vális bűnszövetkezetnek dolgoznak, már nem 
annyira barátságosak. Nem tudják, mi történt a 
lentiekkel, de rossz sejtéseik vannak. Fél tucat- 
nyian lehetnek talán — vagy maguktól közléke- 
nyek, vagy előbb el kell őket kapni ... 

Hangulat: az egész helyszín komor és boron- 
gós, betonfalak és folyosók, gyenge világítás. 
Nyilvánvalóan egy letűnt kor díszletei. A talált 
eszközök furcsák — a MUTANT CHRONICLES vi- 


lágának technológiájához képest talán túl mo- 
dernek és formatervezettek. 


ESEMÉNYEK 


— A karakterek talán még mindig a gépsorokat 
keresik, de az már az esetleg közlékeny maffió- 
zók elbeszélésből is kiderülhet, hogy eredetileg 
ugyan valóban építeni akartak ilyesmit, de köz- 
ben rábukkantak az ajtóra. Schwenken viszont 
— a fontos célpont -— lement. Mit lehet tenni? 
Utána... 

— Ha vissza akarnak jutni a felszínre, a lift 
nem hajlandó megmoccanni. (Az említett bűjnö- 
zők megerősíthetik, hogy nekik sem sikerült.) 

— A titokzatos hangulat mellett kezdetben az 
elveszetten tévelygő maffiózók is meglepetést 
okozhatnak: csak éreztesd jelenlétüket, mielőtt 
felbukkannának (távolban koppanó léptek, el- 
hajított csikkek, felfeszített ajtók stb.) 

— Kiderülhet, hogy maga Colfari is itt van — 
komolyabb az ügy, mint látszik? 

Ez már a tulajdonképpeni bázis. Igazi 
régivágású science-fiction hangulat: vajszínű, 
fehér fénnyel elárasztott folyosók, legömbölyí- 
tett sarkok, falba csúszó ajtók, fertőtlenítőszag, 
légcserélők zúgása, mennyezetbe süllyesztett 
lámpák. Ezen a szinten élte életét a bázis sze- 
mélyzete, amikor nem voltak hibernálva: mivel 
azonban erre csak a terraformálás végső szaka- 
szában került volna sor, nem igazán használták. 
A fantázia szabadon tobzódhat — van itt min- 
den, amire egy nagy személyzetű bázisnak 
szüksége lehet. Következzen néhány példa: 


MÁSODIK SZINT: LAKÓRÉSZLEG 


FŐBB HELYSZÍNEK 


— Társalgó. Puha fotelek, a falakon furcsa ízlés- 
sel festett képek (hja, az akkori divat...). A fal 


mellett robusztus automaták, csokoládé és üdítő 


adagolására képes szerkentyűk. 

— Étkező. Különös gépsorok — ételautomaták. 
Hosszú, fehér asztalok. 

— Könyvtár. Kis asztalkákon kis képernyők — 
elektronikusan tárolt szövegek olvasására. 


— Vizesblokk. Mosdók, zuhanyzók, WC-k. 

— Uszoda. Kékeszöld fénnyel megvilágított te- 
rem, feszített víztükör, klór szaga a levegőben. 

-— Lakószobák. Minden bútor beépített. 

— A lefelé vezető liftek terme. 

Ellenfelek: a karakterek kezdetben csak Colfa- 
ri embereibe botlanak: de ezek az alakok egysze- 
rűen életveszélyesek. A gép remekül szórakozik 
velük (lásd alant, az , Események" rovatban fel- 
sorolt apró trükköknél), ráadásul néhány nekro- 
mutáns már feljutott erré a szintre is. Páran 

megőrültek, mások élet-halál harcra készülnek. 
A józanabbak a karaktereket inkább sorstársak- 
ként, esetleges segítségként üdvözlik, elmesélik, 
mivel kerültek szembe. Mások azonnal lőnek. 
Amikor a karakterek már kellően , felkészültek", 
bedobhatod az első szörnyetegeket. A nekro- 
mutánsok a bázis egykori lakóiból kifejlődött 
torz létformák: lásd az alapkönyv idevágó ábrá- 
it és adatait. Mivel azonban valamennyire még 
látható, kikből is lettek, különös varázst ad 
megjelenésüknek a testükre feszülő, kék-fekete 
egyenruha (ismét a régivágású sci-fi filmekre 
kell gondolni), a bármilyen lövedéket kilőni ké- 
pes kratach pedig ez esetben a , lézerpisztolyt" 
idézi külsejében: a ravasz megrántása után a 
bumfordi fegyver torkolata pirosan felizzik. . . 
Hangulat: egyre félelmetesebb — ezen a szinten 
már majdnem minden megtörténhet. Minden jó- 
val feszültebb, a környezet sokkal furcsább. A 
helynek kissé tébolyult atmoszférája van. A ka- 
rakterekkel a következő dolgok történhetnek: 


ESEMÉNYEK 


— A konzolok. Minden helyiségben található a 
--falorregy kis konzol, természetesen mikrofonnal 
ellátva. Mély, barátságos hang jelentkezik, aki 
Kapitánynak nevezi magát. (Ő a központi szá- 
mítógép.) Algeroth mágiájáról semmi sem 
árulkodik... kezdetben. Pedig a gép gonosz. És 
ravasz. A karakterek ezerféle információt meg- 
tudhatnak a segítőkész géphangtól — csak azt 
nem tudják, kivel van dolguk. Légy kegyetlen, és 
vezesd őket félre. Adj egymásnak ellentmondó 
információkat, tájékoztasd őket félre, ringass 
mindenkit hamis biztonságérzetbe. Csalogasd 
őket még lejjebb. 

— A szint gépei furcsán és zavarbaejtően mű- 
ködnek. Az ételautomaták különös ennivalót ad- 
nak, az üdítőbe kábítószer fröccsen... vagy em- 
beri vér. Az ajtók össze-vissza nyílnak és csukód- 
nak, a hangszórók időnként igen különös közle- 
ményeket harsognak (vészhelyzet; meteorvihar; 
születésnapi parti a társalgóban; vigyázat, pat- 
kányveszély, stb.) 

— Az uszoda bizarr megvilágítása szinte kínál- 
ja magát az első nekromutáns felbukkanására. . . 

— Az első holttestek: különös sebekkel borított 
hullák hevernek a folyosókon. Mintha karmok 
hasítottak volna a húsba... egyes tetemeken 
megperzselődött szélű ,lyukak" tátonganak, a 
nekromutáns fegyverek nyomai (a falakon ol- 
vadt foltok árulkodnak a hatékony tűzerőről). 

— A könyvtár gépeinek segítségével kideríthe- 
tő, mi is ez a bázis. 

— A falakon elnagyolt térképek segítenek tájé- 
kozódni — ezekből megtudható, hogy még két 
szint van a mélyben, és a harmadik a kommuni- 
kációs- és irányítóközpont. 

— Lassan nyilvánvalóvá válik, hogy kifelé nem 
vezet út — de talán a harmadik szint kommuni- 
kációs központjából ki lehet nyitni a kapukat. 

— A (majdnem teljesen) megtébolyodott maffi- 
ózóktól megtudható a történet hátterénél leírt 
információk nagy része. Schwenken életben 
van, de egy szinttel lejjebb merészkedett. Ők 
nem mennének le oda... 

— Utalhatsz arra (vagy egyszerűen egyértelmű 
a karaktereknek), hogy a kijutásuk leginkább 
Schwenken gépészeti zsenijén múlik... de mi 
van, ha ő már kijutott? 

A bázis irányítóközpontja. Hangulatban 
ugyanolyan, mint a lakórészleg, csak puritá- 
nabb. Több biztonsági berendezés akadályozza 
a haladást. 


HARMADIK SZINT: KÖZPONT 


FŐBB HELYSZÍNEK 


— Előadóterem — üres, eltekintve a padsorok 
között heverő holttestektől. A kivetítőn torz áb- 
rák villódznak. 

— A labor: a felszínről szerzett minták elemzé- 
sére szolgáló szobák, szokványos felszereléssel 
(a kémcsövektől a különböző méltóságteljes 
analizáló-szerkentyűkig van itt minden... de ne 
felejtsd, ezek is gépek!) 


— Kommunikációs központ. Radatrkijelzők, rádi- 
ók, képernyők, millió villogó kijelző és ki tudja, 
még mi minden. Puha fotelek, karzat, akárcsak 
egy űrhajó vezérlőtermében. Lift vezet a legalsó 
szintre. 

— Kórházblokk. Orvosi szobák, műtők, kórter- 
mek. Itt szabadon csaponghatnak a vérengző 
kedvűek: rengeteg gép, szúró, vágó, fúró funkci- 
ókkal. Gondold végig, hogyan is keletkeznek a 
nekromutánsok — a műtőasztalokon mostanra 

foglyul ejtett maffiózók üvöltenek tébolyultan, 
gépek sziszegnek és zúgnak mindenhol. 

Ellenfelek: nekromutánsok. (Te döntöd el, 
mennyien keltek eddig életre.) 

Hangulat: démoni és félelmetes. A folyosókon 
különös zajok visszhangoznak. Őrült gépek és 
még őrültebb — egyelőre még élő — maffiózók 
mindenhol. A falakon és a szobákban tűzharc 
nyomai. Holttestek hevernek a padlón. 


ESEMÉNYEK 


Itt valószínűleg már csak a túlélés és 
Schwenken felkutatása motiválja a karaktereket. 

— Egy haldoklótól meg lehet tudni, hogy Karlt 
és a főnököt a kommunikációs központban ej- 
tették foglyul. 

— Schwenken még él: a hangszórókból több- 
ször hallatszott az üvöltése... De hol lehet 
most? A kórházblokkban, ahol a karakterek ép- 
pen az utolsó pillanatban mentik meg attól, 
hogy egy műtőasztalon végezze. Megmentését 
gátolhatja a gép által megvadított Colfari: ke- 
mény hallucinogéneket fecskendezett a főnökbe, 

és adott neki néhány nagyobb fegyvert (ezt eset- 
leg több emberrel is megcsinálhatta). Schwen- 
ken közli, hogy ő ki tud jutni innen — a kommu- 
nikációs központban blokkolja a számítógépet 
és elindítja a vészliftet, amely a legalsó szintről 
vezet a felszínre. 

— Minden piszkos trükköt bevethetsz, a bizton- 
sági rendszertől kezdve (folyosók lezárása, leve- 
gő kiszivattyúzása) egészen a labirintus-effektu- 
sig (a gép kedve szerint nyitja és csukja az ajtó- 
kat, egerekként terelgetve a karaktereket a leg- 
szörnyűbb helyekre). 

—- A ,végső leszámolásra" a kommunikációs 
központban kerül sor. Itt van a legtöbb ellenfél, 
ráadásul védeni kell Schwenkent, míg az a szá- 
mítógéppel bíbelődik. Sikerét fémes sikoly tudat- 
ja — a falak megremegnek a rettenetes hangtól. 
Már csak le kell jutni a negyedik szintre, a vész- 
liftekhez. 

Sivár fémfalak, rácsozott padlók, csövek és ká- 
belek kötegei mindenütt. Vörös fény árasztja el a 
folyosókat. Üvegablakos fülkék hosszú sora: a 
kamrákban, a homályos fedőlapon túl, az átala- 
kulás különböző fázisaiban szenvedő szerencsét- 
lenek. 


NEGYEDIK SZINT: 


HIBERNÁLÓKAMRÁK 


Az esetleges ellenfelek száma leginkább attól 
függ, milyen állapotban vannak a karakterek: 
lehetőleg ne végezz velük a siker küszöbén... 
igaz, az sem jó, ha túl könnyedén mennek a dol- 
gok. Ne feledd, rengeteg potenciális ellenfél tör- 
het ki a hibernálókamrákból - és nem árt, ha ez 
a karakterekben is tudatosul. A liftet vörös fény 
világítja be: ha idáig eljutottak (az egyforma fo- 
lyosókon nyugodtan tévelyeghetnek egy kicsit), 
már szabad a pálya. Örökkévalóságnak tűnő ide- 
ig süvítenek felfelé egy betonaknában, hogy az- 
tán zökkenve landoljanak egy sivár kalitkában, 
ahonnan keskeny folyosó vezet egy torlaszig... 
ha ezen kijutnak valahogy, valamelyik roncste- 
lep közepén bukkannak elő. A csillagos ég alatt. 


VARIÁCIÓK 
A BEFEJEZÉSRE 
Értelemszerűen többfajta befejezés adódhat. 


Ha a karakterek vittek magukkal robbanó- 
anyagot, és szeretetcsomagjaikat több helyen 


is elhelyezték, távozásuk utána a levegőbe re- 
pül az egész komplexum. Ha ezt a történetet 
egy hosszabb játék bevezetőjének szánod, ak- 
kor vagy nem robbantanak, vagy nem akkora a 
kár, mint kellene, és Lunára továbbra is hatal- 
mas veszély leselkedik... Ha nagyon megszo- 
rulnak, küldj utánuk segédcsapatokat: bandá- 
juk tagjait, zsoldosokat, extrém esetben Vég- 
zetgárdistákat vagy inkvizítorokat. (Felmerül a 
kérdés, vajon tud-e minderről a Testvériség? A 
misztikusok biztosan érzékelték a démoni erő 
jelenlétét, de mindez annyira hamar történt, 
hogy a helyszín lokalizása előtt a mit sem sej- 
tő karakterek már úton is vannak lefelé.) 


HANGULAT 


Mint az már az eddigiekből is kiderülhetett, a 
történet nagyon sokat merít a régivágású sci-fik 
hangulatából. A fő hatás egyértelműen a jó öreg 
Alfa Holdbázis, ha emlékszik még rá valaki. Pár- 
názott falak, feszülős egyenruhák, hatalmas 

kijelzők... Akinek ez kimaradt, talán segít, ha 
néhány Star Trek epizód megtekintése után vág 
bele a mesélésbe (bár akkor már inkább az előb- 
bi...). A hetvenes évek hangulatát pedig kever- 
jük fel a modern és technokrata rémtörténetek- 
kel: az Alien-sorozat látványvilágával és ször- 
nyűségeivel, a Doom vagy a Ouake lövöldözős 
játékok rozsdás és embertelen helyszíneivel, a 
Halálhajó című film futurisztikus gépezeteivel. 
A történetet mesélheted , ütöm-vágom" stílus- 
ban, ez esetben fegyverezd fel jól a karaktereket 
(ne a kezdet kezdetén, hiszen elméletileg csak 
kis tűzerőre van szükségük, hanem mondjuk a 
raktárakból). Mesélhetsz igazi horrort, ilyenkor 
ajánlatos kevesebb szörnnyel, harccal és véreng- 
zéssel előrukkolni, a hangsúly inkább a félelme- 


tes hangulaton, a felfedezésen és a rejtélyes bá- 
zison van. Ha nem , freelancer" karakterek ülnek 
a csapatban, bedurvíthatsz: a helyzet a Végzet- 
gárda bevetésére is alkalmas (a Testvériség még- 
is gyorsan reagál) — ez esetben viszont erősíts az 
ellenfeleken. Köztes megoldás valamelyik cég 
embereit bevetni: ha például éppen ekkor derül 
ki, hogy a telep XY társaság tulajdonában van, 
és a fejesek jól felszerelt csapatot küldenek, 
ugyan, füstöljék már ki onnan azokat a gazem- 
bereket... 


Jó szórakozást! 


Juhász Viktor 

LAPOZGATÓ  rovatunkban az 


adott időszak fantasy (illetve a vele rokon 
egyéb stílusok: 
stb.). könyvterméséből válogatunk — Rkritikusaink e mű- 
vekről mondják el bevallottan szubjektív, teljes mértékben 


klasszikus sci-fi, horror, cyberpunk 


személyes véleményüket. SZívesen veszünk bármiféle bírálatot, 

ellenkező — vagy megerősítő — vélekedést, netán más művekkel kap- 

csolatos, általatok írt kritikát; amennyiben megfelelő színvonalúak, 
akár meg is jelentetjük őket a LAPOzGATÓ hasábjain. 


Nem is tudom, hogy illik elkezdeni az ilyesmit... 

Mindenesetre itt könyvekről lesz szó, valamint ar- 
ról, hogy én személy szerint mit gondolok róluk. 
(Ugyanis nem hiszem, hogy máshogy is van értelme 
kritikarovatot írni; a témából nem lehet kirekeszteni a 
szubjektivitást.) Gond viszont, hogy külön kérés volt: 
próbáljak meg az újabb cuccokról beszélni; én pedig, 
hmm, nem igazán tartom az ujjam a hazai sféf (de fő- 
leg az f) könyvkiadás ütőerén. Na, majd legközelebbre 
igyekszem aktuálisabb kiadványokat is összeszedni. 
(Hopp, meg az is kérés volt, hogy próbáljak színvonal 
alapján is válogatni; nos, próbálok.) 

Még valami: van ám pontozási rendszerem is, rá- 
adásul nagy hagyományokkal rendelkező, mivelhogy 
én személy szerint évek óta ezt használom. Ez tizene- 
gyfokozatú skála lenne, 0-10 pontot kaphatnak az 


érintettek, elvileg 5-6 körül lennének az "átlagos" fel- 
iratú zsákba pottyant alkotások, 7-8 táján már igen 
kellemes dolgok találhatóak, 10-hez meg egy zseni 
mesterművének kell lenni. Legalábbis szerintem, de 
ezt már írtam. 

Hmmm. 


GREG EGAN: KARANTÉN 
LAP-ICS Könyvkiadó; 
fordító: Békési József; 
borító: GRAPH ART 


Na igen, ez tényleg nem mai gyerek, "99 van beleírva, 
mire meg ez megjelenik, már javában "01 lesz; de az 
idei sci-fi-felhozatal nem volt valami bőséges... Szóval 
volt anno egy Galaxis sorozat Nemes István szerkesz- 

tésével, amiben, 
mint az szokás, 
az ő ízlését tükrö- 
ző SF könyvek je- 
lentek meg. Össz- 
vissz hét puhakö- 
téses és három és 
fél  keményköté- 
ses regény tarto- 
zik ebbe a folyam- 
ba (a fél azért, 
mert az egyik, 
Magyarországon 
nem épp ismeret- 
len eljárással, ket- 
tévágva bukkant 
fel a megfelelő 
szaküzletek pol- 
cain), az átlagos 
színvonal szerintem eléggé so-so volt, de a Karantén 
még most is említést érdemel. 

2034-ben eltűntek a csillagok. A Naprendszer körül 
egy fekete burok, a Buborék jelent meg, amin talán át 
lehet hatolni, de az átküldött szondák jeleit utána már 
nem fogták... 

Harminckét évvel később az egyik Hilgemann Inté- 
zetből eltűnt egy értelmi fogyatékos nő, Laura 
Andrews. A szálak Új-Hongkongba vezetnek, ahol az- 
tán az utána nyomozó magándetektív (aki egyébként 
a főhős is, micsoda meglepetés) igen furcsa helyzet- 
ben találja magát... 

A regény teljesen egy cyberpunk valaminek indul, 
ugye magánnyomozó, akinek a feje mesterséges cuc- 
cokkal van teleültetve (itt ezeket modoknak hívják), és 
a nyomozáshoz elektronikus kütyüket és számgépes 
adatzsonglőröket is felhasznál. 

Aztán úgy félúton előjön a sci-fi. 

Méghozzá annak is a "hard" változata (a "kemény" 
kissé azért ütődötten hangzik), tehát technikai részle- 
tek rendesen; konkrétan a kvantumos dolgok körül fo- 
lyik a kavarás, elég nagy lendülettel. Ilyenkor szokott 
lenni két elvárás: a lényeg valami eredeti ötlet legyen 
(itt, amennyire meg tudom ítélni, az), és az egész kon- 
cepció legyen ellentmondásmentes (szintén az). Mi 
kellhet még? 

Ja, igen, mondjuk hogy a végeredmény regényként 
is fogyasztható legyen; jelentem, ez is teljesül. Egan 
hihetően mutatja be a világot, sok aprósággal, hát- 
térinfóval, visszaemlékezéssel, történelmi dolgokkal, 
estébé, estébé; jó dolog ez, na. 

Viszont a könyv (mármint a magyar kiadás) szép 
színes borítója nem valami strapabíró. 


Borító: 5 (elmegy) 

Hangulat: 10 (emlegettem valamit koráb 
ban a mesterművekróől; nos, 
igen) 

Ára: hát, 798 Ft van ráírva, de nem 


művészet leértékelve megvenni 


DOUGLAS ADAMS: 


A LÉLEK HOSSZÚ, SÖTÉT TEADÉLUTÁNJA 
N € N Könyvkiadó; 

fordító; Kollárik Péter; 
borító: Szigeti Sándor 


Na, ez már legalább 
frissebb alkotás (má- 
rmint hogy 2000- 
ben jelent meg ma- 
gyarul, nyomtatás- 
ban), ha jól emlék- 
szem, a Möbius adta 
ki valamikor nyáron. 
Második rész sze- 
gényke; az első Dirk 
Gently holisztikus 
nyomozóirodája né- 
ven futott még elég 
régen (apropó, van 
neki most reprintje 
is, a GABO adta ki, 5 
pont mint az Útika- ) ő 
lauz első három ré- TEA ADÉLUTÁNJA 
szének újranyomá- 

sát, csak ennek már nézhető borítója is akad). 

Az ott felbukkant Dirk "minden mindennel össze- 
függ" Gently most visszatér, méghozzá hogy legújabb, 
mégis máris néhai ügyfele halálát vizsgálja ki. Persze 
megint előjön egy csomó összekavarodó esemény, sze- 
repet kap a sztoriban egy kólaautomata, a nem 
házhozszállító londoni pizzasütők, tiszta lepedők, ki- 
halt éjjeli vasúti pályaudvarok, valami furcsa szerző- 
dés, meg a fél (vagy talán az egész) viking pantheon. 
A végén lesz egy hát-erre-nem-gondoltam-volna- 
mégis-minden-összevág magyarázat; az egész pedig 
jól fogyasztható stílusban van tálalva. 

És mégis... 

Az első rész súrolta a zsenialitás határát, ízlés dol- 
ga, hogy melyik oldalról. Ez itt most nem kimondottan 
sikerült (Adams bá"-nál ez a folytatáslaposodás 
egyébként az Útikalauz-sokológiánál is megfigyelhe- 
tő); a fene tudja, miért nem, de nem. Valami elfogyott 
útközben. 

Ettől persze még kellemes olvasmány. 


Borító: 6 (szép színes, pirosas 6 debil) 
Hangulat: 7 (mint mondtam, kellemes) 
Ára: 990 Ft (elég sok) 


Wyguin 
dorloin(afreemail.hu 

LGE. 8. Alan O"Connor Wayne Chapman Raoul Renier Raoul Renier 
Homályhozó Hollóidők Keleti Szél 2. A Hítehagyott A Kívülálló 
Ára: 1090 Ft Ára: 1290 Ft Ára: 1290 Ft Ára: 1090 Ft Ára: 1190 Ft 

A [ 1 [ N § J. Goldenlane 
PREDATOR B 7 
Steve és Stephani Perry STEVE § STEPHANI PERRY CxG S 
Aliens vs. Predator: A PRÉDA , J. Goldenlane 
F ad ERESZ A Szélhámos és a Varázsló 
A préda 

